
RESENSI 


Suasana penulisan sejarah Islam sebagai salah satu ruang pengamat, terdedah 
kepada semua elemen sama ada positif mahupun negatif dan amat mudah dicemari 
atau dikelirukan oleh pihak-pihak tertentu yang sememangnya berniat untuk 
memusuhi Islam. Perbuatan ini dilakukan juga oleh mereka yang mendakwa komited 
dengan Islam tetapi tidak sedar bahawa dalam masa yang sama mereka sebenarnya 
sedang menjadi ejen kepada golongan anti Islam. Dengan menjaja segala fakta keliru 
ciptaan musuh yang kononnya itulah fakta sejarah Islam yang sebenar. 


Menyadari keadaan ini buku “Isu-isu Kontroversi dalam Sejarah Pemerintahan 
Khulafa' al-Rasyidin ini cuba menampilkan beberapa contoh peristiwa dan isu yang 
melibatkan generasi terunggul daripada umat ini. Generasi yang menjadi sasaran 
musuh, agar para muslimin kebelakangan mudah pula memandang serong dan 
mencemuh mereka. Padahal mereka merupakan pewris Nabi Muhammad s.a.w. dalam 
usaha meneruskan risalah Islam yang suci. Penyelesaian terhadap isu-isu kontroversi 
tersebut dikemukakan dengan hujah-hujah dari sumber yang mu'tabar. 


Bahagian pertama buku ini membicarakan latar belakang dan konsep Khilafah 
Islamiyah menurut mazhab-mazhab dalam Islam, termasuk juga bidang kuasa para 
khalifah. 


Bahagian kedua menghuraikan isu perlantikan Abu Bakar al-Siddig r.a. menjadi 
khalifah yang pertama. Ini berdasarkan pandangan Ahlu al-Sunnah wa al-Jama'ah dan 
al-Syi'ah yang disusuli dengan penilaian dan analisis. 


Manakalah bahagian ketiga pula berkisar di sekitar isu-isu yang ditimbulkan pada 
zaman Khalifhah "Uthman bin “Affan r.a. dan disusuli dengan penjelasan sebenar 
kedudukan fakta yang berkaitan. 


Sementara bahagian keempat pula, perbincangan tertumpu kepada situasi dalam 
pemerintahan Khalifah Ali bin Abu Talib k.w., khususnya kontroversi yang berpunca 
dari Perang Jamal, Perang Siffin dan peranan golongan al-Saba'iyah sebagai unsure 
perosak, serta penilaian terhadap tokoh-tokoh yang terlibat sebagai jalan melihat 
kebenaran siapakah sebenarnya mereka. 


Akhir sekali, dalam kesimpulan, beberapa rumusan dan saranan dibuat secara ilmiah 
yang dikira wajar bagi mengatasi kekaburan isu-isu keliru dan kontroversi dalam fakta 
penulisan sejarah Islam yang berlarutan hingga hari ini. 


Profesor Madya Dr. Marzuki Haji Mahmood ialah pensyarah di Jabatan Pengajian Arab 
dan Tamadun Islam, Fakulti Pengajian Islam, Universiti Kebangsaan Malaysia. Beliau 
yang berkelulusan Ph. D. dari Universiti al-Azhar, Mesir, merupakan salah seorang 
pakar Sejarah dan Tamadun Islam, di Malaysia. 

PENDAHULUAN 


Bismillahi al-Rahman al-Rahim 


Segala pujian dan ta'zim khusus bagi Allah Yang Maha Kuasa, Selawat dan Salam 
khusus bagi Rasulullah s.a.w. dan para sahabatnya yang terbukti berjuang dan 
berbakti ke jalan Allah semata-mata. 

Buku ini lebih merupakan hasil kajian ke atas fakta-fakta sejarah awal Islam 
yang melibatkan ramai sahabat Nabi Muhammad s.a.w. terutamanya yang dikenali 
sebagai "Khulafa al-Rasyidin." Dorongan untuk menilai semula kedudukan fakta-fakta 
sejarah awal Islam itu, terbit dari rasa, ada sesuatu yang kurang tepat mungkin 
berlaku secara terancang atau kebetulan, hingga seolah-olah kemurnian sejarah 
generasi awal Islam itu sudah benar-benar dicemari. 

Antara persoalan yang sering bermain di kepala pencinta “Sejarah dan 
Tamadun Islam” ialah: Apakah semua maklumat, laporan dan catatan sejarah Islam 
yang sampai ke tangan para pembaca hingga kini dikira tepat, muktamad dan tidak 
perlu dinilai semula ...? Adakah segala fakta dan bahan yang termuat di dalam 
sumber-sumber bacaan sejarah itu, sudah menepati kehendak interpretasinya sebagai 
sejarah kepada umat yang diredai Allah ini? Ataukah terdapat banyak resapan- 
resapan tidak sihat dan pencemaran-pencemaran tertentu yang telah menutupi 
kemurnian wajah sejarah dan tokoh-tokoh Islam sepanjang zaman itu? Dan perlukah 
ia dibersihkan semula? 

Bertitik tolak daripada persoalan-persoalan seperti inilah, satu kajian berbentuk 
penilaian semula dirasakan terlalu perlu. Ini kerana kita sendiri kadang-kadang terasa 
keliru dengan bahan-bahan yang disajikan, terutamanya sebagai seorang Islam yang 
perlu memahami pelbagai bidang ilmu yang mencakup keperluan asas, seperti ilmu- 
ilmu figh, Hadith, tafsir, usuluddin, sejarah dan sebagainya. Jika seseorang 
membataskan dirinya dengan satu disiplin ilmu sahaja antara ilmu-ilmu ini, mungkin 
kurang terasa kontroversinya. Akan tetapi apabila cuba melangkah ke beberapa 
disiplin yang lain sebagai usaha mencakup keperluan Islam, mulalah terasa banyak 
percanggahan maklumat, dan timbul kontroversi di sana sini. 

Contohnya seseorang yang terlibat dengan disiplin sejarah umpamanya, waktu 
ia berhadapan dan bergelumang dengan hanya buku-buku dan bahan sejarah semata- 
mata tanpa menyentuh sumber lain, ia akan berhadapan dengan huraian-huraian 
sejarah yang dikiranya cukup sempurna dan menepati keadaan sebenar. Ambil saja 
contoh sejarah perlantikan Abu Bakar al-Siddig r.a. menjadi khalifah selepas wafat 
Nabi s.a.w., rata-rata buku sejarah, sama ada yang dikarang oleh kalangan orientalis 
barat mahupun yang dikarang oleh kalangan Islam sendiri, kerapkali menggambarkan 
Saiyidina Ali bin Abi Talib r.a., menunjukkan amarah dan protesnya, kerana 
diketepikan daripada mendapat jawatan agung itu, sedangkan ia sendiri menantu 
Nabi s.a.w. dan dikatakan mendapat wasiat istimewa daripada Nabi s.a.w. Oleh itu, 
baginda merupakan pilihan utama daripada seluruh muslimin. Gambaran sejarah 
selanjutnya menunjukkan Abu Bakar r.a. dan teman-teman rapatnya dari awal-awal 
lagi merancang untuk membolot jawatan itu. 

Ketika teraju negara berpindah ke tangan Saiyidina Uthman bin Affan r.a. pula, 
rata-rata sejarah menggambarkan tentang keburukan peribadi ini, kerana terlalu 
banyak berlaku penyelewengan, salah guna harta negara, diskriminasi, penguasaan 
keluarga dan penindasan, sebab itu baginda dibunuh. Secara kebetulan pula baginda 
dari keturunan Bani Umaiyah. Zaman Saiyidina Ali r.a. mula memerintah, keadaan 

menjadi lebih aneh dan gawat, ramai sahabat-sahabat besar Nabi s.a.w. bangkit 
mengangkat senjata menentangnya termasuk isteri kesayangan Nabi s.a.w. sendiri, 
Saiyidatuna Aisyah r.a. yang mengepalai penentangan terhadap Khalifah Ali r.a., 
semata-mata bermotifkan balas dendam, dengan melibatkan puluhan ribu para 
sahabat Rasulullah s.a.w. sendiri. Akan tetapi kalau kita panjangkan pengamatan ke 
disiplin yang lain pula, Hadith, figh dan tauhid umpamanya gambaran yang diberi 
terhadap individu-individu yang sama amat berlainan sekali. Mereka digambarkan 
sebagai wira, pejuang, penyambung perjuangan Nabi s.a.w., bahkan dari keringat dan 
jasa bakti merekalah kemurnian Islam itu terpelihara dan selamat diwarisi hingga ke 
zaman kini dan zaman akan datang. 

Bertolak dari sinilah fikiran akan mula kacau, yang mana satukah betul ...? 
Catatan dan laporan sejarah itukah yang betul, atau maklumat-maklumat figh, Hadith 
dan usuluddin itukah yang betul ...? Kedua-dua disiplin mengulas tentang individu 
yang sama. Mengapakah berlaku percanggahan ...? Andainya laporan dan maklumat 
sejarah itu yang betul, maka bagaimanakah pula kita boleh mewarisi dan 
mengambilislam daripada orang-orang yang berperibadi buruk dan jijik seperti itu ...? 
Lebih gawat daripada itu, bagaimanakan pula melalui al-Our'an, Allah s.w.t. sering 
memuji dan meredai individu-individu dari golongan ini, dan melalui Hadith-hadith 
sahih pul.a, Rasulullah s.a.w. sering memuji, menyanjung dan mengasihi orang-orang 
ini ...? 

Sebagai orang Islam yang beriman dengan al-Our'an dan Hadith Nabi s.a.w., 
sudah tentu tidak meragui segala perakuan al-Our'an dan Hadith-hadith berkenaan 
kerana semuanya tepat dan muktamad. Lalu bertolak dari sini, nyatalah, unsur-unsur 
keraguan itu berada pada maklumat, fakta dan bahan-bahan ilmu sejarah itu sendiri. 
Maka sebagai salah satu usaha untuk menjernihkan kembali fenomena sejarah 
masyarakat dan institusi Islam di peringkat Khulafa al-Rasyidin khasnya, sejajar 
dengan tarafnya sebagai generasi yang terunggul di sisi Islam, dan supaya ia dapat 
diserasikan dengan prinsip yang digambarkan oleh ilmu-ilmu Islam yang lain, maka 
inilah dikemukakan satu kajian awal, dengan segala kelemahan dan kelonggarannya, 
bersama harapan akan menyusul kajian-kajian yang lain tentang tajuk yang sama 
oleh ahli-ahli yang pakar dalam bidang berkenaan. 

Satu hal yang patut disyukuri dan dianggap sebagai unsur rangsangan ke arah 
melaksanakan objektif mumi daripada kajian ini, ialah terdapat banyak Hadith Nabi 
S.a.w. yang menyentuh secara nyata kedudukan biografi, latar diri dan keistimewaan 
individu-individu yang terbabit dengan gambaran kontroversi dalam kajian ini. 
Sebahagian daripada Hadith-hadith ini dikira sebagai salah satu penyelesaian yang 
muktamad dan tidak boleh diragui lagi. 

Akhir kata, sebagai satu kajian awal, sudah tentu terdapat kekurangan dan 
kelemahan yang tersendiri dalam buku ini, hanya kepada Allah s.w.t. dipohon hidayah 
dan taufig. 


Jabatan Pengajian Arab dan Tamadun Islam, 
Fakulti Pengajian Islam, 

Universiti Kebangsaan Malaysia, 

Bangi 


Januari 1994 

PENGHARGAAN 


Segala pujian dan ta'zim khusus bagi Allah Maha Kuasa, selawat dan salam khusus 
bagi Rasulullah s.a.w. dan sahabat-sahabatnya yang terbukti berjuang dan berbakti 
ke jalan Allah. 

Melalui penyelidikan serba ringkas ini, penulis merakamkan setinggi-tinggi 
penghargaan dan terima kasih kepada pihak Universiti Kebangsaan Malaysia, kerana 
dengan penuh tanggungjawab meluluskan cuti sabatikal, kira-kira sembilan bulan 
yang berakhir pada 31 Mac 1991, bagi membolehkan penulis menyiapkan 
penyelidikan ini. 

Terima kasih juga ditujukan kepada Timbalan Naib Canselor Bahagian 
Akademik yang telah memberikan rangsangan khusus, agar peluang cuti sabatikal 
seperti ini, digunakan sebaik-baiknya oleh para pensyarah untuk kerja-kerja 
menyelidik, mengkaji dan membongkar khazanah ilmu yang begitu banyak mengikut 
bidang masing-masing, kerana manfaatnya kelak akan dapat dinikmati oleh semua 
generasi. 

Seterusnya terima kasih khusus ditujukan kepada Jabatan Pengajian Arab dan 
Tamadun Islam, Fakulti Pengajian Islam serta anggota-anggotanya yang bermurah 
hati membincang dan menimbangkan permohonan cuti bagi menyiapkan penyelidikan 
ini, kemudian meluluskannya walaupun dalam rasa keberatan, memandangkan dalam 
masa yang sama tenaga di jabatan agak terhad, berikutan seorang dua tenaga 
kontrak menamatkan perkhidmatan masing-masing. 

Terima kasih selanjutnya kepada pihak Perpustakaan Tun Sri Lanang Universiti 
Kebangsaan Malaysia, Perpustakaan Khas Fakulti Pengajian Islam, UKM dan orang- 
orang perseorangan yang memiliki bahan-bahan ilmiah yang berkaitan secara 
peribadi, yang banyak dapat dimanfaatkan dalam penyelidikan ini. 

Seterusnya jutaan terima kasih diucapkan kepada Dewan Bahasa dan Pustaka 
kerana bersedia menerbitkan buku ini dan kepada Encik Mohammad Hashim 
Jamaludin editor yang telah menyunting buku ini juga diucapkan setinggi-tinggi 
terima kasih. 

Kerjasama, simpati dan bantuan semua pihak yang berkenaan, saya sekali lagi 
merakamkan ucapan terima kasih, dan kepada Allah Azzawajalla jua sudahnya 
dimohonkan ganjaran untuk semua! 


Sekian. 


Salam hormat daripada, 


Prof. Madya Dr. Marzuki Haji Mahmood 
Jabatan Pengajian Arab dan Tamadun Islam, 
Fakulti Pengajian Islam. 

PERTAMA : LATAR BELAKANG KHILAFAH 
I SLAMI YAH 


Period awal dalam sejarah Islam, iaitu mulai dari zaman Nabi Muhammad s.a.w. 
mendakwah ke jalan Allah s.w.t., hingga tertegaknya sebuah kekuasaan Islam di 
Madinah dan seterusnya sehingga baginda wafat, merupakan period paling ideal 
dalam sejarah manusia amnya, dan period paling keemasan dalam sejarah Islam 
khasnya. Keseluruhan period ini merangkumi dua peringkat yang sepadu, dan 
peristiwa hijrah menjadi penyambung di antara dua peringkat sejarah ini berlainan 
mengikut world view masing-masing. 


Kebanyakan golongan orientalis barat, umpamanya, melihat kelainan yang 
cukup ketara di antara kedua-dua peringkat ini, lalu dikonklusikan bahawa kedua- 
Duanya tidak bersepadu, malahan berasingan sama sekali. H.A.R Gibb, dalam 
kajiannya memutuskan bahawa Muhammad bersama risalah agamanya berubah 
sekali selepas peristiwa hijrah. Ini kerana kalau sebelum itu di Makkah ia betul-betul 
menepati kerja agama, tetapi selepas berpindah ke Madinah ia bertukar menjadi satu 
gagasan politik. Gerak laku Muhammad juga berubah daripada pasif kepada agresif.' 

Sebenarnya, pemikir-pemikir seperti ini tidak melihat Islam melalui kaca mata 
Islam itu sendiri, akan tetapi lebih menggunakan kaca mata yang asing daripada 
Islam, lalu terjadilah apa yang sering disebut sebagai pemikir-pemikir yang 
berorientasikan  "sekularisme". Penularan pemikiran begini banyak pula 
mempengaruhi penulis-penulis Islam sendiri, sehingga ada yang mengatakan 
kekuasaan Nabi s.a.w., tidak ada kena mengena dengan pemerintahan atau politik.? 

Bahagian pertama period ini merupakan peringkat mencambah benih bagi 
masyarakat Islam: yang lebih menumpu kepada aspek pengukuhan kaedah-kaedah 
asas Islam, manakala peringkat kedua merupakan peringkat penyempurnaan dan 
pembangunan menyeluruh masyarakat.? Ini bererti, kedua-dua bahagian period Nabi 
Muhammad s.a.w. adalah merangkum peringkat pengasasan dan pembangunan 
menyeluruh bagi kehidupan umat Islam dengan meletakkan asas-asas umum yang 
menjadi peraturan buat memandu umat ini di sepanjang sejarahnya.” 

Walaupun banyak persoalan yang ditimbulkan tentang: apakah Islam itu 
mempunyai hubungan dengan urusan pemerintahan, atau ia hanya tidak lebih 
daripada sistem ibadah semata-mata. Persoalan-persoalan seperti ini merupakan 
salah satu usaha untuk mengelirukan sesuatu hakikat yang sudah cukup jelas. Tanpa 
merujuk kepada fakta-fakta sejarah Islam pada zaman Rasulullah s.a.w. pun ia sudah 
cukup nyata. Kenyataan beberapa orang pemikir barat tentang hal ini menjelaskan 
persoalan tersebut: 


' H.A.R. Gibb, Mohammedanism, in the series, (H.U.L.) 1949, hlm. 27. 

? Lihat karangan “Ali Ab. Razig, Syeikh. al-Islam wa Usul al-Hukm, Beirut cet. 1966. hlm. 82-83 
dan 126, 142. 

3 Dr. Mohammad Dhiyauddin al-Rais, al-Nazariyyat al-Siasiyyah al-Islamiyyah, The Anglo - 
Egyption Book Shoop, Cairo, 1960, hlm. 11. 

“Dr. M.S. al-'Iwa, fi al-Nizam al-Siasiy Liddaulah al-Islamiyah, al-Ahram al-Tijariyya, Cairo, 
1975, hlm. 25. 

Ih R. Strothmann secara berani menyatakan bahawa Islam ialah sistem agama 
dan politik. Ini kerana pengasasnya ialah seorang Nabi. la juga merupakan 
tokoh politik yang berwibawa atau dengan kata-kata lain seorang negarawan.” 

"3 Dr. Schacht pula menjelaskan bahawa apa yang dimaksudkan dengan Islam 
adalah lebih luas daripada satu agama. la juga merangkumi teori-teori 
perundangan dan politik. Secara keseluruhannya dapat dikatakan bahawa Islam 
ialah sistem budaya hidup manusia yang lengkap merangkum agama dan 
pemerintahan secara sepadu.S 


3. Sir T. Arnold menjelaskan bahawa Nabi Muhammad s.a.w. itu dalam waktu 
yang sama ialah seorang ketua agama dan seorang ketua negara.' 
4. D.B. MacDonald pula menyebut bahawa pada zaman itu terbentuklah sebuah 


negara Islam yang pertama di Madinah dengan meletakkan prinsip-prinsip asas 
perundangan Islam.? 


Walaupun di sini tidak dibentangkan pendapat para ulama Islam bagi 
mengukuhkan bukti bahawa Islam yang dibawa oleh Rasulullah s.a.w., mencakupi 
agama dan pemerintahan secara sepadu, tetapi pendapat sebahagian penulis barat 
yang tidak Islam itu adalah cukup untuk membuktikan itu semua. Ini kerana jika 
diketengahkan pandangan ulama-ulama Islam sahaja, maka ramai akan menuduh 
bahawa itu pendapat pihak Islam sendiri, pasti menyebelahi Islam. 

Dari aspek sejarah, aspirasi daripada kedua-dua bai'ah Agabah pertama dan 
Agabah kedua, terutamanya Agabah kedua itu di antara Nabi Muhammad s.a.w., 
dengan perwakilan Madinah mengandungi pengertian politik yang besar. Ini kerana 
bai'ah itu menjadi asas ke arah penubuhan "Negara Islam pertama" di Madinah.” 
Antara kandungan utama dalam bai'ah Agabah kedua itu ialah pengakuan perwakilan 
Madinah untuk beriman dengan Allah, Rasul, taat setia, bersedia mempertahankan 
Islam dan Rasul dan sedia berperang mempertahankan maruah dan kesucian Islam." 
Jika diteliti kandungan perjanjian Agabah itu, ternyata benar bahawa objektif 
Rasulullah s.a.w., ke arah meningkatkan daya usaha bagi menghadapi sebarang 
tindakan perseteruan ke atas Islam yang dibawanya, sekalipun terpaksa berperang. 
Daya usaha begini merupakan kerja-kerja politik yang sering dilakukan dalam 
sesebuah masyarakat yang teratur atau boleh disebut sebagai masyarakat 
berpolitik. 

Bertitik tolak daripada ba'iah Agabah yang merupakan asas kepada sistem 
pemerintahan Rasulullah s.a.w., dan kemudian disusuli dengan penghijrahan baginda 
dari Makkah ke Yathrib (Madinah) , bermulalah sebuah kuasa Islam yang syumul iaitu 
dimulai dengan penerimaan para penduduk terhadap Rasulullah s.a.w., sebagai ketua 
tertinggi di Yathrib. Di Yathriblah diturunkan ayat-ayat wahyu yang mencakupi segala 
bidang pemerintahan dan perundangan (Tasyri'). Ayat-ayat tersebut menjadi asas 
mewujudkan perlembagaan negara secara teratur. Para muslimin merujuk kepada 
Rasulullah s.a.w. bagi menyelesaikan seluruh permasalahan hidup. Maka atas dasar 


? The Encyclopaedia of Islam, jil. 14, hlm. 350. 

" Encyclopaedia of Sciences, jil. VIII, hlm. 383. 

' Sir. T. Arnold, The Caliphate, Oxford, 1924, hlm. 60. 

!D.B. MacDonald, Development of Muslim Theology, Jurisprudence, and Constitution Theory, 
New York, 1930, him. 67. 

? Dr. M.S. al-'Iwa, fi Nizam, hlm. 23. 

10 Ibn Hisyam, Sirah, bersama Syarh: al-Raud al-Unuf, jil. I. Kaherah. 1914, hlm. 274-278. 

" Dr. Mohammed Taha Badawi, Frudh Ilmiyyah fi Tafsir Alagat al-Harb wa al-Salam, Universiti 
of Beirut, 1974, hlm. 9. 

itu, Rasulullah sebagai ketua tertinggi, menguasai seluruh bidang kuasa perundangan, 
perlaksanaan dan kehakiman." 

Walaupun terdapat perbezaan tertentu di kalangan mazhab atau kelompok- 
kelompok dalam Islam tentang teori politik, terutamanya di kalangan kelompok besar 
seperti Ahli al-Sunnah dan Syi'ah umpamanya, tetapi keseluruhan kelompok Islam 
sependapat bahawa Nabi s.a.w., semasa hidupnya menguasai dua bidang kuasa 
terbesar iaitu bidang kuasa keagamaan dan politik/pemerintahan. Atas dasar inilah 
diasaskan kaedah-kaedah yang bersangkutan dengan Negara Islam. Dalam kontrak 
ini, kerajaan merupakan sebuah institusi besar yang mengatur hubungan individu 
dengan masyarakat, kemudian dalam masa yang sama menghubungkan mereka 
dengan Khalig (Allah). Bermula dengan hubungan-hubungan dengan Allah s.w.t., 
yang bakal ditentukan balasannya pada hari akhirat, maka terbinalah pemikiran 
bermasyarakat dan bernegara dalam Islam. Ini merupakan rahsia pengutusan Rasul, 
Kitab dan tanggungjawab bagi memantapkan hubungan-hubungan tersebut.'" Ini 
kerana manusia tidak akan dibiarkan tanpa sistem yang teratur dalam perjalanan 
menemui Allah s.w.t. 

Semua ini membuktikan bahawa Rasulullah s.a.w., ialah Nabi dan ketua negara 
yang berdaulat. Baginda berperanan mengatur kehidupan seluruh muslim ke arah 
kebaikan untuk agama dan dunia mereka. Dalam hal-hal pembangunan, baginda 
mengatur perhubungan antara individu dan masyarakat. Melaksanakan urusan sivil 
mahupun jenayah. Menentukan peruntukan-peruntukan dalam urusan hak milik, 
termasuk urusan keselamatan dan pertahanan. Oleh itu, semua permasalahan yang 
menyangkut urusan negara terdapat dalam syariat Islam yang dikemukakan oleh 
Rasulullah s.a.w. Antara persoalan yang paling pokok termasuklah urusan 
peperangan, perdamaian, perjanjian, urusan tawanan, bait al-mal (perbendaharaan 
negara), pentadbiran, kehakiman, penggubalan undang-undang dan hukuman." 

Keseluruhannya membuktikan bahawa Rasulullah s.a.w., telah menegakkan 
sebuah negara yang bersistem dan cukup sempurna. Semua ini merujuk kepada 
kesempurnaan Islam itu sendiri yang merupakan agidah, ibadah dan sistem (nizam). 
Malahan tidak dapat disangkal bahawa sistem yang dibawa oleh Rasulullah s.a.w. 
yang terdapat dalam al-Our'an dan al-Sunnah, sebenarnya telah dilengkapi dengan 
persediaan-persediaan untuk dilaksanakan, kalau tidak ia hanya sistem yang 
berbentuk teori semata-mata. Tidak ada nilai dari aspek perlaksanaan, dan keadaan 
ini tidak lojik sama sekali. Berasaskan kepada realiti Sirah Nabi, begitu jelas bahawa 
Rasulullah s.a.w., telah mengasaskan kaedah-kaedah bagi sebuah negara yang 
bersistem, dan cukup sempurna. Kesemuanya berdasarkan keperluan, dan 
perlaksanaan arahan wahyu yang diturunkan, serta mengikut kepentingan umum 
yang difikirkan oleh Rasul.!$ 


INSTITUSI KHI LAFAH ISLAMI YAH 


Menurut Ensiklopedia dan kamus-kamus bahasa seperti Lisan al-Arab, al-Taj, al- 
Sihah, al-Faig, al-Nihayah dan lain-lain, istilah khilafah berasal dari kata dasar khalafa 


12 Anuar al-Rifaei, al-Islam fi Hadharatihi wa Nuzumihi, Dar al-Fikr, Damsyig, cet. 11, 1982, 
Dy. Na Hilmi, Nizam al-Khilafah fi al-Fikr al-Islami, Dar al-Ansar. Kaherah, 1977. hlm. 3. 
2 Mah al-Tahir bin Asyar, Nagd IImiy li Kitab al-Islam wa Usul al-Hukm, Kaherah, hlm. 
aka al-Gasimy, Nizam al-Hukm fi al-Syariah wa al-Tarikh jil. 1 Dar al-Nafais, Beirut, 1974, 
him. 46, 47. 

bererti orang yang menyusul selepas orang terdahulu, atau pengganti kepada orang 
yang lalu." Seterusnya lahirlah istilah khalifah iaitu pemimpin atau ketua tertinggi. $ 
Maka atas dasar itu, orang yang menggantikan Rasulullah s.a.w., dalam aspek 
pimpinan dan perlaksanaan hukum syarak digelar khalifah." 
Dalam al-Our'an terdapat dua tempat yang menyebut istilah khalifah secara jelas, 
iaitu: 
1. Maksud firman Allah: ...dan ketika Tuhanmu berfirman kepada Malaikat, 
sesungguhnya Aku mahu jadikan di bumi itu khalifah.2 


2. Maksud firman Allah. Wahai Daud! “Sesungguhnya Kami jadikan kamu itu khalifah 
di ruang bumi ini, maka perintahkanlah seluruh manusia itu dengan kebenaran."4 


Dalam al-Our'an terdapat istilah khalifah dalam bentuk jamak, iaitu beberapa 
orang khalifah, antaranya maksud firman Allah, ... dan Dialah yang menjadikan 
beberapa khalifah di bumi ini.? 

Walau bagaimanapun Khilafah dalam konteks yang lebih luas, ialah pimpinan bagi 
negara Islam. la diberikan berbagai-bagai definisi yang berlainan gaya bahasa tetapi 
memberi persamaan erti.? Beberapa pemikir Islam temama turut menghuraikan 
pengertian Khilafah, antaranya: 

1. Ibn Khaldun: Menurut beliau Khilafah ialah tanggungjawab kepimpinan ke atas 
seluruh masyarakat berdasarkan pandangan syarak, dalam urusan keakhiratan 
dan keduniaan mereka. Ini kerana seluruh tindak laku di dunia dalam perhitungan 
syarak mempunyai kaitan dengan keadaan yang bakal ditemui di akhirat. Sebab ia 
merupakan tanggungjawab dari Allah dalam memelihara agama dan politik 
dunia. 

2. Al-Mawardi: Bagi beliau Khilafah ialah urusan pimpinan yang diperuntukkan bagi 
menggantikan tugas kenabian dalam memelihara agama dan politik dunia. 

3. Ibn Hazm: Menurut beliau perkataan Imam sekiranya disebut secara tunggal, ia 
pasti bermaksud "Imam Agung" iaitu khalifah, tetapi sekiranya mahu dimaksudkan 
dengan imam-imam yang lain, maka perlu dipadukan dengan perkataan-perkataan 
lain supaya maksudnya khusus, seperti imam sembahyang, imam agama dan 
sebagainya.” 


ANTARA SI STEM KHI LAFAH DAN SI STEM-SI STEM YANG LAIN 


Kalau dibandingkan secara menyeluruh di antara sistem Khilafah yang dikemukakan 
oleh Islam dengan sistem-sistem pemerintahan yang lain yang pernah dikenali oleh 
masyarakat manusia, terutama sistem empayar atau sistem kisra yang lahir semasa, 
maka terdapat ciri-ciri perbezaan yang amat ketara. Antaranya, sistem Khilafah 
merangkumi dua bidang kuasa yang utama iaitu keagamaan dan politik keduniaan. 


1 Dr. A.H. al-Khurboutly, al-Hadarah al-Arabiyyah al-Islamiyah, Maktabah al-Khanji, Kaherah, 
1975, hlm. 3. 

$ Anwar al-Rifaie. al-Islam, hlm. 77. 

? Dr. A.H. al-Khurboutly, al-Hadarah, hlm. 3. 

2 Al-Our'an surah al-Bagarah, 2:30. 

# Al-Gur'an surah Sad, 38:26. 

2 Al-Gur'an surah al-An'am, 6:165. 

2 Zafir al-Gasimy, Nizam, hlm. 119. 

“4 Ibn Khaldun, Mugaddimah, Kaherah, 1284, hlm. 158-159. 

25 Al-Mawardi. al-Ahkam al-Sultaniya. Mustafa al-Babi al-Halabi. Kaherah, 1966 Cet. II, hlm. 5. 
2 jbn Hazm, al-Fasl fi al-Milal wa al-Nihal. Kaherah. 

Sedangkan sistem empayar dan lain-lainnya mempunyai kuasa yang terbatas, dalam 
tanggungjawab ke atas seluruh rakyat, berasaskan kepada pemikiran semata-mata, 
bagi mencapai kepentingan duniawi.” 

Dengan kata-kata lain, kebanyakan pemerintah di dunia yang bertamadun ini, 
menjalankan pemerintahan menggunakan undang-undang politik yang diputuskan 
oleh ahli-ahli fikir dan pembesar negara, membuat semua orang patuh dan tunduk 
pada hukuman tersebut. Manakala sistem Khilafah, ia diikat rapat oleh undang- 
undang agama bersifat syarak, di mana khalifah mentadbir umat sebagai 
menggantikan Rasul s.a.w., pembawa syariat itu. Dari aspek ini Khilafah merangkumi 
asas-asas pimpinan.2 Walau bagaimanapun, orientalis T. Arnold cuba mengemukakan 
kajian perbandingannya tentang sistem Khilafah di Timur dengan Empayar Romania 
suci di Barat, katanya, "Kedua-kedua sistem berdasarkan kekuatan agama, cuma 
empayar suci bukanlah sesuatu yang baru lahir, bahkan ia adalah lanjutan daripada 
Empayar Wathani (keberhalaan) yang lalu juga.?? Di Barat juga terdapat dua 
pemerintah, pertama pemerintah duniawi iaitu Maharaja, dan kedua, pemerintah 
rohani (spiritual), iaitu Pope. Sedangkan khalifah ialah pemerintah politik yang 
menguasai kedua-dua bidang kuasa duniawi dan rohani (keagamaan). Walaupun 
demikian kuasa keagamaan di sekitar memelihara perlaksanaan kesucian agama, 
menghukum para pesalah, mengisytiharkan jihad dan mengimamkan solat. Berlainan 
pula dengan Pope yang dianggap manusia suci yang paling tinggi, sehingga boleh 
mengampun segala dosa orang-orang yang berdosa. Dialah sumber rujukan paling 
tinggi bagi hal-hal keagamaan.” 

Walau bagaimanapun keadaan ini amat ketara perbezaannya dengan khalifah 
Islam. Ini kerana sumber hukum paling tinggi bagi institusi Khilafah ialah al-Gur'an 
dan al-Sunnah." Ini bererti khalifah dalam konteks Islam tidaklah mempunyai apa- 
apa keistimewaan peribadi. Jawatan yang disandang tidak meletakkan ia sebagai 
orang yang paling tinggi atau paling istimewa di hadapan Tuhan, kerana ukuran tinggi 
rendah seseorang muslim, sama ada pemerintah atau rakyat biasa ialah tagwa. Ini 
berasaskan maksud firman Allah s.w.t., “Sesungguhnya yang paling mulia kamu disisi 
Allah ialah orang yang paling tagwa, sesungguhnya Allah itu Maha Mengetahui lagi 
Maha Bijak".??2 Antara kandungan ucapan Rasulullah s.a.w. dalam “Hajjatu al-Wada." 
menjelaskan, “Tuan-tuan sekalian! apakah tidak Tuhan Kamu itu Esa, apakah tidak 
bapa keturunan kamu satu, apakah tidak ada sebarang kelebihan bagi seseorang 
berbangsa Arab, dari seorang bukan Arab, tidak pula yang berkulit merah, ke atas 
yang berkulit hitam melainkan dengan tagwa."” Penjelasan ini membuktikan bahawa 
pangkat dan kedudukan tidaklah menjadi pengukur tinggi rendah atau hina mulia 
seseorang dari perspektif Islam. Malahan yang menjadi penentu sebenarnya ialah 
tahap ketagwaan dan iman seseorang kepada Allah s.w.t.. Semuanya menunjukkan 
dasar persamaan yang digariskan oleh Islam untuk menjamin erti keadilan dan 
keharmonian sebenar. Kita lihat penghayatannya begitu jelas daripada kandungan 
ucapan dasar Khalifah Abu Bakar r.a. ketika menggariskan masa depan 
pemerintahannya ketika mula-mula dilantik menjadi ketua negara, antaranya: 
"orang-orang yang lemah pada anggapan kamu, adalah ia kuat pada anggapanku, 


4 Dr. A.H. Khurboutly, al-Hadarah. him. 4. 


2Jurji Zaidan. Tarikh al-Tamadun al-Islami. jil. Il, cet. al-Hilal. Kaherah. hlm. 127 
2T. Arnold: The Caliphate. Oxford. 1924. him. 10. 
2 (bid. 


A.A. Mansor, Nuzum al-Hukm Wa al-Idarah fi al-Syariah al-Islamiyah, Beirut, cet. Il, 1971. 
him. 43. 

2 Al-Our'an, surah al-Hujurat 49:13. 

8 Musnad Imam Ahmad, Jil. 3. Beirut, 1978/1938, cet. 2, hlm. 313. Lihat juga Hamidullah. al- 
Wathaig al-Siasiyyah. 

maka aku mesti menunaikan haknya. Sebaliknya orang-orang yang kamu sangka kuat 
itu, sebenarnya ia lemah buatku, hingga aku bersedia mengambil haknya." 


PENDAPAT MAZHAB-MAZHAB DALAM ISLAM TENTANG INSTITUSI KHI LAFAH 


Bertolak daripada fakta sejarah, bahawa seluruh muslimin tanpa melihat kepada 
perbezaan mazhab, kefahaman, aliran politik dan kecenderungan, sama-sama 
berpendapat, bahawa melantik seorang pengganti Nabi s.a.w., sebagai pemimpin dan 
ketua negara merupakan suatu kemestian. Ini bererti menegakkan sistem Khilafah 
adalah wajib dan satu kewajipan suci dari segala kewajipan yang lain, kerana dalam 
peristiwa Sagifah (Sagifah: ialah balai Bani Saidah, sebuah dewan tempat 
perhimpunan di Madinah, paling terkenal setelah digunakan sebagai tempat pemilihan 
Khalifah Abu Bakar al-Siddig r.a. menjadi ketua negara Islam selepas wafat Rasulullah 
Ss.a.w., pada tahun 11 H/632M.), seluruh kaum muslimin sama ada Muhajirin 
mahupun Ansar, sama-sama sepakat tentang pentingnya melantik ketua negara bagi 
menggantikan Rasulullah.” 

Cuma titik permasalahan yang sering menjadi pertikaian di kalangan mazhab- 
mazhab atau kumpulan-kumpulan Islam dari dahulu hingga kini ialah bagaimanakah 
cara pemilihan seseorang khalifah itu. Apakah harus dipilih secara bebas, atau 
terdapat sesuatu ketentuan tertentu yang dijelaskan oleh al-Gur'an atau al-Sunnah 
Rasulullah s.a.w., sejak dahulu ...? 

Di kalangan mazhab-mazhab Islam, terdapat dua kumpulan besar yang begitu 
menonjol dan mempertahankan pandangan masing-masing. Kumpulan tersebut ialah 
Syi'ah dan Ahli al-Sunnah wa al-Jamaah. 


PENDAPAT SYI'AH 


1: Menegakkan Imamah atau Khilafah adalah wajib kerana ia adalah rukun 
agama. 
2. Seseorang Imam/khalifah tidak boleh dipilih secara bebas, kerana Nabi s.a.w. 


pernah menyebutkan (menentukan) perkara tersebut. 

3. Saiyidina Ali bin Abi Talib, tokoh pertama yang dinaskan sebagai ganti 
Rasulullah s.a.w. 

4. Seseorang Imam/khalifah wajib bersifat maksum.”$ 


Tujuan golongan Syi'ah pada permulaannya ialah menuntut hak Ali bin Abi Talib r.a. 
sebagai khalifah selepas Rasulullah s.a.w.. Akan tetapi apabila Saiyidina Ali r.a. 
menjadi khalifah, mereka melakukan sedikit perubahan, iaitu Ali sebagai penerima 
wasiat, dan Imam: dengan berhujjahkan, bahawa Imamah bukanlah semata-mata 
permasalahan kepentingan yang berhubungkait dengan pemilihan umum, tetapi ia 
adalah masalah usul agidah, ia merupakan rukun agama yang tidak harus sama sekali 


“Ibn al-Athir, al-Kamil fi al-Tarikh, jil. 2, Kaherah, 1349, hlm. 224-225. 

5 Dr. Ibrahim Ahmad al-Adawi, al-Nuzum al-Islamiyah. Anglo al-Misriyah, Kaherah, 1972, hlm. 
140. 

2 Zafir al-Gasimi, Nizah al-Hukm, hlm. 397. Petikan dari “Kitab Ayah al-Syiah” karangan 
Mohsen al-Amin, dalam tajuk: Itikad mereka tentang Imamah dan Khilafah, jil. I: “Bahawa 
Imam selepas Rasulullah s.a.w., ialah sepupunya Ali bin Abi Talib, kerana ia naskan begitu 
dalam peristiwa al-Ghadir, dengan perintah Allah." Lihat juga, Syeikh Mohammad Hussain al- 
Zain, al-Syiah fi al-Tarikh. Beirut, 1979, hlm. 45. 

diabai atau dilupakan oleh Rasulullah s.a.w., dan tidak munasabah Rasul 
menyerahkan urusan tersebut kepada budi bicara masyarakat umum.” 


PENDAPAT AHL AL-SUNNAH WA AL-J AMA'AH 


Rata-rata kumpulan Ahl al-Sunnah wa al-Jama'ah pada peringkat awal mengandungi 
golongan Muhajirin dan Ansar. Keseluruhan Ahl al-Sunnah berpendapat bahawa 
Rasulullah s.a.w., tidak pernah menyatakan secara terang tentang siapakah di 
kalangan para pengikutnya yang dicadangkan sebagai penggantinya kelak. Baginda 
juga tidak menyatakan kaedah yang wajib digunakan dalam pemilihan seorang 
pemerintah atau yang dikenali selepas itu sebagai khalifah.” 

Begitu juga Baginda Rasulullah s.a.w. tidak pernah menentukan secara tepat 
syarat atau kriteria terperinci yang harus dipenuhi oleh bakal-bakal calon khalifah. 
Cuma yang boleh disebut sebagai arahan Rasulullah s.a.w., dalam konteks ini ialah 
kaedah-kaedah am yang wajib diambil kira oleh seseorang pemerintah Islam dalam 
menjalankan pemerintahan. Ini termasuk mengambil kira ciri-ciri moral dan 
kesopanan Islam yang wajib dipegang secara bersama di antara pihak pemerintah 
dengan pihak yang kena perintah (rakyat).”” Bukan sahaja al-Gur'an, malahan al- 
Sunnah juga tidak mengemukakan sesuatu yang terperinci tentang format sistem 
yang mesti diutarakan dalam negara Islam.”? Apa yang diterangkan ialah kaedah- 
kaedah am sahaja. Sebagai contoh, dalam al-Gur'an banyak ayat membayangkan 
cara pemerintahan yang baik, antaranya, maksud firman Allah s.w.t. “Taatlah akan 
Allah dan taatlah akan Rasul, dan pemimpin-pemimpin dari kalangan kamu". 
Walaupun dalam kumpulan yang sama, golongan Muhajirin berbeza pendapat dengan 
golongan Ansar dari aspek tanggapan dan penilaian kelayakan. Kalangan Muhajirin 
merasa mereka lebih layak daripada orang lain. Alasan yang dipegang ialah mereka 
merupakan orang pertama beriman dengan Nabi s.a.w. sebelum orang lain berbuat 
begitu. Mereka orang pertama menanggung sabar menerima kezaliman bersama- 
sama Rasulullah s.a.w.. Mereka tidak gentar walaupun bilangan mereka masih kecil. 
Mereka juga berketurunan Ouraisy yang bererti sepanjang masa menjadi pemimpin.” 
Sekiranya pemimpin dipilih dari kumpulan lain, sudah tentu kumpulan-kumpulan lain 
juga akan bangun bersaing, lalu akan meletus kekacauan dalam negeri. 


“ Al-Syaharastani, al-Milal wa al-Nihal, jil. I, Maktabah al-Hussain al-Tijariyah, Kaherah, 1948, 
him. 234. 

$ A. Ali Mansor, Nuzum al-Hukm, hlm. 245. Lihat juga: Dr. M.S. al-Iwa, dim. fi al-Nizam al- 
Siasi, hlm. 39. 

2 Ibid. 

“0 (bid. 

"Al-Gu'.an surah al-Nisa' 4:56, huraian oleh Dr. A.H. al-Khurboutly, dlm. al-Hadarah al- 
Arabiyah. hlm. 6-7. 

2 Al-Tabari, Tarikh al-Rusul wa al-Muluk. (Tahgig Muhammad Abu al-Fadhl, Kaherah, 19, jil. 
Ill, him. 309. 

3 Anuar al-Rifaie, al-Islam fi Hadharatihi, hlm. 79. 

PENDAPAT GOLONGAN AL-KHAWARIJ' 


Jawatan khalifah hendaklah dibuat secara pilihan bebas. Jika seseorang muslim dipilih 
menjadi khalifah, ia tidak boleh meletakkan jawatannya. Seseorang khalifah juga 
tidak semestinya berbangsa Ouraisy, malahan jawatan tersebut boleh dipegang oleh 
sesiapa sahaja walaupun oleh seorang hamba yang berkulit hitam.” Seseorang yang 
dipilih menjadi khalifah wajib mematuhi perintah selengkapnya: kalau tidak, ia wajib 
dipecat. Dengan demikian golongan Khawarij mempunyai teori yang berlainan 
daripada Syi'ah yang mengkhususkan jawatan khilafah hanya bagi kalangan keluarga 
Nabi s.a.w. sahaja. la juga mempunyai teori yang berlainan dengan kalangan Ahl al- 
Sunnah yang kebanyakannya menetapkan syarat berbangsa Ouraisy.”” Walau 
bagaimanapun, dalam banyak kumpulan, kumpulan Khawarij ini terlalu ekstrim, 
kerana bersikap segera mengkafirkan orang-orang yang tidak sealiran dengan 
mereka. Selepas peristiwa Tahkim mereka mengkafirkan Saiyidina Ali bin Abi Talib, 
dan Mu'awiyah bin Abi Sufian. Mereka juga mengkafirkan Talhah, al-Zubair, dan 
Saiyidatuna Aisyah r.a.” Mereka juga mewujudkan beberapa syarat ke atas khalifah, 
antaranya, sekiranya khalifah menyeleweng dari jalan yang baik, dan lari daripada 
kebenaran, ia wajib dipecat atau dibunuh. 

Mereka mengharuskan dunia ini berjalan tanpa mempunyai ketua langsung, 
sekiranya perlu dilantik, ia boleh dilantik daripada seorang hamba atau merdeka atau 
nabat” atau Ouraisy." Risiko daripada teori Khawarij yang memungkinkan rakyat 
memecat atau membunuh ketua negara yang dirasakan telah melakukan 
penyelewengan, banyak meninggalkan kesan negatif kepada perlembagaan politik 
Islam selepas pemerintahan khalifah Abu Bakar al-Siddig r.a. Seorang penulis 
Pakistan, Khuda Bukhsh berpendapat, bahawa kesan teori ini menggerakkan para 
pemberontak bertindak membunuh khalifah Uthman bin Affan r.a. apabila 
disangkakannya dia telah mengubah dan menukar politiknya.” 


PENDAPAT GOLONGAN AL-MURJIAH 


Golongan al-Murjiah ialah kumpulan yang bersikap tidak menyebelahi mana-mana 
pihak. Tidak bersama kerajaan dan tidak pula menentangnya.”' Mereka tidak 
mengkafirkan seseorang yang berperang untuk mendapat kuasa seperti sikap 


“ Al-Khawarij ialah kumpulan Islam yang ada kaitan dengan tragedi “Perang Siffin" antara Ali 
bin Talib dengan Mu'awiyah bin Abi Sufian pada tahun 37H. Pada peringkat awal, al-Khawarij 
adalah kalangan tentera Saiyidina Al,. tetapi akhirnya berpecah meninggalkan barisan, konon 
tidak berpuas hati dengan kedudukkan tahkim antara Ali dan Mu'awiyah. Buat permulaannya, 
Khawarij lebih merupakan kumpulan politik, tetapi meningkat menjadi kefahaman agama. 
Antara prinsipnya, ialah mengkafirkan orang-orang Islam yang tidak sehaluan dengan mereka, 
hingga ke tahap mengkafirkan Saiyidina Ali, Mu'awiyah, Amru al-As dan lain-lain, serta 
menghalalkan darah mereka. 

“ Ibid., hlm. 80. 

“ Ibid. 

“0 bid. 

4 Dr. A.H. Khorboutly, al-Hadarah, him. 8. 

“Satu suku bangsa bukan berdarah Arab yang merupakan imigran ke kawasan negeri Irag 
pada zaman purba. 


8 Al-Syaharstani, al-Milal wa al-Nihal, jil. Il, Kaherah 1948/1368, hlm. 174. 
" Khuda Bukhsh, Contributions to the History of Islamic Civilization, Calcutta, 1930, jil. Il, hlm. 
159. 


5 Anwar al-Rifaie, al-Islam fi Hadharatihi, hlm. 81. 

golongan Khawarij. Pada mereka, khalifah-khalifah semuanya mukmin, tidak boleh 
ditentang. Alasannya, kerana kita tidak dapat menentukan yang mana yang betul. 
Kita harus menyerahkan urusan mereka keseluruhannya kepada Allah semata-mata.”! 
Golongan Murjiah berpendapat bahawa golongan Khawarij, Syi'ah dan Bani Umaiyah 
semuanya beriman, kerana sesetengahnya betul dan sesetengahnya salah. Tetapi 
sukar untuk dipastikan yang mana satu. Oleh itu menyerah saja urusan mereka 
kepada hari kiamat.” Maka atas dasar sedemikianlah klta dapati sikap mereka 
terhadap pemerintahan Bani Umaiyah lebih mirip ke arah menyokong, tetapi 
sokongan negatif bukan positif.” 


PENDAPAT GOLONGAN AL-MU'TAZI LAH 


Pada peringkat awalnya, golongan Mu'tazilah semata-mata lahir sebagai kumpulan 
agama, tidak menyentuh soal politik. Ini berbeza daripada Khawarij, Syi'ah atau 
Murjiah. Cuma pada  dekad-dekad berikutnya barulah mereka mulai 
mencampuradukkan doktrin agama dengan beberapa prinsip politik, khususnya 
permasalahan Khilafah atau Imamah.”" 

Menyentuh permasalahan Khilafah atau Imamah, golongan Mu'tazilah 
berpegang kepada prinsip bahawa manusia mempunyai kebebasan. Umat berhak 
memilih ketua mereka, kerana al-Our'an tidak pernah menyentuh tentang sifat yang 
mesti ada pada pemerintah Islam secara terperinci. Walau bagaimanapun mereka 
tidak sekata tentang syarat berbangsa Ouraisy bagi seseorang ketua. Mereka 
berhujah bahawa Hadith yang bermaksud, “Imam-imam itu hendaklah berbangsa 
Ouraisy", tidak mutawatir, kerana kalau ia betul-betul mutawatir, sudah tentu 
golongan Ansar tidak cuba bersaing dengan Muhajirin dalam soal Khilafah.” Malahan 
Saiyidina Umar bin al-Khattab sendiri mengharuskan perlantikan ketua dari kalangan 
hamba, katanya, “kalau sekiranya Salim hamba kepada Huzaifah masih hidup nescaya 
aku melantiknya."”S Secara keseluruhannya pandangan golongan Mu'tazilah dalam 
pemilihan ketua seperti yang dirumuskan oleh al-Mas'udi, iaitu bahawa pemimpin 
adalah pilihan ummah. Ini kerana Allah tidak menentukan jawatan tersebut kepada 
seseorang. Cuma terserah kepada ummah memilih seseorang bagi melaksanakan 
perintah-perintah-Nya. Tanpa mengambil kira sama ada ia daripada golongan Ouraisy 
atau bukan yang penting ia beragama Islam, adil dan beriman. Mereka tidak 
mengambil kira persoalan nasab (keturunan). Dan semua orang bagi seluruh zaman 
mesti berbuat demikian.” 


BI DANG KUASA KHALI FAH 


Khalifah sebagai ketua negara mempunyai bidang kuasa yang cukup luas, lebih-lebih 
lagi ia merangkumi kedua-dua bidang kuasa agama dan politik. Jika dirujuk kepada 
sejarah khulafa al-Rasyidin, bidang kuasa yang pernah diamanahkan sekurang- 
kurangnya enam bidang, iaitu: 


51 bid. 

2 Ibn al-Ibri, Tarikh Mukhtasar al-Dual, al-Matba'ah al-Katholikiyah, Beirut, 1890, hlm. 166. 
5 Anwar al-Ridaei, al-Islam fi Hadharatihi, hlm. 81. 

4 Dr. A.H. Khorboutly, al-Hadarah al-Arabiyah, hlm. 10. 

5 Anwar al-Rjfaie, al-Islam fi Hadharatihi. 

2 Zafiral-Gasimi, Nizam al-Hukm, hlm. 197. 

”7 Al-Ma'udi, Muruj al-Zahab wa Maadin al-Jawhar, jil. III, hlm. 155. 

It, Memelihara dan menjaga agama, merangkumi urusan solat, zakat, puasa, haji, 
tindakan ke atas gejala murtad, pelampau dan mengisytiharkan jihad, 
umumnya mempertahankan kesucian agama dan umatnya.” 

2. Melaksanakan hudud dan pengadilan. Bagi tujuan ini, khalifah menjalankan 
tugas di ibu negara. Bagi daerah-daerah yang jauh, pegawai-pegawai kanan 
khalifah yang biasanya dikenali sebagai Wali atau Amil mewakili khalifah 
menjalankan tugas. 

3. Urusan pertahanan dan keselamatan. Sebagai khalifah yang juga panglima 
agung angkatan bersenjata negara, seseorang khalifah bertanggungjawab ke 
atas semua urusan pertahanan dan keselamatan negara. 

4, Pemungutan cukai dan perbelanjaan negara. Sistem dan arahan pemungutan 
cukai negara adalah mengikut arahan khalifah, begitu juga dengan agihan dan 
perbelanjaan. Oleh sebab khalifah merupakan ketua negara Islam yang dipilih 
berasaskan pada kekuatan iman dan tagwa, maka tugas khalifah yang 
melibatkan ekonomi dan kewangan tidak memerlukan pengawas tertentu, 
kecuali agamanya dan juga kadangkala rakyat jelata. 

S4 Perlantikan kakitangan kerajaan. Ini termasuk perlantikan para menteri, hakim, 
Gabenor, dan sebagainya, begitu juga urusan pemecatan pegawai berkenaan 
sekiranya perlu. 

6. Mengawal perjalanan seluruh petugas-petugas negara, dan biasanya khalifah 
dibantu oleh kakitangan tertentu bagi mendapat maklumat lengkap tentang 
seluruh keadaan dalam negara.”? 


Segala bidang kuasa khalifah yang disebutkan itu dalam masa yang sama, 
merupakan objektif bagi sesebuah kerajaan Islam. Ini kerana apa yang sering disebut 
oleh para fugaha Islam, objektif utama pemerintahan Islam ialah menegakkan agama 
dan mentadbir kepentingan rakyat jelata.”' Oleh itu, menyelesai permasalahan dan 
melaksanakan kepentingan rakyat, sama ada muslim atau bukan muslim dikira 
sebagai tugas terpenting seseorang pemerintah Islam. Lalu, nilainya tidak kurang 
daripada tanggungjawab menegakkan agama. Ini kerana rata-rata dalam al-Our'an, 
apabila Allah s.w.t. menjelaskan tentang kebahagiaan hidup di dunia dan di akhirat, ia 
sering dihubungkaitkan dengan tahap ketaatan kepada-Nya dan menjauhi larangan- 
Nya. Dalam konteks ini, pemerintah selaku orang yang diberi kuasa, wajib 
memperlihatkan tindak-tanduk yang mengarah rakyat kepada kebaikan bagi kedua- 
dua dimensi, duniawi dan ukhrawi. Sesuai dengan pemerintah memikul tugas 
mewujudkan kemaslahatan rakyat dan menolak keburukan yang menimpa mereka.$! 

Sebenarnya, kalau dilihat kepada keseluruhan bidang kuasa khalifah dalam 
Islam atau yang disebut sebagai matlamat atau objektif pemerintahan Islam, maka 
akan jelas betapa unik dan unggulnya keadaan-keadaan yang bakal dicapai melalui 
sistem Khilafah, kerana apa jua permasalahan yang timbul dalam negara yang 
mengamalkan sistem Khilafah pada dasamya dirujuk kepada al-Our'an dan al-Sunnah. 
Jadi, sudah pasti kedua-dua asas rujukan ini cukup sempuma dan tidak ada 
kelemahan apa pun, sebab ia datang dari Allah yang Maha Sempuma dan di bawah 
pemeliharaan-Nya. Maksud firman Allah, "Kamilah yang menurunkan al-Zikr (al- 
Our'an) dan Kamilah yang memeliharanya. "2 


8 Dr. Mustafa al-Fafeiy, Hadarah al-Arab fi al-Usur al-Islamiyah, al-Zahirah, Dar al-Kitab al- 
Lubnan, 1968, hlm. 114. 

” Ibid., him. 14-115. Lihat juga, al-Mawardi, al-Ahkam, hlm. 15-16. 

S Dr. M.S. al-Iwa, fi al-Nizam, hlm. 96. 

5! Izzu al-Din bin Ab. Salam, Gawaid al-Ahkam, Kaherah. 1968, hlm. 11. 

22 Al-Gur'an, surah al-Hijr, 15:9 

KEDUA: I SU-I SU KONTROVERSI 


PENDAHULUAN 


Terdapat berbagai-bagai pendapat yang dikemukakan oleh pengkaji, pemikir, ahli 
politik dan penganalisis sistem pemerintahan terhadap kerajaan Khulafa al-Rasyidin, 
bermula daripada khalifah Abu Bakar al-Siddig, Umar bin al-Khattab, Uthman bin 
Affan dan Ali bin Ali Talib r.a. Apa yang sering menjadi fokus para pengkaji sejarah 
pemerintahan Islam ialah di sekitar pimpinan dan pemilihan pemimpin 
(Imam/khalifah) bagi sesuatu peringkat pemerintahan Islam. Bukan sesuatu yang 
aneh sekiranya para pengkaji menumpukan pada permasalahan Imamah atau 
Khilafah, kerana apa yang jelas daripada sejarah pemerintahan Islam selepas 
Rasulullah s.a.w., bibit-bibit perselisihan umat Islam, pada akhirnya rata-rata 
berpunca daripada persoalan Khilafah atau pimpinan. Al-Imam Abu Hassan al-Asy'ari 
menjelaskan, banyak perkara yang diperselisihkan orang selepas Nabi mereka, 
menyebabkan mereka berpuak-puak, cuma Islam sahaja mampu menyatukan mereka 
kembali. Perkara pertama perselisihan di kalangan muslimin selepas Nabi mereka 
ialah perselisihan tentang pimpinan.$? 

Pendapat yang hampir sama dikemukakan oleh al-Syahrastani, yang 
menyatakan bahawa perselisihan paling sengit berlaku di antara umat Islam ialah 
perselisihan tentang pimpinan, kerana tidak berlaku hunusan pedang dalam Islam 
yang berpunca daripada asas keagamaan seperti yang pernah dihunuskan atas soal 
pimpinan bagi sefiap Zaman.” 


I SU PERLANTI KAN ABU BAKAR AL-SIDDIO 


Antara isu-isu awal yang sering menjadi bahan penyelidikan para ahli, ialah sejauh 
manakah kesahihan perlantikan Abu Bakar al-Siddig r.a. yang diangkat menjadi 
pemimpin Islam menggantikan Rasulullah s.a.w. dan bergelar khalifah ? Satu 
persoalan yang cukup sengit dan kompleks untuk dicari penyelesaian. Seperti biasa 
apabila permasalahan melibatkan identiti umat Islam, maka ia mudah menjadi bahan 
sepak terajang, bukan sahaja di kalangan pemikir-pemikir Islam, tetapi yang paling 
ghairah ialah kalangan orientalis yang fanatik. Platform penyelidikan ilmiah digunakan 
bagi meluahkan objektif sebenar yang tersirat. laitu mencungkil ciri-ciri negatif yang 
terdapat dalam perlaksanaan sistem Islam, lalu didedahkan dalam bentuk yang lebih 
terbuka dengan menggunakan metodologi penyelidikan yang menarik. Hingga 
akhirnya, apabila sesuatu hasil penyelidikan itu dibuat oleh kalangan orientalis Barat, 
maka melalui penggunaan istilah 'Barat' semata-mata sudah cukup untuk mengabui 
mata dan mempengaruhi pemikiran orang ramai, lebih-lebih lagi ke atas orang Islam 
sendiri yang kerap terperangkap dengan kejutan kemajuan barat, disebabkan 
kelonggaran nilai. Akhirnya, orang-orang Islam seperti ini mudah menjadi alat, 


63 Abu al-Hassan al-Asyari, Magalat al-Islamiyin wa Ikhtilaf al-Musallin, Il jilid. Tahgig 


Mohammad Muhyiddin Abd. Hamid. Al-Nahahah al-Misriyah, Kaherah, jil. 1, hlm. 2. 
“# Al-Syahrastani, al-Milal, jil. 1, hlm. 30 

walaupun apa yang mereka kagumi itu benar-benar merugikan Islam yang mereka 
anuti. Sikap-sikap rapuh orang Islam yang mudah terjerat dengan perangkap musuh, 
khususnya dari barat, sebenarnya sesuatu yang telah dimaklumi oleh Rasulullah 
s.a.w. sejak dahulu lagi. Maka atas dasar amaran, baginda s.a.w. pernah bersabda, 
maksudnya “Kamu pasti akan terus mengikuti perjalanan orang-orang asing sebelum 
kamu, secara sedepa demi sedepa dan sehasta demi sehasta, hingga sekalipun orang- 
orang itu masuk ke lubang biawak pasir pun, kamu tetap mengikuti mereka juga. 
Kami (para sahabat yang mendengar) bertanya, “Wahai Rasulullah, Apakah Tuan 
bermaksud, mereka itu Yahudi dan Nasrani:" (Kristian) ...? Baginda menjawab, "Maka 
siapa lagi ...?!9 Al-lmam Ibn Hajar menyatakan, bahawa sebenarnya kebanyakan 
amaran Rasulullah s.a.w. itu sudah pun terjadi dan pasti banyak lagi yang akan 
terjadi. 

Dalam soal perlantikan Abu Bakar al-Siddig r.a. menjadi khalifah yang pertama 
selepas Rasulullah s.a.w. wafat, sejak awal-awal lagi ia menjadi isu yang hangat 
dibincangkan terutama oleh orang-orang yang terlibat dalam pengajian sejarah dan 
sistem pemerintahan Islam. Persoalan yang timbul antaranya, adakah boleh 
seseorang khalifah itu dipilih secara bebas ? atau adakah jawatan khalifah itu mesti 
disandang oleh orang-orang atau golongan tertentu ? dan adakah terdapat apa-apa 
bukti daripada nas atau sebagainya yang menjelaskan perkara tersebut ...? akhirnya, 
apakah perlantikan Abu Bakar r.a. itu dikira sah atau sebaliknya ...? 

Bagi memecahkan kebuntuan berhubung persoalan seperti itu, terdapat 
beberapa golongan yang terang-terang bercanggah pendapat. Antara yang paling 
terkemuka ialah dua golongan besar di kalangan umat Islam iaitu golongan Syi'ah, 
golongan Ahli al-Sunnah (Sunni) di samping golongan lain di luar perbatasan Islam 
seperti orientalis Barat dan sebagainya. 


PENDAPAT GOLONGAN SYI'AH 


Antara kumpulan Syi'ah yang paling menonjol membicarakan tentang pemimpin atau 
yang selalu disebut "Imam" ialah kumpulan Syi'ah Imamiyah. Antara dasar pegangan 
Syi'ah Imamiyah ini ialah mempercayai Imam adalah wajib.” Kefahaman buat 
kumpulan Syi'ah, bahawa Imam atau ketua negaralah yang akan menguruskan 
keadilan, mengepalai masyarakat, memimpin ketenteraan, mengimamkan solat, 
menguruskan kewangan negara, menyelengga rakan kepentingan negara, yang diatur 
pula oleh peraturan-peraturan tertentu yang disiarkan dan dijalankan oleh pembantu- 
pembantunya. ' 

Apabila kepercayaan yang sedemikian sampai ke tahap wajib, maka ia sudah 
menjadi salah satu rukun agama bagi fahaman golongan Syi'ah. Oleh itu, sering 
disebut bahawa mazhab Syi'ah Imamiyah ini telah menetapkan bahawa mempercayai 
Imam menjadi sebagai rukun agama. Ekoran itu, golongan Syi'ah berpendapat 
bahawa disebabkan persoalannya begitu penting, maka Nabi s.a.w. berkewajipan 


65 Al-Bukhari, Fath al-Bari i Syarh al-Bukhari, Mesir, 1959, jil. 17, hlm. 63-64. Lihat juga 
Muslim, jil. 16, hlm. 219-220. 

5 fbn Hajar, Syihab al-Din Abu al-Fadhl, al-Asgalani, Fath al-Bari Bi Syarh al- Bukhari, Mesir, 
1959, jil. 17, hlm. 64. 

5! Aboe Bakar Atieh, Siri Perbandingan Mazhab Shiah Rasionalisme dalam Islam, Kota Bharu: 
Pustaka Aman Press Sdn. 1980, hlm. 23. 

" Kumpulan Syi'ah yang terkenal dalam sejarah mazhab-mazhab ialah: Saba'iyah, Ghurabiyah, 
Kaisaniyah, Khatabiyah, Mughiriyah, Bayaniyah, Zaidiyah, Ismailiyah dan Imamiyah. 

88 Ahmad Shalabi, Sejarah dan Kebudayaan Islam, terj. Muhammad Labib Ahmad, jil. 2, 
Pustaka Nasional, Singapura 1982, hlm. 169. 

menentukan Imam yang akan menerajui negara selepas Baginda s.a.w.. Imam 
berkenaan pula wajib menetapkan seseorang untuk menggantikannya kelak. Apabila 
keadaan ini dapat dilaksanakan dengan sempuma, maka diharapkan apabila 
seseorang Imam (Ketua Negara) meninggal dunia, ia akan menemui Tuhan dengan 
perasaan lega dan tidak khuatir tentang masalah dan kepentingan rakyatnya lagi.” 
Sebenarnya kemungkinan-kemungkinan yang di luar jangkaan boleh berlaku setiap 
kali ketika melantik pemimpin baru. Perkara ini dijadikan alasan yang rasional oleh 
golongan Syi'ah. Ini kerana antara tugas utama seseorang imam ialah menghindar 
dan menyelesaikan perselisihan yang berlaku di kalangan rakyat. Oleh itu, sekiranya 
masalah pemilihan Imam itu sendiri menjadi salah satu punca pergaduhan, maka 
tidak patut perkara itu diberi ruang. Oleh itu, tidak logik masalah Imam itu diserah 
begitu sahaja kepada rakyat tanpa menentukan atau menunjukkan sesiapa 
penggantinya terlebih dahulu, kerana dikhuatiri rakyat menggunakan pendapat 
masing-masing yang pasti menimbulkan pertelagahan dan ini akan menimbulkan 
perbezaan sikap dan tindakan di kalangan mereka.” 


NAS AL-9UR'AN DAN AL-HADITH 


Pemimpin yang layak dan berwibawa merupakan penyelamat ummah dalam Islam. 
Oleh itu, di kalangan masyarakat Islam pada zaman awal, anggota keluarga 
Rasulullah s.a.w. menjadi pilihan utama menjadi pemimpin sama ada dari segi 
keturunan, ketokohan, kebolehan, keilmuan, ketagwaan, kesediaan dan sebagainya. 
Mereka dikenali sebagai Ahl al-Bait. Menurut penilaian semasa di kalangan keluarga 
Rasulullah s.a.w. atau Ahl al-Bait itu pula, tokoh yang terkanan yang bakal 
menggantikan Rasulullah s.a.w. ialah Saiyidina Ali bin Abi Talib r.a.. Selain pilihan 
Allah s.w.t., Saiyidina Ali r.a. merupakan orang yang pertama memeluk Islam di dunia 
ini di kalangan kanak-kanak,” dibesarkan di rumah Rasulullah s.a.w. di bawah didikan 
baginda.”? Menjadi suami kepada puteri kesayangan Nabi, Fatimah al-Batul.'? Selain 
itu, Ali r.a. juga satu-satunya dari kalangan sahabat Nabi s.a.w. yang berhak 
menerima anugerah Allah dengan Imamah kerana beliau tidak pernah menyembah 
selain Allah, atau dengan kata-kata lain beliau tidak pernah membongkok kepada 
berhala.'”” Mungkin ada yang cuba mempertikaikan kelebihan dari aspek ini, sebab 
Islam tidak mengambil kira perkara lalu. Apa pun jua, pasti terdapat perbezaan yang 
sangat besar di antara seseorang yang pernah musyrik, kemudian bertaubat, dengan 
seorang lain yang selama-lamanya bersih lagi suci, seluruh hidupnya tidak pernah 
kenal Tuhan yang lain, kecuali hanya Allah.” Ini bererti, Imam Ali bin Abi Talib 
merupakan Imam seluruh muslimin dengan penentuan dan pilihan Allah. Sebenarnya 
Allah telah mewahyukan kepada Rasul-Nya supaya melantik Ali, agar menjadi 
lambang bagi seluruh manusia. Dan Nabi telah melantiknya. la membuktikannya 


kepada semua orang di Ghadir Khum selepas Hajjat al-Wada'.' 


9 bid. 

7 Ahmad Amin, Fajral-Islam. cet. 10, Maktabah al-Nahdhah, Kaherah. 1965, hlm. 267. 

' Muhammad bin Saad, al-Tabagat al-Kubra. jil. 00 Dar al-Tahrir, Kaherah, 1968, hlm.72. 

? Abbas Mahmud al-Aggad, Abgariat al-Imam, Kaherah: Dar al-Hilal, 1970 hlm. 120. 

3 Hassan Mallarji, al-Rasul al-Azam, hlm. 49. Lihat juga Dr. Hassan Ibrahim, Tarikh, jil. 1, hlm. 
266. 

“Dr. Mohammad al-Tijaniy, al Samewi, Laakuna Ma'a al-Sadigin, al-Busyra, Paris, cet.III, 
1987, him. 30. 

7 Ibid. 

7 Ibid., hlm. 28. 

Dalam al-Gur'an sendiri terdapat ayat-ayat yang menerangkan penentuan Ali 
r.a. menjadi pemimpin selepas Rasulullah s.a.w., antaranya, firman Allah: ' 


Terjemahan: "Sesungguhnya pemimpin kamu ialah Allah dan Rasul-Nya dan 
mukminin yang mendirikan solat dan mengeluarkan zakat padahal mereka 
tunduk/ruku'. Dan sesiapa yang menjadikan Allah dan Rasul-Nya dan orang beriman 
sebagai pemimpin, maka sesungguhnya kumpulan parti Allahlah yang akan menang." 


Kebanyakan ahli-ahli tafsir yang masyhur telah sepakat bahawa ayat-ayat yang 
tersebut diturunkan Allah s.w.t. sebagai jawapan kepada soalan yang dikemukakan 
tentang siapakah kelak yang harus ditaati dan dipatuhi. Kebetulan pada waktu itu, 
antara para sahabat Nabi s.a.w. yang sedang tunduk rukuk ialah Saiyidina Ali bin Abi 
Talib r.a. Lalu dengan itu dibuat keputusan bahawa penentuan imam/ pemimpin yang 
dilakukan oleh Rasulullah s.a.w. itu adalah terang-terang satu nas yang bukan 
merupakan penerangan secara diskripsi.'8 Imam Abi Ishak al-Thabali dalam tafsir al- 
Kabirnya dengan sanad kepada Abu Zar al-Ghifari r.a. berkata: “Bahawa aku dengar 
dan aku lihat kedua-dua ayat tersebut melalui Rasulullah s.a.w., walhal ia bersabda, 
Ali ialah ketua orang baik-baik, pembunuh golongan kafir, pembela orang yang 
menyokongnya, penghapus orang yang mengecewakannya. Sebenarnya aku, telah 
solat bersama-sama Rasulullah s.a.w. suatu hari, seseorang telah meminta sesuatu 
kepadanya di dalam masjid, maka tiada diberi apa-apa. Waktu itu Ali juga sedang 
rukuk, maka ia mengisyaratkan dengan jari telunjuknya yang memang sedia 
tersarung sebentuk cincin. Lalu si peminta tampil dan mengambil cincin dari jarinya 
itu. Maka terus Rasulullah s.a.w. berdoa pada Allah Azza wajalla, sesungguhnya 
saudaraku Musa pernah memohon pada-Mu katanya: “Tuhanku lapangkanlah dadaku, 
dan permudahkanlah urusanku, rongkailah simpulan pada lidahku, berilah mereka 
faham peneranganku. Dan kurniakanlah seorang menteri/pembantu dari kalangan 
keluargaku. Ini saudaraku Harun, kukuhkanlah aku dengan bantuannya, dan sertailah 
dia di dalam tugasku, agar kami dapat mentasbih dan mengingati-Mu sebanyak- 
banyaknya. " Maka Engkau telah mewahyukan kepadanya, "Sesungguhnya Aku telah 
penuhi apa yang engkau minta, wahai Musa" Ya Allah! sesungguhnya aku hamba-Mu, 
dan Nabi-Mu, maka lapangkanlah dadaku, dan permudahkanlah tugasku, dan 
kurniakan padaku seorang pembantu (wazir) iaitu Ali dari kalangan keluargaku, agar 
ia mampu mengukuhkan perjuanganku. Abu Zar berkata, demi Allah sebaik sahaja 
Rasulullah s.a.w. menyudahkan percakapannya, maka Jibril pun turun membaca ayat 
tersebut: sesungguhnya hanya pemimpin kamu." 

Berdasarkan nas ini bererti tidak terdapat perselisihan pun di kalangan 
golongan Syi'ah bahawa ayat dari surah al-Maidah itu diturunkan khusus bagi 
menyatakan kedudukan Ali bin Abi Talib r.a., kerana sumbernya merujuk kepada 
imam-imam daripada ahli al-bait yang kebanyakannya termuat dalam kitab-kitab 
autoriti Syi'ah antaranya: 


1. Bihar al-Anwar oleh al-Majilisi 

23 Ithbat al-Hudah oleh al-Amili 

3. Tafsir al-Mizan oleh al-Tabatabai 
4. Tafsir al-Kasyip oleh Jawad 

5 Al-Ghadir oleh al-Amini?? 


7 Al-Gur'an surah al-Maidah 5:55 

8 Ahmad Shalabi, Sejarah dan Kebudayaan Islam, hlm. 169 

? Dr. M.T. al-Samawi, La Akuna, hlm. 36, rujukan kepada, Sahih al-Nasai, Musnad Ahmad. 
80 (bid., hlm. 36,37. 

Ulama-ulama Ahl al-Sunnah, khususnya u!ama tafsir juga tidak kurang ramai yang 
menyatakan ayat itu turunnya pada Ali bin Abi Talib r.a., antaranya: 


1. Tafsir al-Kassyaf oleh al-Zamakhsari 
2. Tafsir al-Tabari oleh al-Tabari 

3. Tafsir al-Gurtubi (6) oleh al-Gurtubi 

4. Tafsir al-Fakhrurrazi oleh al-Fakhrurrazi 
5, Tafsir al-Nasafi oleh al-Nasafi 

6. Asbab al-Nuzul oleh al-Wahidi 

7. Ahkam al-Gur'an oleh al-Jassan!! 


Begitu juga penjelasan Rasulullah s.a.w. tentang penentuan Ali r.a. sebagai 
gantinya, menurut peristiwa yang berlaku di kawasan “Ghadir Khum" iaitu sebaik 
sahaja turun ayat “Tabligh", wahai Rasul sampaikanlah apa yang diturunkan 
kepadamu dari Tuhanmu, kalau engkau tidak lakukan, maka bererti kamu tidak 
sampaikan perintah-Nya. Dan Allah sedia melindungimu daripada kejahatan 
manusia,?? dan apabila Nabi s.a.w. sampai di sana, lalu baginda bersabda, “Sesiapa 
yang Aku ini diakui menjadi walinya, maka hendaklah mengakui Ali menjadi 
walinya. "83 

Merujuk kepada nas yang berupa Hadith-hadith Nabi s.a.w. seperti yang 
berlaku di “Ghadir Khum” itu, sebenarnya golongan Syi'ah bergantung kuat kepada 
Hadith-hadith yang dikatakan mempunyai urutan langsung dengan keluarga 
Rasulullah s.a.w. atau ahli al-Bait, termasuk sebuah Hadith riwayat Buraidah, 
maksudnya, “Daripada Buraidah bahawa Rasulullah s.a.w. bersabda: setiap Nabi 
mempunyai washiy dan waris, dan washiy serta warisku ialah Ali bin Abi Talib.” 

Daripada ungkapan-ungkapan yang melambangkan sesuatu yang berupa nas 
yang menyentuh masalah Imamah (kepimpinan) begini, adalah menjadi dasar 
timbulnya konsep wasiat. Ini kerana Saiyidina Ali merupakan satu-satunya tokoh yang 
diwasiatkan oleh Rasulullah s.a.w. agar menjawat jawatan khalifah langsung selepas 
Baginda s.a.w. bukan secara pilihan atau undian. Ini bererti tiap-tiap imam adalah 
washiy daripada imam yang terdahulu. Perkara washiy ini menjadi popular di 
kalangan mazhab Syi'ah. Kenyataan-kenyataan Rasulullah s.a.w. dalam banyak 
peristiwa yang secara khusus menonjolkan Saiyidina Ali r.a. sebagai layak dan akur 
sebagai pengganti baginda. Antaranya, sabda Rasulullah s.a.w., “yang paling saksama 
hukumannya di antara kamu ialah Ali." Ini bermakna bahawa Imamah/pimpinan tidak 
mempunyai apa-apa nilai, kecuali ia berada pada orang yang paling saksama dan adil 
hukumannya ketika mengadili pergaduhan.?S Terdapat nas yang penting dalam kitab 
al-Kafi karangan al-Kulaini. Kitab ini dianggap sebagai salah sebuah kitab Hadith 
Sahih di kalangan Syi'ah. Ia mencatat Ali bin Abi Talib sebagai washiy Nabi s.a.w. 
yang terkandung dalam ungkapan “Syahadah", iaitu “Bahawa tidak ada Tuhan 
melainkan Allah Yang Maha Esa, tidak ada sekutu bagi-Nya, dan bahawa Muhammad 
itu hamba-Nya dan Rasul-Nya, penghulu segala Nabi, dan Ali Amir al-Mukminin, 
penghulu segala orang yang diwasiatkan."”' Bukti-bukti lain termasuk Hadith al- 
Thagalain (dua barang berharga), Rasulullah s.a.w. bersabda: “Agaknya Allah akan 


' Ibid., hlm. 37 

2 Al-Our'an surah al-Maidah: 5:67. 

8 Ahmad Ibn Hambal, Musnad, jil. 4, hlm. 372. 

4. Syarifuddin al-Musawi, Dailog Sunnah Syi'ah, terj. al-Bagir, cet. 2, Bandung, Mizan, 1983, 
him. 304. 

85 Ahmad Amin, Fajr, hlm. 366 

86 Al-Syahrastani, al-Milal, hlm. 318 

Dr. Mustafa Hilmi, Nizam al-Khilafah, hlm. 189. Petikan dari: al-Kulaini, dalam al-Kafiy, jil. 1 
manuskrip M. al-Baladiyah No.1290. 

memanggil aku kepada-Nya, dan aku harus memenuhi panggilan-Nya. Tetapi aku 
meninggalkan padamu dua barang berharga (al-Thagalain), Kitab Allah dan 
Keluargaku (ahl al-Bait). Hati-hatilah kamu memperlakukan kedua-duanya. Kedua- 
dua barang berharga tersebut tidak akan berpisah antara satu sama lainnya sampai 
kedua-duanya bertemu denganku di Kawthar. Hadith ini berasal daripada Zaid bin 
Argam dan ia terdapat dalam banyak kitab Sunni.” Dalam suasana yang lain Abdullah 
bin Abbas r.a. pernah bertanya kepada Rasulullah s.a.w.: “Siapakah ahl al-Bait yang 
wajib disayangi oleh kaum muslimin ? Rasulullah s.a.w. menjawab, 'Ali, Fatimah, 
Hasan dan Husain."?? Perkara yang sama terdapat dengan cukup jelas dalam Hadith 
Safinah, Ibn Abbas r.a. berkata: “Nabi bersabda: Keluargaku seperti bahtera Nabi 
Noh, sesiapa yang masuk ke dalamnya akan selamat, dan sesiapa yang 
meninggalkannya akan tenggelam." 

Berasaskan ayat-ayat al-Our'an yang diturunkan dalam berbagai suasana, 
secara khusus menyentuh Saiyidina Ali r.a. begitu juga banyak Hadith Nabi s.a.w. 
yang diucapkan di hadapan umat Islam dalam berbagai-bagai peristiwa, adalah 
membuktikan ia sebagai nas-nas atau data-data yang kukuh buat pegangan bagi 
golongan Syi'ah, khasnya Syi'ah Imamiyah, bahawa satu-satunya tokoh yang berhak 
menggantikan Rasul s.a.w. selepas baginda wafat ialah, Ali bin Abi Talib r.a. 

Walau bagaimanapun jawatan khalifah selepas Rasulullah s.a.w. jatuh kepada 
Abu Bakar, kemudian Umar dan kemudian Uthman, selepas itu barulah Ali bin Abi 
Talib r.a., cuma menurut pandangan golongan Syi'ah yang sederhana, bahawa Ali bin 
Abi Talib r.a. hanya merungut, antaranya, "orang ramai memilih Abu Bakar r.a. 
sedangkan aku lebih utama dan berhak daripadanya. Maka aku mengambil sikap taat 
dan setia, kerana takut orang ramai menjadi kafir semula, membunuh antara satu 
sama lain. Kemudian orang ramai memilih pula Umar, sedangkan aku demi Allah, 
lebih layak dan berhak daripadanya, maka aku cuma patuh dan setia, kerana bimbang 
nanti orang ramai kembali kafir, dan berbunuh-bunuhan. Kemudian orang ramai 
mahu melantik Uthman, oleh itu aku juga taat dan setia, dan orang ramai 
memasukkan aku bersama lima orang yang lain, aku yang keenamnya, sedangkan 
mereka tidak tahu kelebihan aku mengatasi yang lain-lain ..."! 

Bertolak daripada petikan di atas, jelas sekali memperlihatkan sikap 
kepimpinan yang dimiliki oleh Saiyidina Ali r.a. yang jelas berwibawa. Ini kerana 
beliau sanggup membelakangkan kepentingan dirinya sendiri, demi kemaslahatan 
umum yang lebih besar, iaitu perpaduan ummah. Walau bagaimanapun sikap yang 
ditunjukkan, kemungkinan besar bertolak daripada prinsip Tagiyah” yang menjadi 
pokok pegangan kepada golongan Syi'ah, terutama Imamiyah yang berpegang 
bahawa tagiyah digunakan bagi mengelakkan kemudaratan terhadap diri, harta dan 
kehormatan diri, sekiranya tidak dilaksanakan prinsip tagiyah akan mendatangkan 
bencana kepada aspek-aspek yang tersebut itu.” Ini bererti prinsip tagiyah bukanlah 
boleh digunakan sewenang-wenangnya, kerana ia hanya digunakan dalam keadaan 


8 Jbn Kathir, al-Bidayah Wa al-Nihayah, jil. VII, hlm. 209. 

? 9. Hashem, Sagifah: Awal Perselisihan Ummat, YAPI, Padang, Lampung, Sumatera, cet. I, 
1987, him. 144. Petikan dari: Sulaiman Ibrahim, dalam Yanabie al-Mawaddah, hlm. 301. 

2 (bid., hlm. 144. 

“Dr. Mustafa Hilmi, Nizam al-Khilafah, hlm. 191. Petikan daripada Muhammad bin Ali al- 
Syawkani, al-Fawaid al-Mahmu'ah fi al-Ahadith al-Maudhuah, hlm. 384. 

" Tagiyah bermakna, seseorang boleh memperlihatkan (menzahirkan) perkataan dan 
perbuatan yang berlainan daripada isi hati, supaya terjamin keselamatan diri, harta benda dan 
kehormatan. Lihat, Prof. Ahmad Shalaby, dim. Sejarah dan Kebudayaan Islam, hlm. 171. 

2? Muhammad Jawad Mughniyah, al-Syi'ah fi al-Mizan, Beirut, Dar al-Ta'arif Li al-Matbuah, 
1979, him. 48 


ISU-ISU KONTROVERSI DALAM SEJARAH PEMERINTAHAN KHULAFA' AL-RASYIDIN 24 


seseorang itu benar-benar menghadapi keadaan yang cukup kritikal dan bahaya yang 
tidak mampu menghindarinya atau melawannya.” 

Dalam keadaan-keadaan sedemikian, pelaksanaan tagiyah adalah satu 
keperluan, iaitu sebagai mengikuti apa yang ditunjukkan oleh para imam ahl al-bait. 
Riwayat daripada imam Jaafar al-Siddig, yang berkata, "Tagiyah adalah dasar 
agamaku dan dasar agama nenek moyangku". Beliau juga berkata: "Sesiapa yang 
tidak berpegang kepada tagiyah, ia tidak beragama".” Sebenarnya tagiyah adalah 
lambang bagi imam-imam ahl al-bait kerana menolak kemudaratan diri, para pengikut 
dan peminat setia mereka. Juga untuk mengelak pertumpahan darah serta menjamin 
perpaduan muslimin yang banyak terduga kerana agama mereka, sebagaimana 
dugaan yang dihadapi oleh Ammar bin Yasir.” 


SIKAP ALI BIN ABI TALIB R.A. 


Pandangan-pandangan golongan Syi'ah dan orang-orang yang pro Syiah tentang 
pimpinan atau jawatan Khilafah dikatakan menyambung sikap Saiyidina Ali r.a. yang 
ditunjukkan ketika peristiwa Sagifah, apabila Abu Bakar al-Siddig r.a. dilantik menjadi 
khalifah yang pertama selepas Rasulullah s.a.w. Terdapat bukti-bukti sejarah yang 
tercatat dalam sumber-sumber pentingnya terutama sumber Syi'ah, bahawa Abu 
Bakar r.a. telah merampas jawatan khalifah daripada Ali r.a. secara tidak hak, 
padahal Rasulullah s.a.w. sudah naskan kepada Ali r.a. tentang hal itu.” Sikap-sikap 
protes Ali r.a. seperti yang berikut: 


1. Khutbah-khutbah dan surat-surat Saiyidina Ali r.a. yang termuat di dalam kitab 

Nahju al-Balaghah, antaranya, “Demi Allah putera Abi Guhafah (Abu Bakar) telah 
mengambil jawatan khalifah itu, padahal ia mengetahui dengan yakin bahawa 
kedudukan saya sehubungan dengan perkara itu, sama seperti hubungan sumbu 
dengan roda. Air bah mengalir ke bawah dari saya, dan siapa pun tidak dapat 
melampaui ilmu saya. Saya memasang tirai terhadap kekhalifahan itu, dan 
melepaskan diri daripadanya. 
Saya pun berfikir apakah saya akan menyerang ataukah saya harus menangguna 
cubaan sengsara kegelapan yang membutakan itu hingga orang dewasa menjadi 
daif, orang muda menjadi tua, dan mukmin yang salih hidup dalam kongkongan 
sampai ia mati. Saya pun berpendapat bahawa adalah lebih bijaksana untuk 
menanggungnya dengan tabah. Saya lalu menempuh jalan kesabaran. Walaupun 
mata saya tertusuk-tusuk dan kerongkong rasa tercekik, saya menyaksikan 
perampasan terhadap warisan saya hingga yang pertama (Abu Bakar) sampai 
pada ajalnya, namun ia menyandarkan kekhalifahan itu kepada Ibn Khattab 
sendiri... 


Ini bermakna Saiyidina Ali r .a. memang tidak bersetuju dengan perlantikan Abu 
Bakar al-Siddig r.a. yang dilantik menjadi khalifah menggantikan Rasulullah 
S.a.w., dan tetap memprotesnya. Cuma kerana mahu memelihara perpaduan 
Islam ia tetap memilih sikap sabar. Walaupun ada pihak-pihak tertentu yang 
cupa memperolok dan menaikkan darahnya supaya bangun bertindak, tetapi 


8 Muhsin al-Amin, Ayam al-Syi'ah, jil. I, Bhg. 1, Beirut: Matba'ah al-Insaf, 1960, hlm. 39. 

4 Dr. M.T. al-Samawi, La Akuna, hlm. 58. 

5 (bid. Lihat juga Dr. Mustafa Hilmi, Nizam al-Khilafah, hlm. 40. 

” Dr. Mustafa Hilmi, Nizam al-Khilafah, hlm. 30. Lihat juga Ahmad Amin, Fajr al-Islam. 

70. Hashem, Sagifah Awal Perselisihan Ummat, cet. I. Bandar Lampung, 1987, hlm. 114-115, 
petikan dari Nahju al-Balaghah, oleh Syarif al-Radhi. 

Saiyidina Ali tetap dengan sikap memilih jalan selamat. Kenyataan ini dapat 
dilihat daripada catatan al-Tabari yang menggambar detik-detik kritikal selepas 
sahaja Abu Bakar r.a. dilantik menjadi khalifah, “Apabila orang ramai berkumpul 
untuk menyampaikan ikrar taat setia kepada Abu Bakar r.a., Abu Sufyan pun 
datang, sambil berkata, “Demi Allah, aku melihat asap hitam yang tak mungkin 
padam, melainkan dengan darah!, Wahai keturunan Ab. Manaf (keluarga Ali), 
apa ada pada Abu Bakar dalam urusan kamu ini! Ke mana perginya dua orang 
yang dihinakan ? laitu Ali dan al-Abbas? Abu al-Hassan, (gelaran kepada Ali) 
hulurkan saja tanganmu!", maka Ali r.a. menolak permintaan itu.” 

2. Saiyidina Ali r.a. tidak menyerahkan bai'ahnya (kesetiaan/ketaatan) kepada 
Khalifah Abu Bakar r.a. , sebagai pernyataan protesnya. Keadaan ini berterusan 
kira-kira enam bulan lamanya, sehinggalah kematian isterinya Fatimah al-Zahra' 
r.a. Itupun disebabkan bahawa Saiyidina Ali menyedari betapa selepas kematian 
isterinya orang ramai sedikit demi sedikit mulai renggang dan kurang 
menghormatinya lagi.” Maka tidak ada jalan lain, kecuali berbaik-baik semula 
dengan Khalifah Abu Bakar r.a.'”? Dalam banyak hal, Khalifah Abu Bakar dan 
Khalifah Umar bin al-Khattab r.a. memang menyedari tentang tuntutan Ali bin 
Abi Talib r.a., bagi jawatan penting itu. Apalagi kedudukannya di samping 
Rasulullah s.a.w. sebagai Harun bagi Musa.'?! Maka atas dasar itu Abu Bakar dan 
Umar r.a. telah memerintahkan serombongan sahabat memanggil Ali r.a. untuk 
membai'ah Abu Bakar r.a. di masjid. Setelah Ali menolak untuk datang 
membai'ah, Umar menasihatkan Abu Bakar r.a. untuk segera bertindak, agar 
tidak terlambat. Umar lalu mengepung rumah Ali dengan sekumpulan orang 
bersenjata, dan mengancam akan membakar rumah tersebut.!'2 
Antara fakta yang menjelaskan sikap Umar r.a. yang serius menggugut Ali r.a. 
dan keluarganya supaya segera membai'ah Abu Bakar r.a. ialah catatan Ibn 
Outaibah yang menyatakan bahawa Umar r.a. beria-ia benar untuk bertindak 
keras sekalipun diberitahu waktu ia memegang obor, untuk membakar rumah 
Fatimah. Antara pemberitahuan itu, “Wahai Abu Hafsin (Umar), sesungguhnya 
Fatimah berada di dalam rumah itu" Umar menjawab tegas, “Sekalipun 
begitu!" 103 
Banyak juga penulis menceritakan adanya dialog di antara Umar dan Abu Bakar 
di satu pihak dengan Ali sebelum Fatimah keluar. Pada garis besarnya Ali 
menyatakan haknya terhadap kekhalifahan. Tatkala ia diseret, Ali mengatakan, 
“Saya hamba Allah dan saudara Rasul," Umar menjawab, “Tentang hamba Allah, 
ya, tetapi tentang saudara Rasul, tidak." Umar juga mengatakan bahawa ia tidak 
akan meninggalkan Ali sebelum Ali mengikutnya. Ali menjawab. “Engkau sedang 
memerah susu untuk Abu Bakar dan dirimu sendiri. Engkau bekerja untuknya 
hari ini, dan esok ia akan mengangkat engkau menjadi penggantinya. Demi Allah 
saya tidak akan mendengar kata-katamu, hai Umar, dan saya tidak akan 
membai'ah Abu Bakar,” Abu Bakar kemudian berkata, “Saya tidak akan 


2 Al-Tabari, Tarikh al-Rusul Wa al-Muluk, jil. III, Tahgig, Muhammad Abu al-Fadhl Ibrahim. 
Cet. 2. Dar al-Ma'arif, Mesir 1969. hlm. 209. 

” Al-Tabariy, Tarikh al-Rusul, hlm. 208. Lihat juga: al-Syaikhan (Bukhari/Muslim), dalam al- 
Lukluk wa al-Marjan. 

100 I bid. 

101 Al-Bukhari, Sahih al-Bukhari, Kitab al-Maghazi. Jil. V, al-Taba'ah al-Sultaniyyah, 1315 H. 
him. 129. Lihat juga dalam Fadhail al-Sahabah, dari, Sahih Muslim. jil. VII. him. 120 

102 Al-Yaakubi, Tarikh al-Yaakubi. jil. Il. Lihat juga, al-Balazyuri, dalam Ansab al- Asyraf, jil. I. 
18 fbn Gutaibah, al-Imamah wa al-Siasah, Jil. I. cet. Il. 1963/1982, Matba'ah Mustafa al-Babi 
al-Halabi, Kaherah. 

memaksa anda menyetujui saya.”'9' Daripada kedua-dua bukti sejarah ini, jelas 
menunjukkan bahawa Ali bin Abi Talib r.a. mengakui haknya ke atas jawatan 
khalafah selepas Rasulullah s.a.w. dan terus memprotes perlantikan Abu Bakar 
al-Siddig r.a. dengan tidak menurunkan bai'ahnya, sekalipun diugut dengan 
kekerasan. Walau bagaimanapun setelah kematian isterinya Fatimah al-Zahra, 
anakanda kepada Rasulullah s.a.w., barulah beliau memberi bai'ah itu, itu pun 
setelah melihat situasi sudah meminta beliau berbuat demikian. 


PANDANGAN AHL AL-SUNNAH WA AL-JJAMA'AH 


Bertolak daripada huraian yang lalu, rata-rata pandangan golongan Syi'ah, khususnya 
Syi'ah Imamiyah begitu mempertikaikan tentang kesahihan perlantikan Abu Bakar r.a. 
menjadi khalifah yang pertama, malahan apabila perkara itu sudah terjadi, mereka 
menganggap pemilihannya ke jawatan itu sebagai satu keterlanjuran belaka.'” 

Sekiranya teori golongan Syi'ah yang mendakwa Saiyidina Ali r.a. sebagai calon 
sebenar yang patut menggantikan Rasulullah s.a.w. berdasarkan nas dan penentuan 
daripada Rasulullah s.a.w. sendiri, maka tidak kurang pula golongan Ahl al-Sunnah 
yang mempertahankan kesahihan perlantikan Abu Bakar al-Siddig r.a. sebagai calon 
yang paling layak selepas Rasulullah s.a.w. Perkara ini merujuk kepada asas 
pentadbiran Rasulullah s.a.w., iaitu Syura dan Bai'ah.!?8 Perlantikan Abu Bakar r.a. 
juga adalah hasil daripada perhimpunan syura yang berlaku di Balai Bani Saidah itu. 

Bertolak daripada kenyataan ini dengan berdasarkan pula kepada 
perkembangan yang berlaku di Balai Bani Saidah, adalah jelas bahawa pemilihan Abu 
Bakar al-Siddig r.a. itu sah dan tidak harus dipertikaikan lagi oleh mana-mana pihak. 
Ini kerana pemilihan itu benar-benar menepati semangat ajaran Islam yang dibawa 
oleh Rasulullah s.a.w., iaitu menepati konsep Syura dan Bai'ah. Fenomena 
perbincangan pemilihan ketua negara atau khalifah yang berlangsung di Balai Bani 
Saidah itu, dapat disimpulkan kepada beberapa perkara, antaranya: 


1. Pemilihan Abu Bakar r.a. sebagai khalifah berlangsung secara persetujuan 
ramai ijma' di antara, perwakilan Muhajirin dan Ansar. Meskipun seorang tokoh 
dari golongan Ansar, iaitu Saad bin Ubbadah menentang perlantikan itu, tetapi 
penentangan daripada seorang peserta tidaklah menjejaskan, lagipun 
penentangan itu berdasarkan kepada motif individu, iaitu kerana kecewa tidak 
dapat merebut jawatan itu untuk diri sendiri.'” 

2. Pemilihan itu dilakukan dalam dua sesi, pertamanya di Balai Bani Saidah yang 
disertai oleh elit khas muslimin sahaja, dan keduanya berlangsung di atas 
mimbar masjid Nabawi, Madinah, dengan kehadiran seluruh muslimin dari 


“9. Hashem, Sagifah, hlm. 92. Petikan daripada Ibn Abil Hadid, dalam Syarh Nahjul 
Balaghah, jil. IV, hlm. 501. Lihat juga Ibn Outaibah dalam, al-Ilmamah wa al-Siasah, jil. I, hlm. 
18. 

S M.T. Al-Samawi, La Akuna, hlm. 71 

6 Dr. Mustafa Hilmi, Nizam al-Khalifah. hlm. 15-16. Lihat juga Ahmad bin Abi Yaakob, al- 
Yaakobi, dalam Tarikh al-Yaakubi. jil. Il, Beirut, 1960, him. 123, 124. 

“ Ibid., him. 28, petikan dari al-Gadhi Abd. Jabbar, dalam, Al-Mughni, jil. 20, bhg. I, Bab 
Tauhid dan Adl, Tahgig Dr. Ab. Halim Mahmood dan Dr. Sulieman Dunia, 1386 H./1866 M. 

semua peringkat. la dikenali dengan Bai'ah Ammah, atau Bai'ah Kubra (Bai'ah 
Agung). 

3. Perlantikan Abu Bakar al-Siddig r.a. menjadi khalifah berlaku secara aman, dan 

tidak ada sebarang kekerasan atau paksaan. Bahkan ia adalah hasil daripada 
suatu perbincangan terbuka di antara dua golongan utama umat Islam pada 
dekad itu, iaitu Muhajirin dan Ansar. Semua peserta diberi kebebasan yang 
cukup untuk mengemukakan pendapat. Sekiranya diimbas kembali sesi 
perbincangan di Sagifah Bani Saidah, ia benar- benar mewakili pelbagai sudut 
pandangan (world view).:9? 
Kerapian perjalanan perbincangan itu mengagumkan penulis-penulis Barat 
sendiri, antaranya. D.B. MacDonald, yang menyifatkan bahawa perhimpunan 
tersebut benar-benar meningkatkan secara menyeluruh sebuah perhimpunan 
politik, kerana segala perbincangan berjalan sejajar dengan kaedah-kaedah 
moden. 0 

4. Perbincangan memilih ketua negara di Sagifah Bani Saidah itu, memperlihatkan 
satu metod permesyuaratan yang amat unik, tidak wujud pada perhimpunan- 
perhimpunan lain walau dalam masyarakat mana sekalipun. Ini kerana terdapat 
ciri-ciri pembangkang yang cukup keras dalam mengutarakan penentangannya. 
Akan tetapi apabila segala hujah sama ada penyokong dan pembangkang 
dipertemukan pada satu paksi yang bersifat semangat agama atau 
persaudaraan Islam, maka dengan mudah pula kata sepakat dapat dicapai, 
tanpa sebarang keraguan atau tidak puas hati, kerana mereka sama-sama 
memahami bahawa sasaran perdebatan itu ialah untuk mempertahankan 
kemuliaan Islam, bukan untuk kepentingan diri. 


DASAR KESAHI HAN ABU BAKAR AL-SI DDI 9 SEBAGAI KHALI FAH 


Terdapat beberapa peristiwa yang terjadi pada diri Rasulullah s.a.w. ketika hayatnya 
yang jelas memberi petanda langsung, bahawa sahabatnya Abu Bakar al-Siddig r.a. 
merupakan tokoh utama yang wajar menggantikannya apabila baginda wafat. 
Walaupun pada umumnya Ahl al-Sunnah menyimpulkan bahawa perlantikan Abu 
Bakar r.a. berjalan secara pemilihan bebas (ikhtiar), namun sebagai tindak balas 
kepada teori Syi'ah yang lalu, terdapat juga kalangan Ahl al-Sunnah yang memilih 
jalan yang sama. laitu perlantikan Abu Bakar r.a. ke jawatan itu juga adalah secara 
nas. Cuma bezanya, nas itu mungkin dibuat secara langsung atau tidak langsung oleh 
Rasulullah s.a.w. 

Antara peristiwa yang dikira mempunyai kaitan langsung dengan pencalonan 
atau penentuan Abu Bakar r.a. sebagai bakal pengganti Rasulullah s.a.w. ialah: 


L. Ketika Rasulullah s.a.w. sedang gering yang terakhir yang membawa kepada 
kewafatannya, Abu Bakar al-Siddig r.a. diminta secara serius untuk mengambil 
tempat menggantikan baginda sebagai imam solat bersama-sama seluruh 
muslimin. Catatan al-Tabari seperti yang berikut: '1 


18 Dr. I.A. al-A'Adawi, Al-Nuzum Al-Islamiyyah, hlm. 139. Lihat juga Dr. H.I. Hassan, dalam 
Tarikh al-Islam, jil. I. 1964, Cet. 7, hlm. 205. 

19 Dr. M.D. El-Rayes, Al-Nazariyyat, hlm. 25. 

HO D.B. Mac Donald, Development of Muslim Teology, Jurispredence and Constitutional Teory. 
him. 13. 

HI Al-Tabari, Tarikh al-Rusul, jil. III, hlm. 197. 


ISU-ISU KONTROVERSI DALAM SEJARAH PEMERINTAHAN KHULAFA' AL-RASYIDIN 28 


"Daripada Aisyah r.a. yang telah menjelaskan, ketika Rasulullah s.a.w. sedang 
gering, iaitu kegeringan yang membawa kepada kewafatannya, maka apabila 
masuk waktu solat lalu diazankan orang. Maka Nabi bersuara, “Suruhlah Abu 
Bakar, supaya dialah yang bersembahyang bersama-sama orang ramai" 
(menjadi imam).” Maka berkata Aisyah, aku mencelah, "Sebenarnya Abu Bakar 
itu (ayahandanya) seorang lelaki yang amat halus perasaannya dan sekiranya 
ia mengambil tempat Tuan (Rasulullah) pasti ia tidak mampu meneruskan." 
Maka Nabi terus menghalang, “Suruhlah Abu Bakar bersembahyang dengan 
orang ramai,” kata Aisyah aku terus mengulangi kata-kata yang lalu. Maka Nabi 
pun naik marah, seraya menyergah, “Begitulah kamu kaum wanita, betul-betul 
seperti saudara mara Nabi Yusuf (suka menyampuk), suruhlah Abu Bakar 
bersembahyang dengan orang ramai." Lalu Nabi keluar dengan keadaan 
terhuyung-hayang. Apabila sampai dekat Abu Bakar, lalu ia semacam mahu 
berundur ke belakang, maka Rasulullah s.a.w. lantas mengisyaratkan supaya 
Abu Bakar terus di tempatnya. Maka Nabi pun terus bersembahyang secara 
duduk bersebelahan dengan Abu Bakar. 

2. Dalam salah satu peristiwa penting yang menyentuh masa depan umat Islam, 
iaitu peristiwa hijrah Rasulullah s.a.w. dari Makkah ke Madinah. Rasulullah 
s.a.w. memilih Abu Bakar al-Siddig r.a. satu-satunya sahabat di kalangan ramai 
sahabat terkanan waktu itu, untuk sama-sama menempa satu tahap terpenting 
dalam era pengembangan Islam serta berhadapan dengan kemuncak cabaran 
yang tidak ada tandingnya. Menyentuh hal ini, Allah berfirman: 4? 


Jika kamu tidak mahu menolongnya, maka sesungguhnya Allah telah 
menolong dia. Waktu orang-orang kafir keluarkan dia. Padahal dia yang kedua 
dari yang dua (Abu Bakar jadi orang pertama dan Nabi orang yang kedua) 
dalam gua. la berkata kepada temannya, “Usahlah berduka, sesungguhnya 
Allah bersama kita.” 


Dinilai dari semua aspek, ternyata peristiwa hijrah Rasulullah s.a.w. 
mempunyai implikasi tersendiri dalam seluruh perkembangan Islam pada 
zaman apa pun. Pemilihan Abu Bakar r.a. menjadi rakan perjuangan sehidup 
semati mempunyai erti yang tersendiri, dan seperti memberi aspirasi untuk 
difahami oleh semua. Oleh itu sudah tentu pilihan Rasulullah s.a.w. itu 
membawa maksud yang tidak harus dipandang remeh, kerana apa jua 
pernyataan mahupun tindakan yang terbit daripada Rasulullah s.a.w. didorong 
oleh wahyu Allah belaka, sebab Allah berfirman: 4 


"Dan Dia (Muhammad) tidak menutur mengikut hawa nafsu, melainkan ia 
adalah menurut wahyu yang diwahyukan. " 


Oleh itu dalam urusan harian biasa pun Rasulullah s.a.w. bergerak menurut 
wahyu dari Tuhannya, apatah lagi dalam menjalankan perkara-perkara penting 
seperti hijrah, dan orang- orang yang harus dilibatkan bagi kejayaan rancangan 
besar itu. Atas dasar itu, ramai kalangan ulama menjelaskan, bahawa sejak 


"Sudah menjadi satu peraturan orang-orang Islam zaman Rasulullah s.a.w. bahawa sekiranya 
Baginda ada bersama ketika masuk waktu solat, maka Bagindalah yang mengimamkan solat 
seluruh muslimin itu. 

12 Al-Gur'an surah al-Taubah 9:40. 

H3 Al-Gur'an surah al-Najm 53:3. 

mula memeluk Islam, Abu Bakar r.a. merupakan teman karib Nabi Muhammad 
s.a.w. 

3. Dalam bulan Zulkaedah tahun ke-9 Hijrah, tahun fardu haji diwajibkan, 
Rasulullah s.a.w. melantik Abu Bakar r.a. menjadi ketua (Amir) rombongan 
para jemaah haji," jaitu detik penting dalam sejarah Islam, kerana di situlah 
dibataskan garis hubungan terakhir antara Islam dengan orang kafir di 
Semenanjung Arab. Kafir Musyrikin hingga ke tarikh itu masih bebas lepas 
pergi dan datang ke Baitullah dan menjalankan upacara agama berhala mereka 
sesuka hati di bawah perjanjian am yang dimeterai bersama dengan Rasulullah 
Ss.a.w. agar tidak menghalang sesiapa yang mahu mengunjungi Ka'abah dan 
terjamin keselamatannya di sepanjang bulan-bulan Haram, (Asyhur al- 
Hurum).” Perintah haji yang dipimpin oleh Abu Bakar r.a. pada tahun itu 
menjadi garis pemisah di antara Islam dan agama kebendaan di Semenanjung 
Arab dari semua aspek." Ketika Abu Bakar r.a. dalam perjalanan ke Makkah 
itulah Allah s.w.t. menurunkan surah al-Bara'ah kepada Rasulullah s.a.w. di 
Madinah tentang penjelasan asas hubungan di antara Muslimin dengan 
Musyrikin di Tanah Arab."'8 Lalu, di kalangan sahabat ada yang memberi 
pandangan agar wahyu itu segera disampaikan kepada Abu Bakar r.a. yang 
sedang menuju Makkah. Jelas Nabi: "Tidak harus mewakiliku, kecuali seorang 
daripada keluargaku."' Maka Saiyidina Ali Abi Talib r.a. dipanggil, sabda 
Rasulullah s.a.w., "Pergilah dengan berita dari permulaan surah al-Bara'ah ini, 
dan sampaikan pada orang ramai di Mina, bahawa orang kafir tidak akan 
masuk syurga. Musyirikin tidak boleh mengerjakan haji lagi selepas tahun ini. 
Jangan ada lagi orang-orang yang tawaf di Ka'abah bertelanjang. Segala 
perjanjian hanya setakat itu sahaja. Saiyidina Ali r.a. keluar menunggang kuda 
kepunyaan Rasulullah s.a.w. bernama al-Adhba' hingga bertemu Abu-Bakar r.a. 
lalu ditanya, "Saudara ke mari sebagai ketua atau pengikut?” Jawab Ali, 
"pengikut." Kedua-duanya meneruskan perjalanan hingga sampai waktu yang 
diarahkan, maka Saiyidina Ali terus menyampaikan perintah Rasulullah s.a.w.' 

4. Sebagai satu nas daripada Rasulullah s.a.w. juga ialah Hadith yang 

diriwayatkan oleh al-Bukhari dan Muslim: 4? 
"Daripada Jubair bin Mutim r.a. daripada bapanya, berkata: Seorang 
perempuan datang menghadap Rasulullah s.a.w. bagi menyelesaikan sesuatu 
masalah dengan ketua negara - maka Nabi menyuruhnya datang semula 
kemudiannya, lalu wanita itu bertanya: Bagaimanakah kalau hamba datang 
kelak, Tuan tidak ada? (Seolah- olah ia bermaksud Nabi sudah wafat). Maka 
jawab Rasulullah s.a.w.: Sekiranya Aku sudah tiada lagi, maka datanglah 
kepada Abu Bakar." 

5. Begitu juga dengan maksud Hadith yang diriwayatkan oleh Ibn Asakir:'? 
“Hadith yang dikeluarkan oleh Ibn Asakir, daripada Anas r.a. berkata: Bani 
Mustalag menghantar aku kepada Rasulullah s.a.w. untuk bertanya, kepadanya 


14 Abu al-Hassan al-Nadwi, al-Sirah al-Nabawiyah, Dar al-Syurug, Jeddah, 1977, hlm. 317. 
"Tradisi Arab Jahiliyah menetapkan empat bulan dalam setahun tidak dibolehkan peperangan, 
jaitu Zulkaedah, Zulhijah, Muharam dan Rejab. la dikenali dengan nama: al-Asyhura al-Hurum. 
Lihat Dr. Umar Farrukh, dalam Tarikh al-Jahiliyah, Beirut, cet. Il, 1984. hlm. 130. 

5 Jalal Mazhar, Muhammad Rasulullah: Siratuhu wa Atharuhu fi al-Hadharah, Mesir 1970. hlm. 
386. 

10 Ibid. 

7 Ibid. 

8 Ibn Hisyam, al-Sirah al-Nabawiyyah, Bulag, Kaherah Bhg. II, hlm. 543,544. 

9 Al-Sayuti, Tarikh al-Kulafa', hlm. 61-62. 

2 (bid. him. 62. 

siapakah kelak mereka harus menyerahkan zakat selepas Rasulullah s.a.w. 
Kata Anas: aku pun datang dan bertanya: maka jawab Rasulullah s.a.w.: 
Serahlah kepada Abu Bakar. 

6. Ahli al-Sunnah juga menganggap Hadith Rasulullah s.a.w. yang diucapkan 

kepada isterinya Saiyidatuna Aisyah r.a. ketika Baginda sedang gering seperti 
yang dilaporkan oleh Ibn Hazm, sebagai nas, antaranya Nabi bersabda: 
“Aku hampir-hampir membuat keputusan mengarah ayahandamu dan 
kakandamu supaya menulis satu pesanan dan perjanjian supaya kelak tidak 
ada orang yang mendakwa, “Akulah yang paling berhak, atau ada orang yang 
bercita-cita begitu, sedangkan Allah dan orang-orang mukmin tidak dapat 
menerima, kecuali Abu Bakar."'2! 


PENI LAI AN DAN ANALISIS 


Masalah utama yang sering dihadapi oleh para pengkaji sejarah Islam peringkat awal 
Islam ialah pertembungan yang sengit di antara penganut-penganut mazhab dalam 
Islam, khususnya di antara Syi'ah dan Ahl al-Sunnah tentang tajuk "Khilafah" atau 
kepimpinan selepas Rasulullah s.a.w. Bagi golongan Syi'ah jawatan Khilafah telah 
ditentukan atau dinaskan oleh Rasulullah s.a.w. kepada Saiyidina Ali r.a., cuma apa 
yang berlaku Abu Bakar r.a. dan penyokong-penyokongnya bertindak membelakangi 
nas tersebut. Penentuan dan nas Rasulullah s.a.w. itu dibuat dalam banyak peristiwa, 
yang paling terkenal ialah di Ghadir Khum.!?? Manakala bagi kumpulan Ahl al-Sunnah 
pula, Rasulullah s.a.w. tidak meninggalkan apa-apa pesan tentang bakal 
penggantinya atau khalifah, apalagi wasiat. Jauh sekali menamakan pengganti. 
Baginda juga tidak menerangkan cara atau kaedah pemilihan dan tidak menentukan 
syarat-syarat terperinci bagi calon khalifah.?? Apa yang dijelaskan ialah kaedah- 
kaedah umum yang induk, dan nilai-nilai moral, serta kebebasan orang ramai dalam 
berijtihad. 1?“ 

Bagi memelihara urusan pemilihan dan keberkesanan dalam perlantikan 
seseorang ketua negara, amat ditekankan perkara “Syura" dan "Bai'ah" kerana 
perkara itu dijelaskan secara nyata oleh Allah s.w.t.!? 


"Dan bermusyawarahlah dengan mereka dalam sesuatu perkara itu." 


Atas semangat permesyuaratan inilah buat pertama kalinya golongan Ansar 
mempraktis perhimpunan mereka di Sagifah Bani Saidah yang kemudian disusuli oleh 
beberapa orang dari kalangan Muhajirin, dan akhirnya Abu Bakar al-Siddig r.a. dipilih 
menjadi khalifah yang pertama. Tentu sekali perhimpunan agung di Sagifah dan juga 
di Masjid Nabawi selepas itu disertai oleh para sahabat Nabi s.a.w. Disanalah mereka 
berijmak dan mencari keputusan: itulah dikatakan ijmak para sahabat. Situasi ini pula 
bertepatan dengan arahan Rasulullah s.a.w.'?$ 


2 Ibn Hazm, al-Fasl fi al-Milal wa al-Ahwa wa al-Nihal, Kaherah 1902, jil. 4, hlm. 108. 

2 Dr. M.T. Al-Samawi, La Akuna, hlm. 35. 

2 Ali Ali Mansur, Nuzum al-Hukm Wa al-Idarah, hlm. 245. Lihat juga Dr. M.D.al-Gayes, al- 
Nazariyyat, hlm. 21. 

4 (bid. 

5 Al-OGur'an surah Ali Imran 3:159. 

2 Ibn Majah, Sunan Ibn Majah, jil. I, Dar al-Fikr, Beirut, t.t. him. 16. 

"Kamu wajib mengikut Sunnahku dan Sunnah para Khulafa sungguh-sungguh 
semacam kamu mencengkramnya dengan geraham-geraham kamu." 


Asas ini menjadi pegangan Ahli al-Sunnah dalam pemilihan ketua negara, iaitu 
merangkumi himpunan atau ijtimak para sahabat dan mempraktis amalan Syura, 
kemudian disusuli dengan bai'ah ketua negara. Ijmak para sahabat r.a. adalah hujah 
yang gat'i dalam Islam.'? Golongan Sahabah r.a. inilah yang mendapat pujian dari 
Allah s.w.t. sendiri dalam al-Gur'an:!?8 


"Dan orang-orang yang terdahulu yang mula-mula terdiri daripada Muhajirin dan 
Ansar.” 


Begitu juga: 


"Sesungguhnya Allah reda terhadap mukminin, tatkala mereka berjanji taat 
kepadamu di bawah pohon itu." 


Sebenarnya bilangan para sahabat yang mendapat sanjungan dan perakuan 
dari Allah itu ialah 700 orang: kesemuanya hadir dalam upacara bai'ah kepada Abu 
Bakar al-Siddig r.a. itu.89 Walau pun golongan Syi'ah mempertahankan teori wasiat 
Nabi s.a.w. kepada Ali bin Abi Talib r.a. dengan menggunakan Hadith sahih al- 
Bukhari dan Muslim: 8! 


“Daripada Saad bin Abi Waggas, berkata bahawa Rasulullah s.a.w. telah keluar untuk 
berperang Tabuk dan meninggalkan Ali sebagaj gantinya, maka Bagjnda bersabda: 
Apakah engkau bersedia menggantiku menguruskan urusan kanak-kanak dan kaum 
wanita? Katanya lagi: Apakah kamu tidak rela menjadi kedudukan engkau di sisiku 
sebagai Harun dari Musa, cuma bezanya tidak ada lagi Nabi selepas Aku. " 


Golongan Syi'ah mengambil Hadith ini sebagai alasan kuat untuk mengatakan Nabi 
Ss.a.w. memilih Ali r.a. menjadi pengganti Baginda. Dalam hal ini ada beberapa 
perkara perlu dinilai kembali, antaranya: 


1. Kedudukan Ali bin Abi Talib di sisi Rasulullah s.a.w. tidaklah sama dengan 
kedudukan Harun di sisi Musa, kerana Harun ialah Nabi seperti Musa, 
sedangkan Ali bukan Nabi, semua golongan sekata dalam perkara ini.? 

2 Sekiranya Rasulullah s.a.w. bermaksud dengan istilah istikhlaf atau gantian 
dalam sabdanya kepada Ali r.a. itu khalifah dalam pengertian ketua negara, 
tentulah amat tidak munasabah, dengan mengambil bandingan antara Harun 
dengan Musa, kerana orang yang dilantik dalam konteks pengertian sebagai 
khalifah atau ketua negara mestilah memerintah kerajaan selepas kematian 
orang yang melantik, sedangkan Nabi Harun a.s. tidak pernah memerintah 
selepas Nabi Musa a.s., lagipun Harun wafat lebih dahulu daripada Musa a.s. 
Apa yang jelas maksud istikhlaf atau pengganti di sini ialah mengganti sekejap 


4 Muhibuddin al-Khatib, al-Khutut al-Aridhah Li al-Usus Allati Alaiha Duru al-Syiah al- 
Imamiyyah, M. Al-Salafiyyah. Kaherah 1393 H., him. 95-96. 

2 Al-Gur'an surah al-Taubah 9:100. 

2 Al-Gur'an surah al-Fath 48:18. 

“ Muhibuddin al-Khatib, al-Khutut, hlm. 96. 

3 Al-Bukhari, Sahih al-Bukharl, dalam Kitab al-Maghazi, jil. V, Gustantaniyah 1315 H. hlm. 
129. Begitu juga: Muslim, dalam Sahih Muslim. jil. VII, hlm. 120.. 

2 Al-Suwaidi, dalam Muktamar al-Najaf, dalam Khutut, hlm. 81. 

semasa Nabi Musa a.s. pergi ke bukit (Thur) untuk pulang membawa bersama 
loh atau kepingan ayat perintah. ? 

3. Ibn Taimiyah pula memberi ulasan yang konkrit, ditinjau dari aspek yang 
berbeza katanya: kebiasaan Rasulullah s.a.w. pada tiap-tiap peperangan pada 
zamannya ada meninggal beberapa orang tokoh kenamaan dari kalangan 
Muhajirin dan juga Ansar, kecuali pada perang Tabuk ini, Baginda s.a.w. 
mengarah semua lelaki maju ke medan perang, tidak ada yang tinggal. Yang 
ada di Madinah hanya orang yang melanggar perintah atau orang-orang yang 
uzur dan kaum wanita serta kanak-kanak. Sudah pasti Ali bin Abi Talib r.a. juga 
tidak mahu ketinggalan mahu menyertai tentera yang berjuang, dan sekali-kali 
tidak bersedia mengawal wanita dan kanak-kanak, sedangkan ia seorang 
pejuang yang perkasa. Maka Rasulullah s.a.w. berusaha meringankan 
gambaran yang ada pada pemikiran Ali r.a. dengan menyatakan bahawa 
menggantikan Rasulullah s.a.w. dalam keadaan begini, sekali-kali tidak 
mengurangkan kredibilitinya. Sambil membawa contoh bagaimana Musa a.s. 
melantik Harun a.s. menggantikannya bagi menguruskan kaumnya, disebabkan 
sifat amanahnya. Cuma bezanya, Musa a.s. melantik Harun ke atas semua 
kaum Bani Israel, sedangkan Nabi s.a.w. melantik Ali r.a. ke atas sebilangan 
kecil orang Islam sahaja, kerana majoritinya menyertai perang.!” 

4. Menurut fakta sejarah, dalam perang Tabuk ini Rasulullah s.a.w. tidaklah 
melantik Ali r.a. seorang sahaja menggantikannya di Madinah. Ini kerana, 
untuk urusan pentadbiran Madinah dilantik atau diistikhlafkan seorang sahabat 
bernama Muhammad bin Maslamah al-Ansari. Ada riwayat mengatakan seorang 
yang bemama Sibak bin Urfutah. Sedangkan Saiyidina Ali r.a. diistikhlafkan 
bagi mengendalikan keluarga Baginda s.a.w. dan disuruh tinggal bersama 
mereka." Sekiranya fakta ini benar maka jelaslah bahawa Rasulullah s.a.w. 
melantik dua orang tokoh ini di Madinah sepeninggalannya sahaja, dengan 
bidang tugas masing-masing. Bukan melantik mereka berdua sebagai Khalifah 
dalam erti ketua negara, apabila Baginda wafat kelak. Tidak mungkin berlaku 
sedemikian, kerana Rasulullah s.a.w. sendiri amat melarang terjadi dua orang 
khalifah dalam satu masa." 


Apabila dilantik dua orang khalifah dalam satu masa, bunuhlah salah seorang di 
antaranya. 


5. Terdapat banyak bukti yang menunjukkan bahawa Rasulullah s.a.w. tidak 
pernah meninggalkan apa-apa wasiat bagi tujuan menggantikannya. Sekalipun 
golongan Syi'ah mendakwa demikian. Antara sumber fakta yang paling terkenal 
tentang perkara ini ialah sumber yang datang melalui Saiyidina Ali r.a. sendiri, 
iaitu ketika beliau menolak cadangan al-Abbas r.a. supaya segera bertanyakan 
Rasulullah s.a.w. ketika Baginda gering. Al-Bukhari dan Imam Ahmad 
melaporkan: Riwayat daripada Abdullah bin Abbas r.a., bahawa Ali bin Abi Talib 
r.a. telah keluar dari kamar tempat Rasulullah s.a.w. sedang gering. Orang 
ramai bertanya: Wahai Abu al-Hassan (gelaran Ali), bagaimana keadaan 
Rasulullah s.a.w.? Jawabnya: al-Hamdulillah, Baginda telah sembuh. Maka lalu 


8 Jbid. him. 82. Lihat juga Ibn al-Arabi. dalam al-Awasim Min aj-Gawasim, Tahgig. Muhibuddin 
al-Khatib. cet. al-Jazair. 1347 H., hlm. 192. 

4 Ibn Taimiyah, Minhaj al-Sunnah fi Nagdh Kalam al-Syi'ah wa al-Gadariyah, Kaherah 1950. 
jiL NI, hlm. 91. 

5 Jalal Mazhar, Muhammad Rasulullah, hlm. 367. 

10 Majma al-Zawaid, jil. V, hlm. 198. lihat juga Syarh Muslim oleh al-Nawawi, jil. XII, hlm. 242. 

Abbas bin Abd. Mutalib memegang tangannya sambil berkata: Sebenarnya 
mengikut fikiranku Rasulullah s.a.w. akan wafat disebabkan kegeringannya ini. 
Aku benar-benar kenal air muka kaum Bani Abd. Mutalib ini ketika menghadapi 
maut. Marilah kita pergi segera bertanyakan Rasulullah s.a.w. siapakah kelak 
yang akan mengambil tugas selepas Baginda. Sekiranya ia ditentukan pada 
kalangan kita, maka kita boleh tahu perkara itu. Dan sekiranya pada orang lain, 
kita akan tahu juga, dan kita beringat-ingatlah. Maka Ali menjawab dengan 
tegas: Demi Allah, sekiranya kita bertanya perkara itu kepada Rasulullah, maka 
takdirnya ia tidak memberikan kepada kita, nescaya sampai bila- bila pun orang 
ramai tidak akan memberikannya kepada kita lagi. Demi Allah, sesungguhnya 
aku sekali-kali tidak akan bertanya perkara itu kepada Rasulullah s.a.w."” 
Dalam konteks yang sama Oadhi Ab. Jabbar melaporkan sebahagian pujian Ali 
bin Abi Talib r.a. sendiri terhadap Abu Bakar r.a. melalui satu ucapannya: "' 


“u. Apakah tidak orang yang paling baik dari kalangan umat ini selepas Nabinya 
ialah Abu Bakar dan Umar ...kemudian Allah yang mengetahui dengan sesuatu 
kebaikan itu, di mana ia berada." 


Daripada keterangan ini, menunjukkan Saiyidina Ali r.a. sendiri awal-awal lagi 
menolak cadangan Abbas itu, kerana bimbang andainya Rasulullah s.a.w. 
menolak permintaan tersebut, orang ramai akan membuat keputusan seluruh 
keluarga Ali dan Abbas dilarang menjadi khalifah buat selama-lamanya. Dari 
aspek yang lain, fakta ini juga membuktikan tidak wujud sebarang wasiat atau 
penentuan daripada Rasulullah s.a.w. tentang bakal pengganti baginda. Ini juga 
bererti tidak berlaku sebarang isyarat daripada Rasulullah s.a.w. ke arah 
melantik Saiyidina Ali r.a. menjadi khalifah, apalagi dakwaan konon wujudnya 
nas.? Lagi pun sekiranya sudah ada nas atau wasiat daripada Nabi s.a.w. 
tentang perkara itu, maka apa gunanya Abbas mendesak Ali r.a. supaya 
bertanya lagi perkara itu ? Dari segi yang lain pula, sekiranya benar-benar ada 
nas dari Rasulullah s.a.w. sama ada untuk Ali atau Abu Bakar atau sesiapa saja, 
maka sudah tentu Saiyidina Ali r.a. sendiri akan terus bertegas dengan hujah 
dan dalil berkenaan: ataupun tokoh-tokoh yang lain dari kalangan Muhajirin 
dan Ansar akan lantang menggunakan alasan itu. Manakala Hadith Ghadir 
Khum itu, tidak boleh dijadikan alasan, kerana perlantikan itu bukan untuk 
menjadi khalifah dalam erti sebagai ketua negara, kerana Nabi s.a.w. masih 
hidup lagipun ia perlantikan sekejap sahaja di Madinah, tidak ubah seperti Nabi 
Musa melantik Nabi Harun ketika Musa masih hidup sekadar menggantikan 
semasa pemergiannya bermunajat.“? Berlainan sekali dengan peristiwa yang 
berlaku ke atas Abu Bakar r.a. Ini kerana seluruh kalangan Muslimin zaman 
awal itu berijimak menamakan Abu Bakar r.a. sebagai khalifah Rasulullah 
s.a.w."! Dalam hal ini Ibn Hazm juga membuat ulasan, bahawa tidak seorang 
pun yang pernah dilantik oleh Rasulullah s.a.w. menjadi penggantinya semasa 
hayat Baginda s.a.w., berhak dipanggil khalifah, contohnya seperti Ali dalam 
perang Tabuk, Ibn Ummi Maktum dalam perang Khandak, Uthman bin Affan 
dalam perang Zati al-Riga, dan lain-lain. Ini kerana, tokoh-tokoh ini, walaupun 
dilantik menggantikan baginda tetapi tidak pernah dipanggil sebagai khalifah 


87 Al-Bukhari, Sahih al-Bukhari, Jil. V dalam Kitab al-Maghazi, hlm. 140, 141. 
38 Gadhi Abd. Jabbar, Al-Mughni, bhg. I, jil. 20, hlm. 288. 

39 Jbn al-Arabi, al-Awlasim Min al-Gawasim, hlm. 187. 

40 (bid., him. 192. 

4 Ibid., hlm. 32. 

Rasulullah.? Lebih ketara lagi, jika ditinjau jawapan-jawapan tegas daripada 
Umm al-Mukminin Aisyah r.a., apabila ditanya tentang sama ada Rasulullah 
s.a.w. pernah berwasiat kepada Saiyidina Ali r.a. la segera menjelaskan: 
Bilakah baginda berwasiat padanya ? Aku sendiri yang menyandarkan 
badannya ke dadaku tiba-tiba ia terkulai, lalu wafat, maka bila pula ia 
meninggalkan wasiat ? ...1 

6. Walaupun menurut perspektif Ahl al-Sunnah tidak terdapat sebarang nas 
daripada Nabi s.a.w. menyentuh soal khalifah selepas baginda, namun 
beberapa peristiwa besar yang berlaku ketika Nabi s.a.w. masih hidup 
mempunyai pengertian yang amat mendalam ke arah pemilihan seorang 
pemimpin selepas Rasulullah s.a.w. itu. Peristiwa paling besar itu ialah, 
Rasulullah s.a.w. begitu serius dan tegas meminta Abu Bakar r.a. menjadi 
imam sembahyang ketika baginda s.a.w. sedang gering. Walaupun isterinya 
Umm al-Mukminin berkali-kali merayu agar Rasulullah s.a.w. mengubah fikiran, 
agar tidak menyuruh ayahandanya Abu Bakar menjadi imam, tetapi Nabi s.a.w. 
terus berkeras, bahkan sampai mulai naik darah.”? Persoalannya apakah Ali 
atau Umar atau Uthman atau yang lain dikira tidak layak kalau sekadar untuk 
menjadi imam sembahyang itu ? Padahal Rasulullah s.a.w. sendiri terang- 
terang mengaku kelebihan Ali r.a. melalui Hadith-hadithnya, antaranya Hadith 
yang diriwayatkan oleh al-Hakim dan al-Tirmizi: 


“Daripada Ali r.a., berkata ia, Rasulullah s.a.w. telah bersabda: Aku ialah kota 
ilmu, dan Ali adalah pintunya. Maka sesiapa yang mahukan ilmu, maka 
datanglah ke pintunya." 


Begitu juga dengan Uthman bin Affan r.a., seorang yang diperakui oleh Allah 
tentang kebaikannya, seperti Hadith riwayat al-Tirmizi: “8 


"Sesiapa yang marahkan Uthman, Allah akan memurkainya pula. " 


Umar bin al-Khattab r.a. juga dalam banyak hal tidak ada cacat-celanya, jika 
dibandingkan dengan sahabat-sahabat yang lain termasuk Abu Bakar r.a. 
sendiri. Ini ternyata daripada Hadith Ibn Mas'ud r.a. 


“Daripada Ibn Mas'ud, berkata: "Sesungguhnya Umar itu yang paling mengenali 
Allah dari kalangan kami, dan paling handal membaca kitabulLah dari kami, 
serta yang paling memahami agama Allah. " 


Memang tidak dipertikaikan lagi, sama ada di kalangan Syi'ah mahupun Ahl al- 
Sunnah bahawa sembahyang atau solat adalah tanggungjawab yang paling 
utama dalam Islam, mengetuai sembahyang dan mengetuai negara diistilahkan 
sebagai 'Imam', cuma bezanya ketua sembahyang disebut sebagai: Imamah 
Sughra, sedangkan ketua negara disebut Imamah Kubra (imam agung). Kedua- 
duanya merupakan orang yang diikuti. Imam pada sesuatu bidang itu 


2 al-Imam Badruddin al-Zarkasyi, dalam al-Ijabah Liiradi Mastadrakathu al-Saiyyidah Aisyah 
Ala al-Sahabah, Damsyig, 1939. Petikan dari: Dr. Mustafa Hllmi, Nizam al-Khilafah. hlm. 129. 
8 Ibn Hazm, al-Fasl, jil. IV. hlm. 108 

4 Lihat Al-Tabari, dalam Tarikh al-Rusul, jil. III, hlm. 1978. 

“5 Al-Sayuti, Tarikh al-Khulafa, hlm. 170. Lihat juga al-Syaukani, dalam Darr al-Sahabah fi 
Managib al-Garabah wa al-Sahabat, Dar al-Fikr, Damsyig, 1948, hlm. 203. 

“6 Al-Syaukani, Darr al-Sahabah, hlm. 168. 

mempunyai peranan tertentu.“” Apabila Nabi. s.a.w. memilih seseorang 
menjadi imam, terutama semasa baginda s.a.w. masih hidup, maka tindakan 
itu mengandungi maksud tertentu. Atas dasar itu, Ahl al-Sunnah menganggap 
pemilihan Abu Bakar r.a. menjadi imam sembahyang (imam sughra) itu adalah 
satu isyarat pemindahan jawatan imam kubra (Khilafah ketua negara) kepada 
Abu Bakar r.a. selepasnya.8 Kesungguhan Rasulullah s.a.w. yang mahukan 
Abu Bakar r.a. seorang sahaja mengambil tempatnya menjadi imam bukan 
secara kebetulan atau disebabkan tokoh-tokoh lain tidak ada di situ pada waktu 
itu, tetapi ternyata yang lain-lain pun memang berada di situ, termasuk Umar 
bin al-Khattab r.a. sendiri, kerana masing-masing bimbang dengan keadaan 
kesihatan Rasulullah s.a.w. yang semakin tenat. Buktinya, cadangan Aisyah r.a. 
sendiri terang-terang ditolak oleh Rasulullah s.a.w., melalui Hadith- nya: 1 


“Daripada Ibn Umar r.a. katanya: Ketika Rasulullah s.a.w. sedang tenat, 
diberitahu kemasukan waktu sembahyang. Maka ia bersabda: Suruhlah Abu 
Bakar bersembahyang (imam) dengan orang ramai. Ajsyah mencelah: 
Sebenarnya Abu Bakar itu berperasaan lembut, sekiranya ia mengambil tempat 
tuan, orang ramai hampir tidak dapat mendengar bacaannya, kerana banyak 
menangis. Apa kata kalau tuan suruh saja Umar ? Nabi s.a.w. menjawab tegas: 
Suruh saja Abu Bakar, biar dia yang bersembahyang. Maka Aisyah terus 
mengulangi permintaan yang sama. Baginda s.a.w. membantah: Suruh dia! 
Biar dia yang bersembahyang, kamu semua orang perempuan adalah saudara 
mara Nabi Yusuf !" 


Bukti keengganan Rasulullah s.a.w. menerima selain Abu Bakar r.a. 
menggantikan baginda s.a.w. terdapat juga pada catatan al-Imam al-Sayuti 
dalam Tarikhnya: 


"Dalam Hadith riwayat Ibn Zama'ah rr.a.: Bahawa suatu ketika Nabi s.a.w. 
menyuruh mereka bersembahyang, sedangkan waktu itu Abu Bakar tiada 
bersama. Maka Umar r.a. pun maju ke depan lalu bersembahyang (menjadi 
imam). Maka Nabi s.a.w. segera berkata: Tidak, Tidak, Tidak ...! Allah dan 
Muslimin tidak akan menerima kecuali Abu Bakar sahaja. Suruhlah Abu Bakar 
bersembahyang bersama orang ramai. " 


Begitu juga dengan Hadith riwayat dari Ibn Umar r.a. sendiri: 5! 


“Dalam Hadith riwayat Ibn Umar r.a.: Umar telah memulakan takbir, maka 
takbirnya didengar oleh Nabi s.a.w., lalu segera menjengah dengan kepalanya 
keluar dengan keadaan marah sambil menyergah: Ke mana perginya anak Abu 
Ouhafah ? (Abu Bakar)”. 


Dalam konteks ini, begitu jelas sekali bahawa Rasulullah s.a.w. merencanakan 
agar Abu Bakar r.a. seorang sahaja yang diberikan keutamaan 
menggantikannya menjadi imam. laitu sebagai bakal imam sebenarnya pada 


M7 Ali Ali Mansor, Nuzum al-Hukm, hlm. 243. 

#8 Dr. Mustafa Hilmi, Nizam al-Khilafah, hlm. 30. 

49 Jbn Hajar al-Asgalani, Fath al-Bari, Syarh al-Bukhari, jil. II Bulag, Kaherah 1301 H., hlm. 
130. 

50 Al-Imam al-Sayuti, Tarikh al-Khulafa, hlm. 63. 

51 Al-Imam al-Sayuti, Tarikh al-Khulafa, hlm. 63. 

masa akan datang. Ali, Umar dan Uthman r.a. sendiri pun tidak dibenarkan. 
Contohnya daripada Hadith yang lalu, walaupun Umar r.a. telah memulakan 
takbir, beliau diminta supaya berhenti dan diarah mendapatkan Abu Bakar r.a. 
juga, supaya menjadi imam. Peristiwa ini juga sebagai pernyataan, bahawa 
Baginda s.a.w. mengutamakan Abu Bakar r.a. menjadi penggantinya, cuma 
Baginda s.a.w. tidak membuat wasiat secara terang, supaya perkara itu dapat 
diputuskan melalui syura di kalangan Muslimin. Ini kerana, prinsip tersebut 
boleh menjamin kebaikan masa depan mereka.!”2 

Terdapat penulis-penulis yang pro-Syi'ah seperti 0. Hashem dengan karyanya: 
Sagifah Awal Perselisihan ummat, gemar membuat analisis yang kurang sihat 
terhadap tokoh-tokoh sahabat, khasnya Abu Bakar, Umar dan Abu Ubaidah r.a. 
Tujuannya adalah memburukkan sikap dan tindakan mereka tentang persoalan 
pimpinan, hingga menggambarkan ketiga-tiga tokoh ini telah menjalin 
persahabatan yang kukuh, sejak mula-mula memeluk Islam, dalam 
menghadapi kaum aristokrat jahiliyah. Persahabatan ini semakin erat seiiring 
dengan semakin kuatnya tokoh ini, tanpa memberitahu kelompok Ali, mereka 
pergi ke Sagifah Bani Saidah.'?? Sebenarnya analisis begini, walau atas niat apa 
sekalipun sangat mudah memberi ruang kepada musuh-musuh Islam untuk 
mengubah suasana secara rasional akademik yang sedia memberi fenomena 
buruk terhadap tokoh dan Islam sendiri. Lihat saja contohnya, telah lahir 
berbagai-bagai artikel dan panel penyelidikan ilmiah tentang apa yang 
dikatakan sebagai pakatan-pakatan sulit di kalangan sahabat-sahabat Nabi 
s.a.w. Paling menonjol ialah artikel salah seorang orientalis Perancis, Henri 
Lammens yang berjudul Kelompok Politik Tiga Serangkai (triumvirat), iaitu Abu 
Bakar, Umar dan Abu Ubaidah, yang menceritakan keakraban ketiga-tiga tokoh 
ini sejak zaman Rasul, kerjasama mereka sebelum pergi ke Sagifah, dan 
perdebatan mereka dengan kaum Ansar di sana. Begitu juga setelah Abu Bakar 
dan Umar memegang tampuk pemerintahan.” Memang bagi orang-orang yang 
mempunyai iman yang tipis terhadap Rasul, dan masih belum dapat 
menanggapi hakikat kerasulan sebenar dan nilai diri orang-orang yang dipilih 
oleh Allah s.w.t. menjadi pembantu, penyokong dan penyambung perjuangan 
Rasulullah s.a.w., mudah termakan dengan analisis dan ulasan seperti itu. Ini 
kerana mereka merasa kekuatan iman yang terdapat dalam diri Rasulullah 
s.a.w. dan orang-orang yang dipilih menjadi teman perjuangannya, sama 
seperti iman yang mereka miliki kini. Satu ukuran yang dibuat bukan pada 
tempatnya. Pada hal orang-orang ini mendapat pengakuan khas (dari Allah 


s.w.t.): 53 


“Dan orang-orang yang terdahulu itulah orang-orang yang dahulu (masuk 
syurga). Merekalah yang hampir (kepada Allah). Tempat mereka dalam kebun- 
kebun (syurga) kenikmatan. " 


Tokoh-tokoh awal ini diakui oleh Allah s.w.t. sendiri sebagai penghuni syurga 
secara terus-menerus. Persoalannya di sini, bagaimanakah boleh terjadi para 
penulis yang masih beriman dengan al-Our'an dan Islam tidak berkesempatan 


152 


Jalal Mamar, Muhammad Rasulullah, hlm. 405. 


13 9. Hashem, Sagifah, hlm. 68. 

154 Henri Lammens. Le Triumvirat Abu Bakar Umar et Abvou Obaida, Malanges de la Faculte 
Orientale de I'Universite St. Yoseph de Beyrouth. 4 (1910) hlm. 113-114. Petikan daripada 0. 
Hasyem, Sagifah, hlm. 69. 

5S Al-Gur'an surah al-Wagiah 56: 10, 11, 12. 

memahami sifat-sifat penghuni syurga Allah s.w.t. Bolehkah sebarang manusia 
yang semasa hidup di dunia ini penuh dengan dengki, busuk hati atau 
merancang pakatan-pakatan sulit yang jahat, diberi laluan melangkah ke 
syurga Allah secara terus-menerus. Bagaimanakah mereka boleh melepasi 
pemeriksaan para malaikat Allah yang bertugas tanpa sebarang 
penyelewengan. Nilai-nilai seperti ini perlu diberi tempat ketika seseorang 
penulis Muslim mengulas tentang keperibadian seseorang sahabat yang 
mugarrabin. Lainlah halnya dengan kalangan penulis orientalis yang kafir 
terhadap Islam, mereka tidak langsung mengambil kira nilai-nilai seperti itu. 
Kebaikan dan ketulusan hati tokoh-tokoh awal Islam ini sudah tentu berada 
dalam pengetahun Allah dan Rasul-Nya s.a.w. Maka atas dasar itu, Nabi s.a.w. 
melarang sangat para umatnya daripada menggambarkan sesuatu yang buruk 
terhadap sahabatnya, antaranya: "8 


“Daripada Abu Said al-Khudri r.a., beliau berkata: Rasulullah s.a.w: bersabda: 
Jangan sekali-kali kamu cemuhkan sahabat-sahabatku! Demi Tuhan yang 
menguasai diriku, andai kata seseorang kamu (yang cuma mencemuh) 
membelanjakan seketul emas sebesar gunung Uhud itu sekalipun (untuk 
berbakti kejalan Islam), nescaya kamu tidak dapat menandingi kadar 
pengorbanan mereka walaupun sebesar timbangan paling kecil dan tidak pula 
separuh daripadanya. " 


Sebenarnya, kalau diuruti perjalanan komunikasi sahabat-sahabat Nabi s.a.w. 
pada peringkat awal itu, ternyata sekali merekalah orang-orang yang 
mempraktikkan secara jujur arahan-arahan Allah s.w.t.:'' 


“Sesungguhnya mukminin itu bersaudara, maka islahlahkanlah pertentangan 
antar mereka”. 


Mereka juga melaksanakan tuntutan-tuntutan Hadith Nabi s.a.w. seperti: 158 


Terjemahan: "Hadith Abdullah bin Umar r.a. bahawa Rasulullah s.a.w. 
bersabda: Seseorang Muslim itu adalah saudara kepada Muslim yang lain. Ia 
tidak boleh menzaliminya dan tidak membiarkannya ditekan. Dan sesiapa 
memenuhi hajat (keperluan) saudaranya nescaya Allah memenuhi hajatnya 
pula. Dan sesiapa yang melepaskan kedukaan saudaranya yang Muslim, Allah 
akan melepaskan kedukaannya pada hari kiamat nanti. " 


Berdasarkan kenyataan yang berlaku, di samping arahan dan pengakuan Allah 
dan Rasul-Nya, maka para Muslimin generasi kebelakangan harus berhati-hati 
dan jangan mudah membuat sebarang tanggapan buruk terhadap generasi 
awal Islam itu kalau hanya kerana semata-mata berkomitmen dengan sesuatu 
kelompok dalam Islam. Sebab dibimbangi akan termasuk dalam kategori 
mencaci atau memburukkan personaliti generasi awal itu. Ada Hadith yang 


menyatakan: 
50 Abu Daud, al-Sunan, jil. Il, hlm. 206. Lihat juga al-Tirmizi, al-Sunan, jil. X, hlm 363, dan 
juga, Fath al-Bariy, jil. Il, hlm. 423. 
57 Al-Gur'an surah al-Hujurat, 49: 10. 
58 Mohd. Fuas Ab-Bawi, al-Lukluk wa al-Marjan, jil. III, keluaran al-Bukhari, dalam Kitab al- 


Mazalim, hlm. 193. 
19 bid. 

“Hadith keluaran al-Tabarani dalam al-Awsat daripada Aisyah r.a. berkata ia, 
Rasulullah s.a.w. bersabda: Allah melaknati sesiapa yang mencaci/mencemuh 
sahabat sahabatku. “ 


Demikianlah disiplin yang mesti dipelihara oleh orang Islam ketika bertindak, 
menghurai, menganalisis atau membicarakan tentang personaliti tertentu yang 
dikategorikan oleh Rasulullah s.a.w. sebagai sahabatnya. Ini kerana biasanya 
pengkaji-pengkaji zaman mutakhir ini membuat keputusan tentang sahabat 
Rasulullah s.a.w. itu sekadar melihat aspek-aspek luaran hasil tindakan mereka 
sedangkan perkara yang perlu diambil kira bersama ialah aspek nilai 
dalamannya secara sepadu: termasuk autoriti-autoriti yang mereka miliki. 
Berdasarkan  autoriti inilah mereka membina sikap mantap dan 
mempertahankannya, kadang-kadang mengorbankan diri sendiri. Tetapi 
pengorbanan itu ternyata tidak sia-sia di sisi Allah s.w.t. kerana pahalanya 
tetap besar. 

8. Kontroversi pimpinan Abu Bakar r.a. juga dikaitkan dengan Saiyidina Ali r.a. 
laitu dengan memutarbelitkan apa yang dikatakan sikap protes atau 
ketidaksetujuan Saiyidina Ali r.a. yang dikatakan mewakili Bani Hasyim 
terhadap perlantikan Abu Bakar r.a. sebagai khalifah. Punca utama protes itu 
adalah kerana Ali r.a. terasa haknya dirampas:'”?' Kedua, kerana meneruskan 
kemarahan isterinya Fatimah r.a. yang dikatakan berpunca daripada 
kekecewaannya mendapatkan habuan harta pusaka peninggalan ayahandanya, 
Rasulullah s.a.w., yang ada pada waktu itu berada di bawah jagaan Abu Bakar 
r.a. sebagai khalifah menggantikan Rasulullah s.a.w. Maklumat terperinci 
tentang hal tersebut seperti yang berikut: 8! 


"Daripada Muammar, daripada Aisyah, bahawa Fatimah dan Abbas telah datang 
menemui Abu Bakar r.a. menuntut harta peninggalan Nabi s.a.w. di kawasan 
Fadak dan Khaibar, Abu Bakar memberitahu kepada kedua-duanya, sebenarnya 
aku mendengar Rasulullah s.a.w. bersabda: Kami tidak meninggalkan harta 
pusaka, apa yang kami tinggalkan adalah sadagah (untuk semua kaum 
Muslimin). Keluarga Muhammad tidak makan akan harta ini.” Demi Allah aku 
(Abu Bakar) tidak membiarkan sesuatu perkara yang aku telah lihat Rasulullah 
melakukannya, melainan aku ikut melakukannya. Kata (Muammar), maka sejak 
itu Fatimah berputus dengan Abu Bakar, tidak bercakap dengannya tentang 
perkara itu: hinggalah ia (Fatimah) meninggal. Maka Ali mengebumikannya 
pada waktu malam, dan tidak membenarkan Abu Bakar melawatnya. Semasa 
Fatimah masih hidup, Ali disanjung oleh orang ramai. Maka apabila Fatimah 
meninggal orang ramai mula menjauh daripadanya. Selepas Rasulullah s.a.w. 
wafat Fatimah hidup kira-kira enam bulan, kemudian ia pun meninggal pula.!5? 


Maksud Hadith ini lebih kurang sama dengan maksud Hadith yang disampaikan 
oleh al-Tabari sebelumnya. Kalau dilihat kepada keseluruhan teks yang lalu dan 
yang menjadi pegangan kepada kalangan yang berpendapat bahawa Saiyidina 
Ali telah memprotes dengan hebatnya perlantikan Abu Bakar r.a., terasa ada 
sesuatu yang kurang kena di antara perkara yang dilaporkan dalam sumber- 


10 Kesimpulan daripada pidato Ali r.a. yang terdapat dalam Najhul Balaghah, dipetik oleh 0. 
Hashem, dalam Sagifah, hlm. 114, 115. 

1 Al-Tabari, Tarikh, jil. Ill, hlm. 208. 

12 Mohd. Fuad Ab. Bagi, al-Lukluk wa al-Marjan, jil. Il, him. 210, hadis dikeluarkan oleh: al- 
Bukhari, dalarn Kitab al-Maghazi. 

sumber tersebut dengan realiti dan peribadi Saiyidina Ali yang amat dikenali di 
kalangan kawan mahupun lawan. la amat terkenal dengan sifat-sifat terpuji 
seperti ikhlas, jujur, berani, tegas dan tidak berdolak-dalik. Antara sebabnya, 
kerana ia dibesarkan di rumah Rasulullah s.a.w. sendiri, maka ia terdidik 
dengan didikan Rasulullah yang tinggi serta berperibadi dengan sifat-sifat Rasul 
yang mulia.'8? Ini bererti tindakan memprotes dan tidak sedia akur dengan 
keputusan ramai dan berkeras tidak menerima realiti kebenaran adalah sesuatu 
yang amat tidak sesuai dengan peribadi, sikap, nilai keimanan yang terdapat 
pada tokoh seperti Saiyidina Ali. Perkara ini disebabkan antaranya: 


a) Ketegasan Ali r.a. tentang sesuatu kebenaran merupakan sesuatu yang 
sukar ditandingi, sesuatu yang dipastikan benar itu akan dipertahankan, 
sekalipun menjejaskan diri sendiri. Contoh ketegasan serta amanahnya 
memper tahankan kebenaran, seperti yang dilaporkan oleh Sahib al-Fakhri 
dalam, al-Adab al-Sultaniyah, bahawa adik kandungnya sendiri bernama 
Ugail bin Abi Talib pernah memohon sedikit ganjaran dari Bait al-Mal kerana 
baktinya dan kawan-kawannya kepada negara. Saiyidina Ali r.a. menolak 
permohonan itu sambil menjelaskan: Wahai adikku, engkau tidak berhak di 
atas harta Bait al-Mal ini, tetapi bersabarlah, hingga harta milik peribadiku 
ada, akanku berikan padamu. Jawapan begini tidak disenangi oleh Ugail, lalu 
beliau berpisah dari kelompok Ali dan menyertai Mu'awiyah di Syam.'5' Oleh 
itu, kalau dirujuk kepada Hadith yang dikeluarkan oleh al-Bukhari dan 
catatan al-Tabari yang lalu, sebenarnya yang dimaksudkan dengan betul- 
betul nas Hadith Rasulullah s.a.w. yang disampaikan oleh Abu Bakar r.a. 
ialah sekadar perkataan: Kami tidak meninggalkan harta pusaka, apa yang 
kami tinggalkan adalah sadagah, keluarga Muhammad tidak boleh makan 
harta ini. Selain nas itu, lebih merupakan penambahan belaka. Sehubungan 
dengan permasalahan ini, beberapa perkara perlu diberi perhatian: 


Ii. Diandaikan Fatimah bt. Rasulullah s.a.w. marah kepada Khalifah Abu 
Bakar r.a. kerana keengganan Abu Bakar menyerahkan harta 
Rasulullah s.a.w. kepadanya, maka apa pula kaitannya dengan 
suaminya Saiyidina Ali r.a. yang dikatakan turut marah dan terus 
bersikap tidak mahu membai'ahkan Abu Bakar r.a. ? Munasabahkah 
Saiyidina Ali r.a. yang terkenal tegas kerana agama dan tagwa itu, 
begitu mudah mengikut telunjuk isteri semata-mata inginkan harta 
dunia yang jelas diketepikan oleh pemegang amanahnya ? Apakah 
kaitan kes harta pusaka dengan tanggungjawab seorang negarawan 
dalam membai'ah ketua negaranya ? Padahal kesetiaan Saiyidina Ali 
r.a. yang sebenarnya terhadap dua orang sahabat karibnya Abu Bakar 
dan Umar r.a. yang menjadi khalifah sebelumnya, adalah terlalu jelas 
seperti yang dijelaskan oleh Jaafar bin Muhammad daripada bapanya: 


“Seorang lelaki bertanya kepada Ali bin Abi Talib: Kami dengar tuan 
menyebut di dalam satu khutbah: Ya Allah, perbaikilah kami mengikut 
apa yang Engkau perbaiki para Khulafa al-Rasyidin yang mendapat 
petunjuk itu. Siapakah mereka ? Maka berderailah air matanya, lalu 
berkata: Kedua-duanya kekasihku, Abu Bakar dan Umar. Kedua- 
duanya imam petunjuk, Syeikh Islam, jejaka Guraisy, orang yang layak 


18 Dr. Hassan Ibrahim Hassan, Tarikh al-Islam, jil. I, hlm. 272. 
14 (bid., him. 272-273. 

dicontohi selepas Rasulullah s.a.w. sesiapa yang mengikut kedua- 
duanya terpelihara, dan sesiapa yang menurut jejak kedua-duanya 
diberi petunjuk ke jalan yang lurus, dan sesiapa yang berpegang teguh 
dengan cara kedua-duanya maka ia adalah dari parti/pasukan Allah. 


Begitulah keadaan yang sebenarnya hubungan diantara Saiyidina Ali 
r.a. dengan sahabat-sahabatnya terutama Abu Bakar dan Umar r.a. 
disepanjang hayatnya. Hubungan tersebut tidaklah buruk sebagaimana 
yang digambarkan oleh pengkaji-pengkaji tertentu. 


Walaupun Fatimah r.a. itu anakanda Nabi s.a.w., mungkin ia tidak 
mendengar Hadith itu daripada Rasulullah s.a.w., kerana Hadith 
tersebut lebih merupakan polisi pentadbiran dan pemerintahan 
khalifah, lalu amat munasabah diluahkan kepada tokoh-tokoh yang 
lebih kanan. Menurut Ibn Taimiyah dalam Manhaj al-Sunnah, bahawa 
sabda Rasulullah s.a.w. “Kami tidak meninggalkan harta pusaka." 
Diriwayatkan oleh Abu Bakar, Umar, Uthman, Ali, Talha, al-Zubair, 
Saad, Ab. Rahman bin Auf, al-Abbas bin Ab. Muttalib dan para isteri 
Rasulullah s.a.w. 

Kemungkinan yang lain itu dirasakan ada kebenarannya jika dilihat 
kepada sikap Fatimah r.a. sendiri setelah diberitahu tentang Hadith itu 
kepadanya. 


Terjemahan: "Daripada Ibn al-Tufail, apabila Rasulullah s.a.w. wafat, 
Fatimah mengirim utusan (atau mungkin ia bersama) kepada Abu 
Bakar, bertanya, Kamukah yang mewarisi harta Rasulullah s.a.w. atau 
keluarganya ? Jawab Abu Bakar: Tidak! Bahkah keluarganyalah ! Kata 
Fatimah: Maka di mana bahagian harta Rasulullah s.a.w. itu ? Jawab 
Abu Bakar: Sesungguhnya aku dengar Rasulullah s.a.w. bersabda: 
Sebenarnya Allah s.w.t. telah memberi makan akan Nabi sesuatu 
makanan, kemudian mengambilnya (mewafatkannya), lalu memberi 
seluruh kuasa kepada orang yang menggantikannya kemudian. Maka 
aku membuat keputusan memulangkan harta-harta itu kepada 
Muslimin. Maka lalu Fatimah mengakui: Kamu dan apa yang kamu 
telah dengar sendiri daripada Rasulullah s.a.w. itu, lebih 
mengetahuinya. " (Musnad Imam Ahmad). 


Sumber ini begitu jelas menunjukkan bahawa Fatimah r.a. sebenarnya 
tidak pernah tahu tentang kedudukan harta pusaka Nabi itu. Setelah 
diberitahu oleh Abu Bakar r.a. ia jelas begitu akur dengan 
permasalahan tersebut, dan menerimanya dengan baik. Tidak timbul 
soal marah atau protes. 


Kalaulah benar seperti yang didakwa, bahawa Fatimah r.a. marah, 
kerana Khalifah Abu Bakar enggan menyerahkan harta pusaka 
Rasulullah s.a.w., sedangkan sebagai waris, ia berhak ke atasnya, ia 
langsung tidak munasabah kerana Abu Bakar r.a. mesti ingat bahawa 
anakandanya sendiri Aisyah r.a. itu merupakan salah seorang isteri 
Nabi s.a.w., jadi kalau harta-harta Nabi s.a.w. boleh dikira sebagai 
harta pusaka, anakandanya sendiri (Aisyah r.a.) juga berhak 
mendapatkannya, bukan Fatimah r.a. seorang sahaja. Sebagai seorang 
bapa tentulah Abu Bakar r.a. mempunyai perasaan semula jadi 

inginkan supaya anaknya memiliki harta dan hidup senang, tetapi 
apakan daya kerana terdapat Hadith Nabi s.a.w. menghalangnya, maka 
anaknya juga seperti ahli waris yang lain, sama-sama tidak mendapat 
habuan (Ibn al-Arabi, al-Awasim Min al-Gawasim, hlm. 45) . 


b) Daripada catatan-catatan yang berautoriti nyata sekali tidak ada sebarang 


wasiat atau pesanan atau perjanjian tertentu daripada Rasulullah s.a.w. 
kepada Ali bin Abi Talib r.a. tentang jawatan khalifah dan Ali r.a. 
sememangnya tidak menunjukkan sebarang bantahan atau protes terhadap 
Abu Bakar r.a. atau khalifah yang lain. Buktinya: 


Ii. Catatan Ibn Asakir daripada al-Hassan, beliau berkata, ketika sampai di 
Kufah, ia dikunjungi Ibn al-Kawwa, dan Oais bin Ubbad lalu kedua- 
duanya bertanya: Bolehkah tuan beritahu kami maksud kedatangan 
tuan, terutama waktu tuan menerima jawatan ini, sedangkan ummah 
dalam keadaan berpecah belah ? Adakah ia satu pesanan daripada 
Rasulullah s.a.w. kepada tuan ? Beritahulah kepada kami, kerana tuan 
memang dipercayai lagi amanah dengan apa yang tuan dengar! Maka 
Ali r.a. menjelaskan: Adapun tentang apa-apa pesan atau janji Nabi 
s.a.w. tentang perkara itu (pimpinan), maka tidak ada. Demi Allah 
akulah orang pertama yang mempercayai seruannya (beriman) , maka 
tidaklah aku mahu menjadi orang pertama berbohong ke atasnya. Dan 
sekiranya ada apa-apa perjanjian Nabi s.a.w. terhadapku tentang 
perkara itu, nescaya aku tidak akan membiarkan saudara Bani Taim bin 
Murrah (Abu Bakar) dan Umar bin Khattab cuba berdiri di atas mimbar 
Nabi itu: dan pastiku perangi mereka berdua dengan tanganku ini. Dan 
sekiranya aku tidak mempunyai apa-apa senjata, maka selendang ini 
kugunakan. Tetapi Rasulullah bukanlah mati terbunuh atau mati 
mengejut, bahkan Baginda gering beberapa hari dan malam. Ada 
kalanya  muazzin melaungkan  azannya menandakan waktu 
sembahyang, maka Baginda s.a.w. memerintahkan Abu Bakar menjadi 
imam, sedangkan Baginda s.a.w. melihat di mana aku berada. Pernah 
ada di antara isteri-isterinya cuba mengelakkan tugas itu daripada Abu 
Bakar, tetapi Baginda berkeras bahkan marah. la menegur, kamu 
semua betullah teman-teman Nabi Yusuf. Suruhlah Abu Bakar jadi 
imam. Apabila Allah menjemput Nabinya, kami memikirkan urusan 
kami, lalu kami pilih untuk kendalikan urusan dunia ini, orang yang 
Nabi s.a.w. sendiri rela pada sikapnya terhadap agama ini, sembahyang 
adalah asas Islam. Raja pada agama ini dan paksi agama: maka kami 
pun memilih Abu Bakar. Kerana ia memang paling layak, dan tiada 
seorang pun membantah. Aku sendiri menunaikan kewajipanku 
terhadap Abu Bakar, dan mentaatinya. Aku menyertai peperangannya, 
aku menerima apa jua pemberiannya, dan berjuang ketika diminta aku 
berjuang. Aku tunaikan tugas menjalankan hudud dengan cemetiku ini. 
Apabila ia meninggal, Umar pula memegang jawatan itu. Maka ia pula 
meneruskan perjalanan sahabatnya, dan apa yang ia tahu 
mengenainya. Maka kami semua membai'ah Umar dan tidak ada yang 
menentang... '5? 


Al-Sayuti, Tarikh al-Khulafa, hlm. 177. 

Nyata benar daripada penjelasan panjang lebar itu bahawa Saiyidina Ali 
r.a. sebagai sahabat setia Rasulullah s.a.w. dan Abu Bakar r.a. begitu 
akur dengan kepimpinan Abu Bakar r.a., jauh sekali dari memprotes 
atau menentangnya sebagaimana yang digembar-gemburkan oleh 
beberapa catatan sejarah. Bukan itu sahaja, bahkan dengan tegas 
menyatakan sekiranya ada wasiat daripada Rasulullah s.a.w. 
kepadanya sebagai khalifah menggantikan baginda s.a.w nescaya ia 
akan bangun mengangkat senjata mempertahankan haknya daripada 
Abu Bakar dan Umar r.a. , gambaran yang sesuai dengan sikap dan 
sifat yang memang ada pada Saiyidina Ali r.a. yang terkenal tegas dan 
berani itu.'88 Lebih jauh daripada itu lagi, Saiyidina Ali sering menyertai 
perjuangan jihad ketika pemerintahan Abu Bakar. laitu satu fakta yang 
amat berlainan daripada apa yang dikatakan oleh 0. Hashem dalam 
karyanya, Sagifah, bahawa selama 24 tahun iaitu selama pemerintahan 
Abu Bakar, Umar dan Uthman, Ali bin Abi Talib hampir tidak keluar dari 
rumahnya, seakan-akan ia bukan warga dari umat ini.'' Pandangan 
begini amat menjejaskan autoriti Saiyidina Ali r.a. yang terkenal begitu 
komited dengan pentadbiran khalifah Abu Bakar, sejak awal-awal lagi 
terutama ketika negara digugat oleh kumpulan-kumpulan penentang 
pembayaran zakat dan murtad.'8? Kenyataan ini berdasarkan laporan 
al-Darugutni, daripada Ibn Umar beliau berkata: Dalam peristiwa 
murtad itu, khalifah tampil bersedia dan tegap di kenderaannya, lalu 
Saiyidina Ali bin Abi Talib maju ke depan dan terus memegang kekang 
kudanya sambil bertanya: "Hendak ke mana wahai khalifah Rasulullah? 
Saya mahu ingatkan tuan, akan kata-kata Rasulullah s.a.w. kepadamu 
sewaktu perang Uhud dahulu: Sarungkan pedangmu, dan usahlah 
merunsingkan kami dengan menggadaikan nyawamu. Pulanglah ke 
Madinah (menjalankan pentadbiran). Demi Allah kerunsingan kami 
akan terjadi disebabkan kemalanganmu, maka dari situ Islam ini tidak 
bersistem lagi selama-lamanya.” 15? 

Saiyidina Ali r.a. juga terang-terang mengakui kelebihan Abu Bakar r.a. 
dari beberapa aspek terutamanya kepimpinan. Hal ini, ternyata 
daripada rujukan yang dikeluarkan oleh al-Hakim dalam al- 
Mustadrak: 


“Daripada Ali dan al-Zubair, mereka berkata: Sesungguhnya kami 
memang berpendapat, Abu Bakar ialah orang paling berhak dengan 
jawatan khalifah itu selepas Rasulullah s.a.w. kerana sesungguhnya 
dialah teman di dalam gua, iaitu orang kedua kepadanya, dan 
sesungguhnya kami amat memahami taraf kelebihan dan senioritinya. 
Dan sebenarnya dialah satu-satunya orang yang diperintah oleh 
Rasulullah s.a.w. mengimamkan solat orang ramai sedangkan la s.a.w. 
masih hidup. 


Saiyidina Ali begitu marah kepada Abu Sufyan yang menghasutnya 
supaya bangun menentang perlantikan Abu Bakar dan beliau sedia 


109 Abbas Mahmoud al-Aggad, Abgariyah al-Imam Ali, hlm. 15. 

'7 9. Hashem, Sagifah, hlm. 120. 

168 Muhammad Ali bin Tabataba al-Tigtaga, Tarikh al-Dual al-Islamiyah, Beirut, 1960, hlm. 74. 

menyumbangkan tentera dan kenderaan asalkan Ali r.a. memberikan 
persetujuannya.''! 


"Maka Ali r.a. menengkingnya (Abu Sufyan yang menghasut Ali supaya 
menentang Abu Bakar), katanya: Demi Allah, sesungguhnya kamu 
tidak bermaksud begitu, melainkan untuk menimbulkan huru-hara. 
Demi Allah selama kamu bertekad mencelakakan Islam maka selama 
itu, kami tidak memerlukan apa-apa nasihat kamu. " 


Setiap kali Abu Bakar r.a. mengisytiharkan untuk meletak jawatan 
setelah dilantik, maka Saiyidina Alilah orang pertama yang melarang 
dan menghalangnya. Kenyataan ini berdasarkan fakta yang dikeluarkan 
oleh Ibn al-Najjar dalam Kanz al-Ummal, seperti yang berikut: '? 


“Daripada Zaid bin Ali, daripada datuk-datuknya, r.a. ia berkata: Abu 
Bakar r.a. tejah mengisytiharkan di atas mimbar Rasulullah s.a.w., 
katanya: Adakah terdapat sesiapa yang tidak berpuas hati, maka saya 
bersedia sekarang untuk meletak jawatan ...? (diulang tiga kali) 
pertanyaan itu. Waktu itu Ali bin Abi Talib r.a. lantas segera bangun 
dan berkata: Tidak! Demi Allah, Kami semua tidak bersetuju menerima 
perletakan jawatan tuan, dan tidak pula ingin melucutkan jawatan tuan 
itu ...! Siapa lagi yang boleh membelakangkan tuan, sedangkan 
sesungguhnya tuan telah didahulukan sendiri oleh Rasulullah s.a.w. " 


Begitu juga Hadith yang diriwayatkan oleh Abu al-Juhlaf: ”? 


Tiga hari berturut-turut Abu Bakar r.a. mengisytiharkan ingin meletak 
jawatan dan menyerahkan kepada rakyat agar memilih orang lain saja 
menjadi khalifah dan setiap kali itu Saiyidina Ali r.a. yang lantang 
menolaknya. Oleh itu, sekiranya benar cerita yang sering dihebohkan 
bahawa Rasulullah s.a.w. ada mewasiatkan jawatan khalifah kepada 
Saiyidina Ali r.a., dan ada ramai sahabat-sahabat lain seperti Abu Zar, 
al-Migdad, Salam al-Farisi dan lain-lain yang dikatakan mempunyai 
pendirian yang sama dengan Saiyidina Ali r.a., maka mengapakah 
mereka tidak menerima sahaja perletakan jawatan Abu Bakar. Apa 
yang hendak dikhuatirkan kalau wasiat itu benar, sedangkan Saiyidina 
Ali r.a. sendiri dikatakan bukan bersendirian dalam bersikap begitu. 
Selain sahabat-sahabat Nabi s.a.w. yang disebutkan, seluruh Bani 
Hasyim yang ramai itu tetap bersamanya, dalam apa jua keadaan 
terutamanya bagi mempertahankan wasiat suci Nabi s.a.w. Semua 
anggota Bani Hasyim sanggup menggadai nyawa kerana yang hak ...? 
Tetapi ini tidak terjadi. Apakah sahabat-sahabat Nabi s.a.w. 
terutamanya Bani Hasyim tidak lagi mencintai Rasulullah s.a.w.? 
Hingga wasiatnya pun sudah tidak ada orang mempertahankannya ? Ini 
sesuatu yang tidak masuk akal. Mungkin ada orang berkata, Saiyidina 
Ali r.a., waktu itu menggunakan sikap tagiyyah (demi kemaslahatan, 
sanggup berdiam diri). Ini lagi aneh, bagaimanakah orang setegas Ali 


M1 Al-Tabari, Tarikh al-Rusul, jil. Ill, him. 209. Lihat juga al-Syaukani, Darru, hlm. 153. 

r.a. boleh bertolak ansur di atas perkara yang hak ? Apakah itu tidak 
hipokrit atau munafig namanya ? Sifat ini terlalu jauh bagi orang 
seperti Saiyidina Ali r.a. Sedangkan masalah yang begitu samar-samar 
hingga mencetuskan perang Jamal" antara Ali dan Aisyah, r.a. pun 
Saiyidina Ali r.a. sanggup bangun mengangkat senjata, mengorbankan 
banyak nyawa! Demi mempertahankan sikapnya yang dikira satu 
kebenaran. Inikan pula wasiat Rasulullah s.a.w. ? Oleh itu, dapat 
dirumuskan bahawa berdasarkan fakta-fakta yang berautoriti, Saiyidina 
Ali bin Abi Talib r.a. sebenarnya samalah seperti sahabat besar 
Rasulullah s.a.w. yang lain tidak memprotes atau mengingkari bai'ah 
terhadap khalifah Abu Bakar rr.a., bahkan begitu akur dan jelas 
kesetiaannya kepada khalifah. Bukti-bukti yang berikut lebih 
menjelaskan hakikat berkenaan: “'” 


"Al-Zuhri berkata: Amru bin Huraith telah bertanya kepada Said bin 
Zaid r.a. salah seorang calon penghuni syurga adakah saudara 
menyaksikan peristiwa kewafatan Rasulullah s.a.w. ? Jawabnya: Ya! Ia 
bertanya lagi, maka bila pula Abu Bakar dilantik ? Jawabnya: Pada hari 
kewafatan Rasulullah s.a.w. itulah. Semua orang tidak mahu hidup 
walaupun seketika dengan keadaan tanpa dalam jamaah. Tanyanya 
lagi: Adakah terdapat seseorang membangkang? Jawabnya: Tidak! 
Kecuali kalaupun ada hanyalah orang murtad, ataupun orang yang 
nyaris-nyaris mahu jatuh murtad, kalaulah Allah s.w.t. tidak 
selamatkan mereka dari golongan Ansar, lalu ia bertanya lagi, adakah 
kedapatan seseorang dari kalangan Muhajirin yang tidak berbuat 
demikian ? Jawabnya: Tidak! Bahkan golongan Muhajirin datang 
berduyun-duyun menyampaikan bai'ah mereka tanpa diajak. 


“Daripada Habib bin Abi Thabid, berkata: Adalah Ali r.a. berada di 
rumah tiba-tiba ia didatangi orang, lalu diberitahu: bahawa Abu Bakar 
r.a. telah duduk menunggu bai'ah daripada orang ramai. Maka dengan 
segera Ali terus keluar bersama, hanya sempat memakai kemeja 
sahaja, tanpa kain ikat pinggang mahupun selendang” kerana tidak 
mahu terlambat, hingga tiba di sana, terus menyampaikan bai'ah. 
Kemudian terus duduk di samping khalifah, lalu menghantar utusan ke 
rumah, bagi mengambil pakaian selengkapnya. Maka lalu dibawa 
pakaian tersebut, dan ia terus berkemas-kemas di situ juga. Dan terus 
mengikuti keseluruhan majlis itu.” 


" Perang Jamal disebut juga perang unta, sempena dengan unta yang ditunggangi oleh Ummi 
al-Mukminin Aisyah r.a. dalam peperangan di antara Ali bin Abi Talib r.a. dengan kumpulan 
yang menuntut pembelaan darah khalifah Uthman r.a. Peperangan berlaku pada tahun 36 
H./656 M., berhampiran kota Basrah di satu kawasan bernama: al-Kharit. Lihat Ahmad 
Atiataillah dalam al-Gamus al-Islami jil. 1. Kaherah 1963. hlm. 234. 
"8 Al-Tabari, Tarikh al-Rusul, jil. Ill, hlm. 207. 
“" Menurut tradisi orang-orang Arab zaman dahulu mereka tidak menghadiri sesuatu majlis, 
terutama majlis rasmi negara, kecuali berpakaian lengkap cara Arab, seperti kemeja, baju 
lapis luar, kain ikat paras pinggang dan juga selendang. 

Ibid. 

KETIGA: KONTROVERSI ZAMAN KHALIFAH 
UTHMAN BIN AFFAN R.A. 


Khalifah Uthman bin Affan r.a., merupakan khalifah al-Rasyidin yang ketiga selepas 
Abu Bakar dan Umar r.a. Beliau dilantik menjadi khalifah pada tahun 23H, bersamaan 
644M,"'8 menggantikan Umar bin al-Khattab r.a. yang mati dibunuh. Sebelum 
kematian khalifah Umar r.a. , beberapa orang sahabat besar Rasulullah s.a.w. datang 
mempersembahkan pertanyaan: Wahai Amir al-Mukminin, apa kata kalau tuan 
melantik seseorang ... Jawab Umar r.a. : Siapakah yang layak dilantik ? Sekiranya 
Abu Ubaidah masih hidup aku akan melantiknya. Kelak kalau Tuhanku bertanya, akan 
aku jelaskan. Aku dengar Nabi-Mu bersabda: Sesungguhnya dia itu (Abu Ubaidah) 
ialah pemegang amanah umat ini. Kalau Salim Maula Abu Huzaifah masih hidup, aku 
akan melantiknya. Kalau aku ditanya Tuhan, aku akan jelaskan: Aku dengar Nabi-Mu 
bersabda: Bahawa Salim itu, terlalu kasih kepada Allah.' 

Walau bagaimanapun Saiyidina Umar r.a. tidak melantik sesiapa sebagai 
penggantinya, tetapi menyerahkan kepada Majlis Syura untuk memilih salah seorang 
dari kalangan enam orang sahabat kanan Nabi s.a.w. yang ternyata Rasulullah s.a.w. 
sentiasa reda terhadap mereka.!''? Keenam-enam orang itu ialah Uthman, Ali, Talhah, 
al-Zubair, Ab. Rahman bin Auf dan Saad bin Abi Waggas."? Keputusan Umar r.a. tidak 
melantik orang yang tertentu, menampakkan ia seperti serba salah dan ingin 
mengkanunkan satu metod baru, sedikit berlainan daripada yang lalu. Hal ini terbukti 
daripada kata-katanya: "Sekiranya aku mencalonkan seseorang, maka se- 
sungguhnya ada orang yang lebih baik daripada aku pernah melakukannya (iaitu Abu 
Bakar), dan sekiranya aku biarkan saja begitu, maka itu pun sesungguhnya ada orang 
yang jauh lebih baik daripada aku, pernah melakukannya (iaitu Rasulullah s.a.w.)."80 

Melalui satu sesi syura di kalangan enam orang sahabat besar Rasulullah 
s.a.w., akhirnya Uthman bin Affan r.a. dipilih menjadi khalifah yang ketiga pada tahun 
23 H./644 M., iaitu setelah menyanggupi untuk menjalankan arahan Kitabullah, 
Sunnah Rasul dan Sunnah dua orang khalifah yang lalu. 8: 


SITUASI MASYARAKAT 


Sesuatu yang memang menjadi undang-undang alam bahawa masyarakat dalam 
generasi mana pun jua, adalah sentiasa menerima perubahan dari semasa ke semasa. 
Maka atas dasar ini masyarakat dalam pemerintahan Khalifah Uthman bin Affan r.a. 
berbeza nilai pemikiran, ketahanan dan keimanan daripada masyarakat zaman 
pemerintahan Khalifah Umar bin al-Khattab r.a. yang lalu, terutamanya kalau dilihat 
daripada nilai keimanan dan ketagwaan. Sedangkan mereka berhadapan dengan 
cabaran kebendaan yang begitu sengit. Keadaan demikian bertepatan dengan sabda 

Rasulullah s.a.w. dalam Sahih al-Bukhari dan Muslim daripada Hadith riwayat Ibn 
Mas'ud r.a., Rasulullah s.a.w. bersabda: 18? 


Rasulullah s.a.w. bersabda: Sebaik-baik manusia ialah yang seabad denganku, 
kemudian berikutnya dan kemudian berikutnya, kemudian akan menyusul kaum- 
kaum yang meletakkan sumpahnya mendahului syahadahnya, dan adakala 
syahadahnya mendahului sumpahnya. (Menggambarkan kumpulan-kumpulan Muslim 
yang tidak komited lagi dengan Islam). 


Sebenarnya inilah yang berlaku dalam masyarakat Islam. Masyarakat pada 
zaman Khalifah Umar bin al-Khattaab r.a. berlainan daripada masyarakat zaman 
Khalifah Abu Bakar rr.a., begitulah pula keadaan masyarakat pada zaman 
pemerintahan Khalifah Uthman bin Affan r.a. berbeza dengan masyarakat zaman 
pemerintahan Khalifah Umar r.a. Sebenarnya personaliti khalifah juga mempunyai 
kesan tertentu ke atas masyarakat yang dipimpin. Begitu juga polisi pentadbiran 
seseorang khalifah banyak mencorakkan kehidupan masyarakat. Contohnya, Khalifah 
Umar bin al-Khattab r.a. yang terkenal dengan kehidupan sederhana, kerana ia juga 
berasal dari keluarga sederhana, telah menetapkan polisi membataskan pergerakan 
rakyat, terutama Muhajirin suku OGuraisy daripada bebas keluar dari kawasan kota 
Madinah, melainkan dengan kebenaran dan dalam jangka waktu yang terbatas 
pula.!88 Apabila ada kalangan yang mengadu kurang berpuas hati dengan peraturan 
itu, Khalifah Umar r.a. menerangkan: "Bukankah aku sudah nyatakan, bahawa Islam 
itu bandingannya seperti peringkat umur unta. la bermula seperti unta berumur cukup 
muda, kemudian berumur tiga tahun, kemudian empat tahun dan kemudian enam 
tahun, lalu berakhir dengan taring yang mulai retak dan pecah. Apakah lagi yang 
diharapkan kepada unta yang sudah pecah taringnya, kecuali kelemahannya. Apakah 
tidak sekarang ini Islam sudah tiba pada umur pecah taringnya.8“ Apakah tidak 
sekarang bangsa Ouraisy sudah mula mahu membolot harta Allah dengan 
mengetepikan orang lain. Apakah tidak ingat, sekiranya anak al-Khattab ini masih 
hidup, maka jangan harap boleh dibiar begitu. Aku tegak tanpa mengenal sesiapa, 
leher @uraisy akan kutangkap dan menghalangnya daripada terjatuh ke dalam 
neraka."185 

Sebenarnya polisi Umar r.a. membatas pergerakan pembesar Ouraisy dari 
keluar kawasan sesuka hati, mempunyai objektif tertentu, antaranya: 


1. Didikan cara hidup sederhana diperkenalkan sejak zaman Rasulullah s.a.w. lagi, 
iatu cara hidup pejuang dan pendakwah. Sekiranya mereka sibuk dengan harta 
kekayaan, biasanya perjuangan jihad dan dakwah akan mulai diketepikan. Hal 
beginilah yang sangat dibimbangkan oleh Khalifah Umar r.a., terutamanya 
apabila diketahui lokasi yang menjadi tumpuan para pembesar Ouraisy itu 
apabila meninggalkan Madinah ialah kawasan-kawasan jajahan Rom yang 
terkenal dengan kekayaan, kesuburan dan pembangunan. 

2. Peraturan mengetatkan pergerakan keluar masuk pembesar Ouraisy juga 
bertujuan untuk memastikan mereka sentiasa berada di Madinah, khususnya di 
samping khalifah. Ini kerana mereka merupakan sahabat-sahabat terkanan 
sejak zaman Rasulullah s.a.w. Oleh itu, tokoh-tokoh seperti Saiyidina Ali bin Abi 

Talib, Uthman bin Affan, Abd. Rahman bin Auf r.a. dan lain-lain merupakan 
golongan eksekutif penting kepada negara, sifat mereka sebagai Ahl al-Hal wa 
al-Agd dan juga anggota Majlis Syura khalifah Umar. Bagi negara yang 
sedang membangun dan keadaan masyarakat yang pesat berkembang seperti 
Madinah, sudah tentu banyak masalah baru muncul setiap hari. Pandangan- 
pandangan yang tepat dan segera amat diperlukan, lalu tokoh-tokoh inilah 
yang sedia membantu khalifah dan negara. Contohnya Umar r.a. selalu 
menegaskan: "Alilah yang paling tepat hukumnya di antara kami."18 


Walau bagaimanapun polisi mengetatkan pergerakan Ouraisy ketika pemerintahan 
Khalifah Uthman bin Affan r.a. dikendurkan, terutama untuk memberi peluang kepada 
seluruh masyarakat Islam mengecap kesenangan dan pembangunan material, seperti 
yang sedang dihadapi oleh masyarakat lain di luar negara Islam, seperti Rom dan 
Parsi. Kemungkinan personaliti khalifah juga menjadi faktor dalam aspek ini. Ini 
kerana Khalifah Uthman r.a., terkenal dengan sikap pemurahnya dan beliau sentiasa 
menggalakkan seluruh para pegawai dalam pemerintahannya supaya menjadi 
pegawai yang pemurah.'8 Ini bererti khalifah Uthman r.a. merupakan antara sahabat 
Nabi s.a.w. yang amat pemurah dan sedia berbelanja kerana kebaikan Islam dan 
sejak awal lagi khalifah Uthman r.a. merupakan seorang yang kaya dan tidak pernah 
merasa kesempitan hidup. Sikap pemurahnya ternyata sekali ketika membiayai 
angkatan tentera al-Usrat zaman Rasulullah s.a.w.'8? dan peristiwa-peristiwa yang 
lain. Oleh itu, ketika memerintah negara, beliau inginkan supaya rakyat jelata juga 
turut senang dan kaya, sekurang-kurangnya menjadi seperti beliau. Oleh itu, satu 
cara untuk mencapai tujuan tersebut adalah mengendur sekatan dan membuka 
peluang kepada semua orang, termasuk kaum Ouraisy supaya berusaha mendapat 
kesenangan, sekalipun terpaksa keluar dari Madinah. Walau bagaimanapun terdapat 
pihak-pihak tertentu yang menyalahgunakan kelonggaran tersebut dengan mengambil 
beberapa kesempatan tertentu di luar batasan. Kesempatan-kesempatan begini 
semakin menjadi-jadi, terutama kerana Khalifah Uthman r.a. sendiri sememangnya 
berperibadi lembut. Sedangkan budaya masyarakat, sekurang-kurangnya sepuluh 
tahun sepanjang pemerintahan Umar r.a. biasa dengan ketegasan, kekerasan dan 
kezuhudan Khalifah Umar r.a., hingga dikatakan bahawa Umar merupakan seorang 
lelaki yang amat tegas dan telah menyempitkan pernafasan kaum Ouraisy. Seseorang 
tidak sedikit pun berpeluang mengejar kemewahan duniawi pada zamannya, kerana 
mencontohi dan menghormatinya.'”? Akan tetapi apabila Uthman r.a. dilantik, 
keadaan adalah sebaliknya, beliau cukup lembut dan toleransi, lalu mulailah orang 
berani menyebut itu dan ini.K! Sedangkan pada zaman pemerintahan Umar r.a. yang 
lalu tidak ada orang yang berani melemparkan kritikan-kritikan yang tidak berasas. 


PERANAN GOLONGAN AL-SABA'I YAH 
Daripada perubahan-perubahan yang dialami oleh masyarakat Islam, ditambah pula 


dengan sikap toleransi dan lemah lembut khalifah, telah memberi ruang kepada 
orang-orang yang mempunyai niat tidak sihat terhadap Islam, terutamanya musuh- 

musuh Islam dan musuh khalifah yang sudah lama menunggu peluang untuk beraksi. 
Oleh karena itu, pada tempoh terakhir pemerintahan Khalifah Uthman r.a., mereka 
mulai berani dan lantang. Antara yang paling terkenal memusuhi Islam dan khalifah 
ialah kumpulan al-Saba'iyah" pimpinan Abdullah bin Saba'. Beliau seorang berbangsa 
Yahudi, di hatinya tersimpan dendam terhadap Islam, agama baru yang melenyapkan 
keistimewaan dan kuasa yang dinikmatinya ke atas Arab Madinah dan Hijaz. Beliau 
dikatakan memeluk Islam pada zaman pemerintahan Uthman r.a., lalu aktif 
menjelajah di negeri-negeri Hijaz, kemudian Basrah, Kufah dan juga Syam. Di setiap 
negeri yang dijelajahi ia berusaha menyesatkan orang-orang yang lemah pegangan. 
Akhirnya beliau sampai Mesir, dan menetap di sana beberapa waktu. Beliau menarik 
perhatian tentang asas agama melalui sifat pura-pura baik dan tutur kata yang 
menarik."”?2 Akan tetapi yang menghairankan ialah walaupun buah fikirannya nyata 
mengelirukan dan menyimpang daripada kebenaran, ia sering mendapat pengaruh 
terutamanya di Mesir. Antara ajarannya yang begitu menyesatkan ialah: 


1. Setiap Nabi itu mempunyai wasiat tertentu, dan Ali r.a. adalah wasiat 
Muhammad. Maka siapakah lagi yang paling zalim daripada orang yang 
membelakangi wasiat Rasulullah itu ? 

2. Adalah amat menghairankan, bagaimanakah orang boleh mempercayai bahawa 
Isa a.s. itu akan kembali, pada hal orang tidak mempercayai bahawa 
Muhammad s.a.w. itu akan kembali. Inilah dua jenis ajaran yang disebarkan 
secara meluas dengan tema: wasiyah dan raj'ah, (wasiat dan kepulangan).'? 

3. Uthman bin Affan telah mengambil jawatan khalifah tanpa hak. Bangunlah 
menentang perkara ini, dan mulalah membuat tuduhan dan tikaman terhadap 
ketua-ketua kamu. 

4. Lahirkanlah kegiatan kamu berselindung di sebalik amar makruf dan nahi 
mungkar.' 


Walaupun berjaya memporak-perandakan perpaduan Islam pada zaman Khalifah 
Uthman r.a. dan menjatuhkan khalifah melalui tohmahan dan tikaman terhadap 
pegawai-pegawai kanan khalifah di kawasan-kawasan luar ibu kota” dan seterusnya 
membunuh khalifah, namun usaha-usaha jahat itu diteruskan, termasuk pada zaman 
pemerintahan khalifah Ali r.a. Oleh sebab pengaruh Syi'ah bertambah kuat, tokoh- 
tokoh gerakan itu mula menukar cara dan taktik dengan berpura-pura menjadi 
penyokong kuat Saiyidina Ali atau Syi'ah, lalu bercampuraduklah slogan-slogan 
dakwahnya dengan doktrin Syi'ah. Hingga sampai kepada mendakwa bahawa Ali r.a. 
tidak mati.' Bahkan semasa Saiyidina Ali r.a. masih hidup, pernah diberitahu 
bahawa golongan Saba'iyah ini mendakwa bergerak menyokong Syi'ahnya, maka 
Saiyidina Ali r.a. menjelaskan: " Apa aku peduli, dan apa kena-mengenanya dengan si 


" Rata-rata orang berpendapat bahawa golongan ini didalangi oleh gerakan Yahudi, setelah 
Yahudi merasa penentangan terbuka di medan perang menentang Islam, sering 
mengecewakan, lalu menggunakan taktik lain yang lebih licin dan berkesan. laitu bergerak dari 
dalam. 

12 Ihsan Ilahi Zahir, al-Syi'ah Wa al-Tasyayu Lahor, Pakistan 1984, hlm. 48. 

18 Al-Rais, al-Nazariyat, hlm. 40. 

id 

" Usaha-usaha memfitnah pentadbiran khalifah Uthman r.a. begitu giat di bandar-bandar di 
luar ibu kota Madinah. Oleh sebab sistem komunikasi cepat belum wujud lagi pada zaman itu, 
bagi menyampaikan penerangan sebenar daripada pihak pusat pemerintahan kepada rakyat di 
pelosok yang jauh, menyebabkan fitnah-fitnah begini berkembang sesuka hati, dan mudah 
mendapat perhatian ramai. 

1S Al-Zain, al-Syi'ah Fi al-Tarikh, hlm. 55. 

hitam yang kerjanya berbohong ke atas Allah dan Rasul-Nya."'” Usaha mengeliru 
agidah dan memusnahkan kekuatan Islam ditingkatkan, sehingga ke tahap cuba 
merosakkan Saiyidina Ali r.a. sendiri, iaitu mempengaruhi Ali r.a. supaya ia menerima 
sanjungan palsu sebagai Tuhan. Menurut catatan Ibn Abi al-Hadid dalam Nahju al- 
Balaghah: pihak Saba'iyah cuba memperdayakan Saiyidina Ali r.a. dengan kata-kata, 
"Kamu adalah kamu!" lalu Ali r.a. menyergah: "Celakanya kamu ini, siapa saya?" 
Jawab mereka: "Kamu ialah Allah!" Maka di sini bermulanya satu pemikiran 
mempertuhankan Ali. Selepas dialog ini, Khalifah Ali r.a. memerintahkan supaya 
mereka dibunuh, tetapi kemudian mengubah hukuman kepada membuang negara ke 
Madain." Di sebalik kata-kata mereka terhadap Saiyidina Ali r.a. itu tersemat objektif 
yang sangat dalam dan merbahaya. Oleh sebab Ali r.a. mempunyai kedudukan yang 
sangat tinggi di kalangan Muslimin, sama ada sebagai pemimpin, mahupun sebagai 
tempat rujukan ajaran Islam, maka sekiranya Saiyidina Ali r.a. termakan dengan 
sanjungan yang terlalu tinggi itu dengan mengaku dirinya sebagai 'Tuhan' bererti 
sejak itu punahlah Islam dan hancurlah agidah orang Islam di tangan Ali r.a. sendiri 
yang terkenal berani dan tegas atas kebenaran agama, mereka masih berani 
berkelakuan demikian, apatah lagi dengan orang lain, yang terkenal lemah lembut 
dan perunding seperti Saiyidina Uthman r.a. Usaha jahat puak Saba'iyah itu 
diteruskan walaupun ada sumber yang menyebut bahawa apabila mereka cuba 
menjatuhkan Ali r.a., menyebabkan Ali begitu marah hingga kepada menangkap 
sebahagian mereka dan membakar mereka sampai jadi arang .'” Walaupun terdapat 
juga pengarang-pengarang yang mempertikaikan kewujudan golongan ini yang 
dikatakan dipimpin oleh Abdullah bin Saba', dan mereka menganggapnya sebagai 
dongeng atau personaliti khayali, tetapi masih terlalu ramai para ulama, pemikir dan 
penulis terkemuka yang menerimanya sebagai suatu realiti sejarah. Antaranya: 


1. Ibn Khaldun 


Dalam tarikhnya, Ibn Khaldun menyebut bahawa Abdullah bin Saba' dikenali dengan 
panggilan anak perempuan hitam, ialah seorang Yahudi, menganut Islam pada zaman 
Uthman r.a., tetapi tidak memperbaiki Islamnya. Beliau telah dihalau dari bandar 
Basrah kemudian singgah di Kufah. Dari sana merantau ke Syam. Dari sana diburu 
lagi, akhirnya lari ke Mesir. Beliau telah banyak memburukkan Uthman, dalam masa 
yang sama secara rahsia membuat propaganda untuk menaikkan semangat keluarga 
Nabi (Ahlu al-Bait). Kemudian mengapi-apikan penentangan terhadap para gabenor 
dan pegawai kerajaan Uthman r.a. di seluruh pelosok negara. Ramai pula orang yang 
tinggal jauh dari ibu negara berjaya dipengaruhi dan sering bekerjasama. Antara yang 
terkenal bersama-samanya ialah Khalid bin Maljam, Saudan bin Hamran, dan Kinanah 
bin Bisyr.'?8 


2. Al-Syahrastani 


Dalam al-Milal wa al-Nihal, al-Syahrastani menyebut bahawa al-Sabai'yah ialah 
gelaran bagi kumpulan pengikut Abdullah bin Saba, yang berkata kepada Ali r.a. 


196 Al-Rais, al-Nazariyat, hlm. 40, petikan daripada Ibn Asakir daripada naskhah Timuriyah, jil. 
Ill, him. 578. 

" Petikan daripada Nahj al-Balaghah oleh Dr. al-Rais, dlm. al-Nazariyyat, hlm. 41. Lihat juga 
Ahmad Amin, Fajral-Islam, him. 269. 

7 Al-Zain, al-Syi'ah Fi al-Tarikh, hlm. 54, 55. 

18 Jbn Khaldun, Tarikh Ibn Khaldun, jil. Il, him. 139, artikel, mula merendah rendahkan 
Uthman. Lihat juga al-Tabarik, Tarikh, jil. V, hlm. 96. 


ISU-ISU KONTROVERSI DALAM SEJARAH PEMERINTAHAN KHULAFA' AL-RASYIDIN 50 


"Kamu ialah kamu”, maksudnya kamu Tuhan, lalu dihalau ke Madain. Dikatakan ia 
seorang Yahudi yang telah Islam. Ketika ia masih Yahudi, beliau pernah mendakwa 
bahawa Yusya bin Nun adalah wasiat bagi Nabi Musa a.s., sama seperti yang 
dikatakan terhadap Ali r.a. Dialah yang pertama mengeluarkan pendapat wajib 
pimpinan bagi Ali r.a., dan dari sinilah pecah berbagai-bagai jenis pelampau Syi'ah 
(Ghulah). Mereka mendakwa Ali r.a. tidak mati, padanya terdapat sebahagian zat 
ketuhanan. Dialah yang wujud di sebalik awan, guruh itu suaranya dan petir itu 
pukulannya. la kemudiannya akan turun ke bumi, lalu memerintahnya dengan penuh 
keadilan, sebagaimana bumi itu dipenuhi kejahatan.!”” 


3. Al-Isfiraini 


Al-Isfiraini menyatakan bahawa Ibn Saba' ialah seorang Yahudi. Dia telah 
berselindung di sebalik nama Islam, mahu menghancurkan Islam daripada 
Muslimin.?90 


4, Ahmad Amin 


Dalam Fajr al-Islam, Ahmad Amin menyatakan bahawa Ibn Saba' ini adalah gelaran 
yang diberikan kepada Abdullah bin Saba' Beliau berasal dari kota Sana'a. Beliau 
mengisytiharkan Islamnya pada zaman pemerintahan Uthman r.a. Beliau gigih 
berusaha untuk merosakkan agama Islam.?8 


Kesimpulan daripada pendedahan yang lain, menunjukkan gerakan anti-Islam 
dan khalifah bergerak cergas mulai pada zaman pemerintahan khalifah Uthman bin 
Affan r.a. Rata-rata gerakan itu diwakili oleh kumpulan 'Saba'iyah' yang bertebaran ke 
bandar-bandar di luar kota Madinah seperti Mesir, Basrah, Kufah dan lain-lain dengan 
menggunakan kaedah gerakan rahasia atau bawah tanah.?? Gerakan ini bergerak 
begitu licin dan teratur dengan menggunakan beberapa kaedah dan cara yang 
tertentu. Antaranya: 


1. Mencari beberapa titik kelemahan peribadi khalifah dan mengeksploitasinya 
sehingga orang ramai tertarik dan akhirnya membenci khalifah. 

2. Berpura-pura di sebalik slogan amar makruf dan nahi mungkar, dengan 
menimbulkan kelemahan-kelemahan pentadbiran para gabenor, wali dan 
pegawai-pegawai kerajaan khalifah di kota-kota berkenaan, hingga ke tahap 
menghasut, seterusnya mendesak pihak berkuasa memecat para pegawai 
berkenaan. 

3. Memilih daerah-daerah operasi yang agak berjauhan dari ibu kota Madinah, 
agar kurang dikesan oleh jentera khalifah di ibu kota. Kesempatan penerangan 
segera pihak pemerintah dijamin terhad. 

4. Memainkan isu-isu sensitif di kalangan orang ramai, terutama isu prinsip Syi'ah 
yang mendakwa hak Ali bin Abi Talib r.a. ke atas jawatan khalifah. Dalam 
aspek ini golongan Saba'iyah berpura-pura komited dengan golongan Syi'ah. 
Ini merupakan satu jalan mudah bagi mendapat pengaruh. Kesannya dapat 
dilihat iaitu campur aduk antara slogan dan idea mereka dengan doktrin Syi'ah 
dalam beberapa hal. 


1? Al-Syaharstani, al-Milal wa al-Nihal, jil. Il, hlm. 11. 
20 Al-Isfiraini, al-Tabsir fi al-Din. 

201 Ahmad Amin, Fajr al-Islam, hlm. 110. 

2? Rafig al-Azm, Asyhar Masyahir, hlm. 721. 

5. Matlamat gerakan ialah memporak-perandakan pentadbiran kerajaan, 
menyingkir khalifah, memesongkan pegangan orang Islam dan seterusnya 
memusnahkan Islam. Antara korban awal yang paling ketara ialah pentadbiran 
Khalifah Uthman bin Affan r.a. yang berakhir dengan pembunuhan khalifah 
sendiri. 


Apabila berjaya mencampuradukkan ideanya dengan beberapa ciri doktrin 
Syi'ah yang rata-rata menyanjung Saiyidina Ali r.a., gerakan Saba'iyah senang 
mendapat simpati penduduk negeri Irag dan Parsi yang buat sekian lama 
menghormati Saiyidina Ali r.a. sebagai keluarga Rasulullah s.a.w. Atas semangat 
demikian, mudah pula menyerapkan konsep “wasiat", lalu ditanamkan fahaman 
bahawa Saiyidina Abu Bakar, Umar dan Uthman r .a. adalah perampas hak mutlak Ali 
r.a., lebih-lebih lagi Uthman bin Affan r.a. yang melantik ramai anggota keluarganya 
dari Bani Umaiyah" dalam pentadbiran negara. ? 

Setelah meyakini bahawa pengaruhnya sudah dapat menguasai bumi Irag dan 
Parsi, kumpulan Saba'iyah ini melangkah ke Syria pula. Di sana, tokohnya Ibn Sauda 
mendapat simpati sebahagian penduduk Syria yang tertipu dengan tingkah laku dan 
lakonan ibadatnya yang zuhud. Isu perbezaan jurang hidup masyarakat di sana 
antara golongan miskin dan kaya dieksploitasi sebaik-baiknya. Potongan ayat-ayat al- 
Our'an diperalatkan. Antaranya yang sering diketengahkan ialah: ?”” 


"Sesungguhnya harta itu hanyalah ujian belaka. Dan di sisi Allah jualah balasan 
pahala yang besar. " 


Jarum fitnah yang dimainkan oleh kumpulan Saba'iyah ini menjalar pula ke 
Mesir, hingga berjaya membangkitkan rasa tidak senang para penduduk Mesir 
terhadap kewibawaan gabenor mereka, Abdullah bin Abi Sarh. Api penentangan 
terhadap pentadbiran negara dikipas bersungguh-sungguh, hingga berakhir dengan 
meletusnya penentangan hebat terhadap pemerintah pada tahun-tahun terakhir 
pemerintahan Khalifah Uthman bin Affan r.a.” 

Secara keseluruhan dapat dikatakan program jahat kumpulan Saba'iyah ini 
berjaya menimbulkan hura-hara dan kebencian rakyat terhadap para pegawai khalifah 
dan personaliti khalifah sendiri, iaitu melalui hasutan dan fitnah palsu yang diada- 
adakan. Walau bagaimanapun sehingga kini, para Sejarawan semacam bingung untuk 
menentukan realiti sebenar siapakah yang mendalangi gerakan Saba'iiyah itu ??205 Ini 
kerana sesiapa juga dapat merasakan bahawa penentangan dan kekecohan yang 
ditimbulkan itu jelas bukan bertujuan untuk membaiki keadaan yang sengaja diporak- 
perandakan, tetapi sifatnya sebagai seorang Yahudi yang berpura-pura memeluk 
Islam dengan tujuan tertentu, telah menggunakan setiap kesempatan bagi 


Dirujuk kepada pengasasnya: Umaiyah bin Ab. Syams, para pengarang sering 
mengetengahkan isu pertentangan tradisi keluarga keturunan Bani Umaiyah ini dengan Bani 
Hasyim keturunan Rasulullah s.a.w., walaupun setelah Islam, seolah-olah Islam gagal 
mengikis perasaan jahiliyah Bani Umaiyah ini. Bagi pengarang-pengarang Syi'ah. terang- 
terang menyatakan kebencian mereka terhadap keturunan Bani Umaiyah tanpa beza. 
Digambarkan sebagai bengis, kejam dan ada tokoh-tokoh Bani Umaiyah semuanya buruk. 
Sekalipun orang baik-baik seperti Uthman bin Affan r.a., sebab ia berketurunan Bani Umaiyah 
juga dianggap buruk dan salah. 

203 Saifal-Asadi, al-Fitnah wa Wagaat al-Jamal, cet. I. Beirut 1972, hlm. 48,49. 
24 Al-Gur'an Surah al-Anfal 8:28. 

205 Al-Tabari, Tarikh al-Rusul, jil. V, hlm. 99. 

206 Murtadha al-Askari, Abdullah bin Saba', al-Matba'ah. 

mencetuskan huru-hara.2”” Gerakan Abdullah bin Saba' ini mendapat sokongan 
daripada orang-orang yang aktif dengan gerakan bawah tanah semasa. Menurut Dr. 
Fathi Uthman, antara orang-orang itu termasuklah, Kinanah bin Bisyr, Saudan bin 
Hamran, Abdullah bin Budail, Hukaim bin Jabalah, Malik bin al-Harith, Sa'sa'ah, Zaid 
bin Sawhan dan Ibn al-Kawa.?'8 

Seperti yang disebutkan terdahulu, korban awal gerakan anti Islam ini ialah 
pentadbiran Khalifah Uthman bin Affan r.a. iaitu mulai daripada pegawainya hinggalah 
kepada nyawa khalifah sendiri. Sejak itu, kedudukan masyarakat Islam menjadi 
begitu kabur. Amat sukar membezakan antara orang yang baik dengan yang 
menyimpan niat jahat terhadap Islam. Amat sukar membezakan antara kawan 
dengan lawan. Sama-sama dalam barisan. Ini berpunca daripada kumpulan- kumpulan 
jahat ini, mereka benar-benar sudah berinteraksi dan bercampur baur dalam 
masyarakat Islam. Sama- sama menampakkan diri sebagai Muslim yang iltizam. Mata 
kasar tidak mampu mengenal pasti golongan ini. Inilah puncanya mengapa Saiyidina 
Ali menyatakan keengganan dan ketidaksanggupan beliau menghadapi kegawatan 
masyarakat waktu itu ketika beliau dicalonkan untuk menggantikan Khalifah Uthman, 
selepas khalifah dibunuh oleh konco-konco gerakan anti-Islam ini. Apabila diminta 
supaya menerima jawatan khalifah, Ali r.a. dengan tegas menjawab: “Biarkan aku 
sendirian, carilah orang lain. Sebenarnya kita sekarang sedang berhadapan dengan 
satu keadaan yang mempunyai berbagai-bagai wajah dan banyak warna-warnanya. 
Semua jantung hati tidak mampu membetulkannya lagi, begitu juga segala otak 
kepala tidak upaya meluruskannya lagi.”?209 


I SU-I SU SENSITIF ZAMAN PEMERI NTAHAN UTHMAN BIN AFFAN 


Daya usaha gerakan anti-Islam yang diwakili oleh kumpulan Sab'iyah pimpinan 
Abdullah bin Saba' bagi menjatuhkan imej Islam pimpinan khalifah Uthman bin Affan 
r.a. begitu menyinar di kawasan bandar-bandar pinggiran atau kawasan yang terletak 
jauh dari pusat kekuatan pentadbiran Islam iaitu Madinah. Ini bererti, segala isu yang 
dibangkitkan hanya mendapat perhatian masyarakat yang berjauhan dari ibu kota. Ini 
kerana, mereka tidak dapat diberi penjelasan segera jika sesuatu isu dibangkitkan. Ini 
menyebabkan gerakan jahat ini terlebih dahulu berjaya mempengaruhi hati rakyat 
yang memang lemah keyakinannya. Sedangkan warga kota Madinah yang menjadi 
pusat pentadbiran khalifah Uthman r.a., yang sentiasa berpeluang menilai dari dekat 
akan salah benarnya segala program dan tindakan khalifah itu, tidak terpengaruh 
atau termakan dengan jarum-jarum fitnah dan hasutan gerakan tersebut. Sebab itu 
kita lihat yang bangun menentang, memprotes, menuntut perletakan jawatan dan 
seterusnya membunuh khalifah Uthman r.a. bukan dari kalangan warga kota Madinah 
itu, tetapi penentang-penentang yang datang menceroboh dari Mesir, Kufah dan 
Basrah. Ini kerana orang-orang Mesir sering berhubungan dengan orang-orang Kufah 
dan Basrah serta orang-orang yang menyahut seruan mereka supaya bangun 
memberontak menentang ketua-ketua wilayah masing-masing.2' 


27 Muhammad Izzah Darurah, Tarikh al-Jins al-Arabi, jil. VII, Beirut, 1906, hlm. 231. Lihat 
juga, Hassan Ibrahim Hassan dlm. Zuama' al-Islam, hlm. 491. 

208 Dr. Muhammad Fathi Othman, al-Tailkh al-Islami wa al-Mazhab al-Maddi fi, Kuwait, 1969, 
him. 265, 266. 

20 Al-Tabari, Tarikh al-Rusul, jil. IV, hlm. 434. 

20 Dr. Ab. Hamid Bakhit, Asr al-Khulafa. al-Rasyidin, Dar al-Maarif, Mesir. 1967 hlm. 337. Lihat 
juga. al-Tabari, jil. V. hlm. 101. 

Dari aspek yang lain, kegagalan gerakan ini untuk mempengaruhi warga kota 
Madinah dengan menyogok isu-isu penentangan terhadap pentadbiran khalifah, 
menunjukkan bahawa warga kota itu sebenarnya menyedari segala isu yang 
dibangkitkan itu adalah semata-mata fitnah dan bukan keadaan yang sebenar. 
Mereka sentiasa melihat kenyataan dengan mata kepala sendiri dan bukan 
berasaskan cerita dan khabar-khabar angin. Oleh itu, sasaran sebenar bagi mendapat 
sokongan atau simpati setiap isu ialah masyarakat luar kota yang jauh seperti Mesir, 
Kufah dan Basrah. 

Ahli-ahli sejarah dan para pengarang telah mengumpul berbagai-bagai isu 
sensitif zaman pemerintahan Khalifah Uthman bin Affan r.a. yang sekali imbas 
kelihatan seperti benar, terutamanya isu-isu yang menyentuh peribadi, tingkah laku 
dan sikap Khalifah Uthman r.a. sendiri dalam beberapa hal. Antara isu-isu yang begitu 
banyak dibangkitkan, hingga berakhir dengan pembunuhan khalifah, yang rata-rata 
dipertahankan oleh sebilangan penulis sejarah, termasuk penulis sejarah Islam tanah 
air kita yang menjadi bahan pendidikan sejarah Islam di semua peringkat pengajian, 
adalah seperti yang berikut: 


1. Khalifah Uthman bin Affan r.a. pada detik awal pemerintahannya telah tidak 
menjalankan hukum Islam. Ini kerana beliau tidak melaksanakan hukum gisas 
(bunuh balas) ke atas Ubaidillah bin Umar bin al-Khattab yang membunuh 
orang.” 

2. Tidak mengambil berat dalam penyebaran Islam. Ini kerana beliau tidak 
menyertai perang Uhud, Badar, dan menghilang diri ketika Bai'ah al-Ridhwan. 

3. Bertindak kejam keatas beberapa orang sahabat Nabi s.a.w. Menyalahi sunnah 
dua orang khalifah yang sebelumnya dalam perkara sembahyang Oasar ketika 
dalam musafir. 

4. Melakukan bid'ah dalam pemerintahan kerana menyusun al-Our'an dan 
kemudian membakar al-Our'an yang masih dalam bentuk mushaf-mushaf. 

5. Bertindak membuang daerah ke atas sahabat Nabi s.a.w. iaitu Abu Zar al- 
Ghifari. 

6. Bersikap cuai terhadap cincin amanah Rasulullah s.a.w. 

7. Melantik tokoh-tokoh dari kaum keluarga sendiri bagi mengisi jawatan-jawatan 
penting negara. 

8. Melantik orang yang dikenali fasiy memegang tugas negara. 

9. Memecat tokoh sahabat (Abu Musa al-Asy'ari) daripada jawatannya tanpa 
sebab yang sah.?4 

10. Menghadiahkan 1/5 hasil cukai kawasan Afrika kepada panglimanya, Abdullah 
bin Abi Sarh, semata-mata kerana diskriminasi. 

11. Banyak menggunakan harta benda sebagai hadiah atau ganjaran kepada kaum 
keluarga dan sanak saudara ketika menerajui pimpinan negara. 

12. Merancang tindakan kejam untuk membunuh para pengkritik dan penentang 
kerajaan, khasnya dari wilayah Mesir. 


Sebenarnya terdapat beberapa isu lagi yang ditimbulkan oleh para pengkritik 
terhadap pentadbiran Khalifah Uthman bin Affan r.a., bermula daripada perlantikan 
dan pemecatan para pegawai kanan kerajaan, kemudian beberapa tindakan yang 


211 Ibn al-Arabi, al-Awasim Min al-Gawasim, hlm. 106. 
“2 Al-Tabariy, Tarikh al-Rusul, jil. IV, hlm. 267. 

238 Dr. Ab. Hamid Bakhit, Asral-Khulafa', hlm. 220, 221. 
“4 Al-Tabari, Tarikh al-Rusul, jil. IV, hlm. 264. 

menyalahi tindakan pemerintah-pemerintah yang terdahulu, hinggalah kepada 
penggunaan harta milik negara ketika memimpin kerajaan. 

Selain itu, kedapatan juga pengarang-pengarang sejarah Islam secara berani 
mengkategorikan masa pemerintahan khalifah Uthman r.a. yang berlangsung kira-kira 
12 tahun itu (23-35H) kepada 2 peringkat iaitu: 


1. 6 tahun yang pertarna dianggap sebagai peringkat yang terbaik, aman, 
harmoni dan penuh keadilan kerana pemerintahannya berjalan secara tepat 
seperti zarnan Khalifah Abu Bakar dan Urnar r.a. yang lalu.? 

2. 6 tahun terakhir pernerintahannya diratakan satu tempoh yang cukup negatif 
dan buruk. Ini disebabkan: pertamanya oleh faktor usia yang telah lanjut dan 
keduanya disebabkan sikap terlalu bergantung pada kaurn keluarga dari 
kalangan Bani Umaiyah dalarn menjalankan pemerintahan. Hal ini 
menyebabkan banyak terjadi penyelewengan dan perbuatan mengarnbil 
kesernpatan daripada kelernahan khalifah.?'5 


Daripada gambaran yang diberikan terasa semacam wujud perbezaan yang sangat 
ketara di antara kedua-dua tempoh itu. Enam tahun pertama pemerintahan khalifah 
Uthman itu, satu pemerintahan yang cukup murni, sama seperti zaman Abu Bakar, 
dan Umar r.a. tanpa sebarang kekacauan mahupun penentangan kerana tiada ruang 
untuk dikritik. Berbanding dengan enam tahun terakhir yang dipenuhi kacau-bilau 
kerana kelemahan khalifah sendiri, lalu digambarkan dengan suasana yang begitu 
buruk. Contohnya dalam buku Ikhtisar Perkembangan Islam disebut: “Pemerintahan 
khalifah Uthman pada waktu itu juga terlalu boros, menggunakan perbelanjaan 
negara, terutamanya untuk kaum keluarga Umaiyah. Pegawai-pegawainya telah 
membelanjakan harta-harta negara untuk ahli rumahnya".4” Dalam buku Sejarah 
Islam I pula pengarangnya menyebut: “Saiyidina Uthman bersifat lembut, tidak 
berupaya memikul beban sebagai seorang khalifah, suatu bebanan yang amat 
berat". 

Gambaran yang sama diketengahkan lagi oleh pengarang buku Sejarah Islam 
(Kertas 15), antara lain: “Saiyidina Uthman sangat lembut tingkah lakunya, yang 
dikira tidak sesuai dengan watak seorang ketua negara, tetapi wajar sebagai seorang 
pendidik. Juga ternyata khalifah Uthman terlalu tua semasa menjawat jawatan 
khalifah iaitu 70 tahun ke atas".2'? Bukan sekadar itu sahaja, malahan pemikir- 
pemikir yang lebih terkemuka seperti Prof. Hamka umpamanya, juga membuat 
tanggapan yang hampir sama. Contohnya Hamka menyebut: "Uthman telah 
mendirikan rumah secara banyak-banyak sehingga tidak kurang daripada tujuh buah 
yang indah-indah setelah itu sebuah rumah pula untuk isterinya Nailah dan Aisyah 
dan lain-lain isteri".220 

Demikian gambaran yang diberikan terhadap pemerintahan terakhir Khalifah 
Uthman yang rata-rata buruk, dipenuhi penyelewengan, kelemahan dan pilih kasih. 
Seolah-olah menyatakan pula bahawa periode pertama cukup baik, tiada kritikan dan 
tiada bangkangan, kerana kelemahan dan penyelewengan itulah yang menyebabkan 


215 Abbas Mahmud al-Aggad, Abagdriyyah al-Imam, Mesir, cet. IV, T. Tarikh, hlm. 45,46. 

216 Ali Ali Mansour, Nuzum al-Hukm Wa al-Idarah, hlm. 299. Lihat juga, Muhammad Kurd Ali, 
dim. al-Islam wa al-Hadarah, jil. Il, hlm. 374. 

2 Haji Dusuki Hj. Ahmad. Ikhtisar Perkembangan Islam. Cet I. (Kuala Lumpur) DBP, K.L., 
1974, him. 160-161. 

218 Hj. Khairuddin Haji Muhammad, Sejarah Islam Buku I, cet. I, DBP, K.L., hlm.250. 

219 Abd. Ghani Haji Mahmood, Sejarah Islam (Kertas 15), cet. I, 1971, hlm. 109. 

220 Prof. Hamka, Sejarah Umat Islam, cet.Il, K.L. Pustaka Antara, 1977, hlm. 141. 

orang bangun menentang. Di sini timbu persoalan, kalaulah gambaran sebegini 
dikatakan suatu fakta yang benar dan menjadi alasan yang menyebabkan orang 
bangun menentang pemerintahan Khalifah Uthman r.a. dalam periode kedua itu, 
maka apa pula reaksi anda kalau dikatakan fakta sejarah, bahawa orang sudah 
mengkritik khalifah, kerana kononnya tidak menjalankan hukum hudud/gisas 
terhadap Ubaidillah bin Umar bin al-Khattab yang membunuh Harmuzan pembunuh 
Umar r.a. ?2 Pada hal isu itu berlaku pada hari pertama pemerintahan Uthman r.a. 
kerana Uthman r.a. dilantik setelah tiga hari pembunuhan Khalifah Umar bin al- 
Khattab r.a.??? Ini bererti bahawa kritikan terhadap Uthman ini berlaku bukan setelah 
enam tahun memerintah negara, tetapi pada hari pertama lagi. Oleh itu, jelaslah 
bahawa sasaran kritikan dan penentangan bukanlah terhadap kelemahan atau 
kekuatan, kesahihan atau kesalahan cara Khalifah Uthman memerintah negara, tetapi 
sasaran sebenar adalah lebih jauh daripada itu. laitu menghancurkan Islam melalui 
pemerintahan Khalifah Uthman r.a. Dengan kata-kata lain, Khalifah Uthman r.a. dan 
pemerintahannya dijadikan alasan dan batu loncatan ke arah matlamat itu. Bererti 
huru-hara dan konflik yang berlaku bukan sebenarnya disebabkan enam tahun 
pertama memerintah dengan cukup wibawa dan enam tahun terakhir penuh dengan 
kelemahan dan campur tangan kaum keluarga seperti yang digembar-gemburkan. 


CARA MENGEMBALI KAN KEBENARAN KE LOKASI NYA 


Terlalu banyak kekaburan dan kekeliruan yang menempel di permukaan wajah 
sejarah Islam yang murni, terutamanya setelah keadaan huru-hara dan kelam-kabut 
melanda pemerintahan khalifah Uthman bin Affan r.a. (23-35H / 644-656M), iaitu 
hasil usaha yang diambil kesempatan oleh banyak pihak yang memusuhi Islam, agar 
Islam yang murni itu sampai ke pengetahuan generasi kebelakangan dalam rupa yang 
buruk dan menjijikkan, salah satu cara ialah melalui maklumat-maklumat sejarah 
yang telah dikelirukan, sumber-sumber dan maklumat yang keliru inilah biasanya 
menjadi hidangan yang disajikan untuk makanan mental anak-anak Islam dari satu 
generasi ke satu generasi. Lebih parah lagi, pendidik-pendidik — yang 
bertanggungjawab menghidangkan maklumat itu pula berperanan tidak lebih hanya 
sebagai ejen pengedar semata-mata, tanpa mendalami atau mengenal pasti yang 
mana benar dan yang mana palsu, yang mana intan dan yang mana kaca. Bahkan 
yang mana penawar dan yang mana racun. Bagi mereka semuanya betul belaka. 
Perkara ini terjadi disebabkan oleh: 


1. Tidak mendapat pendidikan sejarah Islam secara formal. 

2. Pengetahuan sejarah Islam tidak didapati dari sumber asalnya atau hanya 
berpandukan apa saja bahan bacaan yang ia sendiri merasakan itulah sumber 
sejarah. 

3. Terpesona dengan kaedah-kaedah penyelidikan barat moden, hingga 
mengetepikan sama sekali kaedah klasik Islam walaupun mengandungi banyak 
kebenaran. Bahkan menganggap yang Islam itu semuanya lapuk dan tidak 
sesuai. 

4. Berpandukan Sejarah Islam formal tetapi tidak iltizam dengan semangat Islam. 


Implikasi dari perkara yang tersebut itulah, ramai kalangan generasi muda kita 
yang menjadi keliru ketika berhadapan dengan sesuatu yang bersifat keagamaan. 


21 Al-Tabari, Tarikh al-Rusul, jil. V, hlm. 41. 
2 Ibid., jil. IV, hlm. 242. 

Contohnya: Seorang murid Islam dari sekolah rendah atau menengah yang 
mengambil mata pelajaran 'Sejarah Islam', khususnya tentang 'Khulafa al-Rasyidin'. 
Guru Sejarah Islam menghuraikan sejarah Khalifah Uthman bin Affan yang dipenuhi 
dengan kelemahan, penyelewengan dan penggunaan harta negara untuk kepentingan 
peribadi, menyerahkan kuasa-kuasa eksekutif dan pentadbiran negara kepada anak 
buah dan sanak saudara sendiri walaupun mereka tidak layak dan berlaku pilih kasih 
dan tidak adil dalam pemerintahan. 

Kesimpulannya, Khalifah Uthman bin Affan seorang pemerintah yang buruk, 
lemah, membelakangkan semangat ajaran al-Our'an dan al-Sunnah, serta mentadbir 
di luar kaedah-kaedah pemerintahan Islam, lalu sesuai disifatkan sebagai seorang 
yang jahat dan penjenayah. Ini suasana di sekolah! Kemudian murid yang sama, 
sebagai Muslim datang menunaikan solat Jumaat di masjid, dalam tiap-tiap kali 
khutbah Jumaat tuan khatib banyak mendoakan supaya Allah memberkati, merestui 
dan menempatkan di syurga yang baik-baik bagi khalifah Abu Bakar, Umar, Uthman 
dan Ali. Jadi digolongkan Uthman itu sebagai khalifah dan pemerintah yang baik 
bersama-sama khulafa al-Rasyidin yang lain juga. Maka murid yang sama ini sudah 
didedahkan dengan dua bentuk maklumat yang sangat berbeza. Oleh yang demikian 
timbullah dalam kepalanya tanda tanya, cikgukah atau khatibkah yang betul ...? 
Akhirnya kita melahirkan generasi-generasi yang penuh keliru. 

Bertitik tolak daripada kegawatan yang disebutkan itu, satu cara atau kaedah 
tertentu diperlukan, sekurang-kurangnya dapat membantu mengurangkan kekeliruan 
atau menjernihkan sedikit wajah sejarah hidup dan pimpinan tokoh-tokoh umat Islam 
yang telah menyumbangkan bakti yang terlalu besar kepada agama Allah ini. Tokoh- 
tokoh ini ternyata terlalu ikhlas menjalankan tanggung-jawab kerana Allah. Sebab itu 
mereka ini terang-terang dikategorikan oleh Allah s.w.t. sebagai golongan yang 
diredai oleh Allah sebagaimana mereka juga reda dengan Allah s.w.t. Firman Allah:?? 


"Dan orang-orang yang terdahulu yang mula-mula dari kalangan muhajirin dan ansar, 
dan orang-orang yang mengikuti mereka dalam mengerjakan kebaikan, Allah reda 
kepada mereka dan mereka juga reda kepada-Nya. Serta ia disediakan bagi mereka 
syurga-syurga yang mengalir padanya beberapa sungai dengan keadaan mereka 
kekal di dalamnya buat selama-lamanya." 


Sudah tentu antara orang-orang yang Allah maksudkan sebagai muhajirin terawal 
yang menjadi pembantu Nabi s.a.w. dan berjuang sehidup semati bersama baginda, 
termasuklah Saiyidina Uthman bin Affan r.a. itu. Keluhuran dan keikhlasan luar dan 
dalam orang-orang ini Allah s.w.t. lebih tahu, dan kita pastinya terlalu jahil. 

Oleh itu, cara yang terbaik untuk mengukur baik buruk perjalanan seseorang 
tokoh Islam zaman awal itu, perlulah dirujuk kepada kedudukan keperibadiannya 
dalam semua suasana, dan juga daripada pengakuan-pengakuan Allah dan Rasul-Nya 
terhadap tokoh berkenaan, kerana siapa lagi yang lebih tepat pengukurannya selain 
Allah dan Rasul-Nya. 22“ 


“Dan siapakah lagi yang hukumannya lebih baik daripada Allah bagi kaum yang 
mempunyai keyakinan." 


Secara khusus latar diri dan biodata khalifah Uthman bin Affan r.a. adalah seperti 
yang berikut: 


223 Al-Gur'an surah al-Taubah 9: 100. 
24 Al-Our'an surah al-Ma'idah 5:50. 

1. Orang pertama yang berhijrah ke negeri Habsyah (Eritheria) di atas arahan 
Rasulullah s.a.w. laitu bersama isterinya Rugayyah bt. Rasulullah s.a.w.?? 


Daripada Anas r.a. berkata: “Orang yang pertama dari kalangan muslimin 
berhijrah ke Habsyah bersama ahli keluarganya ialah Uthman bin Affan. Maka 
Nabi s.a.w. bersabda: Kedua-duanya ditemani oleh Allah. Sesungguhnya 
Uthman bin Affan itu ialah orang yang paling pertama berhijrah ke jalan Allah 
bersama dengan keluarganya selepas Nabi Allah Lut berbuat demikian. " 


2. Tokoh yang terlalu banyak menyumbangkan harta miliknya ke jalan Allah, 
contoh yang paling terkenal, ialah dalam penyediaan tentera Jihad Usrah." 


“Berkata Adurrahman bin Habbab: Aku telah menyaksikan bagaimana 
Rasulullah s.a.w. memberangsangkan bagi persiapan untuk tentera yang 
menghadapi kepayahan. Maka Uthman bin Affan dapat tahu hal itu, lalu 
berkata: Ya Rasulullah! Untuk itu hamba sumbangkan 100 ekor unta yang 
semata-mata ke jalan Allah. Selepas itu pula Nabi s.a.w. mengiklankan 
keperluan untuk kegunaan para tentera sendiri. Maka Uthman r.a. berkata: Ya 
Rasulullah! Hamba sumbangkan lagi 300 ekor unta yang lengkap dengan 
kelengkapan seperlunya, semata-mata ke jalan Allah. Kata Abdurrahman, aku 
lihat Rasulullah s.a.w. turun dari atas mimbar, lalu berkata: Tidak ada apa-apa 
tindakan Uthman yang boleh menjejaskannya selepas ini semua! Tidak ada 
apa-apa tindakan Uthman yang boleh menjejaskannya selepas ini semua!. ?$ 


Begitu juga dalam Hadith al-Tirmizi: ??' 


"Daripada Ab. Rahman bin Samurah, berkata: Uthman telah datang bertemu 
Nabi s.a.w. membawa seribu dinar ketika menyediakan keperluan zaman susah 
tentera. Maka lalu dilonggokkan di hadapannya, maka Nabi s.a.w. lalu 
membelek-belekkannya sambil bersabda: Apa-apa yang Uthman lakukan 
selepas hari ini, tidak akan menjejaskannya (dua kali). 


3. Uthman bin Affan r.a. membeli sebuah perigi dengan wangnya sendiri dan 
diwakaf untuk kegunaan seluruh Muslimin di Madinah, sedangkan di Madinah 
waktu itu sukar mendapat sumber air. Keterangannya melalui Hadith riwayat 
al-Tabarani dan Ibnu Asakir:??8 


Daripada Basyir al-Aslami, berkata: Bila kaum Muhajirin tiba di Madinah, 
mereka mengalami amat sukar mendapat air. Dan hanya terdapat sebuah 
perigi milik seorang lelaki daripada Bani Ghifar, perigi itu dikenali dengan perigi 
Romah. la menjual aimya setimba dengan harta satu mud (kadar wang yang 
digunakan zaman itu). Lalu Nabi s.a.w. menawarkan untuk membelinya dengan 
janji sebuah perigi di dalam syurga kelak. Jawabnya Ya Rasulullah! Tidak ada 
lagi perigi yang lain milikku dan anak-anakku. Dan aku tidak dapat menerima 


” Rafig al-Azrn, Asyhar Masyahir al-Islam, hlm. 638. Lihat juga Dr. Hassan Ibrahim Hassan 
dim. Tarikh al-Islam. jil. I, hlm. 252. 

" laitu dalam perang Tabuk tahun 9H. Kebetulan waktu itu adalah zaman susah dan 
kemelesetan serta kemarau yang sangat kuat. Lihat al-Nadwi, dalam Sirah, hlm. 103,104. 

226 Al-Sayuti, Tarikh al-Khulafa, hlm. 150, 151. 

tawaran itu. Berita itu sampai ke pengetahuan Uthman rr.a., lalu segera 
membelinya dengan harga 35 000 dirham (satu harga yang tidak ada siapa 
yang mampu membelinya). Kemudian dia datang menghadap Nabi s.a.w. lalu 
bertanya: Ya, Rasulullah! Adakah tuan masih menawarkan untuk saya seperti 
tuan tawarkan kepada empunya perigi itu untuk mendapatkan sebuah perigi di 
syurga kalau saya dapat membelinya? Jawab Nabi s.a.w.: Ya! lalu kata saya 
Uthman r.a. sebenarnya, saya telah pun membelinya dan mewakafkan untuk 
kegunaan semua Muslimin. 


Keberanian dan kesanggupan Uthman bin Affan r.a. menempuh maut semata- 
mata kerana arahan Rasulullah s.a.w. sebagai wakilnya kepada pihak Musyrikin 
Ouraisy di Makkah iaitu dalam peristiwa Hudaibiyah pada tahun 6H. Pada 
mulanya Nabi s.a.w. cuba melantik Umar bin al-Khattab r.a., yang terkenal 
keberaniannya, tetapi di sini ternyata Umar kurang berani. Katanya:??? 


“Wahai Rasulullah! Hamba bimbang keselamatan diri hamba dari Ouraisy itu. 
Kerana di Makkah tidak ada seorang pun keturunan Bani Adi yang boleh 
melindungi hamba. Sedangkan kaum Ouraisy itu benar-benar mengetahui 
permusuhan hamba dan kekasaran hamba terhadap mereka dulu. Tetapi 
hamba boleh tunjukkan seorang lelaki yang lebih berkemampuan daripada 
hamba, iaitu Uthman bin Affan. " 


Selain sumbangan-sumbangan yang terlalu besar kepada kejayaan Islam, maka 
dalam keadaan-keadaan tertentu pula nampak Saiyidina Uthman r.a. lebih 
berani dan lebih bertawakal daripada orang lain. Satu kelebihan yang sukar 
ditandingi. 


Uthman bin Affan r.a. satu-satunya manusia yang mendapat penghormatan 
daripada Allah dan Rasul-Nya. Ini kerana tidak berlaku di dalam dunia ini 
seorang manusia dapat mengahwini dua orang puteri Nabi, lebih-lebih lagi 
puteri kepada Rasul terakhir (Khatam al-Nabiyin). Sebab itu ia digelar, Zu al- 
Nurain (yang memiliki dua cahaya, yakni dua puteri Nabi) , penjelasan ini 
terdapat dalam Hadith riwayat al-Baihagi: 8 


Daripada Abdullah bin Umar bin Aban al-Ju'fi, berkata: Bapa saudaraku Hussain 
al-Ju'fi bertanya kepadaku: Tahukah kamu, mengapakah Uthman itu digelar 
pemilik dua cahaya? Kataku: Tidak, lalu katanya: Sejak Allah jadikan Adam 
hinggalah ke hari kiamat tidak pernah ada orang yang mengumpul 
(mengahwini) dua orang puteri Nabi, selain Uthman. Maka sebab itu digelar Zu 
al-Nurain (pemilik dua cahaya). Mula-mula Uthman r.a. mengahwini Rugayyah 
bt. Rasul s.a.w. yang meninggal dunia pada malam peperangan Badar, 
kemudian Rasulullah s.a.w. kahwinkannya pula dengan adiknya Ummu 
Kalthom. 


Rasulullah s.a.w. mengahwinkan puterinya dengan Saiyidina Uthman r.a. 
bukanlah seperti bapa-bapa biasa yang mengahwinkan anak-anak perempuan 
mereka dengan seseorang lelaki dengan pilihan dan sebab-sebab tertentu yang 
dimaklumi umum, berbanding Rasulullah s.a.w. ketika mengahwinkan pu- 

terinya dengan Uthman adalah arahan wahyu Allah s.a.w. Kenyataan ini 
berdasarkan al-Tabarani daripada Hadith Ibn Abbas r.a. daripada Nabi s.a.w.2! 


Nabi s.a.w. bersabda sesungguhnya Allah s.w.t. telah mewahyukan kepadaku 
supaya aku kahwinkan anakandaku dengan Uthman. 


Begitu juga Hadith: 2? 


Daripada Ibn Abbas r.a., berkata aku dengar Rasulullah s.a.w. bersabda: Aku 
tidak kahwinkan Uthman dengan Ummi Kalthom, melainkan dengan sebab 
arahan wahyu dari langit. 


Bukan hanya sekadar itu sahaja, bahkan Rasulullah s.a.w. pernah 
membayangkan penghargaannya lebih daripada itu, sebagaimana Hadith al- 
Tabarani:? 


Daripada Ismah bin Malik, telah berkata: Apabila anakanda Rasulullah s.a.w. 
yang di bawah milik Uthman itu meninggal dunia, Rasulullah s.a.w. bersabda 
pula: Kahwinkanlah Uthman, kalaulah aku masih mempunyai puteri yang 
ketiga, nescaya aku kahwinkannya dengan Uthman, kerana aku tidak 
kahwinkannya dulu, melainkan dengan sebab wahyu daripada Allah. 


Aspirasi daripada Hadith-Hadith yang lalu menunjukkan tentang keistimewaan 
Saiyidina Uthman r.a. itu hingga Allah s.w.t. sendiri mewahyukan kepada Nabi- 
Nya dalam perkara ini, sudah tentu ada sesuatu rahsia besar yang tidak 
mampu diketahui oleh manusia. Andainya Uthman r.a. itu seorang yang 
berperangai buruk atau ada salah pada pendirian dan tingkah lakunya, sama 
ada yang menyentuh diri sendiri maupun masyarakat dan negara, maka sudah 
tentu Allah s.w.t. tidak akan menerimanya sebagai menantu kepada Nabi 
besar. Dari segi yang lain menunjukkan bahawa Nabi s.a.w. begitu akur dengan 
wahyu Allah, sehinggakan soal perkahwinan anak pun, baginda tidak cuba 
membincangkan arahan wahyu itu. 


6. Dalam zaman pemerintahan khalifah Abu Bakar al-Siddig r.a. berlaku 
kemelesetan di bumi Hijaz akibat kemarau panjang. Tanaman gandum dan 
buah-buahan rosak dan kering. Khalifah cemas sekali, lalu Saiyidina Uthman 
r.a. menghadiahkan bahan-bahan makanan dan minuman dari satu kafilah 
besar milik peribadinya yang baru tiba dari wilayah Syam. Kafilah itu 
dianggarkan terdiri daripada 1000 ekor unta yang penuh muatan, semuanya 
dihadiahkan percuma kepada kaum Muslimin.?” 

7. Uthman r.a. merupakan seorang sahabat yang dijamin untuk menghuni Syurga 
Allah oleh Rasulullah s.a.w. Ini berdasarkan Hadith:?" 


Setiap Nabi itu ada teman karibnya, teman karibku di dalam syurga kelak ialah 
Uthman. 


21 Al-Syaukani, Darral-Sahabah, hlm. 181. 

22 bid, him. 182. 

238 Hadith keluaran al-Tabarani, petikan al-Imam al-Sayuti, dalam, Tarikh al-Khulafa, hlm. 153. 

Begitu juga pengakuan daripada Rasulullah s.a.w. yang di catatkan oleh Ibn 
Abd. al-Bar: 25 


Bahawa Rasulullah s.a.w. bersabda “Aku telah memohon kepada Tuhanku Yang 
Maha Agung supaya tidak memasukkan ke dalam neraka sesiapa sahaja yang 
pernah bermenantukan Aku atau Aku menjadi menantunya.” 


8. Uthman bin Affan r.a. berperibadi terlalu mulia, baik dalaman mahupun luaran, 
sehinggakan para malaikat sendiri pun segan dan malu kepadanya. Perkara ini 
dijelas oleh Muslim dalam Hadithnya yang diriwayatkan daripada Aisyah r.a. 
Bahawa sedang Rasulullah s.a.w. duduk berbaring-baring di katilku, badannya 
diselimut dengan kain panjangku (dengan terbuka di sana sini). Kemudian 
datang Abu Bakar dan kemudian datang Umar r.a. memohon izin untuk 
berbincang sesuatu. Baginda s.a.w. berkeadaan begitu hingga mereka meminta 
diri untuk pulang. Kemudian Uthman r.a. pula datang, kali ini Rasulullah s.a.w. 
terus bangun membetulkan kedudukan dan pakaiannya baik-baik. Apabila 
selesai perbincangan dan Uthman r.a. pulang. Aku bertanya: Ya Rasulullah, 
mengapa saya lihat kamu tidak cemas atau terburu-buru ketika menerima 
kedatangan Abu Bakar dan Umar r.a., tidak seperti kedatangan Uthman r.a. ? 
Lantas jawab Rasulullah s.a.w.:?' 

Apakah tidak wajar aku segan dan malu kepada seseorang yang malaikat 

sendiri pun segan dar malu kepadanya ! 


9. Uthman bin Affan r.a. dipilih sebagai salah seorang penulis wahyu pada zaman 
pemerintahan Rasulullah s.a.w., digandingkan dengan Ali bin Abi Talib r.a. 
Ketika Abu Bakar al-Siddig r.a. menjadi khalifah, Saiyidina Uthman r.a. terus 
dilantik menjadi setiausaha negara.”” 


Sebenarnya, masih banyak lagi kelebihan-kelebihan Saiyidina Uthman yang 
melambangkan satu nilai ketokohan dan ketinggian iman seorang sahabat 
besar kepada Rasulullah s.a.w., sehingga Nabi s.a.w. sendiri mengakuinya 
sebagai personaliti yang terbaik, dan bakal menjadi penghuni syurga Allah 
s.w.t. seperti Abu Bakar, Umar, Ali dan juga yang lain-lain. Biodata atau latar 
diri begini perlu diberi perhatian secukupnya terlebih dahulu, sebelum orang- 
orang mutakhir seperti kita inih membuat sesuatu penilaian ke atas pendirian, 
sikap dan tindakan mana-mana sahabat besar Rasulullah s.a.w. itu. Ini kerana, 
dengan cara itu sahaja kita terselamat daripada perangkap yang sentiasa 
dipasang oleh musuh-musuh Islam di sepanjang jalan. Sekiranya kita 
terperangkap, maka dengan sendirinya kita sudah bertukar menjadi alat musuh 
untuk memusnahkan Islam. Pada hal kita sepatutnya menjadi pembela Islam, 
bukan penghancur. Atas sikap dan kesedaran inilah, elok dinilai dan diteliti 
kembali isu-isu kontroversi yang ditimbulkan dengan begitu hebat pada zaman 


286 (bn Abd. al-Bar, al-Isti'ab fi Maarifat al-Ashab, jil. III. Lihat Juga Sahih Muslim, jil. VII, hlm. 
116, 117. 

27 Abu al-Hassan Muslim, al-J ami al-Sahih Bihamisy al-Imam al-Nawari, jil. VIII cet. I, al- 
Halabi, Mesir, 1380H/1960M hlm. 116. 117. Lihat juga al-Syaukani dalarn Dar al-Sahabah, 
him. 179. 

28 Zafir al-Gasimi, Nizam al-Hukm, jil. I, hlm. 48. Lihat juga al-Jasyiari. Kuttab al-Wuzara Wa 
al-Kuttab, hlm. 12-14. 

2? Dr. Ali Ibrahim Hassan. al-Tarikh al-Islam al-Am, 526. 

pemerintahan khalifah Uthman r.a. yang berkesudahan dengan mengorbankan 
nyawa khalifah sendiri. 


ANALI SIS TERHADAP I SU-I SU YANG DITI MBULKAN 
Isu Pertama: Khalifah Uthman Mengabaikan Hudud 


Isu ini dicetuskan setelah anakanda khalifah Umar bin al-Khattab r.a. yang bernama 
Ubaidillah tidak dapat menahan sabar kerana pembunuhan ayahandanya lalu 
menuntut bela dengan membunuh tiga orang yang dianggap terlibat dengan jenayah 
itu. Mereka ialah anak perempuan Abu Lu'lu'ah (pembunuh Umar): Jufainah, seorang 
lelaki Nasrani/Kristian dari Hirah dan Harmuzan, seorang bekas gabenor salah sebuah 
wilayah Parsi. Harmuzan memeluk Islam setelah negara Parsi ditakluki Islam pada 
zaman pemerintahan khalifah Umar bin al-Khattab r.a.“0 Sebab Ubaidillah membunuh 
mangsa yang pertama ialah kerana ia merupakan anak si pembunuh ayahandanya 
(Umar). Manakala dua orang lagi dibunuh kerana mendengar keterangan daripada Ab. 
Rahman bin Abu Bakar yang memberitahu bahawa pada pagi khalifah Umar r.a. itu 
dibunuh, beliau melihat sendiri pada malam sebelum berlaku jenayah itu, Harmuzan, 
Abu Lu'lu'ah dan Jufainah sedang berbisik-bisik di suatu tempat. Apabila mereka 
terpandang aku, mereka gugup, lalu terjatuh sebilah khanjar,” pemegangnya di 
tengah-tengah. laitu khanjar yang digunakan untuk membunuh Umar. Setelah 
mendengar keterangan itu, Ubaidillah bersumpah, demi Allah, aku akan membunuh 
orang-orang yang bersekutu, menumpah darah ayahandaku.”! Sebenarnya apabila 
Ubaidillah membunuh anak Abu Lu'lu'ah dan Jufainah tidaklah menimbulkan masalah 
sangat kerana mereka kafir dan mungkin harbi pula. Akan tetapi masalah timbul 
apabila Ubaidillah membunuh Harmuzan yang sudah memeluk Islam. Sepatutnya 
Ubaidillah menyerahkan masalah tersebut kepada pemerintah yang baru (tentunya 
Uthman bin Affan) untuk bertindak menghukum pembunuh ayahandanya Umar bin al- 
Khattab r.a., bukan bertindak sendiri, kerana perbuatan itu menyalahi syariat Islam. 
Kemudian ternyata selepas peristiwa itu, Ubaidillah terus dibebaskan dan 
menyambung hidup seperti biasa. Maka bertitik tolak daripada isu inilah, musuh- 
musuh Islam di dalam negara menggunakannya untuk mengkritik dan menuduh 
khalifah Uthman r.a. yang baru dilantik menjadi khalifah sebagai tidak 
bertanggungjawab atau pilih kasih, sebab Ubaidillah itu anak temannya khalifah Umar 
r.a. Pengarang-pengarang sejarah Muslim juga terikut-ikut rentak yang menyalahkan 
Saiyidina Uthman r.a. Penulis yang bertanggungjawab mesti mendalami dan mengkaji 
peristiwa-peristiwa begini dengan menyorot sumber-sumber berkaitan secara 
menyeluruh, agar dapat dibongkar hakikat sebenarnya. Sehubungan dengan isu ini, 
dua perkara dapat dibongkar, iaitu: 


1. Saiyidina Uthman r.a. telah menjatuhkan hukuman mati (gisas) ke atas Ubaidillah 
tetapi ia dimaafkan oleh waris mati. Perkara ini merujuk pada catatan al-Tabari 
daripada Abu Mansur yang berkata: "Aku dengan Gumazaban (anak dan waris 
kepada Harmuzan) menceritakan kisah pembunuhan bapanya.” la berkata. "Orang 


“0 Rafig al-Azm, Asyhr Masyahir, hlm. 472. 

" Khanjar ialah sejenis pisau bermata dua belah, kiri dan kanan, pemegangnya di tengah- 
tengah, dibuat khusus untuk membunuh sepertl keris. Khanjar sepertl itu hanya terdapat di 
negeri Parsi sahaja. la diselundup ke Madinah dan ini membuktikan ada tujuan jahat yang 
dirancangkan. 


21 bid. 

asing ramai di Madinah, mereka sering berhubung antara satu sama lain. Suatu 
hari Fairuz (Abu Lu'lu'ah)h menemui bapaku (Harmuzan) bersama-samanya 
terdapat sebilah pisau khanjar bermata dua. Bapaku memegang dan bertanya. 
“Apa kau nak buat dengan benda ini di negara ini? Jawabnya: main-main saja. 
Tiba-tiba seorang lelaki lain memandangnya (Ab. Rahman bin Abu Bakar). Maka 
apabila Umar r.a. ditikam orang, ia (Ab. Rahman) berkata: Aku pernah lihat benda 
ini (khanjar) ada bersama Harmuzan yang kemudian menyerahkannya kepada 
Fairuz. Maka tampillah Ubaidillah, lalu membunuhnya. Maka apabila Uthman 
memerintah, dia memanggil dan menahan aku. Kemudian keluarkan perintah. 
Wahai Gumazaban, inilah pembunuh bapamu! Dan engkau lebih berhak daripada 
kami (untuk melaksanakan hukuman bunuh), maka pergilah (ke tempat 
pembunuhan), maka bunuhlah dia! Maka aku pun keluar membawanya, semua 
orang ramai mengikut aku, cuma semua mereka menuntut supaya aku jalankan 
hukuman segera. Maka aku berkata kepada mereka: Adakah patut aku 
membunuhnya? Jawab mereka: Ya! sambil mereka memaki hamun Ubaidillah. Aku 
bertanya lagi: Apakah kamu tidak mahu menghalangnya? Jawab mereka: Tidak! 
dan memakinya. Maka kemudiannya aku pun meninggalkannya kerana Allah 
memaafkannya. Orang ramai terus mengusungku. Maka demi Allah aku tidak tiba 
ke rumah melainkan di atas kepala dan bahu-bahu orang ramai.” 


2. Bersumberkan Ibn al-Arabi dalam kitab al-Awasimnya yang dipetik daripada al- 
Tabari juga bahawa khalifah Uthman r.a. duduk di dalam masjid, dan 
memerintahkan supaya dibawa datang Ubaidillah yang dikurung di rumah Saad bin 
Abi Waggas r.a., kerana dialah yang menangkap dan merampas pisau di tangan 
Ubaidillah ...Maka Uthman berkata kepada kumpulan Muhajirin dan Ansar yang 
hadir. ..Berilah pandangan kepadaku tentang hukuman ke atas orang ini yang 
telah menyebabkan keretakan Islam." Maka kata Ali r.a. “Aku berpendapat supaya 
dibunuh saja." Kata sebahagian orang Muhajirin yang lain, “Khalifah Umar baru 
kemarin dibunuh orang, hari ini kita mahu membunuh anaknya pula?" Maka Amru 
bin al-As mencelah, “Wahai Amir al-Mukminin, sesungguhnya Allah telah 
memaafkan tuan, kerana tragedi ini berlaku sebenarnya di luar kekuasaan tuan, 
tuan belum dilantik lagi." Maka jawab Saiyidina Uthman r.a. “Bagaimanapun aku 
adalah walinya, dalam perkara ini aku peruntukkan membayar diat,” dan aku 
tanggung daripada harta peribadiku sendiri." 


Sekali imbas terasa kedua-dua sumber ini saling bercanggah di antara satu 
sama lain. Yang pertama menjelaskan Khalifah Uthman r.a. sebagai pemerintah 
negara Islam yang bertanggungjawab walaupun hanya kira-kira baru tiga hari dilantik 
menggantikan Khalifah Umar r.a. telah menjatuhkan hukumanmati (gisas) ke atas 
Ubaidillah bin Umar bin al-Khattab r.a. Cuma bagi pelaksanaan hukuman itu, Khalifah 
Uthman sekali lagi dengan kuasanya memerintahkan waris iaitu anak kepada yang 
kena bunuh supaya menjalankan hukuman kerana pendapatnya itu lebih aula (lebih 
baik). Ini bererti peringkat menjatuhkan hukuman gisas sudah pun berjalan, cuma 
pelaksanaannya sahaja yang kebetulan diberi kepada anak si mangsa, yang 


“2 Al-Tabari, Tarlkh al-Rusul, jil. IV, hlm. 243. 

" Diat ialah ganti rugi dalam bentuk kebendaan yang dibayar oleh pihak penjenayah kepada 
pihak yang mangsa. Satu amalan dalam konteks jenayah dahulu, kemudian Islam 
memperakuinya dengan beberapa perubahan tertentu, dasarnya dia wajib dibayar kecuali 
sekiranya pihak mangsa memaafkan, maka gugurlah kewajipannya. 

28 Ibn al-Arabi, al-Awasim Min al-Gawasim. hlm. 107, petikan daripada al-Tabari, jil. V, hlm. 
41. 

mengambil keputusan memaafkan dan tidak membunuh Ubaidillah dengan tidak 
dipaksa oleh sesiapa. Dalam hal ini Ibn al-Arabi berpendapat, besar kemungkinan 
anak yang diberi kuasa penuh iaitu Oumazaban, untuk melaksanakan hukuman 
tersebut berkeyakinan bahawa darah Amir al-Mukminin Umar tertanggung di atas 
tengkok bapanya Harmuzan yang telah pun menerima hukuman, kerana Abu Lu'lu'ah 
yang membunuh Umar itu tidak lebih hanya sebagai alat ahli politik Parsi itu 
(Harmuzan) semata-mata.” 

Manakala sumber yang kedua pula menjelaskan bahawa Khalifah Uthman r.a. 
tidak menjatuhkan hukum gisas (bunuh balas) dan cuma mengenakan diat, itu pun 
dikeluarkan daripada harta peribadinya sendiri. Sebenarnya, jika dilihat dengan kaca 
mata yang adil dan ingin mencari kebaikan, bukan dengan niat untuk mengeruhkan 
keadaan, iaitu dengan cara mengeksploitasi isu yang kurang jelas, maka kita dapat 
melihat kebaikan implikasi tindakan Khalifah Uthman r.a. itu. laitu sekiranya tepat 
apa yang dilaporkan oleh fakta-fakta sejarah yang telah lalu. Sebagai seorang khalifah 
Saiyidina Uthman r.a. bukan sahaja menjatuhkan hukuman gisas ke atas Ubaidillah 
bin Umar yang membunuh Harmuzan, tetapi melaksanakan juga peruntukan diat, 
iaitu setelah mengetahui si anak yang bertanggungjawab menjalankan hukuman itu 
mengambil keputusan memaafkan saja pembunuh bapanya. Ini bererti, atas 
pertimbangan khalifah, diat juga ganjaran sebagai harga darah si mati, walaupun 
tidak dituntut oleh waris si mati. Satu langkah yang cukup bertimbang rasa. Walau 
bagaimanapun kebaikan-kebaikan seperti ini tidak mendapat tempat di hati orang- 
orang yang sejak awal-awal lagi merancang untuk menjatuhkan khalifah dan 
merosakkan Islam. Malahan mereka mengada-adakan sesuatu yang tidak ada dan 
memutarbelitkan kenyataan sehingga yang benar menjadi salah dan yang salah 
menjadi benar bagi orang-orang yang dangkal fahaman agamanya. 


Isu Kedua: Khalifah Uthman Tidak Menyertai Perang Uhud, Badar dan 
Bai'at al-Ridhwan 


Dalam konteks jihad dalam Islam, terutamanya pada zaman Rasulullah s.a.w., 
seseorang Islam secara automatik menjadi anggota tentera jihad. Oleh itu, mana- 
mana Muslim yang tidak menyahut panggilan jihad, sekiranya diseru ke arah itu, 
dikira bersalah. Buktinya seperti yang berlaku ketika perang “Tabuk” Dalam 
peperangan tersebut, Rasulullah s.a.w. amat murka dan akhirnya memulaukan 
beberapa individu yang mengambil sikap melambat-lambatkan keluar menyertai 
barisan jihad, akhirnya ketinggalan. Antara mereka yang dimaksudkan ialah Kaab bin 
Malik bin Abi Ubai, Murarah bin Rabie, dari Bani Auf, Hilal bin Umaiyah dari Magif, dan 
Khaithamah keluarga Bani Salim. Walau bagaimanapun Khaithamah mengubah fikiran 
segera, lalu menyertai tentera Islam. Sedangkan yang bertiga lagi begitu menyesal 
kerana melanggar perintah Rasulullah s.a.w. yang sepatutnya tidak berlaku. Ekoran 
penyesalan itu akhirnya mereka bertaubat, iaitu setelah berlaku kemurkaan 
Rasulullah s.a.w. dan memulaukan mereka dengan tidak bertegur sapa dan tidak 


“4 Ibid. 

" Kemaraan Rasulullah s.a.w. ke arah Tabuk di perbatasan Palestin pada tahun 9H untuk 
menentang himpunan sekutu Rom yang bersedia memerangi Islam. Walau bagaimanapun 
akhirnya mereka mohon perdamaian. Kemudian disusuli dengan ketibaan rombongan- 
rombongan memeluk Islam. 

mempedulikan mereka lagi, ini diikuti oleh orang-orang Islam yang lain.“” Penjelasan 
peristiwa ini merujuk kepada firman Allah s.w.t.:?$ 


".. Dan (Allah ampunkan juga) tiga orang yang ketinggalan (tidak menyertai perang) 
hingga ketika sempit bumi ini bagi mereka (kerana dipulaukan), pada hal ia begitu 
luas dan resah pula hati mereka, serta menyangka, bahawa tidak ada tempat lari 
daripada Allah, melainkan kepada-Nya. Kemudian Allah terima taubat mereka, supaya 
mereka kembali baik, kerana sesungguhnya Allah ialah penerima taubat lagi 


penyayang." 


Berdasarkan kedudukan inilah pihak-pihak yang menentang Khalifah Uthman 
r.a. menggunakan berbagai-bagai cara dan kesempatan yang terluang termasuk 
perkara jihad itu, dengan memutarbelitkan kenyataan sebenar untuk mempengaruhi 
masyarakat supaya membenci Khalifah Uthman dan kerajaan pimpinan beliau. 

Walaupun peristiwa peperangan Uhud, Badar dan Bai'at al-Ridhwan yang 
melibatkan Khalifah Uthman r.a. itu sudah berlalu kira-kira 23 tahun yang lalu, tetapi 
para penentang yang  bermatlamat menimbulkan kontroversi, berusaha 
menimbulkannya semula ketika Saiyidinha Uthman r.a. menjadi khalifah. Pada hal 
perkara itu sudah dikira selesai sejak zaman Rasulullah s.a.w. lagi. Penyelesaian isu 
ini boleh didapati dalam Hadith yang diriwayatkan oleh al-Bukhari, seperti yang 
berikut:?” 


Daripada Uthman bin Abdullah bin Mauhib, berkata: Seorang lelaki dari Mesir datang 
mahu mengerjakan haji. Ia dapati sekumpulan orang ramai sedang berkumpul, lalu ia 
bertanya: Siapakah mereka itu ? Diberitahu: Mereka ialah Ouraisy. Ia bertanya lagi, 
siapakah yang paling tua antara mereka ? Dijawab: Abdullah bin Umar, lalu ia 
menghalakan soalan kepada Ibn Umar: Wahai Ibn Umar, aku mahu bertanya sesuatu, 
diharap mendapat penjelasan. Adakah tuan tahu bahawa Uthman r.a. telah lari pada 
hari perang Uhud? Jawabnya: Ya! Lalu melaung: Allahu Akhbar! Kata Ibn Umar: Mari 
sini, aku mahu menyatakan padamu! Adapun ia telah lari pada hari perang Uhud, 
maka aku naik saksi bahawa Allah telah memaafkan dan telah mengampunkannya. 
Adapun ia menghilangkan diri pada hari Badar, sebenarnya ia sedang menjaga/ 
merawat (puteri) Rasulullah s.a.w. iaitu isterinya bernama Rugayyah yang sedang 
sakit. Hal ini Rasulullah s.a.w. bersabda: Engkau tunggulah dia, sesungguhnya 
ganjaran engkau sama seperti lelaki yang menyertai perang Badar dan habuannya.” 
Dan adapun ketiadaannya dalam Bai'at al-Ridhwan, maka sekiranya ada lagi orang 
lain yang lebih baik daripada Uthman nescaya Nabi s.a.w. memilihnya mengambil 
tempat Uthman untuk menjadi wakilnya ke pihak Ouraisy. Padahal Bai'at Ridhwan itu 
berlaku sepeninggalan Uthman pergi ke Makkah. Lalu Nabi s.a.w. bersabda 
menunjukkan tangan kanannya: Ini tangan Uthman, maka ditepuk ke atas tangannya 


“5 Jalal Mazhar, Muhammad Rasulullah, hlm. 366. Lihat juga Abu al-Hassan al-Nadwi, dlm. al- 


Sirah al-Nabawiyah, hlm. 311, 312. 

46 Al-Gur'an surah al-Taubah, 9:118 

“7 Al-Bukhari, Sahih al-Bukhari, Jil. VII dalarn Kitab Fadhail al-Sahabah, hlm. 203, 204. Lihat 
juga al-Tirmizi dalarn Managib, 10/204. juga dalarn Majma' al-Zawaid, 6/84. 

" Al-Tabari menyatakan: Rasulullah s.a.w. menghantar pulang Zaid bin Harithah dari Badar 
kepada Uthman di Madinah, berita kemenangan di Badar itu betul-betul ketika Uthman dan 
orang-orang tertentu sedang mengebumikan Rugayyah bt. Rasul s.a.w. yang baru meninggal 
dunia, berita ini dilaporkan oleh Usamah bin Zaid yang diarah tinggal bersama-sama Uthman 
bin Affan r.a. untuk merawat Rugayyah yang sedang sakit. Kemudian pada bulan Rabiulawal 
tahun berikutnya (ketiga H.) Uthman r.a. dikahwinkan pula dengan seorang puteri Nabi s.a.w. 
lagi, iaitu: Ummu Kalthum. 

yang kiri, sambil bersabda: Ini untuk Uthman. Kemudian Abdullah bin Umar berkata 
kepadanya (lelaki Mesir), sekarang engkau boleh pergi bersama-sama dengan 
penjelasan ini. 


Berdasarkan Hadith-hadih riwayat Imam al-Bukhari dan al-Tirmizi yang 
termasuk dalam majma' al-Zawaid, amat jelas sekali tentang sebab Saiyidina Uthman 
bin Afan r.a., sebelum dilantik menjadi khalifah keciciran daripada menyertai perang 
jihad yang penting seperti Uhud dan Badar, begitu juga Bai'at al-Ridhwan. Abdullah 
bin Umar r.a. telah menjelaskan satu persatu tentang hal tersebut kepada lelaki dari 
Mesir itu. Bagi mereka yang mengikuti perkembangan sejarah, di samping nas-nas 
Hadith Rasulullah s.a.w. akan menghapuskan sangkaan-sangkaan yang tidak sihat 
yang dibuat oleh orang-orang yang mempunyai sesuatu tujuan kerana kejahilannya 
atau pura-pura jahil kerana memendam niat jahat terhadap tokoh-tokoh sahabat 
seperti Saiyidina Uthman r.a. dan lain-lainnya. 


Isu Ketiga: Khalifah Uthman r.a. Bertindak Kejam ke Atas Sahabat 
Nabi s.a.w. Seperti Abu al-Darda' 


Asas permasalahannya ialah Abu al-Darda' seorang sahabat Nabi s.a.w. yang terkenal 
dengan warak dan zuhudnya yang cukup tinggi, orang awam tidak mampu mencapai 
taraf sepertinya dalam semua keadaan hidup. Pada zaman pemerintahan Khalifah 
Uthman r.a., Abu Darda' dilantik menjadi Kadi/Hakim di Syam, gabenor Syam ketika 
itu ialah Mu'awiyah bin Abi Sufyan. 

Sebagai ketua pentadbiran, Mu'awiyah bin Abi Sufyan yang banyak pengalaman 
kemasyarakatan, menjalankan pentadbiran berdasarkan perkembangan- 
perkembangan yang sedang dialami oleh masyarakat setempat. Keadaan ini agak 
bertentangan dengan sikap dan pandangan kadinya, Abu al-Darda', yang cuba 
mengimplimentasi cara hidup zuhud dan waraknya ke dalam masyarakat tanpa 
mengambil kira keadaan persekitarannya. Dua keadaan yang cukup bercanggah, lalu 
sering pula berlaku kritik-mengkritik antara kedua-dua belah pihak. Terutama dari 
pihak Abu al-Darda' r.a. Sebenarnya Abu al-Darda' r.a. telah berusaha membawa cara 
Umar bin al-Khattab r.a. ke dalam kehidupan masyarakat yang nyata mereka tidak 
mampu menerimanya dan sekiranya dipaksa juga sudah tentu menimbulkan kacau- 
bilau. Lalu atas dasar itu beliau dipecat.2? Apa yang jelas, semuanya kerana 
kemaslahatan umum, sekali-kali tidak menjejaskan agama dan tidak menyinggung 
martabat mana-mana pihak. Abu al-Darda' dan Abu Zar bersih, tidak perlu dicela. 
Begitu juga Uthman rr.a., beliau bersih, tidak harus dituduh yang bukan-bukan.? 
Kebanyakan pembaca sejarah kini, seolah-olah menerima bulat-bulat apa saja yang 
ditulis oleh pengarang buku-buku sejarah. Jarang-jarang sekali mereka 
mempersoalkan apa lagi mempertikaikan tulisan tersebut sama ada ia benar-benar 
satu fakta yang berdasarkan realiti sebenar atau sebaliknya. Meskipun kadang-kadang 
pembaca sendiri merasakan seperti ada sesuatu yang kurang kena dengan bisikan 
hati kecilnya terhadap bahan yang dibacanya. Akan tetapi kerana sikap kurang teliti, 
atau tidak mengambil kisah ataupun kerana menganggap semua pengarang itu baik 
dan cukup berilmu, maka ia sedia menerima saja tanpa banyak soal. Lalu terjadilah 
apa yang telah terjadi hingga sekarang. 


“8 Al-Tabari, Tarikh Al-Rusul, jil. IV, hlm. 421. 
29 Abu al-Arabi, al-Awasim min al-Gawasim, hlm. 77. 

Isu Keempat: Bertindak Menyalahi al-Sunnah, Tidak Gasar 
Sembahyang Ketika Musafir 


Bagi para penentang, tidak kira sesuatu isu itu bersifat prinsip atau tidak, semuanya 
perlu dieksploitasi bagi dijadikan senjata yang berkesan. Hal seperti ini berlaku ke 
atas Khalifah Uthman bin Affan r.a. yang dikatakan menyalahi al-Sunnah atau amalan 
dua orang sahabatnya yang terdahulu, Abu Bakar dan Umar r.a. 

Kalau dikira keadaan biasa, menyalahi perkara-perkara seperti gasar 
sembahyang atau sembahyang tunai, bukanlah soal prinsip atau sesuatu yang besar. 
Lainlah halnya kalau meninggalkan sembahyang secara total. Ertinya tunai pun tidak, 
gasar pun tidak. Kalau ini terjadi, memang perlu dihebohkan dan ditentang. Walau 
bagaimanapun oleh sebab ada matlamat lain di sebalik isu itu, maka ia digunakan 
dengan sebaik-baiknya. Isu ini terjadi dalam musim haji tahun 29H seperti yang 
dicatat oleh al-Tabari: 2 


Sesungguhnya isu pertama yang diperkatakan orang tentang Uthman r.a. secara 
terang-terang ialah dia bersembahyang di Mina semasa pemerintahannya dua rakaat 
(gasar), hingga apabila tiba tahun keenam ialah telah mula sembahyang genap pula 
(tidak gasar lagi). Maka bukan seorang di antara sahabat Nabi s.a.w. yang menegur 
perbuatan itu. Dan perkara itu terus diperkatakan oleh kalangan-kalangan yang 
bertujuan membesar-besarkannya. Antara yang menegurnya jalah Ab. Rahman bin 
Auf r.a.2? Walau bagaimanapun setelah Khalifah Uthman r.a. meminta maaf di atas 
kekeliruan itu, sambil memberikan sebabnya dia sebagai khalifah yang 
bertanggungjawab ke atas semua urusan Muslimin termasuk amal ibadah mereka, 
sejak tahun yang lepas (musim haji) yang lalu, telah memerhatikan gelagat 
sebahagian orang Islam, terutama dari kawasan yang jauh seperti Yaman dan orang- 
orang jahil, mereka terang-terang berkata pada tahun lepas: Bahawa sembahyang 
orang bermugim (tjdak dikira musafir) juga sekarang hanya dua rakaat sahaja. 
Kerana lihatlah imam kita ini contohnya, dia sembahyang (jenis empat rakaat) hanya 
dua rakaat sahaja.?? Ini boleh mengelirukan orang ramai dan menyesatkan orang- 
orang yang kurang berilmu kemudian Khalifah Uthman r.a. menambah alasan 
mengapakah ia terus bersembahyang secara genap tanpa gasar apabila singgah di 
Mina ketika dalam perjalanan mengerjakan haji: (i) Aku berkeluarga (beristeri dengan 
orang tempatan Makkah). (ii) Aku ada memiliki banyak harta (tanah perkampungan) 
di kawasan Ta'if. Atas dasar itu aku termasuk sebagai orang bermugim dan bukan 
musafir. 254 


Walau bagaimanapun Ab. Rahman bin Auf r.a. menyanggah alasan-alasan yang 
diberikan oleh Khalifah Uthman r.a. itu. Akan tetapi akhirnya Khalifah Uthman r.a. 
membuat kata putus bahawa itu adalah satu pandanganku, yang aku rasa betul." 
Sesuatu yang agak menarik menyusul selepas peristiwa kritik-mengkritik itu, yang 
memperlihatkan sikap murni orang-orang terdahulu yang berpandangan jauh, 
semata-mata kerana kepentingan perpaduan masyarakat Islam yang ia sanggup mati 
kerananya. laitu Ab. Rahman bin Auf r.a. masih berkeras dengan sikapnya 
bersembahyang gasar dua rakaat ketika di Mina, dan tidak akur dengan pandangan 
serta sikap Khalifah Uthman r.a. itu. Sehingga akhirnya ia bertemu seorang sahabat 


21 Al-Tabari, Tarikh al-Rusul, Jil. IV, hlm. 267. 

252 bid, him. 268. 

233 Ibid. Lihat juga Ibn al-Arabi. al-Awasim, hlm. 79. 
24 'bid., him. 268. 

besar Nabi s.a.w. iaitu Abdullah bin Mas'ud r.a. Setelah berlaku dialog yang sama, Ab. 
Rahman bin Auf meminta Abdullah bin Mas'ud terus bersembahyang tunai, tetapi 
Abdullah menjelaskan bahawa “berselisihan itu buruk, aku pun dengan dia Khalifah 
Uthman bersembahyang tunai (empat rakaat), lalu aku pun sejak itu bersembahyang 
bersama rakan-rakanku empat rakaat juga (yakni tunai)", jawab Ab. Rahman r.a. 
“aku pun mendapat tahu ia (khalifah) bersembahyang empat rakaat, tetapi aku 
bersembahyang bersama rakan-rakanku dua rakaat sahaja (gasar). Oleh itu, mulai 
sekarang aku dan rakan-rakanku akan menurutnya bersembahyang empat rakaat 
juga "2 

Sebenarnya kalau dirujuk kepada sumber-sumber yang asal, ternyata sekali 
isu-isu yang dipertikaikan oleh golongan yang ingin mempertikaikannya seperti 
sembahyang gasar atau tunai itu dibuat secara melulu. Ini kerana sebenarnya 
Khalifah Uthman r.a. tidaklah bertindak demikian secara bersendirian. Akan tetapi ia 
dilakukan setelah mendapat pengakuan dan persetujuan daripada beberapa orang 
sahabat besar Rasulullah s.a.w. terlebih dahulu. Contohnya dalam soal sembahyang 
ini, dihebohkan orang di sana sini, khalifah menjemput wakil-wakil penentang dan 
juga sahabat-sahabat Rasulullah s.a.w. yang masih ada, ke masjid, lalu berlaku dialog 
yang berikut, seperti yang dicatat oleh al-Tabari:?'” 


Uthman berkata: "Orang-orang itu mendakwa ia (Khalifah Uthman) telah 
bersembahyang tunai (tidak gasar) dalam perjalanan musafir, sedangkan ia tidak 
sepatutnya ditunaikan. Apakah tidak, aku ini sebenarnya pulang ke sebuah kampung 
di mana terdapat keluargaku (anak isteri) dan harta milikku. Maka atas dua sebab 
itulah, aku tunai/tidak gasarkan sembahyangku. Apakah tidak begitu!? Mereka semua 
(termasuk para sahabat Nabi) " menjawab: Demi Allah, Yalah!. 


Walaupun tindakan Khalifah Uthman bin Affan r.a. itu mendapat persetujuan 
daripada para sahabat Nabi s.a.w. sendiri, namun oleh sebab Uthman bin Affan r.a. 
yang melakukannya, maka ada orang terus tetap menyalahkannya juga. Padahal Nabi 
s.a.w. sendiri ketika dalam perjalanan, ada menggasarkan sembahyangnya dan ada 
pula menyempurnakannya. Begitu juga dengan Saiyidatuna Aisyah r.a. dan sahabat- 
sahabat yang lain, tetapi waktu itu tidak ada pula orang yang menentangnya.”” 
Menurut al-Bagilani, terdapat dua alasan mengapa Khalifah Uthman r.a. tidak 
menggasarkan solatnya waktu itu, iaitu: 


1. Katanya, keluarganya (anak isteri) tinggal di Makkah, maka dengan itu aku 
sudah dikira bermukim dan  terkeluar daripada hukum orang 
mengembara/ musafir. 

2. Telah sampai ke pengetahuanku, bahawa orang-orang di luar ibu kota ketika 
pulang ke kampung masing-masing telah bersembahyang dua rakaat (secara 
gasar), dan mereka mendakwa bahawa sembahyang sudah pun dipendekkan 
(gasar), maka aku amat bimbang terjadi syubhah (kesamaran) ke atas 
mereka.” 


?6 Ibid. Lihat juga Ibn al-Arabi, al-Awasim, hlm. 80. 

27 Ibid., him. 346. Lihat juga: Dr. Jabir Gamihah, dalam Adab al-Khulafa' al-Rasyidin, Dar al- 
Kutub al-Islamiyah, Kaherah, 1984, hlm. 199. 

?8 Dr. Mustafa Hilmi, Nizam al-Khilafah, hlm. 82. 

?9 Abu Bakar al-Bagilani, al-Tauhidti al-Rad' Ala al-Mauhidah wa al-Mu'attalah, Tahgig: Dr. 
Muhammad Abu Ridah dan Dr. Mahmud al-Khudhari, Kaherah (1947), hlm. 223, 224. 

Walau apa pun juga alasannya, yang pasti ialah meninggalkan gasar itu adalah ijtihad 
daripada Saiyidina Uthman r.a., kerana beliau melihat ramai orang sudah terkeliru 
dengan soal ini, hingga sudah ada yang mengerjakan sembahyang gasar di rumah 
sendiri, bukan lagi ketika pengembaraan. Lalu beliau berpendapat, lebih baik 
meninggalkan gasar, kerana takut ia akan jadi sesuatu yang merbahaya.?“ 


Isu Kelima: Khalifah Membuat Kerja Bld'ah dengan Mengumpul Mushaf 
Kemudian Membakamya 


Sekali imbas membakar al-Our'an, memanglah satu kerja yang salah, tetapi 
mengumpul al-Gur'an yang masih berkecamuk dan ditulis di merata-rata seperti pada 
tulang-tulang, kayu, pelepah tamar dan sebagainya bukanlah perkara baru, ia sudah 
bermula sejak zaman Rasulullah s.a.w., Abu Bakar al-Siddig r.a. lagi, kemudian 
disambung pada zaman Umar bin al-Khattab r.a. Malahan kerja pengumpulan itu, 
adalah suatu kebaikan yang sangat besar.2! Khalifah Uthman r.a. mempunyai motif 
yang baik, sebab ia bimbang terjadi perselisihan di antara tokoh al-OGur'an dan 
mungkin berlaku permusuhan di kalangan mereka atau akhirnya sampai merosakkan 
agama.?? Lagipun usaha mengumpul al-Gur'an bukanlah satu maksiat, sebab tidak 
terdapat satu nas al-Our'an atau al-Sunnah yang kuat atau Ijma' Ummah atau alasan 
pemikiran yang menunjukkan bahawa mengumpul al-Gur'an dan pengumpulnya 
dianggap maksiat.25? 

Merujuk kepada suara-suara penentang yang menuduhnya sebagai bid'ah 
kerana membakar al-Gur'an, kita harus meneliti terlebih dahulu sebab beliau 
bertindak demikian sebelum membuat sesuatu hukum. Sebenarnya perkara ini dicatat 
oleh Ibn al-Athir dan Ibn Asakir, bahawa ketika Huzaifa bin al-Yaman r.a. bersama 
Said bin al-As pulang dari peperangan Azarbeijan dan Armenia, mereka telah 
bersungut tentang perkara yang didengarnya, menurut beliau ada satu perkara yang 
kalau dibiarkan, orang ramai akan berselisih tentang al-Our'an dan tidak mungkin 
dapat dipulihkan lagi selama-lamanya. Apabila ditanya apa maksudnya, beliau 
menjawab: "Aku lihat di Syam, khasnya penduduk Hims mendakwa pada orang- 
orang di Kufah bahawa bacaan al-Our'an cara mereka sahaja yang paling tepat, 
kerana guru mereka al-Migdad yang menerima secara langsung bacaan itu daripada 
Rasulullah s.a.w. Begitu juga dengan penduduk Kufah, mereka mendakwa perkara 
yang sama, kerana guru mereka Abdullah bin Mas'ud r.a. Orang Damsyig pula 
menolak dakwaan itu, katanya, bacaan mereka saja paling tepat".25' Begitulah kelam- 
kabutnya, masing-masing mendakwa tentang al-Our'an. Penduduk Kufah dengan 
Abdullah bin Mas'udnya, penduduk Basrah dengan bacaan Abu Musanya, iaitu bacaan 
yang diberi nama Lubab al-Fuad, dan penduduk Hims dengan bacaan al-Migdad dan 
Salim. Huzaifah, sahabat-sahabat dan tabi'in marah dengan keadaan itu, dan 
memberi amaran, “Kamu semua Arab pedalaman, maka diamlah, kamu sekarang 
dalam keadaan salah". 

Apabila keadaan sudah menjadi gawat begitu, Huzaifah r.a. menghadap 
Khalifah Uthman bin Affan r.a. dan memohon, “Wahai Amir al-Mukminin 
selamatkanlah umat ini sebelum mereka lebih jauh berselisih tentang al-Our'an, 

seperti yang terjadi pada orang-orang Yahudi dan Nasrani itu".?88 Lalu Khalifah 
Uthman r.a. bertindak cepat meminjam mashaf asal yang lengkap yang terdapat 
dalam simpanan Hafsah binti Umar bin al-Khattab r.a. untuk dijadikan panduan. 
Khalifah mengarahkan Zaid bin Thabit, Abdullah bin al- Zubair, Said bin al-As dan Ab. 
Rahman bin al-Harith bin Hisyam supaya menulis semula dalam bentuk mushaf yang 
sempuma.?” Untuk memastikan kerja penulisan berjalan lancar, khalifah mengarah: 
“Sekiranya berlaku apa-apa perselisihan atau kamu bertiga dengan Zaid bin Thabit 
tentang al-Our'an itu, maka jalankan penulisannya mengikut kaedah lisan Ouraisy, 
sebab ia diturunkan menurut gaya cara lidah (Guraisy)".?8 Apabila selesai beberapa 
naskhah, beliau mengarahkan al-Gur'an tersebut dikirim ke wilayah-wilayah utama 
negara Islam dan yang lain-lainnya diarahkan supaya dibakar, dan naskah asal 
kepunyaan Hafsah itu dipulangkan.?8? 

Berdasarkan fakta tersebut, nyata sekali orang-orang yang mempertikaikan 
langkah Khalifah Uthman r.a. mengumpul dan membakar mushaf al-Our'an itu tidak 
faham kedudukan sebenar yang menyebabkan langkah tersebut diambil. Padahal 
memang dinyatakan, beliau tidak bertindak membakar semua al-Gur'an, tetapi hanya 
mushaf-mushaf yang diyakini, sekiranya dibiarkan terus wujud ia boleh menyebabkan 
kerosakan, atau terdapat beberapa kandungan di dalamnya yang jelas bukan 
daripada al-Our'an atau terdapat apa-apa yang sudah dinasakhkan (dibatalkan) tetapi 
masih dikekalkan, ataupun ia disusun tidak mengikut peraturannya. Semua alasan 
memang telah diterima oleh semua sahabat Nabi s.a.w.?' 

Al-Bagilani menyatakan “Sekiranya benar Khalifah Uthman r.a. membakar 
mushaf-mushaf tersebut, beliau hanya membakar mushaf-mushaf yang mengandungi 
sesuatu yang tidak seharusnya dibaca. Memandangkan sifat Uthman r.a. sebagai 
ilmuwan yang tidak bercanggah dengan Nabi s.a.w. sudah pasti beliau membakar 
apa-apa yang mesti dibakar. Diriwayatkan bahawa tidak terdapat seorang sahabat 
pun yang membantah tindakan tersebut, bahkan mereka menyaksikan tanpa 
menghalang dan sesungguhnya sudah pasti Uthman itu seorang yang adil dan bersih, 
maka tidak perlu dipertikaikan."?'! 

Salah satu contoh yang cukup kuat untuk membuktikan langkah Khalifah 
Uthman r.a. itu bukan mengikut kehendak nafsu sendiri, tetapi mendapat restu para 
sahabat r.a. khasnya daripada Saiyidina Ali r.a. sendiri, ialah catatan daripada petikan 
sesetengah ulama Syi'ah melalui kitab Tarikh al-Gur'an, karangan Abu Abdullah al- 
Zanjani, bahawa Ibn Tawus memetik daripada al-Syahrastani daripada Suid bin 
Algamah yang berkata: “Aku mendengar daripada Ali bin Abi Talib k.w. berkata, Tuan- 
tuan sekelian! Allah, Allah, awas sikap melampau kamu terhadap Uthman, dan 
tuduhan kamu ke atasnya sebagai pembakar mushaf. Demi Allah, ia tidak 
membakarnya, kecuali di hadapan (atas pengetahuan) sahabat-sahabat Nabi s.a.w. la 
telah mengumpulkan kami dan bertanya, apakah fikiran kamu sekelian tentang 
pembacaan ini al-Gur'an yang telah menjadi perselisihan orang ramai. Seorang 
bertanya seorang yang lain sambil mendakwa, bacaan saya lebih baik daripada 
bacaan awak! Ini semua akan menarik kepada kufur. Kami semua bertanya, Apakah 
fikiran tuan ? Jawabnya Aku mahu satukan seluruh masyarakat di atas satu mushaf 
sahaja, kerana kalau kamu hari ini berselisih, maka generasi selepas kamu nanti akan 

berselisih lebih hebat lagi. Kami jawab: Ya! Sila lakukan apa yang telah tuan fikirkan 
itu.” 

Walaupun langkah yang diambil oleh Saiyidina Uthman r.a. sangat baik bagi 
menyelamatkan al-Oura'an dan generasi al-Gur'an serta mendapat restu daripada 
beberapa orang sahabat besar Nabi s.a.w., tetapi perkara yang sama sengaja diputar- 
belitkan oleh musuh-musuh Islam, termasuk yang bergiat di bawah topeng Islam, 
sehingga menampakkan ia sebagai satu kerja bid'ah yang sesat. Malangnya ramai 
pula orang yang meyakini bahawa perkara itu satu kerja sesat, dan perlu ditentang. 
Itulah yang telah menimpa Khalifah Uthman r.a. dan pemerintahannya. 


Isu Keenam: Khalifah Menjatuhkan Hukuman Buang Daerah ke atas 
Abu Zar al-Ghifari 


Pada zaman pemerintahan Khalifah Uthman bin Affan r.a., ada pihak yang membesar- 
besarkan isu yang dikatakan satu kezaliman Khalifah Uthman kerana membuang 
daerah seorang sahabat Nabi s.a.w. iatu Abu Zar al-Ghifari. Hukuman tersebut 
dikenakan kerana kritikannya terhadap cara beberapa orang pegawai kerajaan yang 
menggunakan harta negara, termasuk Mu'awiyah bin Abi Sufyan, gabernor khalifah 
bagi Wilayah Syam. Sebelum dinilai apakah benar dakwaan ini, perlulah diketahui 
terlebih dahulu latar diri Abu Zar r.a. Abu Zar al-Ghifari isalah salah seorang sahabat 
Nabi s.a.w. yang paling terkenal dengan sifat tagwa dan jiwa luhur. Beliau seorang 
yang kuat iman serta sangat berani mengatakan sesuatu yang hak. Beliau tinggal di 
Syam bersama Mu'awiyah. Beliau berpendirian bahawa semua harta awam adalah hak 
kaum Muslim. Pemerintah atau wakilnya tidak boleh mengawalnya sama sekali. ”? 
Abu Zar r.a. juga terkenal sebagai sahabat yang zahid.” Di atas dasar itu, beliau 
sering mengkritik para pegawai Khalifah Uthman r.a.,?”'” dan berhujah dengan firman 
Allah: 


Dan orang-orang mengumpul emas dan perak, dan tidak membelanjakannya di jalan 
Allah, maka khabarkanlah kepada mereka akan azab yang pedih.?' 


Abu Zar r.a. berpendapat semua harta yang bukan milik peribadi iaitu harta awam 
mestilah dibahagi-bahagikan di kalangan seluruh kaum Muslimin, tanpa disimpan 
sedikit pun. Beliau merujuk kepada amalan yang berlaku pada zaman pemerintahan 
khalifah Abu Bakar al-Siddig dan Umar bin al-Khattab r.a. yang lalu. Di sinilah 
letaknya titik perbezaan pandangan dan sikap di antara para pegawai Khalifah 
Uthman r.a. yang diketuai oleh Gabenor Syam, Mu'awiyah bin Abi Sufyan, dengan 
Abu Zar r.a. yang zahid itu. Ini juga bercanggah dengan polisi Mu'awiyah bin Abi 
Sufyan yang mengikut perkembangan negara dan masyarakat di Syam khususnya. 
Mu'awiyah berpendapat bahawa negara dan masyarakat memerlukan wang yang 
secukupnya untuk pembangunan. Polisi ini terbukti dengan amalan pentadbiran 
Mu'awiyah yang menyimpan beberapa kadar harta sebagai modal dan untuk 
pembiayaan pembangunan bagi seluruh wilayah Syam, sebagai menyahut tuntutan 

keperluan negara yang kian membangun, serta ke arah peningkatan tamadun.?'5 
Inilah juga mendorong Mu'awiyah, sebagai orang yang bertanggungjawab dengan 
pentadbiran dan pembangunan wilayah Syam, sering berpendapat "Harta itu adalah 
harta Allah". Ertinya, pemerintah dibolehkan menggunakan harta negara dalam 
projek-projek yang difikirkan perlu untuk pembangunan.” Walau bagaimanapun 
kadang-kadang kenyataan seperti dalam suasana sedemikian memberi ruang kepada 
para penentang untuk mengeksploitasinya menjadi senjata yang merbahaya untuk 
tujuan tertentu, diantaranya: 


1. Untuk mengganggu politik Khalifah Uthman r.a. dan memerangkap para 
pegawai negara. 

2. Untuk merosakkan hubungan sesama orang Islam bagi tujuan mengeruhkan 
suasana dan melepaskan dendam. ?' 


Peluang seperti ini jarang-jarang dilepaskan begitu sahaja oleh musuh-musuh 
Islam seperti Abdullah bin Saba' dengan gerakan Saba'iyahnya. Dengan cara yang 
cukup licin, mereka mempengaruhi orang-orang yang terlalu ikhlas seperti Abu Zar 
dan sahabat-sahabat yang lain melalui lakonan-lakonan yang sukar dikesan hakikat 
sebenarnya. Menurut catatan al-Thabari dan sejarawan-sejarawan yang lain pada 
tahun 30H. Ibn Sauda' (Abdullah bin Saba') secara diam-diam bertemu Abu Zar r.a. di 
Syam, lalu berkata: “Wahai Abu Zar, apakah tuan tidak pelik dengan sikap Mu'awiyah 
itu (gabernor Syam), dia selalu menyebut-nyebut, harta itu adalah harta Allah!... 
memanglah segala sesuatu itu kepunyaan Allah. Dia nampaknya berniat hendak 
memonopoli harta-harta itu, tanpa memberi peluang kepada orang-orang Islam yang 
lain, dan dia cuba menghapuskan nama Muslimin.” Hasutan seperti ini selari dengan 
hasrat Abu Zar yang zahid itu, lalu ia rasa bersemangat, dan terus berjumpa dengan 
Mu'awiyah dan bertanya: “Apakah gerangan yang mendorong kamu menamakan 
harta Muslimin itu sebagai harta Allah ?" jawab Mu'awiyah: “Allah rahmatkan kamu 
wahai Abu Zar! Apakah kita ini bukan hamba Allah, dan harta benda itupun hartaNya! 
Dan semua makhluk ini, makhluk-Nya, semua kuasa, adalah kuasa-Nya! ...” Kata Abu 
Zar: “Jangan kamu berkata begitu lagi.” Jawab Mu'awiyah: “Aku tidak akan berkata 
begitu lagi, tetapi aku akan berkata harta Muslimin !” ?'? Bukan setakat itu sahaja, 
bahkan Ibn Sauda' berusaha menemui seorang sahabat Nabi s.a.w. yang lain, iatu 
Abu al-Dard'. Kebetulan Abu al-Darda' sudah mendengar kisah-kisah gerakan seperti 
itu, lalu beliau pura-pura bertanya “Siapakah engkau, aku rasa kamu ini Yahudilah"! 
280 Dengan itu ia gagal mempengaruhi Abu al-Darda'. 

Walaupun kegiatan-kegiatan Saba'iyah itu begitu licin dan jahat, tetapi 
disebabkan ia berselindung di sebalik tabir penipuan yang dapat dilihat pada zahirnya 
sebagai kerja kebaikan, menggunakan amar ma'ruf dan nahi mungkar, ada orang 
yang menyangka ia merupakan usaha bernilai, seperti halnya dengan Abu Zar. 
Keadaan seperti ini memberi laluan kepada sesetengah orang, khasnya orientalis 
Barat untuk membuat tanggapan yang salah. Contohnya seperti Sir William Muir, 


“6 Rafig al-Azm, Asyhar Masyahir. hlm. 694. 

“7 Ibid. 

“8 bid. 

“9 Al-Tabari, Tarikh al-Rusul, jil. IV, hlm. 283. Lihat juga Rafig al-Azm, dim. Asyhar al- 
Masyahir, hlm. 695. 

280 bid. 

yang menyatakan bahawa Abu Zar itu secara langsung berganding bahu dan 
bekerjasama dengan Ibn Sauda'.2! 

Buat beberapa ketika Abu Zar r.a. terus mengkritik para pegawai kerajaan 
termasuk Mu'awiyah di Syam. Akhirnya Khalifah Uthman r.a. mengambil keputusan 
untuk mengatasi segera keadaan tersebut sebelum merebak lebih jauh. Lalu beliau 
menjemput Abu Zar ke Madinah untuk berbincang. Pada akhir perbincangan itu Abu 


Zar secara ikhlas berkata: ??? 


Maka kalau demikian engkau izinkanlah aku keluar. Maka sesungguhnya Madinah ini 
tidak sesuai lagi sebagai tempat tinggalku. 


Abu Zar juga menjelaskan sebab beliau mengambil keputusan tersebut: 28? 


Kata Abu Zar, "Rasulullah s.a.w. telah menyuruh aku keluar dari Madinah ini apabila 
pembangunannya sampai ke Sal' .”” 


Mendengar penjelasan tersebut, Khalifah Uthman r.a. terus memenuhi 
permintaannya itu dan Abu Zar r.a. memilih satu kawasan tempat tinggal baru 
bernama Rabazah, kira-kira 3 batu dari Madinah. Khalifah membekalkan beliau 
dengan kemudahan membina sebuah masjid, sekumpulan unta antara 20-30 ekor, 
dua orang pembantu dan mempelawanya supaya selalu datang ke Kota Madinah, 
supaya ia tidak kembali menjadi cara hidup Arab (kehidupan orang-orang kawasan 
pedalaman). 2“ 

Oleh itu, jelas sekali, pemergian Abu Zar al-Ghifari r.a. meninggalkan kota 
Madinah ke tempat baru pada zaman pemerintahan Khalifah Uthman r.a. adalah atas 
kehendak beliau sendiri kerana kesibukan dan keriuhan kota besar tidak sesuai lagi 
dengan cara hidup zuhudnya yang menolak kemewahan duniawi. Langkah tersebut 
juga diambil sebagai melaksanakan arahan Rasulullah s.a.w. kepadanya suatu masa 
dahulu. Oleh itu, tidak timbul sama sekali soal penyingkiran atau hukuman buang 
daerah yang dilakukan oleh Khalifah Uthman r.a. seperti yang dibesar-besarkan oleh 
para penentang kerajaan, terutamanya kumpulan Saba'iyah, semuanya adalah palsu 
dan fitnah belaka. Bahkan pemergian Abu Zar itu disusuli dengan penghormatan 
istimewa daripada khalifah sendiri yang membekalkan dengan pelbagai keperluan. 
Semua ini dilakukan kerana menghormati perintah Rasulullah s.a.w. 


21 William Muir, Sir. The Cdliphate, Its Rise, Decline and Fall. Cet. III, London: Smith Elder and 
Co. 1898, him. 223-224. 

2? Al-Tabari, Tarikh al-Rusul, jil. IV, hlm. 284. 

28 (bid. Lihat juga Ibn Khaldun dalam al-Ibar, jil. Il, hlm. 139. 

" Sal', ialah nama sebuah buklt di kawasan pasar lama Madinah: Ada pendapat mengatakan ia 
adalah nama tempat berhampiran Madinah. Pendapat yang termasyhur mengatakan ia adalah 
bukit berhampiran pintu masuk al-Madinah. Bererti sekiranya pembangunan kota Madinah 
sudah meluas hingga ke bukit Sal' itu, ia menunjukkan satu kemajuan hidup cara kota maju 
dengan segala karenah dan cabarannya. Termasuk perkembangan kebendaannya yang sudah 
tentu suasananya sangat menyulitkan kehidupan oang-orang yang sudah sampai ke martabat 
zahid, seperti Abu Zar itu. Hal ini sudah awal-awal lagi dibayangkan oleh Rasulullah s.a.w. 
kepada Abu Zar, dan sekarang ia benar-benar mengingati gambara dan arahan itu. Lihat al- 
Baghdadi, Marasid al-lttila. 

24 (bid. 


ISU-ISU KONTROVERSI DALAM SEJARAH PEMERINTAHAN KHULAFA' AL-RASYIDIN 73 


Isu Ketujuh: Bersikap Cuai Hingga Menyebabkan Cincin Amanah 
Rasulullah s.a.w Hilang 


Sama asalkan boleh menjejaskan nama baik khalifah dan kerajaan pimpinannya. 
Buktinya, pada zaman pemerintahan Khalifah Uthman r.a. telah berlaku satu peristiwa 
yang di luar jangkaan dan kemahuan khalifah, iaitu sebentuk cincin warisan daripada 
Nabi s.a.w. yang diamanah kepada Khalifah-khalifah selepas baginda s.a.w. telah 
hilang semasa pemerintahan khalifah Uthman bin Affan r.a. Kedudukan perkara ini 
adalah seperti yang dilaporkan oleh al-Tabari dan lain-lain, antaranya: Daripada Ibn 
Abbas r.a. bahawa apabila Rasulullah s.a.w. mahu menulis kepada mana-mana pihak 
kerajaan asing, menyeru mereka kepada agama Allah s.w.t., seseorang ada 
memberitahu kepada-Nya, bahawa pihak berkuasa asing tidak menerima melainkan 
surat yang mempunyai cop mohor. Lalu Rasulullah s.a.w. mengarahkan supaya 
membuat sebentuk cincin cop mohor daripada besi, dan disarongkan di jarinya. Maka 
datang Jibril memberi arahan, "Buangkan cincin itu". Lalu dibuang dan suruh buat 
yang lain daripada tembaga dan dipakainya. Jibril menyuruh baginda membuangnya 
lagi dan dibuat yang lain daripada perak. Kali ini Jibril menerimanya, dan diarahkan 
Mengukir di permukaannya perkataan, Muhammad Rasulullah, dalam bentuk tiga 
baris. 

Cincin cop mohor itu sentiasa berada di jari Rasulullah s.a.w., digunakan 
sebagai cop mohor apabila menulis surat-surat rasmi hinggalah Baginda wafat. 
Kemudian apabila Abu Bakar al-Siddig r.a. menjadi khalifah, ia terus menggunakan 
cincin itu sebagai cop mohor negara sehinggalah ia meninggal. Begitu juga dengan 
penggantinya Umar bin al-Khattab r.a. Kemudian giliran Uthman bin Affan r.a. 
menjadi khalifah, ia juga menggunakan cincin yang sama sebagai cop mohor 
kerajaannya selama kira-kira enam tahun. Kemudian apabila tiba suatu ketika satu 
projek menggali perigi untuk sumber air minum bagi penduduk Madinah dijalankan di 
kawasan Aris, Khalifah Uthman r.a. sama-sama hadir ke tempat berkenaan. Seperti 
biasa ia mengusap-usap cincin di jarinya itu, sambil memusing-musing dengan ibu 
jari, tiba-tiba dengan kehendak Allah cincin itu terjatuh ke dalam perigi berkenaan. 
Puas mereka mencarinya, sehingga air tersebut terpaksa dikeringkan, tetapi tidak 
juga dapat dikesan. Meskipun beliau menawarkan ganjaran kewangan yang besar 
bagi sesiapa yang dapat memulangkan cincin tersebut, namun tidak berjaya, akhirnya 
terpaksa dibuat replika cincin perak dalam bentuk dan ukuran tulisan yang sama, 
sebagai gantinya, dan khalifah terus menggunakannya. Apabila beliau dibunuh, 
didapati replika cincin cap mohor itu juga hilang bersama.?$ 

Keadaan yagn berlaku itu, kalau dirujuk kepada asas agidah, ia merupakan 
satu suratan dan takdir Allah s.w.t. belaka, kekuatan manusia tidak dapat 
mengatasinya. Buktinya walaupun puas dicari dan dikeringkan air perigi berkenaan, 
tetapi takdir tetap tidak menemukannya. Masakan Saiyidina Uthman r.a. yang 
terkenal amanah dan jujur kepada masyarakat Islam boleh dianggap sebagai cuai. 
Malahan bagi Rasulullah s.a.w., bukan sekedar cincin sebentuk yang diamanahkan 
kepada Saiyidina Uthman r.a., bahkan dua orang puteri kesayangan Baginda s.a.w. 
sendiri diserah dan diamanahkan kepada Uthman r.a. Kalaulah Uthman r.a. dikenali 
sebagai cuai atau tidak mengambil berat ke atas apa-apa yang diamanahkan, 
masakan Rasulullah s.a.w. sedia menyerahkan puterinya kepada beliau. Padangan 
beginilah yang sepatutnya dibuat ke atas orang-orang yang menjadi sahabat 
Rasulullah s.a.w. dengan keistimewaan-keistimewaannya yang tertentu, sesuai 
dengan perakuan Allah s.w.t. 


25 Al-Tabari, Tarikh al-Rusul, jil. IV, hlm. 282. 
26 (bid., him. 282, 283. Lihat juga Rafig al-Azm dalam Asyhar Masyahir, hlm. 687. 

Allah reda kepada mereka, dan mereka pula reda kepada-Nya. Yang demikian itulah 
kemenangan yang besar. 


Ini bererti, sekiranya orang-orang seperti Saiyidina Uthman r.a. bersikap cuai 
dan tidak jujur serta tidak mengenal tanggungjawab, maka sudah tentu Allah s.w.t. 
tidak menerima mereka sebagai orang-orang yang diredai-Nya. Akan tetapi bagi 
orang-orang yang tidak beriman atau pura-pura beriman tentulah nilai-nilai seperti ini 
tidak ada dalam kamus atau pertimbangan mereka. 


Isu Kelapan Dan Kesembilan: Bersikap Diskriminasi Dengan Memilih 
Keluarga Sendiri Menjadi Pegawai Kerajaan, Walaupun Mereka Fasig 


Dalam isu ini terdapat dua perkara utama yang menjadi sasaran kritikan para 
penentang: 


1. Khalifah Uthman r.a. melantik pegawai-pegawai utama kerajaannya dari 
kalangan kaum kerabatnya sendiri, seperti Mu'awiyah bin Abi Sufyan menjadi 
gabenor Syam.?' Abdullah Amir bin Kuraiz menjadi gabenor Basrah dan lain- 
lain. 

2. Memilih pegawai-pegawai pentadbir tidak baik seperti Marwan bin al-Hakam 
dan al-Walid bin Ugbah yang dituduh sebagai fasig.? 


Inilah salah satu isu yang bergema semasa pemerintahan Khalifah Uthman bin 
Affan r.a. kerana ramai juga di kalangan penduduk negara Islam yang terpengaruh, 
terutamanya penduduk di bandar-bandar yang jauh dari ibu kota Madinah al- 
Munawarah. Persoalannya di sini, apakah menjadi satu kesalahan, sekiranya 
seseorang pemerintah itu melantik keluarganya yang dikenali sebagai seorang yang 
mempunyai kebolehan mentadbir, cekap dan berwibawa seperti Mu'awiyah bin Abu 
Sufyan itu ? Persoalan seterusnya, adakah Saiyidina Uthman seorang sahaja di antara 
pemerintah-pemerintah Islam zaman awal yang melantik kaum keluarganya sendiri 
memegang jawatan-jawatan penting seperti gabenor atau sebagainya ? 

Bagi menilai persoalan-persoalan seperti ini elok diteliti beberapa fakta yang 
berikut: 


1. Dalam sejarah jahiliyah, orang dari keturunan Bani Umaiyah rata-rata terlibat 
dalam aktiviti perniagaan dan perusahaan, lalu di atas keperluan tersebut 
golongan ini melahirkan ramai tokoh pengurusan dan pentadbiran yang cekap 
dan baik. Apabila mereka menerima Islam, setelah kedatangan Nabi 
Muhammad s.a.w., kekuatan dalaman yang berupa iman itu melengkapkan 
kesempurnaan mereka yang sebelum ini pakar dalam bidang pentadbian. Hal 
ini bertepatan dengan sabda Rasulullah s.a.w.?? 


“..Manusia itu umpama logam yang bernilai, sekiranya mereka telah menjadi 
pilihan semasa jahiliyahnya, maka ia juga akan terus menjadi pilihan apabila 
sudah di dalam Islam, terutama apabila mereka telah benar-benar faham 
tentang Islam". 


27 Al-Tabari, Tarikh al-Rusul wa al-Muluk, jil. IV, hlm. 42. 
28 fbn al-Arabi, al-Awasim Min al-Gawasim, hlm. 62. 
29 Al-Gasallani, Irsyad al-Sari fi Sahih al-Bukhari, Beirut, jil. IV, hlm. 4. 

2. Pada zaman pemerintahan Nabi Muhammad s.a.w. sendiri, antara kriteria 
pemilihan seseorang untuk menjawat jawatan penting negara ialah kebolehan, 
kewibawaan dan bukan berdasarkan keturunan. Tidak kira sama ada dari 
keturunan Bani Hasyim atau tidak. Rasulullah s.a.w. menerima seseorang itu 
walaupun ia dari keturunan Bani Umaiyah, yang pada zaman-zaman selepas 
Rasulullah s.a.w. mereka dimusuhi dan dipandang serong,” padahal catatan 
sejarah menunjukkan Y”4 daripada pegawai kanan dalam pemerintahan 
Rasulullah s.a.w. adalah terdiri dari tokoh-tokoh keturunan Bani Umaiyah. ?” 
Barangkali orang-orang kebelakangan tidak dapat melupakan sikap 
permusuhan yang ditunjukkan oleh orang-orang dari Bani Umaiyah terhadap 
Nabi s.a.w. dan agama Islam ketika mereka masih kufur, terutamanya Abu 
Sufyan bin Harb, ayahanda Mu'awiyah. Perasaan ini masih menebal walaupun 
selepas memeluk Islam, mereka terlalu banyak berbakti dan berjasa kepada 
Islam, bahkan awal-awal lagi Rasulullah s.a.w. sudah memberi sanjungan 
kepada Ketua Bani Umaiyah iaitu Abu Sufyan ketika pembebasan kota Makkah, 
dengan perisytiharan:?”! 


"Sesiapa yang masuk ke rumah Abu Sufyan, maka dia selamat, sesiapa yang 
menutup pintu rumahnya juga selamat, dan sesiapa yang masuk ke masjid 
juga adalah selamat.” 


Satu perkara lagi yang mungkin berperanan ke arah melebarkan lagi jurang 
permusuhan di antara Bani Umaiyah dengan orang lain, iaitu persaingan tradisi di 
antara Bani Hasyim dengan Bani Umaiyah yang bermula sejak zaman jahiliyah lagi. 
292 Keadaan ini terbawa-bawa hingga ke zaman Islam, walaupun sebenarnya telah 
dikikis habis dengan kedatangan Islam yang menghapuskan sebarang perbezaan ras 
dan suku. 

Sebenarnya kalau diteliti perlantikan Mu'awiyah sebagai gabenornya bagi 
kawasan Syam, ia tidak ada kena-mengena dengan motif keturunan seperti yang 
ditimbulkan. Cuma perlantikan itu sekadar meneruskan apa yang telah dibuat oleh 
dua orang khalifah sebelumnya, Abu Bakar dan Umar bin al-Khattab r.a. telah 
meletakkan pentadbiran seluruh daerah Syam di bawah kuasa Mu'awiyah setelah 
abangnya Yazid bin Abu Sufyan meninggal. Manakala Khalifah Uthman r.a. hanya 
meneruskan khidmat Mu'awiyah itu apabila beliau dilantik menjadi khalifah.2? Lebih 
jauh daripada itu, Mu'awiyah juga ditugaskan oleh Rasulullah s.a.w. sebagai pencatat 
atau setiausahanya.”“ Oleh itu, perlantikan-perlantikan yang dibuat oleh Rasulullah 
s.a.w., kemudian Abu Bakar al-Siddig r.a. dan kemudiannya Umar bin al-Khattab r.a. 
ke atas Mu'awiyah bin Abi Sufyan adalah berdasarkan kebolehannya. Begitu juga 
keadaannya ketika ia dilantik oleh Khalifah Uthman bin Affan r.a. tetapi di sinilah 
adanya ruang untuk menikam dan membuat fitnah, kerana kebetulan hanya Kalifah 
Uthman r.a. sahaja yang seketurunan dengan Mu'awiyah, manakala lain-lainnya tidak. 
Maka lalu ditutup dari lembaran sejarah alasan yang pertama, iaitu kebolehan, 
sebaliknya diketengahkan alasan yang kedua, iaitu kerana keturunan. Dengan itu 


" Perlu diingat Khalifah Uthman bin Affan adalah dari keturunan Bani Umaiyah. Kemungkinan 
ini menjadi salah satu motif saja yang dilakukan semuanya salah dan ditentang. 

20 Muhammad Kurd Ali, al-Islam wa al-Hadarah, dim. Tajuk: “Pentadbiran Rasulullah”., hlm. 
98. 

21 Ibn Hisyam, al-Sirah al-Nabawiyah, Bhg. II, hlm. 403. 

2? Ibn Arabi, al-Awasim min al-Gawasim, hlm. 80, 81. Lihat juga al-Balazuri, Futuh al-Buldan. 
23 bid. 

24 (bid. 

buruklah sejarah pentadbiran Khalifah Uthman r.a. kerana mengutamakan keturunan, 
kononnya. Maka menyalahkan Khalifah Uthman r.a. kerana melantik pegawai 
daripada keturunan Bani Umaiyah dan tidak daripada keturunan Nabi s.a.w. iaitu Bani 
Hasyim. Mengapakah mereka masih menyalahkan Uthman r.a., apabila beliau 
melantik Abdullah bin Amir bin Kuraiz menjadi gabernor Basrah ? Tahukah mereka 
siapakah sebenarnya Abdullah bin Amir ini ? Saiyidina Uthman r.a. ditanya 
mengapakah beliau memilih Abdullah bin Amir. Beliau menjawab sebab seluruh bapa 
saudaranya dari pihak ibu dan ayahnya adalah bangsa baik. ?”5 Mengapa tidaknya ? 
Ibu kepada neneknya yang bernama al-Baidha' binti Ab. Mutalib ialah emak saudara 
Rasulullah s.a.w. sendiri. Ini bererti ia adalah daripada keturunan Bani Hasyim, bukan 
Bani Umaiyah, tetapi oleh sebab yang melantiknya ialah Uthman bin Affan r.a. maka 
ia tetap dipersalahkan walaupun pegawai berkenaan orang baik yang berasal daripada 
keturunan nabi Muhammad s.a.w.?” 


AL-WALID BIN “YOBAH 


Tahun kedua pemerintahan Khalifah Uthman r.a., al-Walid bin Ugbah dilantik menjadi 
penguasa Kufah. ?” Perlantikannya menjadi satu konflik, kerana ramai orang di Kufah 
dikatakan tidak berpuas hati. Beliau dikatakan seorang pemabuk dan kaki botol. 
Khalifah Uthman r.a. dipersoalkan karena memilih individu yang fasig mentadbir 
wilayah Islam. Kebetulan pula al-Walid ialah saudara seibu dengan Khalifah Uthman 
r.a. Ketika Khalifah Uthman r.a. dituduh memilih al-Walid, kerana ia saudara 
seibunya, beliau menjawab: “Aku tidak melantik al-Walid disebabkan dia itu 
saudaraku, tetapi kerana dia adalah cucu Ummu Hakim al-Baidha' emak saudara 
kepada Rasulullah s.a.w. dan kembar ayahandanya.?” 

Persoalan seterusnya, apakah benar al-Walid bin Ugbah itu kaki botol? Dan 
mengapakah dikatakan orang-orang Kufah tidak menyukainya? Apakah kesalahan 
sebenar yang telah dilakukannya? Menurut catatan Rafig al-Azm bahawa adalah tidak 
benar sejak awal lagi sebahagian penduduk Kufah tidak sukakan al-Walid, bahkan 
apabila beliau dilantik menggantikan Saad bin Abi Waggas r.a., beliau telah mentadbir 
masyarakat dengan cukup sempurna. Orang ramai sangat sayang kepadanya, ia pula 
cukup mesra dengan mereka. Keadaan begini berlangsung kira-kira 5 tahun 
sehinggalah muncul beberapa orang yang mula mendendaminya, menuduhnya 
sebagai penagih arak dan berbagai-bagai serangan dibuat ke atas peribadinya. Urutan 
kisah ini dijelaskan oleh al-Tabari, bahawa beberapa orang pemuda Kufah telah 
mengintai-intai seorang penduduk yang bemama Ibn al-Haisamah al-Khuza'i dan 
berlaku tuduh-menuduh. Akhirnya, ia keluar mencabar mereka dengan pedang. 
Apabila ia melihat pemuda-pemuda itu ramai, lalu ia meminta tolong tetapi akhirnya 
ia dibunuh, peristiwa itu dilihat pula oleh seorang yang bernama Abu Syuraih al- 
Khuzai dari bumbung rumahnya, dan melaung meminta tolong. Orang ramai datang 
dan berjaya menangkap pemuda-pemuda yang membunuh Ibn al-Haisamah, lalu 
diserahkan kepada ketua daerah iaitu al-Walid bin Ugbah. Maka al-Walid 
menghubungi Khalifah Uthman r.a. tentang kes itu. Khalifah menghukum supaya 
mereka dibunuh. Hukuman dijalankan di kawasan lapang istana pegawai. Ekoran 
daripada itu semua ibu bapa dan keluarga pemuda-pemuda yang dihukum bunuh 


29 Ibid., him. 84. 

”8 Rafig al-Azm, Ashar Masyahir, hlm. 687, 688. 

27 Al-Tabari, Tarikh al-Rusul, Jil. IV, hlm. 271. 

“Ibu mereka berdua ialah Urwa bt. Kuraiz bin Rabi'ah bin Habib bin Ab. Syams bin Ab. Manaf 
bin Gusai 

?3 Ibn al-Arabi, Awasim, hlm. 85 

terus mendendami al-Walid dan mencari-cari serta mereka-reka perkara buruk untuk 
dikaitkan dengan al-Walid.?”” 

Kebanyakan buku-buku sejarah menyatakan bahawa masyarakat setempat 
menganggap beliau fasig, malahan sebahagian ahli tafsir juga menyatakan demikian. 
Dikatakan juga bahawa ayat dari Surah al-Hujurat yang mengarahkan orang Mukmin 
supaya meneliti berita yang dibawa oleh orang fasig, kerana mereka sering ber- 
bohong diturunkan kerana al-Walid.?9 Ayat yang dimaksudkan ialah: ?! 


“Wahai orang-orang yang beriman, jika datang kepada kamu seorang fasig dengan 
membawa satu khabar, maka selidikilah, supaya kamu tidak berbuat sesuatu kepada 
satu kaum lantaran tidak tahu." 


Al-Naisaburi menyebut bahawa ayat di atas diturunkan khusus menyentuh 
peristiwa al-Walid bin Ugbah bin Abi Muit yang diutus oleh Rasulullah s.a.w. kepada 
Bani Mustalig dengan tugas mengumpul zakat. Sedangkan di antara beliau dengan 
suku Bani Mustalig itu bermusuhan pada zaman jahiliyah dahulu. Apabila mereka 
mendengar kedatangannya dengan tugas, mereka bersedia menerimanya dengan 
penuh hormat. Walau bagaimanapun syaitan pula membisik kepada al-Walid bahawa 
golongan tersebut akan membunuhnya. Ia amat takut, lalu pulang mendapatkan 
Rasulullah s.a.w. sambil mengadu bahawa Bani Mustalig enggan membayar zakat 
mereka, dan mereka mahu membunuhnya. Dengan itu Rasulullah s.a.w. jadi marah 
dan bersikap sedia untuk menyerang mereka. Tiba-tiba datang perwakilan Bani 
Mustalig menghadap Rasulullah s.a.w. dan menjelaskan: “Kami mendengar ketibaan 
utusan tuan, lalu kami keluar bersedia menyambutnya untuk menunaikan hak Allah, 
maka ternyata ia terus pulang, maka kami amat bimbang, kepulangannya itu, 
mungkin ia ada menerima apa-apa surat dari tuan yang murka ke atas kami, dan 
kami mohon perlindungan Allah daripada kemarahan-Nya dan kemarahan Rasul-Nya”. 
Maka atas dasar itu turunlah ayat tersebut.” 

Kalaulah berdasarkan maklumat di atas, dengan turunnya ayat dari Surah al- 
Hujurat itu, maka al-Walid bin Ugbah, sejak zaman Rasulullah s.a.w. lagi sudah dicap 
oleh Allah dan Rasul-Nya sebagai fasig. Lalu dari sini timbul persoalan, bagaimanakah 
boleh terjadi orang yang Allah dan Rasul-Nya gelarkan sebagai fasig itu terus 
mendapat penghormatan dan tempat yang baik ketika pemerintahan Abu Bakar r.a. 
dan Umar bin al-Khattab r.a. Buktinya seperti catatan sejarah di bawah: 


1. Dalam tahun ke-12H., ketika peperangan al-Mazar, al-Walid bin Ugbah diberi tugas 
penting dan cukup rahsia di antara Khalifah Abu Bakar r.a. dan panglimanya di 
medan perang iaitu Khalid bin al-Walid r.a. Ini termasuk menjadi pemegang 
amanah rahsia perang, dan membawa pulang harta rampasan 1/5 kepada khalifah 
di ibu negara.” 

2. Al-Walid bin Ugbah ditugaskan sekali lagi oleh Khalifah Abu Bakar r.a. membawa 
bekalan dan bantuan perang kepada panglima 'ladh bin Ghanam al-Fihri dalam 
peperangan 'Ain al-Tamar.'“ 

3. Pada hari-hari terakhir Khalifah Abu Bakar r.a. iaitu dalam tahun 13H., al-Walid 
diberi kepercayaan sebagai ketua pemungut hasil cukai kawasan Gudha'ah dan al- 


?” Al-Tabari, Tarikh Rusul, Jil. IV, hlm. 271. 

“0 Abu al-Hassan al-Naisaburi, Asbab al-Nuzul, Kaherah. 

21 Al-Our'an surah al-Hujurat 49:6. 

“2 Al-Naisaburi, Asbab al-Nuzul, hlm. 222. 

“3 Al-Tabari, Tarikh al-Rusul, jil. 111, hlm. 351. 

0 (bid., him. 377. Lihat juga Ibn Arabi, dlm. al-Awasim Mln al-Gawasim, hlm. 86 

Walid juga ditugaskan memimpin satu ketumbukan tentera jihad ke timur Jordan 
di samping ketumbukan pimpinan Amru bin al-'As ke Palestin. 

4. Dalam tahun ke-15H., iaitu pada zaman pemerintahan Khalifah Uthman bin al- 
Khattab rr.a., al-Walid dilantik menjadi amir (gabenor) bagi negeri-negeri Bani 
Taghlib dan Arab al-Jazirah, berperanan melindungi bahagian belakang para 
mujahidin yang bergerak ke utara Syam agar tidak diserang dari arah belakang. 
Al-Walid juga memberi nasihat kepada Khalifah Umar r.a. supaya menulis surat 
amaran kepada Kaisar Konstantinopel agar segera berundur ke garisan yang 
memisahkan mereka dari negara Islam.” 


Melihat kepada tugas-tugas penting dan utama yang menyentuh keselamatan 
dan masa depan negara Islam, diserahkan oleh dua orang khalifah iaitu Abu Bakar 
dan Umar kepada al-Walid, seseorang yang waras akan bertanya diri sendiri, apakah 
benar al-Walid itu seorang fasig sejak zaman Rasulullah s.a.w. lagi ? Apakah Khalifah 
Abu Bakar dan Umar tidak tahu bahawa al-Walid itu seorang fasig ? Di sini timbullah 
kesangsian sejauh mana benamya berita tentang kefasigan itu. Bagi menyelesaikan 
isu ini, huraian Ibn al-Arabi dapat membantu ke arah hakikat yang sewajarnya, 
katanya: "Sebelum ini aku juga hairan bagaimana ayat yang tersebut itu boleh turun 
disebabkan oleh al-Walid bin Ugbah, dan Allah menggelarnya fasig, kemudian ia pula 
mendapat tempat istimewa di hati Khalifah Abu Bakar dan Umar iaitu berbelas-belas 
tahun sebelum Khalifah Uthman r.a. melantiknya menjadi gabernor Kufah. Maka 
pertentangan diantara kepercayaan Abu Bakar dan Umar kepada al-Walid dengan 
apa-apa yang sewajarnya dibuat oleh kedua-duanya terhadap orang yang Allah 
gelarkan sebagai fasig telah membuat pikiran saya rasa syak, sama ada ayat ini 
betul-betul diturunkan kerana al-Walid atau orang lain. Apabila fikiran saya dimainkan 
oleh rasa syak sedemikian, saya mulai meneliti beberapa sumber tentang sebab nuzul 
ayat tersebut. Akhirnya didapati berita itu hanya terbatas pada Mujahid, Oatadah, 
atau Ibn Laila, atau Yazid bin Ruman dan tidak seorang pun di kalangan mereka 
menyenaraikan nama-nama perawi (penyampai khabarnya) bagi jangka masa 100 
tahun atau lebih di antara masa melapor berita dengan waktu peristiwa itu berlaku. 
Sedangkan di sekitar seratus tahun itu dipenuhi oleh perawi-perawi yang berbagai- 
bagai ragam. Oleh itu, sekiranya ulama-ulama al-Jarh Wa al-Ta'dil sendiri tidak dapat 
mengenal pasti para perawi yang memenuhi ruang seratus tahun itu, malahan nama- 
nama mereka pun tidak dapat dikesan, maka tidaklah boleh, dari segi syarak maupun 
sejarah untuk membuat keputusan berita sebab nuzul itu adalah sesuatu yang benar. 
306 Keputusan ini dapat dikuatkan lagi dengan Hadith riwayat al-Imam Ahmad melalui 
'musnad'nya (Jil. IV-32, cet. 1) daripada syeiknya Fayadh bin Muhammad al-Ruga 
berasal daripada Abdullah al-Hamzani yang thigah (dipercayai) iaitu tentang umur al- 
Walid bin Ugbah ketika peristiwa pembebasan Makkah. Pada masa itu al-Walid masih 
kanak-kanak, dan peristiwa penghantaran pemungut cukai kepada Bani Mustalig oleh 
Rasulullah s.a.w. berlaku pada tahun yang sama. Maka adakah munasabah kanak- 
kanak pada umur sementah itu dihantar tugas memungut cukai ? ?” Oleh itu, jelaslah 
bahawa ayat 6 Surah Al-Hujurat , diturunkan kerana orang lain. ?88 dan bukan kerana 


30 Jbn Arabi, al-Awasim Min al-Gawasim., hlm. 86. 

“Al-Jarh wa al-Ta'dil, ialah satu bidang khusus ilmu hadis sebagai kaedah atau method untuk 
membezakan periwayat-periwayat yang terkenal aman, kuat hafalan dan teliti dengan 
periwayat yang terkenal pembohong, pelupa dan suka mencipta Hadith sendiri. Bukan 
bertujuan menjatuhkan periwayat, tetapi untuk memastikan sesuatu Hadith, bagi tujuan 
memelihara syariat. Lihat Ahmad Atiayatillah dlm. Al-@Gamus al-Islami, jil. I, hlm. 592. 

“06 (bid., him. 90, 91. 

“07 Ibid., him. 92, 93. 

08 (bid., him. 97. 

al-Walid bin Ugbah seperti yang diheboh-hebohkan. Begitu juga tuduhan ke atas al- 
Walid yang dikatakan seorang penagih arak ketika menjadi gabenor Kufah, adalah 
tuduhan yang tidak berasas. Ini kerana dua orang saksi perkara itu ialah orang yang 
terkenal buruk perangai dan jahat tingkah laku. 


MARWAN BIN AL-HAKAM 


Tentang Marwan bin al-Hakam r.a. yang dihebohkan sebagai fasig dan jahat yang 
mendapat tempat istimewa ketika pemerintahan Khalifah Uthman adalah satu 
tuduhan yang melampau dan berat kerana menurut penyelidikan Ibn Arabi, dan Ibn 
Taimiyah dalam Minhaj al-Sunnahnya, Marwan ialah seorang yang bersifat adil di 
kalangan pembesar sahabat dan tabi'in serta fugaha' muslimin. Di kalangan sahabah, 
umpamanya, Sahl bin Saad al-Saidi pernah mengambil Hadith daripada beliau. 
Riwayatnya terdapat di dalam sahih al-Bukhari dan lain-lain. Di kalangan tabi'in pula, 
pembesar tabi'in yang meriwayatkan Hadith daripada beliau ialah seperti Zain al- 
Abidin, Ali bin al-Hassan, Said bin al-Musayyab dan sahabat- sahabat daripada fugaha' 
terkenal seperti Abu Bakar bin Ab. Rahman bin al-Harith bin Hisyam al-Makhzumi, 
Abaidillah bin Abdullah bin Utbah bin Mas'ud, Urwah bin al-Zubair dan lain-lain lagi.” 
Kalaulah Marwan dikenali sebagai fasig dan berperibadi buruk seperti yang 
digambarkan oleh sesetengah sejarawan, maka sudah tentu tidak ada ulama sahabat 
atau tabi'in atau fugaha' muslimin yang sedia mengambil Hadith daripada beliau, 
bahkan merekalah orang pertama menolak dan menyanggahnya. Ini kerana 
pembesar-pembesar ulama dahulu bukanlah seperti sebahagian ulama zaman 
mutakhir ini yang begitu mudah menggadai kemurnian agama semata-mata kerana 
nama dan sesuap nasi. 

Berdasarkan kepada tuduhan-tuduhan tidak berasas ini jelas menunjukkan 
bahawa pihak penentang kerajaan cuba mewujudkan beberapa sifat peribadi yang 
dirasakan buruk, kemudian dikaitkan dengan pegawai-pegawai kerajaan pimpinan 
Khalifah Uthman r.a. Memang telah dirancang bahawa pegawai-pegawai yang 
dikaitkan dengan sifat-sifat itu dipilih daripada individu-individu yang ada hubungan 
kekeluargaan dengan khalifah. Dengan itu akan tercapailah tujuan mereka iaitu bagi 
menarik perhatian orang ramai untuk mengatakan betapa buruknya pemerintahan 
Khalifah Uthman bin Affan r.a., kerana tidak mengambil kisah peribadi dan keimanan 
seseorang pegawai yang akan dipilih, tetapi yang penting pegawai itu mestilah ada 
hubungan kekeluargaan dengan beliau. 


PERLANTI KAN PEGAWAI DAN KAUM KELUARGA 


Banyak buku sejarah Islam memberi sebab kemarahan dan tentangan rakyat 
terhadap politik Khalifah Uthman r.a. merujuk kepada cara beliau memilih pegawai 
yang terdiri dari kaum keluarganya semata-mata. Dikatakan bahawa Uthman bin 
Affan membiarkan pegawai-pegawai pada zaman Umar bin al-Khattab r.a. yang lalu 
bertugas hanya setahun kemudian memecat mereka seorang demi seorang. “8 
Kemudian beliau melantik para pegawai yang terdiri dari Bani Umaiyah sebagai ganti 
mereka, mereka pula terlalu muda dan berperibadi buruk. “1! Tindakan ini 
menimbulkan dua permasalahan: 


29 Ibid., him. 89. 
310 Pr. Ali Ibrahim Hassan, al-Tarikh al-Islami al-'“Am, Kaherah, 1972, hlm. 250. 
31 bid. 

1. Apakah benar-benar menjadi satu kesalahan menurut Islam jika seorang 
Khalifah memilih pegawai daripada keluarga sendiri ? 

2. Apakah hanya Saiyidina Uthman r.a. sahaja yang melantik kaum keluarganya 
mengisi jawatan-jawatan penting kerajaan pimpinannya ? 


Persoalan Pertama 


Merujuk kepada persoalan pertama bahawa kuasa melantik dan memecat seseorang 
pegawai di dalam kerajaan merupakan ijtihad dari khalifah. ''? Ini kerana seorang 
khalifah mempunyai autoriti tersendiri dalam perkara ini. Ini merujuk kepada syarat- 
syarat kelayakan yang dimiliki oleh seseorang sehingga memungkinkan ia dipilih 
menjadi khalifah atau ketua negara. Terdapat dua syarat utama yang meletakkan 
seseorang khalifah ke tahap autoriti berkenaan, iaitu: 


1. Keadilan yang menyeluruh bagi semua syaratnya. 

2. Memiliki ilmu yang memungkinkan seseorang khalifah itu berijtihad pada 
semua permasalahan dan hukum. ?8 Ini bermakna soal perlantikan dan 
perlucutan jawatan seseorang pegawai kerajaan adalah tertakluk dalam bidang 
kuasa dan autoriti seseorang khalifah. Inilah yang berlaku ketika pemerintahan 
Khulafa al-Rasyidin, Abu Bakar, Umar, Uthman dan Ali r.a. Khalifah Abu Bakar 
al-Siddig tidak mengekalkan semua pegawai kerajaan zaman pemerintahan 
Nabi s.a.w. Ada yang dikekal dan ada yang dipecat. '“ Begitu juga halnya 
dengan pemerintah Umar bin al-Khattab r.a., pengekalan dan pemecatan juga 
berlaku. 8? Mungkin ada orang menimbulkan persoalan pada zaman 
pemerintahan khalifah Uthman bukan perkara perlantikan dan pemecatan 
sahaja, tetapi soalnya Khalifah Uthman r.a. memilih keluarganya, sedangkan 
Umar r.a. umpamanya, tidak berbuat demikian. Di sinilah duduknya peranan 
ijjtihad khalifah. Setiap khalifah arif tentang anggota keluarganya. Khalifah 
Uthman r.a. tahu kebolehan anggota keluarganya dari Bani Umaiyah dalam 
pentadbiran dan politik, hinggakan pemerintahan Rasulullah s.a.w. sendiri 
menggunakan 3/4 pegawai kerajaan daripada Bani Umaiyah '!$ dan tidak 
daripada Bani Adi" dan bukan juga daripada Bani Taiyim.” Bahkan ketika 
pemerintahan Khalifah Abu Bakar dan Umar sendiri, ramai pegawai utama 
termasuk gabenor yang dipilih daripada Bani Umaiyah, seperti Yazid bin Abu 
Sufyan, Mu'awiyah bin Abi Sufyan, Attab bin Usaid, Uthman bin Abi al-As dan 
lain-lain. Tentu ada orang yang mempersoalkan, apa kurangnya anakanda 
Umar bin al-Khattab yang bernama Abdullah bin Umar r.a. dari segi ilmu dan 
kezuhudannya, tetapi Umar tidak memilihnya. Sebenarnya, Khalifah Umar r.a. 
tahu siapa mereka, berilmu dan zahid, tetapi bagaimana dengan pentadbiran 
dan politik ? Itulah sebabnya apabila Khalifah Umar r.a. ditikam dan hampir 
menemui ajal, ada orang wmencadangkan supaya khalifah melantik 
anakandanya Abdullah bin Umar menjadi penggantinya. Khalifah Umar 


12 Ibnu Arabi, al-Awasim, hlm. 87. 
338 Al-Mawardi, al-Ahkam al-Sultaniyah, Kaherah. Cet.II, 1966/1386, hlm. 6. Lihat juga Saadi 
Abu Habib, dalam Dirasah fi Minhaj al-Islam al-Siyasi, Beirut, 1985, hlm. 201, 202, 203. 


34 Al-Tabari, Tarikh al-Rusul, jil. Ill, hlm. 147, 427. 
15 Ibid., ji.IV, hlm. 241. 
“10 bid. 


"Bani “Adi ialah suku kaum keturunan Umar bin al-Khattab r.a. 
"Bani Taiyim ialah suku kaum keturunan Abu Bakar al-Siddig r.a. 

menengking “Allah menghancurkan kamu! Demi Allah aku tidak mahu begitu, 
celaka! Bagaimanakah aku akan memilih orang itu, sedangkan untuk 
menceraikan isterinya pun dia tidak mampu!"? '" 


Persoalan Kedua 


Kalau diteliti sumber-sumber yang menyalahkan Khalifah Uthman bin Affan r.a. 
kerana mengutamakan orang-orang daripada Bani Umaiyah menduduki jawatan- 
jawatan penting negara seperti gabernor wilayah (wali), pemungut cukai daerah dan 
sebagainya, maka akan ditemui sesuatu yang cukup aneh, kerana kebanyakan 
sumber itu datangnya daripada golongan syi'ah, khususnya Syi'ah Imamiyah, yang 
berpegang bahawa Saiyidina Ali dan keturunannya sahaja yang berhak menjawat 
jawatan Khalifah itu. Malahan menurut mereka, Saiyidina Ali r.a., lebih berhak 
daripada Abu Bakar, Umar dan Uthman r.a. Ini kerana menurut mereka Nabi 
Muhammad s.a.w. telah menentukan jawatan tersebut kepada bakal-bakal imam 
khalifah yang akan menjawat jawatan tersebut selepas baginda. ''8 Apabila isu itu 
timbul, maka golongan-golongan oportunis dalam Islam seperti Saba'iyah pasti 
mengambil kesempatan membesar-besarkannya. Apa yang dikatakan aneh itu ialah 
kerana kalangan yang menyokong Saiyidina Ali atau Syi'ah begitu lantang menentang 
perlantikan kaum keluarga oleh Saiyidina Uthman r.a., sedangkan mereka lupa atau 
pura-pura lupa kepada tindakan ketua mereka Saiyidina Ali r.a. ketika memerintah 
negara atau khalifah. Apakah yang beliau lakukan ? Saiyidina Ali r.a. juga bertindak 
seperti Saiyidina Uthman r.a. Kalau tindakannya itu salah di sisi agama, sudah tentu 
Saiyidina Ali r.a., seorang sahabat besar Rasulullah s.a.w., tidak melakukannya. Cuba 
lihat para gabenor (wali) dan pegawai utama negara pada zaman pemerintahan 
Saiyidina Ali bin Abi Talib r.a. seperti yang tercatat dalam sejarah: 


1. Abaidillah bin Abbas menjadi gabenor Yaman. 

2. Outham bin al-Abbas menjadi gabenor Makkah dan juga Taif. 

3. Sahl bin Hunaif atau sesetengah sejarawan mengatakan Thumamah bin al-Abbas 
menjadi gabenor Madinah. 

4. Abdullah bin Abbas dilantik menjadi gabenor Basrah. 

5. Muhammad bin Abu Bakar anak tiri beliau sendiri menjadi gabenor Mesir (Ali 
mengahwini ibunya setelah ayahnya Abu Bakar r.a. meninggal waktu itu 
Muhammad masih kecil).''? Ini tidak termasuk pegawai-pegawai pemungut zakat 
dan cukai di serata pelosok negara. Rara-rata mereka terdiri daripada kaum 
keluarganya yang terdekat sama ada dari sebelah pihak ibunya ataupun bapanya. 
Malahan lebih jauh daripada itu, golongan Syi'ah mendakwa Saiyidina Ali r.a. telah 
menentukan jawatan khalifah itu disandang oleh anak cucunya sahaja, mereka 
menjawatnya seorang demi seorang. Maka yang anehnya ialah, kalau melantik 
kaum keluarga memegang jawatan biasa kerajaan sudah dianggap satu kesalahan 
atau mungkar, maka melantik mereka secara penentuan menjawat jawatan 
khalifah atau Ketua Negara, tentulah lebih dahsyat, atau lebih besar mungkarnya. 
Akan tetapi apabila pihak mereka sendiri yang melakukan, tidak pula dianggap 
salah. Jadi, di sinilah titik penilaiannya, segala kesalahan yang dibebankan ke atas 
Khalifah Uthman bin Affan r.a. itu benar-benar satu kesalahan agama atau 
semata-mata satu sandiwara! Akhirnya sama-sama mengutuk dan menyalahkan 


37 Al-Tabari, Tarikh al-Rusul, jil. IV, hlm. 228. 
38 Ahmad Amin, Fajar al-Islam, hlm. 267, 271. 
319 'bn Taimiyah, Minhaj al-Sunnah, jil. Ill, hlm. 173-175. 

Khalifah Uthman r.a. sebagai pemerintah yang tidak adil, diskriminasi, 
menyeleweng dan sebagainya. 


Isu Kesepuluh: Memecat Abu Musa al-Asy'ari daripada Jawatan 
Gabernor 


Abu Musa al-Asy'ari seorang sahabat utama Rasulullah s.a.w." yang berkhidmat dalam 
pentadbiran Rasulullah s.a.w., Abu Bakar al-Siddig r.a., dan juga Umar bin al-Khattab 
r.a. 20 Oleh sebab rekod pentadbirannya cemerlang, maka Khalifah Uthman bin Affan 
r.a. terus mengekalkannya menjadi gabernor mentadbir wilayah Basrah. Setelah kira- 
kira enam bulan bertugas, ada riwayat mengatakan tiga bulan, beliau telah dipecat. 
Walau bagaimanapun pemecatannya telah dijadikan isu oleh kumpulan penentang 
kerajaan, seolah-olah Khalifah Uthman r.a. bertindak menzalimi seorang sahabat Nabi 
s.a.w. yang berpengalaman. Rata-rata buku sejarah Islam, hanya memberi maklumat 
separuh jalan, iaitu sekadar menyebut Khalifah Uthman r.a. bertindak memecat Abu 
Musa al-Asy'ari, “2! tetapi tidak menjelaskan sebab-musabab mengapakah ia dipecat. 
Oleh itu, pembaca yang kurang teliti akan mudah terasa, bahawa Abu Musa r.a. 
dipecat secara tidak adil atau dipecat tanpa sebab yang munasabah. Lalu dengan 
sendirinya membuat kesimpulan bahawa Uthman bin Affan r.a. seorang khalifah yang 
zalim. 

Sebenarnya menurut catatan al-Thabari dan lain-lain, pada tahun ketiga 
perlantikan Uthman r.a. menjadi khalifah, penduduk Izaj dan Akrad (Kurdi) telah 
murtad. Abu Musa al-Asy'ari sebagai orang yang bertanggung jawab telah mengarah 
seluruh penduduk wilayahnya supaya keluar berjihad menentang suku-suku yang 
murtad itu. Sebagai gabernor beliau juga mendorong mereka supaya berjihad dengan 
berjalan kaki sambil menerangkan kelebihan-kelebihan tertentu sekiranya berjihad 
dengan berjalan kaki. Orang ramai menjadi cukup bersemangat, sehingga yang ada 
kenderaan membuang kenderaannya. Semuanya sepakat untuk berjalan kaki ke 
medan perang. Akan tetapi ada sebahagian penduduk yang berpendapat tidak perlu 
keluar dahulu, sebaliknya menunggu gabernor keluar dahulu. Kalau beliau berjalan 
kaki, maka kita juga jalan kaki. Apabila tiba hari yang dijanjikan, Abu Musa r.a. keluar 
menunggang kuda diiringi empat puluh ekor baghal” lalu mereka menyerbu 
kenderaannya, dan memekik: "Beginikah cara temberang kamu, hanya kami disuruh 
berjalan kaki!" Maka beliau menerangkan mereka sesuatu dan mereka pun 
meninggalkannya. Orang ramai itu datang menghadap khalifah Uthman r.a. meminta 
supaya beliau disingkirkan. Beliau digantikan oleh Abdullah bin Amir.?? Walaupun 
perkara ini kelihatan kecil, namun bagi seseorang ketua pentadbir wilayah Islam, 
sikap tidak mengerjakan apa dikata adalah sesuatu yang cukup menjejaskan. Sebab 
itu ia layak dipecat, kerana terang-terangan dimurkai Allah s.w.t.?? 


" Abu Musa bernama Abdullah bin Gais bin Salim dilahirkan di Zubaid tahun 602 M. Salah 
seorang yang berhijrah ke Habsyah. Sepulangnya dari Habsyah, Rasulullah s.a.w. melantiknya 
mentadbir sebahagian daerah Yaman. Pada tahun 17 H., Khalifah Umar bin al-Khattab r.a. 
melantiknya menjadi gabernor Basrah. la juga salah seorang hakim dalam peristiwa al- 
Tahkim. (Lihat Ahmad Atiyaitillah, dlm. al-@Gamus al-Islami, jil. I, 1963, hlm. 117.) 

20 Al-Tabari, Tarikh al-Rusul, jil. Ill, hlm. 427, jil. IV, hlm. 2541. 

21 Dr. Ali Ibrahim Hassan, al-Tarikh al-Islami, hlm. 250. 

" Baghal ialah haiwan kacukan antara kuda dan kaldai. 

22 Al-Tabari, Tarikh al-Rusul, jil. IV, hlm. 265. 

28 (bid. 

Wahai orang-orang yang beriman, mengapakah kamu berkata perkara yang kamu 
tidak laksanakan. Besarlah kemurkaan di sisi Allah bahawa kamu cuma berkata 
sedangkan kamu tidak laksanakan. 


Tambahan pula Khalifah Uthman r.a. cukup faham, sekiranya beliau tidak memecat 
Abu Musa, bererti beliau sengaja mempertahankan kemungkaran. Ini sudah pasti 
akan menimbulkan huru-hara, kerana orang ramai mahukan Abu Musa dipecat. Akan 
tetapi bagi orang yang berniat menyalahkan khalifah, walaupun ia melaksanakan 
kebenaran dengan memecat pegawai yang melakukan kesalahan, mereka memutar- 
belitkan kenyataan yang benar itu dengan menghebohkan bahawa khalifah menzalimi 
sahabat Nabi s.a.w. Jadi ada-ada saja yang tidak kena. 


Isu Kesebelas: Menyerahkan 1/ 5 Rampasan Afrika kepada Abdullah 
bin Abi al-Sarh 


Ketika pemerintahan Saiyidina Uthman r.a. juga, penduduk-penduduk Mesir, Kufah 
dan Basrah heboh memperkatakan tentang diskriminasi Khalifah Uthman r.a., kerana 
memberi 1/5 hasil rampasan Benua Afrika kepada pegawainya Abdullah bin Saad bin 
Abi Sarh, gabernor Mesir. Sebenarnya perkara yang dihebohkan itu tidaklah benar, 
malahan ia sengaja diputarbelitkan. Kedudukan yang sebenar ialah Khalifah Uthman 
r.a. memberikan kepada panglima Abdullah itu hanya 1/5 dari 1/5 bagian yang 
diperuntukkan, sebagai ganjaran kepada baktinya berjihad di Afrika. ??' Perkara ini 
dilaporkan oleh al-Tabari seperti berikut: Khalifah Uthman r.a. memerintahkan 
Abdullah bin Saad: “Sekiranya Allah memberi kejayaan kepada kamu membebaskan 
Afrika esok, maka kamu mendapat ganjaran 1/5 dari 1/5 daripada harta rampasan 
yang dikurniakan oleh Allah. Maka Abdullah mara bersama-sama tenteranya 
merentasi tanah Mesir, dan mengharungi bumi Afrika dengan membebaskan daratan 
dan gunung-ganangnya. Apabila selesai Abdullah mengagih-agihkan rampasan perang 
kepada semua tentera mengikut yang diperuntukkan, ia sendiri mengambil 1/5 dari 
1/5, dan 4/5 lagi dihantar pulang kepada khalifah. ?? 

Walaupun kuasa khalifah boleh menentukan bahagian-bahagian seperti itu 
kepada panglima-panglima yang berjasa dalam urusan jihad tetap bertitik-tolak 
daripada niat yang baik, Khalifah Uthman r.a. masih bertanyakan pandangan tentera- 
tentera yang terlibat, sekiranya mereka bersetuju ia akan meneruskan pemberian itu, 
kalau tidak aka ditarik balik. Apabila didapati mereka tidak bersetuju, lalu ia menarik 
balik pemberian tersebut. “8 Walau bagaimanapun orang-orang yang di luar kota 
Islam, masih terus menghebohkan tentang pemberian khalifah tersebut. Persoalannya 
disini, adakah menjadi satu kesalahan khalifah memberi peruntukkan 1/5 daripada 
harta rampasan perang kepada tokoh-tokoh yang difikirkan munasabah ? Atau adakah 
Khalifah Uthman r.a. sahaja pada zaman awal pemerintahan Islam yang mereka-reka 
perkara itu ? Al-lImam Amir bin Syarahil al-Sya'abi berkata: “Sesungguhnya 
pemberian-pemberian dalam bentuk percuma, adalah diambil 1/5 dari fai' (rampasan 
perang)”: Ia juga berkata: “Khalifah Umar r.a. telah memperuntukkan pemberian 
kepada Talhah, Jarir bin Abdullah dan al-Ribbil bin Amru. Umar bin Khattab juga telah 


4 Dr. Mustafa Hilmi, Nizam al-Khilafah, hlm. 86. Lihat juga Ibn Arabi, al-Awasim, hlm. 100. 
?5 Al-Tabari, Tarikh al-Rusul, Jil. Il, him. 253, 254. 
22 Ibid., hlm. 254. 

menghadiahkan sebidang tanah di Basrah kepada Nafi' saudara Ziad, dan Abi Bakrah 
untuk kegunaan kuda dan untanya." '” 

Manakala pemerintah-pemerintah yang lain, al-Gadi Abu Yusuf menjelaskan: 
"Sesungguhnya Rasulullah s.a.w. telah memperuntukkan hadiah kepada beberapa 
kaum, terutamanya yang baru berjinak-jinak dengan Islam. Begitu juga khalifah- 
khalifah selepasnya memberi pemberian sekiranya difikirkan ada kebaikannya.?? Satu 
penilaian yang dibuat oleh al-Imam al-Sya'abi agak menarik, ketika mengulas 
beberapa pemberian yang dibuat oleh Khalifah Uthman r.a., beliau berkata: "Khalifah 
telah menghadiahkan kepada al-Zubair, Khabbab,” Abdullah bin Mas'ud, Ammar bin 
Yasir, dan Ibn Habbar. Maka sekiranya Uthman r.a. dianggap bersalah kerana 
mengeluarkan hadiah, maka orang-orang yang menerima hadiah yang salah itu juga 
lebih bersalah lagi, dan melalui orang-orang inilah kita menerima agama ini 
(Islam)."”2? Begitu juga Ali bin Abi Talib, beliau telah memberi hadiah sekeping tanah 
kepada Kardus bin Hani' al-Kardusiyah, dan juga kepada Suaid bin Ghafalah. Jadi 
jelaslah bahawa bukanlah langkah atau tindakan itu yang salah atau mahu 
dipersalahkan, tetapi Khalifah Uthman itu sendiri yang sengaja mahu dipersalah dan 
disingkirkan. Malahan jika sekiranya Khalifah Uthman bertindak berpuluh kali ganda 
lebih baik daripada Khalifah Abu Bakar, Umar dan Ali r.a. sekalipun umpamanya, 
beliau tetap dianggap salah. 


Isu Kedua Belas: Mengguna Harta Benda Negara sebagai Hadiah dan 
Ganjaran kepada Kaum Keluarga Sendiri 


Isu ini adalah lanjutan daripada isu sebelumnya, dan merupakan salah satu bahan 
yang menjadi kegemaran sebahagian penulis sejarah Islam untuk membesar- 
besarkannya. Malahan ada yang sampai menggambarkannya sebagai isu yang 
menyebabkan jatuhnya pemerintahan Khalifah Uthman dan juga menjadi sebab 
kematiannya. Kemuncak isu ini begitu diperkatakan di wilayah-wilayah yang 
berjauhan dari ibu kota Madinah seperti Kufah, Basrah dan Mesir. Ini bererti 
maklumat yang sebenar lambat tiba ke wilayah-wilayah yang berkenaan, dan inilah 
yang menjadi faktor yang memberi banyak ruang kepada penentang Islam untuk 
meracuni pemikiran orang ramai terhadap pemerintah. Saiyidina Uthman bin Affan 
r.a. memang terkenal banyak memberi hadiah, pemberian dan sagu hati, khususnya 
kepada kaum kerabatnya. Sebenarnya, ini bukan perkara baru bagi Uthman r.a. 
malahan semenjak sebelum menjadi khalifah lagi. Ini kerana beliau seorang yang 
kaya, usahawan dan saudagar yang terkenal pemurah, dihormati dan dikasihi oleh 
kaumnya kerana sifat-sifat yang terpuji sekalipun beliau seorang hartawan. “ Cuma 
punca kekeliruan masalah ini ialah orang jarang-jarang bertanya dan jarang-jarang 
mendedahkan dalam buku-buku sejarah atau sebagainya persoalan umpamanya, 
harta benda dan barang-barang yang dijadikan bahan hadiah atau pemberian itu milik 
siapa ? Adakah milik negara yang Saiyidina Uthman r.a. menjadi pemerintahnya, atau 
milik pribadi ? Inilah antara persoalan yang amat jarang-jarang diketengahkan, apa 
lagi dicari jawapannya. Memanglah kalau dilihat secara mendatar, waktu beliau 


“7 Ibn al-Arabi, al-Awasim, hlm. 101. Petikan daripada huraian tentang biografi Napi' dlm. al- 
Isabah.. 

'8 Al-@adhi Abu Yusuf, Kitab al-Kharaj. 

" Khabbab bin al-Aratt, salah seorang sahabat besar Rasulullah s.a.w. la banyak menyertai 
peperangan jihad bersama-sama Rasulullah s.a.w. seperti: Badar , Uhud, Khandak dan lain- 
lain. (lihat: Ibn Saad dalam al-Tabagat al-Kubra. jil. Ill, hlm. 117.) 

29 Ibn al-Arabi, al-Awasim, hlm. 101 

“0 Rafig al-Azm, Asyhar Masyahir, hlm. 625. 

menjadi ketua negara dan dalam masa yang sama memberikan hadiah dan 
pemberian tentulah orang cepat menganggap bahawa itu semua merupakan harta 
negara, lebih-lebih lagi bagi mereka yang tinggal di kawasan yang jauh dan menerima 
maklumat secara perkhabaran semata-mata. Pada hal persoalan-persoalan begini 
akan terjawab sendiri sekiranya seseorang itu dapat meneliti biografi dan tindakan- 
tindakan Uthman bin Affan r.a. sebelum menjadi khalifah lagi, seperti antaranya: 


1. Sejak zaman Rasulullah s.a.w. lagi Saiyidina Uthman merupakan tokoh yang 
paling banyak menyumbangkan harta kekayaan peribadi ke jalan Allah jika 
dibandingkan dengan orang lain, sekalipun jika dibandingkan dengan Abu Bakar 
dan Umar r.a. &: 

2. Tokoh paling mulia pada pandangan Allah dan Rasul-Nya, sehingga para 
malaikat dilaporkan segan dan malu kepadanya. ”? 

3. Seorang yang terlalu berani, kerana ikhlas dan yakinnya kepada Islam, 
mengatasi keberanian Umar bin al-Khattab r.a.” Satu-satunya makhluk di 
dunia ini yang diberi penghormatan dan kepercayaan oleh Allah dan Rasul-Nya, 
mengahwini, memiliki dan menjaga dua orang puteri seorang Nabi.“ 


Berdasarkan fakta-fakta ini, ia memperlihatkan tahap iman dan tagwa seorang 

sahabat Nabi s.a.w. yang terdiri dengan naluri Islam tulen, itulah yang mengawal 
dirinya sepanjang masa, sama ada ketika menjadi rakyat biasa maupun ketika 
menjadi pemerintah. Ini semua dapat menjelaskan siapakah sebenarnya Saiyidina 
Uthman r.a. Apakah orang seperti ini sanggup menyalahgunakan kuasa dengan 
memanjangkan tangan mengambil harta negara dan muslimin, semata-mata kerana 
ingin berbudi kepada sanak saudara? Bagi lebih menjelaskan isu yang kabur ini, 
huraian sejarawan al-Tabari perlu diikuti, antaranya: 
" “.Dan mereka mendakwa: Bahawa aku kasihkan keluargaku dan aku berikan 
mereka sesuatu. Maka sesungguhnya kasihku pada mereka, tidaklah sampai 
menyeret mereka ke arah durjana. Bahkan sekadar aku tunaikan hak ke atas mereka 
sahaja. Dan adapun pemberian yang dimaksudkan itu, maka sesungguhnya aku 
berikan mereka dari harta milikku sendiri. Dan aku sekali-kali tidak menghalalkan 
(menggunakan) segala harta muslimin bagi tujuan peribadiku: dan tidak juga bagi 
seseorang manusia lain. Dan sesungguhnya, aku pernah mengeluarkan pemberian- 
pemberian yang meluas daripada inti pati harta milikku sendiri pada zaman-zaman 
Rasulullah, Abu Bakar dan Umar r.a. dahulu: sedangkan kalau dibandingkan 
keadaanku pada waktu itu, masih dikirakan kurang berada. Adakah patut ketika aku 
berada di atas gigi kaum keluargaku (maksudnya sebagai ketua keluarga), dan 
umurku kian meningkat dan lalu aku serahkan apa-apa yang aku miliki pada kaum 
keluargaku, tiba-tiba golongan mulhid (penentang) itu terus mendakwa apa yang 
telah mereka dakwakan itu..!" 


81 Al-Syaukani, Dar al-Sahabah, hlm. 180. 

82 Muslim, Sahih Muslim, jil. VII, hlm. 116-117. 

338 Jalal Mazhar, Muhammad Rasulullah, him. 282. 

## Al-Sayuti, Tarikh al-Khulafa, hlm. 153. 

35 Al-Tabari, Tarikh al-Rusul, jil. IV, hlm. 347, 348. 

" Penjelasan ini dibuat oleh Khalifah Uthman bin Affan di hadapan para sahabat Nabi s.a.w. 
yang dijemput khas untuk menyelesaikan tohmahan golongan penentang terhadap Khalifah 
Uthman r.a. Semua kandungan penjelasan ini diterima oleh para sahabat, hanya golongan 
penentang yang terdiri dari Saba'iyah yang munafig dan sekutunya sahaja yang terus tidak 
mempedulikannya. 

Selain itu, satu perkara lagi yang perlu diberi perhatian ialah, dalam konteks 
negara Islam, harta negara, sama ada yang berbentuk wang ringgit maupun harta 
benda ditempatkan di perbendaharaan negara dan dikenali dengan Bait al-Mal. 
Seorang yang cukup amanah ditugaskan untuk menguruskannya dan ia bergelar Amin 
Bait al-Mal. Pada zaman pemerintahan Khalifah Uthman r.a., pengurus besar Bait al- 
Mal ialah Zaid bin Thabit r.a., malahan setiap kali khalifah keluar mengerjakan haji ke 
Makkah, Zaid bin Thabitlah yang memangku jawatan khalifah. '?8 Ini bererti khalifah 
sendiri tidak boleh sewenang-wenang keluar masuk, atau mengambil dan 
memunggah harta benda Bait al-Mal itu sesuka hati. Sebarang urusan mesti melalui 
pengurus besarnya. Manakala Zaid bin Thabit r.a. memang terkenal dengan 
amanahnya, malahan kalau sekiranya khalifah bertindak bermaharajalela mengambil 
dan mengeluarkan harta Bait al-Mal itu, sudah tentu, sebelum orang lain 
menentangnya, maka pengurus besamya Zaid bin Thabit akan menentangnya terlebih 
dahulu. Akan tetapi di sepanjang perjalanan Bait al-Mal pada zaman Khalifah Uthman 
r.a., tidak terdapat pun laporan atau tindakan pecah amanah atau sebagainya yang 
melibatkan khalifah dengan pihak Bait al-Mal. 


Isu Ketiga Belas: Merancang Strategi Membunuh Penentang- 
Penentang Kerajaan 


Isu-isu yang dicetuskan di wilayah-wilayah Islam itu sudah sampai ke tahap yang 
tidak dapat dibendung lagi. Kemuncaknya, mereka begitu nekad untuk menentang 
Khalifah Uthman r.a. dengan tiga matlamat: 


1. Mereka tidak akan berundur melainkan setelah Uthman dipecat: atau 

2. Mereka membunuh Uthman, atau 

3. Mereka bersedia menggadainya kepada Allah dan sekiranya terdapat pengikut- 
pengikut Uthman yang cuba menghalang, mereka sedia berperang habis- 
habisan.? 


Atas dasar itu, para penentang, mulai bergerak menuju sasaran, iaitu Madinah. 
Kumpulan dari Mesir disertai oleh kira-kira 600 orang, begitu juga dari Kufah dan 
Basrah. Kumpulan-kumpulan penentang ini berkumpul di suatu kawasan berhampiran 
Madinah, dan mulai berdialog dengan khalifah. Saiyidina Ali r.a. menjadi juru cakap 
dan orang tengah di antara kedua-dua belah pihak. Dalam dialog itu, khalifah tidak 
dapat memenuhi tuntutan para penentang supaya memecat para wali atau gabenor 
dan mengembalikan harta-harta tertentu. Khalifah juga terus bertegas tidak akan 
rneletakkan jawatan.” 

Orang ramai di Madinah menyangka bahawa konflik tersebut telah berjaya 
diselesaikan dengan memenuhi segala tuntutan penentang. Ini kerana mereka melihat 
para penentang sudah mulai bergerak pulang ke tempat masing-masing. Akan tetapi 
pada hari berikutnya seluruh penentang tiba-tiba berpatah balik menyerang Madinah 
dan menggunakan cara kekerasan. “? Mereka berpatah balik kerana kononnya 
penentang-penentang dari Mesir dapat mengesan seorang pemuda penunggang unta 
pos (barid), mengekori mereka dengan cara mencurigakan. Apabila pemuda tersebut 
ditangkap, didapati ia ada membawa surat bercop mohor khalifah yang mengarahkan 


26 Ahmad Atialaillah, al-Gamus al-Islami, jil. Ill, hlm. 152. 

37 Ibn al-Athir, al-Kamil fi al-Tarikh, Dar Sadir, Beirut, 1977, jil. Ill, hlm. 169. 
8 Dr. Ali Ibrahim Hassan, al-Tarikh al-Islami al-Am, hlm. 256, 257 

29 'bid., him. 257. 

kepada gabernornya Abdullah bin Sa'ad bin Abi Sarh supaya membunuh pembesar- 
pembesar penentang itu apabila mereka tiba di Mesir kelak. “? Berita tentang 
pembawa surat arahan bunuh itu agak mengelirukan. Ada yang mengatakan surat itu 
dibawa oleh budak gembala unta-unta milik kerajaan atau sadagah. '" Ada yang 
mengatakan budak itu bernama Warasy, salah seorang khadam khalifah Uthman r.a. 
342 Jan ada yang menyebut secara umum, iaitu seorang pembawa surat (posman). “8 
Walau siapa pun yang membawa surat itu, pokoknya mereka mendakwa 
kononnya ia membawa surat khalifah dengan arahan bunuh. Jadi, tentu surat itu 
surat Khalifah Uthman r.a., sebab itu ia berhak dihukum sebelum mereka dihukum. 
Lalu atas dasar itu kononnya mereka bersetuju berpatah balik dan mengepong 
kediaman khalifah Uthman r.a. ' Peristiwa ini menimbulkan beberapa persoalan 
jaitu: 
1. Apakah benar surat itu surat arahan daripada khalifah Uthman r.a. ? Benarkah 
cop mohor itu kepunyaan negara ? 
2. Mengapakah Khalifah Uthman tidak meletakkan jawatan seperti yang dituntut 
oleh para penentang, sedangkan keadaan waktu itu cukup kritikal ? 
3. Mengapakah Khalifah Uthman tidak menyerahkan sahaja Mawan bin al-Hakam 
kepada para penentang yang menuduhnya sebagai pembuat surat berkenaan ? 


Sekiranya persoalan-persoalan seperti ini tidak dapat diberi penjelasan yang 
benar dan wajar sudah tentulah Khalifah Uthman r.a. terlibat dan bertanggungjawab 
dalam perkara itu. Oleh itu beliau memang wajar dihukum. Ibn al-Athir mencatatkan 
butir-butir terperinci tentang kegiatan saat-saat kritikal ini. “Ali bin Abi Talib dan 
Muhammad bin Maslamah masuk menghadap Uthman r.a. dan memohon izin 
membenarkan perwakilan Mesir masuk menghadap. Bersama-sama Uthman r.a. ialah 
Marwan. Kata Marwan: “Biar saya yang bercakap dengan mereka ". Uthman r.a. 
memotong: “Diam, kamu tidak ada kena-mengena dengan perkara ini! Sila keluar"! 
Ali dan Muhammad memberitahu Uthman r.a. tentang dakwaan orang-orang Mesir. 
Uthman bersumpah dengan nama Allah, bahawa dia tidak menulis surat itu, dan tidak 
tahu menahu tentang perkara itu. Lalu Muhammad berkata: “Benar! Ini adalah kerja 
Marwan.'” Orang Mesir masuk tanpa memberi salam, semua orang faham, itu buruk. 
Selepas berdialog, Uthman r.a. bersumpah bahawa beliau tidak menulis surat itu, 
tidak mengarahkan sesiapa menulis dan tidak tahu-menahu tentang perkara itu. 
Akhirnya, mereka memaksa beliau meletak jawatan. Uthman menjawab: “Aku tidak 
akan menanggalkan pakaian yang dipakaikan oleh Allah ini".'“8 Sebenarnya jawapan 
Saiyidina Uthman ini dirujuk kepada arahan Rasulullah s.a.w. sendiri yang pernah 
bersabda kepada Uthman ketika hayat Baginda dahulu: 


Hadith dikeluarkan oleh Ahmad dalam Musnad, al-Tarmizi dan al-Hakim dalam al- 
Mustadrak, daripada Hadith riwayat Aisyah r.a. bahawa Nabi s.a.w. bersabda: “Wahai 
Uthman! Sesungguhnya Allah s.w.t. akan memakaikan kamu bahu (bermaksud 
kekuasaan tertinggi) maka jika ada orang-orang munafigin yang cuba 


“0 bid. 

#1 Ibn al-Arabi, al-Awasim, hlm. 109. 

“2 Al-Mas'udi, Muruj al-Zahab, jil. |. Hlm. 552. 

8 Dr. Mahmoud Ali Syahatah, al-Higbah al-Mihaliah, Kaherah, 1966/1385, hlm. 368. 

“4 Dr. Ali Ibrahim Hassan, al-Tarikh al-Islami al-Am, hlm. 257. Lihat juga Ab. Khalig Abu 
Rabiah, dalam Maa al-Khulafa al-Rasyidin, hlm. 105. 

45 Ibn al-Athir, al-Kamil fi al-Tarikh, jil. Ill, hlm. 169. 

“0 (bid. 

47 Al-Syaukani, Dar al-Sahabah, hlm. 182. 

menanggalkannya, maka janganlah kamu menanggalkannya (ada riwayat) hingga 
kamu temui Aku.” 


Berdasarkan perintah Rasulullah s.a.w. itu, Khalifah Uthman r.a. dengan tegas 
menolak tuntutan para penentang itu. Dari aspek yang lain pula, Hadith Nabi s.a.w. 
ini juga menjelaskan bahawa kumpulan-kumpulan yang cuba menentang dan 
melucutkan jawatan khalifah yang dipegang oleh Uthman bin Affan r.a. itu benar- 
benar jahat, memusuhi Islam dan mereka sebenarnya ialah orang-orang munafig. Jika 
mereka benar-benar berjuang di atas prinsip kebenaran dan keadilan Islam, sudah 
tentu mereka tidak memilih jalan fitnah, putar belit dan memerangkap seorang 
khalifah seperti Uthman bin Affan r.a. itu. Sebaliknya, pihak Uthman r.a. yang 
mempertahankan kebenaran, sekalipun dipaksa menggadai nyawanya sendiri. Itulah 
yang dinilaikan oleh Rasulullah s.a.w. sebagai syahid. Dalam kitab Sahih al-Bukhari, 
perkara Fadail al-Sahabah menyebut: ““ 


Hadith Abu Musa al-Asyari, ia berkata bahawa Nabi s.a.w. telah masuk ke kebunnya 
dan menyuruh aku menjaga pintu berkenaan. Maka datang seseorang memohon izin 
untuk masuk. Maka kata Nabi s.a.w. “Benarkanlah ia masuk dan beritahunya berita 
gembira bahawa dia ahli syurga. Maka rupa-rupanya Abu Bakar al-Siddig, kemudian 
seorang lagi datang juga memohon izin mahu masuk. Nabi s.a.w. berkata: "Benarkan 
dia masuk, dan beritahunya juga bahawa dia ahli syurga". Maka rupa-rupanya Umar 
al-Khattab. Maka datang lagi seorang juga memohon izin mahu masuk, maka Nabi 
s.a.w. terdiam sejenak kemudian memberitahu: "Benarkan dia masuk, dan 
beritahunya berita gembira, bahawa dia ahli syurga disebabkan bencana yang akan 
menimpanya ..." Maka rupa-rupanya Uthman bin Affan. 


Oleh itu, tidak syak lagi bahawa bencana yang dimaksudkan oleh Nabi s.a.w. 
itu adalah pembunuhan Khalifah Uthman r.a. oleh para penentang, setelah mereka 
gagal memaksa beliau meletak jawatan. Ini bererti sekiranya cara Khalifah Uthman 
r.a. memerintah negara itu salah, dan menyeleweng daripada kebenaran kemudian 
berkeras tidak mahu meletakkan jawatan, itu satu kesalahan lagi, maka sudah tentu 
kematiannya dikira sia-sia. Akan tetapi yang berlaku adalah sebaliknya. Orang yang 
menentangnya dianggap oleh Nabi s.a.w. sebagai jahat dan munafig. Manakala 
kematian Uthman r.a. itu pula adalah syahid, lalu ia berhak menjadi penghuni syurga 
Allah. 

Berbalik kepada surat arahan membunuh itu, beberapa perkara perlu dinilai 
kembali, antaranya: 


Saiyidina Ali bin Talib sendiri meragui surat itu dibuat dan dikirim oleh pihak 
Khalifah Uthman r.a. Ini disebut dalam laporan al-Tabari: setelah satu hari 
penentang-penentang itu pulang ke wilayah masing-masing, tiba-tiba mereka 
berpatah balik ke Madinah secara serentak, mengepung kediaman dan mahu 
membunuh Khalifah Uthman. Orang ramai diketuai oleh Saiyidina Ali r.a. berhimpun 
mendapatkan mereka. Ali r.a. bertanya kepada orang-orang Mesir: "Apakah yang 
membuatkan kamu semua datang semula, setelah kamu pergi dari sini dan kemudian 
mengubah fikiran dan balik ke sini ? Mereka menjawab: "Kami telah dapat 
menangkap pembawa surat arahan membunuh kami.” Talhah bertanya kepada orang- 
orang Basrah, jawapannya sama juga. Manakala al-Zubair bertanya kepada orang- 
orang Kufah, juga jawapan yang sama: "Kami mahu menolong saudara-saudara kami 


“8 Al-Syaikhan (al-Bukhari dan Muslim), al-Lu'lu' wa al-Marjan, himpunan Muhammad Fuad 
Abd. Al-Bagi, jil. III, hlm. 130. 

dari Mesir dan mempertahankan mereka "! Mereka seolah-olah telah membuat satu 
pakatan. Lalu Ali r.a. bertanya lagi: “Bagaimana kamu dapat tahu wahai orang Kufah 
dan wahai orang Basrah apa yang telah ditemui oleh orang-orang Mesir, padahal 
kamu semua telah berpisah dan berjalan sudah jauh, " kemudian secara tiba-tiba, 
serentak kamu berpatah balik ke arah kami disini ? Ini demi Allah! Satu perkara yang 
telah dirancang dan diputuskan di Madinah ini sendiri”. “? Apabila mereka gagal 
menjawab persoalan Saiyidina Ali r.a. itu, seolah-olah mereka sudah terperangkap 
dengan tipu helah mereka sendiri, dan hampir-hampir pecah tembelangnya, mereka 
terus berkata dengan angkuh: “Letakkan sahaja orang itu (Uthman r.a.) di mana 
kamu suka. Kami tak memerlukannya lagi, yang penting, dia nyah dari kamu”! 8 Ini 
bermakna Saiyidina Ali dan penduduk-penduduk Madinah sendiri sudah merasakan 
ada sesuatu yang tidak kena dengan gerak-geri para penentang itu. Apabila mereka 
sampai di Madinah untuk mengajak orang Madinah turut sama memaksa Khalifah 
Uthman r.a. meletak jawatan atau disingkirkan saja, mereka tidak dilayan lalu 
memikirkan sesuatu bagi memperlihatkan bahawa Khalifah Uthman rr.a. itu benar- 
benar kejam dan zalim. Dengan itu membolehkan mereka bertindak. Tidak ada jalan 
lain, kecuali bersandiwara dan mereka-reka perkara yang tidak ada, antaranya: 


1. Memalsukan surat arahan bunuh. 

2. Menggunakan cap mohor palsu, betul-betul seperti milik khalifah (hal ini 
berlaku dimana-mana sampai kini). 

3. Merasuah budak suruhan atau budak gembala berlagak seperti pembawa surat, 
dengan arahan, seperti diminta mengekori kumpulan penentang yang sedang 
pulang ke Mesir itu, dengan cara sekejap mendekatkan diri dan sekejap 
menjauhkan, dengan cara itu boleh menimbulkan syak kepada orang ramai dan 
lalu budak itu dikejar dan ditangkap. 


Membuat surat-surat palsu dan mengupah pembawanya serta diisytiharkan di 
khalayak ramai bagi menaikkan darah orang-ramai, bukan perkara baru bagi 
masyarakat zaman Uthman bin Affan r.a. Al-Syaikh Sadig Urjun mendedahkan 
bahawa Muhammad bin Abi Huzaifah, anak didik Uthman sendiri yang telah lari ke 
Mesir waktu itu menggerakkan orang ramai supaya menentang Uthman r.a. dan 
memalsukan surat-surat atas nama isteri-isteri Nabi s.a.w. Beliau menggunakan 
orang-orang yang dijemur di anjung-anjung rumah di kawasan terpencil Fustat 
dengan mendedahkan muka mereka ke panas matahari, supaya terbakar kehitaman 
betul-betul seperti pengembara yang datang dari jauh. Kemudian mengarahkan 
mereka pura-pura datang dari arah jalan Hijaz ke Mesir. Kemudian mengupah utusan- 
utusan memberitahu orang ramai tentang ketibaan mereka dan menyambut mereka. 
Apabila ditanya, wakil itu lantas menjawab, mereka membawa surat-surat penting 
dari isteri-isteri Nabi s.a.w. yang mengadu dan mengkritik pemerintahan Uthman bin 
Affan. Akhirnya surat-surat itu dibaca di Masjid Amru bin al-As di Fustat secara 
terbuka. Semuanya bohong dan palsu. Pembawanya ialah orang-orang dari Mesir 
sendiri yang tidak pergi ke Hijaz pun. 


" Perjalanan dari Madinah ke Mesir menghala ke barat, dan untuk ke Kufah menghala ke timur 
laut, begitu juga untuk ke Basrah menghala ke arah timur. Jarak antara ketiga-tiga destinasi 
tersebut beribu-ribu kilometer terutama Kufah, Basrah dengan Mesir. Perhubungan cepat dan 
moden belum wujud pada zaman itu, tiada radio, teleks, mahupun telepon, yang ada cuman 
kuda dan unta. 

“9 Al-Tabari, Tarikh al-Rusul, jil. IV, hlm. 351. 

20 | bid. 

Bagi menambahkan bukti kebenaran tentang perkara yang ditanggapi oleh 
orang-orang Madinah yang diketuai oleh Ali bin Abi Talib r.a., bahawa peristiwa yang 
berlaku itu telah dirancang dan diada-adakan supaya semua orang turut membenci 
khalifah Uthman r.a., ialah: 


1. Telah thabit bahawa dua orang tokoh penentang iaitu al-Asytar dan Hukaim bin 
Jabalah terus tinggal di Madinah sepeninggalan para penentang. Maka di 
sanalah mereka berdua mentadbirkan penulisan dan menugaskan pembawanya 
sebagai satu cara mengeruhkan suasana, dan memulangkan para penentang 
yang pura-pura berundur pulang itu. 

2. Kalau surat itu datang dari pihak Uthman r.a. adalah sangat tidak lojik. Ini 
kerana apabila memuncaknya penentangan, Khalifah Uthman mengarahkan 
semua gabenor wilayah termasuk gabenor Mesir, Abdullah bin Sa'ad bin Abi 
Sarh, supaya segera datang ke ibu kota Madinah untuk perbincangan lanjut. 5! 
Oleh itu, apa ertinya khalifah menghantar surat dengan perintah bunuh 
sedangkan ia tahu bahawa gabernor Abdullah bin Sa'ad bin Abi Sarh sedang 
dalam perjalanan menuju ke Madinah dan tidak ada lagi di Mesir. 

3. Melalui pemikiran yang rasional akan terasa sesuatu yang cukup aneh, iaitu 
kalau sekiranya benar surat itu datang dari istana khalifah, mengapa hanya 
ditujukan kepada gabernor Mesir sahaja supaya membunuh ketua-ketua dari 
Mesir, dan tidak kepada semua ketua wilayah yang lain yang terang-terang 
terlibat iaitu Kufah dan Basrah. 

4. Kalaulah surat itu betul-betul datang dari istana khalifah, ditujukan hanya 
untuk orang Mesir sahaja, maka secara serentak turut hadir sama gerombolan 
Kufah dan Basrah setelah mereka seua dikatakan pulang sudah begitu jauh 
meninggalkan Madinah (Marahil), adalah bukti bahawa itu ialah satu helah yang 
memang dirancang terlebih dahulu di antara mereka semua, sebab kalau 
orang-orang Mesir hendak memberitahu tentang surat itu kepada puak Basrah 
dan Kufah, mereka mesti tiba ke Madinah dahulu sebelum meneruskan 
perjalanan mengejar puak-puak Basrah dan Kufah yang sudah begitu jauh 
bergerak ke hadapan, kerana tidak ada jalan lain waktu itu selain melewati 
Madinah terlebih dahulu. Tetapi ini tidak berlaku. Keadaan inilah yang 
menguatkan jangkaan Saiyidina Ali r.a. bahawa perkara itu tidak syak lagi 
dirancang di Madinah.”? 


Berhubung dengan desakan para penentang supaya Marwan diserahkan kepada 
mereka, Ibn al-Arabi membuat kesimpulan bahawa sekiranya Khalifah Uthman r.a. 
menyerahkannya kepada mereka, sudah tentu Khalifah Uthman zalim. '? Kata Ibn 
Taimiyah, sekiranya Khalifah Uthman r.a. diminta menjatuhkan hukuman bunuh ke 
atas Muhammad bin Abu Bakar, adalah lebih layak ditunaikan daripada meminta 
hukuman ke atas Marwan. Ini kerana Uthman r.a. ialah khalifah yang waras, ia wajib 
mengatur politik rakyatnya, dan menjatuhkan hukuman bunuh ke atas sesiapa yang 
tidak ada jalan lain untuk membendung kejahatannya melainkan dengan membunuh, 
sedangkan yang meminta hukum bunuh ke atas Marwan itu adalah puak Khawarij 
pelampau yang merosakkan bumi. Marwan bukanlah pembuat huru-hara seperti 
Muhammad bin Abu Bakar, dan Muhammad tidak pula terkenal dengan memiliki ilmu 
agama lebih daripada Marwan.” 


51 Mahmud Ali Syahatah, al-Higbah al-Mithaliyah fi al-Islam. hlm. 362. 
22 Ibid., him. 368. 

8 Ibn al-Arabi, al-Awasim min al-Gawasim, hlm. 110. 

Ibn Taimiyah, Minhaj al-Sunnah, jil. III, hlm. 189. 

KEEMPAT: KONTROVERSI DALAM 
PEMERI NTAHAN ALI BIN ABI TALIB R.A. 


Pemerintahan Khalifah Ali bin Abi Talib r.a. berlangsung kira-kira lima tahun sahaja 
(35H - 40H/650 - 661M).”” Berbagai-bagai kadar masa yang terperinci telah dicatat 
antaranya: 


(a) “Empat tahun sembilan bulan, lapan hari. 
(b) Empat tahun sembilan bulan kurang sehari. 
(c) Lima tahun tiga bulan, tujuh malam. 


Pemerintahannya agak singkat, kerana pada 17 Ramadhan tahun 40H, beliau dibunuh 
oleh salah seorang puak Khawarij bernama Ab. Rahman bin Muljam, selepas 
sembahyang Subuh di Masjid Kufah.?”' Sepanjang pemerintahan yang agak singkat 
itu terdapat dua tragedi berdarah yang akhirnya menjadi isu yang kontroversi di 
kalangan pemikir dan penulis-penulis sejarah. Kontroversi itu bertambah kompleks 
apabila ia dipengaruhi pula oleh sentimen puak seperti Syi'ah dan Sunni atau 
sebagainya. 


Dua isu kontroversi yang dimaksudkan itu ialah: 


1. Peperangan Jamal (unta) di antara pasukan Ali bin Abi Talib r.a. dengan 
pasukan Ummu al-Mukminin Aisyah r.a. pada tahun 37H.?:8 

2. Peperangan Siffin di antara Ali r.a. dengan Mu'awiyah bin Abu Sufyan pada 
bulan Zulhijah, tahun 36H.? 


KONTROVERSI PERANG JAMAL 


Daripada catatan sejarah menunjukkan bahawa Saiyidina Ali bin Abi Talib r.a. dilantik 
menjadi khalifah oleh kaum Muslimin selepas Khalifah Uthman bin Affan r.a. dibunuh 
dengan kejam oleh para penentang, khususnya yang menyerbu datang dari wilayah 
Mesir, Kufah dan Basrah. Perlantikan Ali bin Abi Talib r.a. dalam suasana yang begitu 
kritikal tidak mendapat restu daripada keseluruhan umat Islam, kerana terdapat 
beberapa golongan yang tidak menyerahkan bai'ah atau tanda setia.””' Sesiapa juga 
yang memikul tugas pimpinan dalam suasana negara yang amat mencabar itu, pasti 
menghadapi banyak kesulitan. Saiyidina Ali r.a. sendiri sebenarnya tidak bersedia 
menerima jawatan itu dalam keadaan sedemikian. Akan tetapi, beliau seolah-olah 
terpaksa berbuat demikian setelah diminta oleh para sahabat supaya 


35 Dr. Ali Ibrahim Hassan, al-Tarikh al-Islami, hlm. 260. 

'6 Al-Mas'udi, Muruj al-Zahab, Jil. I, hlm. 557. 

37 Dr. Hassan Ibrahim Hassan, Tarikh al-Islam, Jil. I, him. 274. 
?8 Al-Mas'udi, Muruj al-Zahab, Jil. I, hlm. 558. 

2? Dr. Mahmud Ali Syahatah, Al-Higbah, hlm. 394. 

“0 Al-Tabari, Tarikh al-Rusul, jil. IV, hlm. 430, 431. 

menimbangkannya dengan serius berdasarkan keadaan kacau-bilau yang sedang 
dihadapi oleh umat Islam. Gambaran ketidaksediaan Ali r.a. itu dicatat oleh al- 
Tabari: 8 


Jelas Ali: “Biarkan aku sendirian! Carilah orang lain. Kita sebenarnya sedang 
berhadapan dengan satu keadaan yang mempunyai berbagai-bagai wajah, dan 
berbagai-bagai warna, segala hati tidak mampu membetulkannya dan segala akal 
fikiran juga tidak mampu membetulkannya dan segala akal fikiran juga tidak mampu 
menenangkannya lagi! " 


Apa yang lebih menambahkan keadaan genting ini ialah selepas membunuh Khalifah 
Uthman r.a., para penentang itu tidak terus pulang ke tempat masing-masing, 
sebaliknya mereka bermaharajalela di kota Madinah itu. Mereka menguasai Madinah, 
malahan ketua kumpulan Mesir iaitu al-Ghafigi terus bertindak sebagai imam 
sembahyang di masjid Nabi. Selain kumpulan ini, terdapat individu-individu lain yang 
berperan untuk menjatuhkan dan memusnahkan Khalifah Uthman r.a. seperti Malik 
bin al-Harith, al-Asytar al-Nakhayi dan Hukaim bin Jabalah yang akhirnya berjaya pula 
menempatkan diri dalam barisan penyokong Saiyidina Ali bin Abi Talib r.a. Inilah yang 
menjadi titik hitam dalam sejarah keagungan Saiyidina Ali yang kemudiannya 
memberikan ruang kepada para penentangnya sebagai alasan yang nyata ketika 
meletus Perang Jamal dan Perang Siffin bahawa Saiyidina Ali juga turut dikaitkan 
dengan isu pembunuhan Khalifah Uthman, atau sekurang-kurangnya beliau dianggap 
sebagai melindungi orang-orang yang terlibat dengan pembunuhan itu. Ini kerana 
selepas tragedi ngeri itu, kumpulan berkenaan berada dalam barisan Saiyidina Ali r.a. 
pula. Barangkali inilah juga puncanya apabila penentang-penentang Ali dari kumpulan 
Mu'awiyah di Syam diminta supaya memberi bai'ah ketaatan kepada Ali r.a. Mereka 
menjelaskan: “Kami tidak akan membai'ah orang yang melindungi pembunuh Uthman 
r.a.” Dalam pengucapan yang lain, mereka dikatakan berkata: “Kami tidak 
membai'ahnya, kecuali ia menghukum bunuh pembunuh-pembunuh Uthman r.a. atau 
ia serahkan mereka kepada kami.”?2 Ketika utusan khalifah datang bertanya Ummu 
al-Mukminin, Aisyah r.a. dan sahabat-sahabat Nabi s.a.w. yang bersamanya sebelum 
Perang Jamal meletus, mengapakah mereka mara ke Basrah. Beliau menjawab: 
“Kami mahu menuntut pembelaan ke atas darah Uthman! Ali tidak boleh terlepas 
begitu sahaja, kecuali dia menyelesaikan perkara kita dengan para pembunuh Uthman 
itu”! 

Di sinilah, dalam tragedi Perang Jamal di antara kumpulan Khalifah Ali r.a. 
dengan kumpulan pimpinan Ummu al-Mukminin, Aisyah r.a. yang dibantu oleh 
sahabat-sahabat besar seperti Talhah bin Ubaidillah r.a., al-Zubair bin al-Awwam r.a. 
dan lain-lain lagi, timbul banyak masalah-masalah yang kabur dan kurang jelas. 
Masalah-masalah ini pula menyukarkan generasi kini seperti kita memikirkannya: 
Bagaimana boleh terjadi peperangan di antara dua orang yang terdekat dengan 
Rasulullah s.a.w. ini? Adakah mereka berperang kerana berebutkan kuasa? Adakah 


21 Ibid., him. 434. 

" Al-Ghafagi bin Harb al-Akki anak orang kenamaan dari kabilah Yaman yang berpindah ke 
Mesir dalam pembebasan Makkah. Ketika Abdullah bin Saba' berpura-pura menjadi Syi'ah Ali, 
tidak mendapat tempat di Kufah mahupun Basrah lalu memilih untuk tinggal di Fustat Mesir, 
maka al-Ghafigi berjaya dipikat menjadi orang kanannya. Beliaulah merupakan ketua umum 
ketika menyerang Madinah. 

“8? (bn Arabi, al-Awasim, hlm. 162. 

39 Al-Tabari, Tarikh al-Rusul, Jil. IV, hlm. 462. 

benar matlamat Aisyah r.a. itu semata-mata mahu menentang kekuasaan Ali r.a. atau 
bagaimana ? 

Sekiranya penyelesaian isu seperti ini tidak cuba dibuat berdasarkan orientasi 
Islam atau dengan keimanan, maka ia amat mudah diserapi pelbagai anasir yang 
tidak sihat, dan mudah terdedah kepada pentafsiran yang begitu jauh daripada apa 
yang sepatutnya. ada pada diri orang-orang yang terdekat dengan Rasulullah s.a.w. 
itu. Pentafsiran-pentafsiran seperti itu akhirnya hanya akan melahirkan sikap 
bongkak, sombong, iri hati, tamak dan dendam oleh semua pihak yang terlibat. 
Sedangkan sifat-sifat buruk ini sama sekali tidak sesuai dengan tokoh-tokoh Islam 
yang agung seperti itu sebagaimana yang Allah firmankan: '8 


"Dan orang-orang yang terdahulu itulah orang-orang terdahulu (ke syurga). 
Merekalah orang-orang yang dihampiri (Allah): di dalam syurga-syurga Naim." 


Mentafsirkan peristiwa pahit di kalangan sahabat Nabi s.a.w. seperti Perang 
Jamal itu secara terpisah daripada semangat kemurnian Islam, dapat memudahkan 
para penulis sejarah Islam, untuk merumuskan faktor-faktor atau sebab-sebab 
terjadinya Perang Jamal yang tragik itu. Sebagai contoh, antara faktor yang 
disebutkan ialah: 


1. Dendam lama Ummu al-Mukminin, Aisyah, r.a. terhadap Saiyidina Ali r.a. iaitu 
merujuk kepada peristiwa al-Ifk,” ketika Ali ditanya pendapatnya oleh 
Rasulullah s.a.w. tentang Aisyah, lalu jawabnya: “Wahai Rasulullah ramai lagi 
perempuan lain, apa yang nak dirisaukan.””? Sejak itulah bertambah dendam 
Aisyah r.a. terhadap Ali r.a. 

2. Rasa tidak puas hati para sahabat serta orang ramai terhadap perlantikan 
Saiyidina Ali sebagai khalifah. 

3. Hubungan Saiyidatina Aisyah dengan Fatimah binti Rasulullah s.a.w. 
sememangnya tidak baik, kerana hubungan di antara anak tiri dengan ibu tiri, 
Aisyah ialah ibu tiri kepada Fatimah al-Zahra. 

4. Ummu al-Mukminin r.a. berusaha menentang khalifah Ali r.a. kerana mahu 
memberi jalan kepada anak saudaranya, Abdullah bin al-Zubair menjadi 
khalifah. 

5. Aisyah r.a. terus mendendami dan marahkan Ali bin Abi Talib r.a. bermula 
sejak perhimpunan di Sagifah Bani Saidah hingga Abu Bakar rr.a. dilantik 
menjadi khalifah. Ia memarahi Ali yang memprotes dan tidak membai'ah 
ayahandanya Abu Bakar kerana mendakwa jawatan itu merupakan haknya. 


Inilah antara faktor yang dikatakan oleh kebanyakan ahli sejarah, sebagai motif 
yang membawa kepada peperangan di antara Saiyidina Ali r.a. dengan Ummu al- 
Mukminin, Aisyah r.a. Secara umumnya, motif itu lebih memperlihatkan sifat-sifat 
mazmumah seperti dendam, iri hati, tamakkan kuasa, mementingkan diri, hasad 


“8 Al-Gur'an surah al-Wagi'ah: 10, 11, 12. 

“ Ifk: Peristiwa orang-orang munafig melemparkan fitnah terhadap kesucian Ummu al- 
Mukminin, Aisyah yang dituduh curang ketika perang Bani Mustalig (tahun ke-6H), 
menyebabkan Rasulullah s.a.w. dan semua umat Islam berdukacita buat seketika, sehinggalah 
Allah menurunkan Surah al-Nur, menghapuskan segala keraguan itu, dan mendedahkan niat 
jahat puak munafig itu, serta mengembalikan kejernihan dalam rumahtangga Rasulullah s.a.w. 
'65 Hj. Ab. Aziz Umar, Hj. Ishak Abbas, Asas Pendidikan Islam Ill, hlm. 162. 

“Jalal Mazhar, Muhammad Rasululla, him. 27. 

"" Fatimah al-Zahra ialah anakanda Rasulullah s.a.w. dengan isterinya Saiyadatina Khadijah 
binti Khuwalid r.a. 

dengki, tidak ikhlas kepada Allah dan Rasul-Nya dan sebagainya. Semuanya terdapat 
pada kedua-dua pihak sahabat Nabi s.a.w. itu, iaitu Ali bin Abu Talib r.a. dan Aisyah, 
Ummu al-Mukminin r.a., Talhah bin Ubaidillah r.a. dan lain-lain. 

Sekiranya pandangan ahli-ahli sejarah yang merumuskan faktor-faktor itu 
benar, maka soalnya, apakah pandangan itu boleh mengatasi kebenaran Hadith- 
hadith Nabi s.a.w. tentang sikap individu-individu tersebut, umpamanya: 8 


“al-Hakim dalam al-Mustadrak daripada Hadith Asaad bin Zurarah berkata: 
"Rasulullah s.a.w. bersabda: Diwahyukan kepadaku tentang Ali tiga perkara: 
Sesungguhnya dia merupakan penghulu seluruh orang mukmin, dan imam seluruh 
Muttagin, dan ketua seluruh ghur Muhajjalin (panglima pilihan gagah perkasa).” ? 


“Daripada Hadith Ummu Salamah, beliau berkata: Aku dengar Rasulullah s.a.w. 
bersabda: “Ali sentiasa bersama al-Gur'an dan al-Gur'an bersama Ali, kedua-duanya 
tidak akan berpisah sehingga berakhir hayat kedua-duanya. "68 


Daripada Abu Musa ia berkata: “Sekiranya kami (sahabat-sahabat Rasulullah s.a.w.) 
menghadapi apa-apa masalah Hadith, maka kami bertanyakan Aisyah, melainkan 
kami pasti juga mendapat daripadanya ilmu.”?8? 


Daripada Ibnu Umar, bahawa Nabi s.a.w. bersabda: “Ya Talhah! Jibril sampaikan 
salam kepadamu, dan ia beritahu kau, bahawa aku bersamamu dalam menghadapi 
huru-hara kiamat sehingga Aku menyelamatkan kamu daripadanya.””” 


Daripada Urwah, ia berkata: “al-Zubair telah memeluk Islam, dan berhijrah ke 
Habsyah kedua-dua kalinya. Dan ia tidak pernah tertinggal menyertai Rasulullah 
s.a.w. dalam peperangan yang dipimpinnya." 


Daripada firman Allah dan perakuan nyata daripada Rasulullah s.a.w. terhadap 
setiap individu ini, cukup untuk membuktikan bahawa mereka bukanlah manusia 
biasa yang bergelumang dengan dosa-dosa keji dan sifat-sifat mazmumah yang 
biasanya terdapat pada orang-orang yang kurang iman. Walau bagaimanapun, ini 
tidaklah bererti mereka tidak pernah melakukan kesilapan kerana mereka bukanlah 
maksum."” Manakala kesilapan-kesilapan ini pula hanyalah kesilapan-kesilapan kecil 
yang tidak sampai menjejaskan autoriti mereka sebagai sahabat-sahabat utama 
Rasulullah s.a.w. 

Oleh itu, segala andaian sejarawan terhadap sikap para sahabat Rasulullah 
S.a.w. yang dianggap sebagai faktor tercetusnya peperangan Jamal di antara 
Saiyidina Ali r.a. dengan Saiyidatina Aisyah r.a. itu ialah sesuatu yang tidak benar dan 
tidak bersesuaian dengan taraf mereka. Alasannya adalah seperti yang berikut: 


1. Sememangnya sebagai satu faktor sejarah, pergeseran kecil berlaku di antara 
Saiyidatina Aisyah r.a. dengan Saiyidina Ali r.a. dalam peristiwa sedih yang 


“66 Al-Hakim, Al-Mustadrak, jil. Ill, hlm. 137, 138. 

“7 Ibid., hlm, 124. 

'8 Al-Tirmizi, al-Sunan, jil. X, hlm. 380. 

“8 Al-Tabarani, al-Kabir, jil. I, hlm. 75. 

“0 Al-Hakim, al-Mustadrak, jil. Ill, hlm. 360. 

" Maksum ialah sifat bersih daripada sebarang dosa, iaitu sifat para Nabi dan Rasul sahaja. 
Selain mereka, manusia ada melakukannya cuma bezanya hanyalah kecil atau besar, sedikit 
atau banyak. 

menimpa keluarga Rasulullah s.a.w. disebabkan perbuatan golongan munafig yang 
mengambil kesempatan daripada peristiwa Ifik itu.”! Puncanya ialah kerana reaksi 
Saiyidina Ali r.a. yang masih begitu muda pada waktu itu terhadap pandangan 
yang diminta oleh Rasulullah s.a.w. tentang bualan orang ramai terhadap fitnah 
golongan munafig ke atas Ummu al-Mukminin, dikira agak kasar dan kononnya 
mengguris perasaan Ummu al-Mukminin yang sedang berduka ketika itu. 
Walaupun tidak terdapat catatan sejarah nyata tentang perkataan yang keluar dari 
mulut Saiyidatina Aisyah r.a. sebagai membalas kata-kata Saiyidina Ali r.a. waktu 
itu iaitu: “Wahai Rasulullah! Apa yang perlu dirunsingkan, ramai lagi perempuan 
lain!"?72 Beberapa sejarawan hanyalah mengandaikan bahawa Ummu al-Mukminin 
berkecil hati, dan terus menanti dengan dendamnya itu, sehinggalah tiba saatnya 
Saiyidina Ali r.a. dilantik menjadi khalifah selepas Saiyidina Uthman terbunuh. 
Dengan ini kononnya juga untuk membalas dendam tersebut iaitu dengan 
mengumpul para pengikut lalu menentang Saiyidina Ali r.a. dalam Perang Jamal 
itu. Jika inilah hati dan sifat Saiyidatina Aisyah r.a., yang hidupnya dipenuhi 
dengan perasaan dendam dan hasad, maka sudah tentulah manusia jenis ini tidak 
akan dipilih oleh Allah s.w.t. sebagai Ummu al-Mukminin, sahabat dan isteri 
kesayangan seorang Nabi akhir zaman, Rasulullah s.a.w. Pada hal Rasulullah 
s.a.w. pernah bersabda kepada Aisyah: ''? 


Nabi s.a.w. bersabda: “Kamu diperlihatkan kepadaku dalam tidur (mimpi) 
sebanyak dua kali. Aku lihat engkau dilitupi kain sutera berwarna putih, dan ia 
(Malaikat) berkata: “Inilah isterimu, maka bukalah litupan itu. Maka rupanya- 
rupanya kamu. Maka aku berkata: “Sekiranya ini datang daripada Allah, aku akan 
meneruskannya.” 


Begitu juga dengan Hadith riwayat Syaikhan Bukhari dan Muslim dan lain-lain.” 


Daripada Amru bin al-As berkata, bahawa Nabi s.a.w. bersabda: ”Sekasih-kasih 
manusia kepadaku ialah Aisyah dan dari kalangan lelaki ialah bapanya.: 


Berdasarkan fakta-fakta yang lalu, adalah mustahil bagi Allah s.w.t. tidak 
mengetahui siapa sebenarnya Aisyah. Bagaimana hati dan perasaannya ? Adakah 
Allah akan menjodohkan seorang Nabi besar dengan seorang perempuan seperti 
Aisyah itu sekiranya beliau seorang yang bersifat mazmumah ? Sedangkan pula 
Aisyah ialah wanita yang diangkat menjadi Ummu al-Mukminin. Dalam hidupnya 
pula, beliau dianggap sebagai guru kepada para sahabat Nabi s.a.w. Sabda 
Rasulullah s.a.w.: 


Ambillah separuh daripada pengetahuan agama kamu itu daripada si putih merah 
ini. Aisyah r.a., berkulit putih merah. 


41 Ibn Hisyam, Sirah, Bhg. II, hlm. 289-302. 

7? Al-Tabari, Tarikh al-Rusul, jil. Il, hlm. 615. Lihat juga Muhammad Ali Gutb, dlm. Aisyah: 
Muallimah al-Rijal wa al-Ajyal. Kaherah, 1986, hlm. 36. 

'38 Al-Saiykhan, Al-Lu'lu' wa al-Marjan, jil. II, hlm. 140. 

Ibn. Hajar, Fath al-Bari, Jil. IV, hlm. 61. 

“5 Al-Hafiz Syamsuddin Abi al-Khair Muhammad bin Ab. Rahman 1979. Al-Magasid al-Hasanah 
fi Bayan Kathir min al-Ahadith al-Musyytahirah ala al-Alsinah. Dar al-Kutub al-Ilmiyah. Beirut, 
hlm. 198. 

Daripada perakuan Allah dan Rasul-Nya tentang pemilihan dan kurniaan kelebihan 
kepada Saiyidatina Aisyah r.a., maka sangat diyakini ia adalah wanita terbaik, 
dadanya bersih dari sebarang sifat-sifat mazmumah seperti dengki, hasad 
dendam, sombong dan sebagainya kalau tidak masakan ia layak dicadangkan oleh 
Rasulullah s.a.w. sebagai sumber rujukan bagi para sahabat tentang ajaran agama 
Islam yang maha suci ini.'8 

Tidaklah benar sama sekali dikatakan Perang Jamal itu disebabkan oleh dendam 
Aisyah r.a. terhadap Ali r.a. kerana ketika Rasulullah s.a.w. dan kaum Muslimin 
berduka di atas apa yang dihebohkan tentang isterinya Aisyah r.a. dan tiada 
sebarang penyelesaian dibuat, maka tibalah penyelesaian muktamad dari Allah 
s1. dengan menurunkan wahyu khusus menyentuh konflik itu, melalui Surah al- 
Nur: 


Sesungguhnya orang-orang yang membawa fitnah itu, adalah segolongan dari 
kamu, jangan kamu sangka itu satu kejahatan buat kamu: bahkan ia satu 
kebaikan juga buat kamu. Tiap-tiap seorang dari mereka akan menerima balasan 
dosa yang telah dikerjakan itu: sedangkan orang yang mengendalikan kerja jahat 
itu di antara mereka adalah baginya azab yang besar. Di waktu kamu dengar 
fitnah itu, mengapakah mukminin dan mukminat yang menyangka baik akan diri 
mereka sendiri, dan berkata: Ini adalah satu pembohongan yang nyata. 


Apabila wahyu ini diterima oleh Rasulullah s.a.w., baginda terus menghebah dan 
memperdengarkannya kepada seluruh Muslimin, khususnya sahabat-sahabat 
terdekat seperti Saiyidina Ali r.a. sendiri. Dan memang diketahui umum para 
sahabat terkanan Rasulullah s.a.w. adalah orang-orang yang pertama memahami, 
mempercayai dan mengamalkan kandungan ayat itu. Oleh itu, rasionalnya apabila 
ayat Surah al-Nur menerangkan tentang kedudukan sebenar cerita palsu yang 
dikaitkan kepada Saiyadatina Aisyah itu disebarkan, bererti: Itulah satu 
penyelesaian muktamad, di mana Aisyah r.a. adalah bersih. Dan ini dipegang oleh 
Saiyidina Ali, Aisyah dan lain-lainnya, kerana itu adalah keputusan Allah s.w.t. 
Bermakna sejak dari situlah terkikisnya segala prasangka terhadap Saiyadatina 
Aisyah rr.a., dan pihak Aisyah pun sejak itulah juga tidak ada lagi rasa kurang 
senang di hatinya terhadap sesiapa, kerana semua pihak bermain dengan 
keputusan Allah melalui surah al-Nur itu. Kalau mana-mana pihak masih 
menyimpan apa-apa perasaan kurang senang terhadap suatu yang sudah selesai 
itu, bermakna ia masih tidak beriman dengan keputusan yang dibuat oleh al- 
Our'an itu. laitu satu realiti yang sangat jauh dari peribadi Ummu al-Mukminin 
Aisyah r.a. Berita Allah s.w.t. mengakui Saiyadatina Aisyah itu bersih dari 
sebarang tohmahan, disampaikan oleh Rasulullah s.a.w. kepada Aisyah rr.a., 
seperti Hadith dari al-Bukhari dan Muslim: ?'? 


Sesungguhnya Nabi s.a.w. bersabda di dalam Hadith mengenai fitnah itu: 
Bergembiralah wahai Aisyah sebenarnya Allah telah membersihkan kamu. 


Satu peristiwa yang seharusnya diambil kira sebagai bukti Peperangan Jamal itu 
tidak ada kena-mengena dengan dendam lama atau baru, ialah apakah yang 
mendorong Saiyidaitina Aisyah r.a. menjelaskan kepada seluruh Muslimin sebaik 


“6 Al-Tabari, Tarikh al-Rusul, Jil. Ill, hlm. 617. 

47 Al-Gur'an, surah al-Nur: 11, 12. 

'8 Al-Bukhari, Sahih al-Bukhari, jil. IX, hlm. 250. Lihat juga Muslim, dalam bab mengenai 'al- 
ifk' (fitnah), jil. Il, hlm. 266. 

sahaja tamat perang dan ketika bersiap-siap meninggalkan medan perang dengan 
dihantar sendiri oleh Saiyidina Ali r.a., katanya: ”? 


Aisyah berkata: Orang ramai sekalian, demi Allah, tidak terdapat apa-apa pun di 
antara aku dan Ali ini, walaupun sejak dahulu, melainkan satu perkara yang biasa 
berlaku di antara seorang perempuan dengan ahli keluarganya sahaja (perselisihan 
kecil dalam rumahtangga boleh hilang begitu saja, bukan sampai bertumpah 
darah), dan sesungguhnya Ali ini padaku, walaupun pernah aku terkilan, tetapi ia 
tetap merupakan orang yang terpilih (terbaik). Lalu Ali menjawab: Orang ramai 
sekalian! Demi Allah, benar dan tepatlah kata-katanya itu. Tidak terdapat apa pun 
di antara aku dan dia, cuma itu sahaja. Sesungguhnya dia adalah isteri Nabi kamu 
s.a.w. di dunia dan akhirat. 


Kata-kata pada akhir peperangan itu seolah-olah sengaja diucapkan secara 
terbuka oleh Aisyah dan Ali, bagi melahirkan apa yang tersirat di dalam hati 
kedua-duanya, agar jangan disalahtafsirkan oleh orang-orang kemudian bahawa 
peperangan itu ada kaitan dengan peristiwa lama, iaitu fitnah (al-Ifk) dalam tahun 
ke-6 H.?80 Sedangkan Perang Jamal terjadi tiga puluh tahun kemudian (36 H).'" 
Sekiranya peperangan berlaku kerana kemarahan lama, maka sudah tentu sama 
ada selepas perang itu mereka terus berpisah dengan masam muka, tanpa 
sebarang kata-kata penjelasan dari kedua-dua belah pihak, atau masing-masing 
akan mengeluarkan kata-kata dalam bentuk yang lain sama sekali. 


5. Adalah tidak benar apa yang dikatakan hubungan di antara Fatimah al-Zahra r.a. - 
isteri Ali dengan Saiyadatina Aisyah itu tidak baik, apa lagi kalau dikatakan 
Saiyidina Ali juga turut tidak baik dengan Aisyah r.a. semata-mata kerana isterinya 
(Fatimah) tidak baik perhubungannya: kerana ini melambangkan betapa lemah 
Saiyidina Ali r.a. itu: dan itu bukanlah sifat Saiyidina Ali yang terkenal berani 
walaupun bersendirian dalam keadaan genting seperti dalam peristiwa hijrah yang 
bersedia memikul tugas beberapa ketika di Makkah sepeninggalan Rasulullah 
s.a.w.82 Malahan orang ini yang sering ditugaskan oleh Rasulullah s.a.w. 
menjulang panji-panjinya di dalam peperangan Badar dan peperangan-peperangan 
lain yang disertainya.'? 


Sebaliknya terdapat fakta yang membuktikan hubungan Fatimah dan Ali dengan 
Ummu al-Mukminin Aisyah r.a. adalah terlalu baik, terutamanya selepas terjadi 
kekeruhan pada zaman Rasulullah s.a.w., iaitu seperti maksud Hadith yang 
dikeluarkan oleh Abu Ya'ala dan al-Bazzar, daripada Aisyah, berkata: Suatu hari 
Rasulullah s.a.w. masuk ke kamarku, aku sedang menangis, ia bertanya: Apakah 
yang menyebabkan kamu menangis ? Jawabku: Fatimah bercakap kasar padaku. 
Lalu ia s.a.w. memanggil Fatimah dan bersabda: Wahai Fatimah! Adakah kamu 
berkasar dengan Aisyah ? Jawabnya: Ya ! Wahai Rasulullah. Lalu ia s.a.w. 
bertanya lagi: Adakah engkau tidak sayangkan orang yang aku sayang ? 
Jawabnya: Ya! la s.a.w. terus bertanya: Apakah engkau membenci orang yang aku 
benci ? Jawabnya: Ya! Langsung Rasulullah s.a.w. bersabda: Sesungguhnya Aku 
sendiri sayang Aisyah, maka engkau juga hendaklah sayangkannya. Maka kata 


7? Al-Tabari, Tarikh al-Rusul, jil. IV, hlm. 544. 


“0 fbn al-Athir, al-Kamil fi al-Tarikh, jil. Ill, him. 130-131. 
81 Dr. Ali Syahatah, al-Higbah al-Mithaliyah, hlm. 391. 
82 Ibn Saad, Tabagat al-Kubra, jil. III, hlm. 14. 


“8 Ibid. 

Fatimah: Sejak hari itu aku tidak pernah lagi menyinggung perasaan Aisyah buat 
selama-lamanya.” Oleh itu tidak timbul soal ibu tiri atau anak tiri, kesemuanya 
saling sayang-menyayangi, lagi pun kalau dikatakan hubungan anak tiri dengan 
ibu tiri biasanya tidak baik, maka perlulah dipersoalkan, mengapa Fatimah al- 
Zahrah r.a. hanya tidak baik dengan ibu tirinya Aisyah r.a. sahaja, sedangkan 
ramai lagi Ummahat al-Mukminin yang lain seperti Ummu Salamah, Ummu 
Habibah, Hafsah dan sebagainya, juga adalah ibu tirinya? 


6. Adalah tidak benar juga dikatakan kononnya Aisyah menentang Ali, kerana mahu 
memberi jalan kepada anak saudaranya Abdullah bin al-Zubair. laitu anak kepada 
kakaknya Asma' binti Abu Bakar r.a. yang dianggap sebagai anak sendiri, kerana 
dibesarkan di rumahnya, seolah-olah anak kandungnya, sehingga ia sendiri 
dipanggil Ummu Abdullah. Perlantikan Ali r.a. menjadi khalifah adalah penghalang 
kepada hasrat ini.8$ Dimana tidak munasabah sama sekali Aisyah r.a. sebagai 
seorang wanita kenamaan yang gigih mengikut perkembangan politik sejak zaman 
Rasulullah s.a.w. lagi tidak menyedari keadaan yang wujud di dalam negara, 
kerana tidaklah munasabah ia berhasrat untuk menonjolkan anak saudaranya, 
Abdullah menjadi khalifah, walaupun andainya di sana tidak wujud Ali bin Abi Talib 
r.a., kerana masakan ia sudah lupa kepada bapa Abdullah sendiri iaitu al-Zubair 
bin al-Awwam r.a. yang masih berwibawa, kerana ia adalah salah seorang 
daripada enam orang calon menjadi khalifah yang ditunjukkan oleh Khalifah Umar 
bin al-Khattab r.a. dahulu.?88 Lagipun Abdullah waktu itu masih terlalu muda. 
Masakan masyarakat boleh menerima si anak yang masih mentah, sedangkan si 
bapa yang masih kuat, dan berwibawa, serta pernah menjadi calon, kerana cukup 
syarat untuk dipilih masih ada. Tentulah faktor-faktor seperti itu menjadi 
pertimbangan dan perhitungan Aisyah r.a. sekiranya ia mempunya hasrat 
sedemikian. 

1. Begitu juga tidak benar sama sekali dikatakan Aisyah r.a. ingin membalas dendam 
akan sikap Ali r.a. yang tidak segera memberi bai'ah kepada ayahandanya dahulu, 
iaitu membalas dengan cara yang serupa. Apa perlunya Aisyah bersegera 
membai'ah (taat setia) kepada Ali ?' Di sini terdapat dua perkara yang perlu 
dilihat kembali, iaitu: 

1) Berhubung dengan sikap Ali r.a. tentang perlantikan Abu Bakar r.a. menjadi 
khalifah telah dibahas panjang lebar dalam bahagian yang kedua lalu. Ia 
hanya berkisar pada dua kesimpulan: 

(a) Sayidina Ali r.a. sejak awal-awal lagi segera memberi bai'ah seperti 
orang lain juga. 

(b) Ia turut memberi bai'ah, tetapi agak lewat, kerana menumpang marah, 
sebab isterinya agak marah kepada Abu Bakar r.a. Bukan berpunca dari 
soal politik pemerintahan, tetapi kerana gagal mendapat harta pesaka 
peninggalan ayahandanya Rasulullah s.a.w., waktu itu di bawah jagaan 
Khalifah Abu Bakar r.a. 

2) Sumber yang menjelaskan Saiyina Ali r.a. turut membai'ah sejak awal-awal 
ternyata lebih banyak daripada sumber yang menjelaskan sebaliknya. Dan 


$# Al-Syaukani, Darr al-Sahabah, hlm. 320-321 petikan dari: Majma' al-Zawaid, jil. IX, hlm. 
241. 

25 Dr. Ahmad Syalabi, al-Tarikh al-Islami wa al-Hadharah al-Islamiyah, jil. I, cet. 5, Kaherah, 
1910. him. 339. 

'6 Al-Tabari, Tarikh al-Rusul, jil. IV, hlm. 227. 

87 Dr. Ahmad Syalabi, al-Tarikh, Jil. I, hlm. 338. 

8 Ibid., him. 207, 208. 

kalau didakwa bahawa Saiyadatina Aisyah r.a. bertujuan membalas dengan 
kadar yang sama, pun tidaklah tepat, kerana tidak terdapat dalam mana- 
mana sumber sejarah menyatakan penentangan Saiyadatina Ali terhadap Abu 
Bakar hingga ke tahap mengangkat senjata, sedangkan apa yang terjadi di 
antara Aiysah dan Ali itu adalah terlalu dahsyat, dimanakah yang dikatakan 
sama ? 
Oleh sebab itu, jelas sekali pertempuran yang berlaku dalam Perang Jamal itu 
bukanlah disebabkan permusuhan lama atau dendam membara daripada Aisyah 
r.a. terhadap Ali r.a. Mohammad Ali Gutb dalam karyanya: Aisyah, menulis 
bahawa Aisyah r.a. - ketika dibuat penelitian - ternyata menerima kecaman 
daripada Hassan bin Thabit lebih keras daripada kata-kata Saiyidina Ali r.a. sendiri. 
Di mana Hassan adalah antara yang bersuara di dalam isu fitnah al-Ifk itu ... 
Walaupun demikian Aisyah r.a. sama sekali tidak mendendami Hassan, ini kerana 
hatinya cukup murni, dan akhlaknya yang amat tinggi.”? Bahkan ia sangat 
melarang sesiapa saja daripada mencemuh atau bersikap menyakiti Hassan. 
Riwayat daripada Urwah bin al- Zubair r.a.” 


Bahawa Urwah berkata: “Aku telah mencemuh Hassan di hadapan Aisyah, maka ia 
lalu melarang: jangan wmencemuhnya, maka sesungguhnya dia telah 
mempertahankan Rasulullah s.a.w." 


Oleh yang demikian tidaklah munasabah Saiyidatina Aisyah r.a. dikatakan begitu 
sekali marah dan mendendami Saiyidina Ali r.a. yang terkasar cakap di dalam 
peristiwa Ifk itu, sedangkan dalam hal yang sama ia jelas bersikap amat baik 
terhadap Hassan bin Thabit yang ternyata begitu keras dan tajam mengutuk 
Aisyah dan orang-orang yang terlibat seperti Safwan bin al-Mu'attal yang sampai 
menghunus pedang untuk bertindak, disebabkan syair-syair Hassan pada peristiwa 
itu.'1 Keluhuran hati dan budi Saiyidatina Aisyah r.a. khusus terhadap Saiyidina 
Ali r.a. begitu ketara, di mana banyak sekali ia meriwayatkan Hadith-hadith 
tentang kelebihan dan keistimewaan Ali bin Abi Talib r.a. Menurut al-Tirmizi, 
pernah ditanya kepadanya, siapakah orang yang paling dikasihi oleh Rasulullah 
S.a.w.? Jawab Aisyah: “Fatimah". Ditanya lagi: Kalangan lelaki?, jawabnya, 
“Suaminya ... yang aku tahu dia itu amat kuat berpuasa dan dirikan solat.””2 Apa 
yang disebutkan di sini, orang-orang yang seperti Ali r.a. Aisyah Ummu al- 
Mukminin itu, bukanlah boleh diukur iman dan hati budi mereka dengan orang- 
orang biasa. Satu-satunya cara untuk melihat dan menilai kebaikan mereka ialah 
merujuk secara langsung kepada firman-firman Allah dan penjelasan-penjelasan 
dari Hadith-hadith Rasulullah s.a.w., kerana mereka adalah individu-individu yang 
kerap dikaitkan dalam Hadith-hadith Nabi s.a.w. 


8. Suatu realiti yang perlu diambil kira, bagi menentukan sama ada Ummu al- 
Mukminin Aisyah benar-benar bertujuan menentang Khalifah Ali r.a. atau tidak, 
ialah merujuk kepada lokasi dimana masing-masing pihak berada sebelum tercetus 
Perang Jamal itu. Menurut al-Tabari, Khalifah Ali bin Abi Talib r.a. di ibu negara 
Madinah bersiap untuk memerangi pihak berkuasa Syam iaitu Mu'awiyah bin Abi 
Sufyan, dan dari sanalah ia mendapat tahu bahawa Ummu al-Mukminin Aisyah, 


8? Mohammad Ali Gutb, Aisyah, hlm. 60. 

5 Ibid., hadis dari riwayat al-Bukhari. 

21 Al-Tabari, Tarikh al-Rusul, jil. Il, hlm. 618. Lihat juga Dr. Ibrahim Syawat dan Dr. Mahmood 
Ziadah dalam al-Higbah al-Mithaliyyah, hlm. 127. 

”?' Mohammad Ali Gutb, Aisyah, hlm. 60. 

Talhah dan Zubair yang berada di Makkah juga sedang bersiap menuju ke Basrah. 
Saiyidina Ali r.a. terus melantik Tammam bin Abbas bagi menggantikannya kerana 
ia akan segera bertolak untuk menghalang pemergian mereka ke Basrah.”” 


1) Basrah menjadi salah satu antara tiga daerah di mana datangnya puak 
penentang yang menyerbu Madinah, dan membunuh Khalifah Uthman r.a. 
Keran objektif pergerakan Aisyah r.a. ialah menuntut pembalasan di atas 
tumpahan darah Khalifah Uthman dan memerangi suku sakat golongan 
Saba'iyah yang mencetuskan penentangan itu.” 

2) Bekas gabernor Basrah yang dipecat, Abdullah bin Amir yang waktu itu 
berada di Makkah menyertai pergerakan Ummu al-Mukminin Aisyah, 
meyakinkan semua pihak bahawa mereka pasti akan mendapat kerajasama 
daripada sebahagian penduduknya yang tidak terlibat dengan pembunuhan 
Khalifah Uthman yang lalu. Dan mereka merupakan penyokong kuat gabenor 
tersebut.” 


Maka melihat jarak di antara Makkah dan Madinah yang sememangnya lebih 
dekat jika dibandingkan di antara Makkah dan Basrah yang menjadi sasaran 
kumpulan Ummu al-Mukminin itu: maka keadaan ini, memperlihatkan hasrat 
sebenar kumpulan Ummu al-Mukminin itu ialah mencari orang-orang yang terlibat 
langsung dengan pembunuhan Khalifah Uthman r.a., kemudian bergabung tenaga 
dengan kekuatan Khalifah Ali r.a. di Madinah untuk terus mengesan saki-baki para 
pembunuh itu yang terdapat di mana-mana saja waktu itu. Dan bukan bertujuan 
menentang Saiyidina Ali r.a. seperti yang dikatakan oleh kebanyakan sejarawan 
sebelum ini. Tujuan baik kumpulan Ummu al-Mukminin inilah amat jarang 
diketengahkan. Al-Hafiz Ibn Hajar memetik daripada kitab Akhbar al-Basrah 
karangan Umar bin Syubbah dari perkataan al-Mahlab: Bahawa tidak terdapat 
seorang pun di kalangan ulama yang berautoriti menyebut bahawa Aisyah dan 
orang-orang yang bersamanya menentang Ali disebabkan kekhalifahan itu, dan 
tidak pula berusaha melantik orang lain ke jawatan itu.'” Seperti yang disebutkan 
terdahulu kedatangan mereka ke Basrah ialah untuk bertindak ke atas pembunuh- 
pembunuh Khalifah Uthman yang hingga ke saat itu belum ada lagi mana-mana 
pihak berusaha ke arah itu -- sekalipun Khalifah Ali yang berkuasa dan seterusnya 
bermufakat dengan pihak Saiyidatina Aisyah r.a. untuk tindakan selanjutnya ke 
atas saki-baki pembunuh yang rata-rata terdiri daripada golongan Saba'iyah. 
Bagaimanapun pertempuran dengan pengawal Basrah tercetus sebelum 
Peperangan Jamal lagi. Banyak mengorbankan jiwa terutama di pihak Basrah. 
Segala usaha damai gagal kerana di kalangan anggota perwakilan Basrah terdapat 
orang-orang Saba'iyah yang terlibat dengan pembunuhan Uthman r.a., seperti 
Hukaim bin Jabalah,” al-Asytar Malik bin Harith, Adi bin Hatim dan lain-lain.?” 
Sedangkan hasrat damai dan keamanan begitu ketara di pihak Aisyah r.a. Ini 
ternyata dari huraian panjang lebar di dalam Tarikh al-Tabari dan lain-lain.?”8 Dari 


'8 Al-Tabari, Tarikh al-Rusul, Jil. IV, hlm. 455. 

"4 Saif bin Umar al-Dhabi al-Asadi, al-Fitnah wa Wagah al-Jamal, himpunan dan saringan 
Ahmad Tatob Armus. Beirut, cet. Il, 1397H/1977, hlm. 116. 

'? Dr. Ibrahim Syawak, dan Dr. Mahmood Ziadah, al-Higbah al-Mithaliyah, hlm. 386. 

“6 fbn Hajar, Fath al-Bari, jil. 13, hlm. 41-42. 

"Salah seorang penentang yang terus berada di Madinah ketika penentang-penentang khalifah 
Uthman yang lain pura-pura pulang ke tempat masing-masing. Di Madinah ia merancang surat 
palsu, kononnya dari Uthman kepada Gabenor Mesir, bagi membunuh para penentang. 

“7 Saif bin Umar, al-Fitnah, hlm. 144. Lihat juga al-Tabari, Tarikh al-Rusul, jil. IV, hlm. 488. 

8 Ibid., him. 488, 489, 490, 491 dan 492. 

kegagalan usaha-usaha damai inilah juga akhirnya membawa kepada tercetusnya 
Peperangan Jamal yang sangat ngeri di antara kumpulan Khalifah Ali bin Abi Talib, 
dengan kumpulan Aisyah, Talhah dan al-Zubair r.a. Berasaskan sumber-sumber 
bacaan seperti al-Tabari, al-Bidayah wal al-Nihayah, al-Kamil fi al-Tarikh, al-Fitnah 
wa Wagah al-Jamal dan seumpamanya, ternyata sekali bukanlah pihak khalifah Ali 
r.a. dan pihak Ummu al-Mukminin Aisyah benar-benar mahu berperang, tetapi 
sebenarnya terdapat di antara dua pihak itu ada lagi satu pihak yang sangat- 
sangat memerlukan tercetusnya perang. laitu kumpulan Saba'iyah yang terlibat 
langsung dengan kes pembunuhan Khalifah Uthman r.a. yang lalu. Bermakna 
sekiranya usaha-usaha damai diperolehi di antara pihak Ali dan Aisyah rr.a., di 
Basrah itu, maka mereka akan sama-sama bersatu dan bersepakat untuk 
berusaha mengesan semua pembunuh dan orang-orang yang terlibat dengan 
pembunuhan ketua negara itu, seterusnya dihukum. Apabila ini terjadi, maka 
mereka dari golongan Saba'iyah inilah yang akan menerima padahnya. Atas dasar 
inilah ketua-ketua Saba'iyah itu bersidang pada malam sebelum Perang Jamal itu, 
supaya sama-sama melakukan apa cara jua asalkan boleh menyebabkan perang 
antara dua pihak itu: laporan sejarah: ?”” 


Dan Ibn al-Sauda' pun mengarahkan, katanya: Wahai kaumku (Saba'iyah), 
sesungguhnya peluang kejayaan kamu terdapat pada kesibukan orang ramai itu. 
Maka tipulah/perangkaplah mereka. Dan apabila orang ramai bercampur-baur esok 
hari, maka segeralah cetuskan pergaduhan dan usah berikan mereka peluang 
berfikir. Maka jangan ada antara kamu yang teragak-agak: pasti Allah 
merunsingkan Ali, Talhah, Zubair dan orang-orang yang sependapat dengan 
mereka mengenai apa yang kamu sendiri tidak suka (iaitu perdamaian). Maka 
berwaspadalah: dan berpecah-pecahlah masuk kebarisan mereka, sedangkan 
orang ramai tidak menyedarinya. 


Demikian kumpulan jahat Saba'iyah ini bertindak merosakkan usaha damai. 
Dalam usahasama yang sebegitu genting, kedua-dua belah pihak yang masih belum 
yakin dengan kejujuran sebelah pihak lagi tentulah hanya dengan sedikit pergaduhan 
kecil, walaupun hanya pura-pura, adalah sudah cukup bagi mencetuskan peperangan 
terbuka: kerana masing-masing mempunyai senjata di tangan. Apabila sudah 
bermula, maka amatlah sukar untuk menghentikannya. Demikian keadaan sebenar 
yang menyebabkan Perang Jamal itu. Kerana buat kaum Saba'iyah, sekiranya tidak 
berlaku perang, bererti keselamatan mereka terancam, tetapi kalau berlaku, maka 
bermakna pemerintah dan orang-orang Islam pada waktu itu, akan beransur-ansur 
melupakan isu yang terawal, iaitu membela dan mengesan para pembunuh Khalifah 
Uthman bin Affan r.a., sebaliknya akan berpaling pula kepada membincang dan 
memikirkan isu yang baru dan lebih rumit, iaitu peperangan dan pembunuhan sesama 
Islam: kerana tidak kurang daripada 10 000 orang sahabat-sahabat besar gugur 
dalam peperangan itu.” 

Golongan Saba'iyah inilah sebenarnya yang berperanan memporak-perandakan 
barisan Islam, dan melaga-lagakan sesama Islam, bermula secara serius sejak 
pemerintahan Khalifah Uthman bin Affan rr.a., sehingga membawa kepada 
pembunuhan Khalifah Uthman, seterusnya mencetuskan Perang Jamal, kerana selain 
daripada merosakkan kemuliaan Islam, melalui peperangan itu juga dapat menutup 
segala langkah jenayah mereka hingga mengorbankan nyawa Khalifah Uthman r.a., 
hasilnya mereka terselamat daripada hukuman oleh pemerintah-pemerintah 


” al-Tabari, Tarikh al-Rusul, jil. IV, hlm. 494. Lihat juga Saif al-Dhabi, al-Fitnah, hlm. 149. 
“00 Jbn Ab. Rabbih, al-Igd al-Farid, jil. Ill Kaherah, 1927, hlm. 103. 

kebelakangan. Oleh sebab terlalu celaru dan kontroversi keadaan negara pada hari- 
hari akhir pemerintahan Khalifah Uthman rr.a., implikasi dari pergerakan golongan 
Saba'iyah itu, menyebabkan begitu sukar bagi orang-orang yang jujur untuk menilai 
keadaan mana yang sebenar dan mana yang palsu, maka keadaan ini membuatkan 
ramai dari kalangan sahabat-sahabat Nabi s.a.w. yang terkenal seperti Sa'ad bin Abi 
Wagas r.a., al-Zubair bin al-Awwam r.a., dan lain-lain mengambil sikap semacam 
berkecuali.”?! Ini juga membuktikan tidak benar apa yang dikatakan oleh setengah- 
setengah sejarawan bahawa peperangan Jamal disebabkan oleh perasaan tamak 
beberapa individu tertentu seperti Abdullah bin al-Zubair, yang kononnya menghasut 
ibu saudaranya Saiyadatina Aisyah r.a. supaya bangun menentang Ali r.a.”'? Dan juga 
disebabkan oleh kebencian peribadi dan dendam membara dari pihak Aisyah. 
Bahkan dikatakan Talhah dan al-Zubair juga bertanggung jawab, kerana menghasut 
orang ramai.” Kalau inilah yang diterima maka bererti penghuni-penghuni syurga 
Allah itu, ramai terdiri daripada orang-orang berpekerti buruk dan lemah iman, kerana 
inilah di antara individu-individu yang disebut Rasulullah s.a.w. sebagai penghuni- 
penghuni syurga.” 


Rasulullah s.a.w. bersabda: Abu Bakar di dalam syurga, dan Umar di dalam syurga, 
dan Uthman di dalam syurga, dan Ali di dalam syurga dan Talhah di dalam syurga dan 
al-Zubair di dalam syurga dan Sa'ad bin Malik (Abi Waggas) di dalam syurga: dan 
Abd. Rahman bin Auf di dalam syurga dan Said bin Zaid di dalam syurga. 


Satu bukti bahawa Peperangan Jamal bukanlah rancangan Ali mahupun Aisyah, tetapi 
hasil tindakan jahat kaum Saba'iyah, di mana tujuan Ali dan Aisyah ialah perdamaian 
dan sama-sama mengesan pembunuh sebenar Saiyidina Uthman bin Affan r.a. ialah 
Saiyidina Ali r.a. sendiri tidak menghukum para pejuang dari pihak Aisyah r.a. yang 
gugur di medan itu sebagai musuh yang jahat. Bahkan dengan perasaan yang amat 
sedih ia memeriksa semua orang yang terkorban itu, sama ada dari pihaknya atau 
pihak Aisyah r.a. Dan untuk kedua-dua belah pihak ia berucap dengan tegas: “8 


Sesungguhnya sesiapa yang berjuang, maka ia terbunuh, sedangkan ia tidak 
bertujuan dengan perjuangannya itu kecuali mempertahankan kebenaran (al-Hag), 
dan tidak menghendaki melainkan keredaan Allah, maka ia adalah mati syahid. 


la juga melarang keras tenteranya daripada memperlakukan pihak sebelah lagi 
sebagai perlakuan musuh, tidak membunuh yang luka parah, tidak menceroboh 
kediaman, tidak membahagi-bahagikan harta rampasan, semuanya diserah kepada 
waris masing-masing dan kalau tidak berwaris dimasukkan ke Bait al-Mal, dan ia 
sendiri menyembahyangkan semua jenazah kedua-dua belah pihak.” Sehubungan 
dengan hal ini, satu persoalan perlu ditimbulkan. Mengapakah beberapa orang 
sahabat besar Rasulullah s.a.w. seperti Talhah, al-Zubair, Aisyah dan lain-lain bangun 
bertindak sendirian, seolah-seolah membelakangkan kuasa Saiyidina Ali bin Abi Talib 


“01 Saif bin Umar, al-Fitnah, hlm. 92. 

“02 Dr. Ahmad Syalabi, al-Tarikh al-Islami, jil. I, hlm. 346. 

“0 I bid. 

“4 bid. 

“05 Al-Tirmizi, al-Sunan, jil. X, hlm. 258. Lihat juga Ibn Majah (Mugadimah) jil. I, hlm. 61 
danjuga Kanz al-Ummal, jil. Xl, hlm. 638. 

“00 Jbn al-Athir, al-Kamil fi al-Tarikh, jil. III, hlm. 105-135. Lihat al-Igd al-Farid. jil. III. hlm.98- 
106. 

“07 Ibld. 

r.a. yang baru dilantik menjadi khalifah ? Apakah mereka sengaja mencabar kuasa Ali 
r.a. ? 

Kalau dikaji dengan teliti, para sahabat Rasulullah s.a.w. ini sekali-kali tidak 
berniat membelakangkan kuasa Saiyidina Ali r.a., jauh sekali mencabarnya. Cuma 
mereka sebagai sahabat besar, merasa bertanggungjawab di atas pembunuhan 
Khalifah Uthman r.a., sehingga ke saat itu belum ada usaha-usaha pihak berkuasa 
untuk sekurang-kurangnya mengesan kemudian menghukum para penjenayah itu 
dengan setimpal. Tidak patut kematian seorang ketua negara dibiar sepi tanpa 
pembelaan. Kemungkinan mereka ini agak kecewa dengan sikap Khalifah Ali r.a. yang 
baru. Maka didorong oleh rasa tanggungjawab itulah mereka berusaha sampai ke 
tahap meletakkan syarat supaya Khalifah Ali menyelesaikan dulu soal hukuman hudud 
ke atas penjenayah, barulah mereka akan menyerahkan bai'ah atau ketaatan 
kepadanya. Walau bagaimanapun setelah khalifah Ali r.a. sendiri menyatakan tidak 
berupaya dan tidak mampu menyelesaikannya, barulah mereka mula bertindak 
sendiri, malangnya kesempatan yang murni diputarkan oleh petualang-petualang 
dalaman Saba'iyah, hingga menjadikan para sahabat besar itu semacam menentang 
Khalifah Ali pula. Maklumat di atas diterangkan oleh al-Tabari seperti yang berikut: "8 


Dan beberapa kalangan sahabat Nabi telah berhimpun di penghadapan Ali r.a., iaitu 
setelah Talhah dan al-Zubair juga termasuk sama. Maka mereka semua berkata: 
Wahai Ali! Sesungguhnya kami telah meletakkan syarat kepadamu supaya 
melaksanakan hudud terlebih dahulu, dan sebenarnya puak itulah Saba'iyah yang 
telah sama-sama menumpahkan darah lelaki ini (Uthman bin Affan), dan meletakkan 
diri mereka sebebas-bebasnya. Maka Ali menjawab: Wahai saudaraku semua, 
sesungguhnya bukanlah aku tidak tahu apa yang kamu semua tahu itu, tetapi aku 
sendiri, bagaimanakah aku mahu lakukan terhadap puak itu yang jelas mereka 
sedang menguasai kita, sedangkan kita tidak menguasai mereka ... 


Jadi di sini jelas sekali Saiyidina Ali r.a. sebagai khalifah yang bertanggungjawab 
terang-terang menyatakan ketidaksanggupannya mengatasi masalah pembunuhan 
Uthman bin Affan itu. Oleh itu, barangkali, inilah alasan mengapa sahabat-sahabat 
Nabi seperti, Talhah, al-Zubair, Abdullah bin Amir, Said bin al-As, Yaala bin Umaiyah, 
Abdullah bin al-Zubair dan Ummu al-Mukminin Aisyah r.a. sendiri serta lain-lainnya 
bangun bertindak sendiri bagi menghukum sebahagian pembunuh Uthman bin Affan 
itu: dan kemudian cuba berdamai dan bersatu tenaga dengan kekuatan Khalifah Ali 
r.a., untuk meneruskan usaha mengesan saki baki musuh-musuh yang sememangnya 
berada di dalam lipatan selimut itu. 


KONTROVERSI PERANG SIFFIN (SAFAR 36H) 


Keadaan di Basrah pulih seperti sediakala setelah tamat Perang Jamal, Khalifah Ali bin 
Abi Talib r.a. melantik gabenor baru Abdullah bin Abbas r.a. mentadbir Basrah. 
Kemudian ia memilih bandar Kufah menjadi ibu negara Islam yang baru dan pusat 
pemerintahnya.””? Seperti yang termaklum, konflik di antara Saiyidina Ali r.a. dan 
Mu'awiyah bin Abi Sufyan bekas gabenor Syam yang dipecat menjadi bertambah 
tegang setelah Mu'awiyah dan pengikut-pengikut setia yang terdiri dari penduduk 


“8 Al-Tabari, Tarikh al-Rusul, jil. IV, hlm. 437. 
“09 Dr. Ibrahim Sya'wat, Dr. Mahmood Ziadah, al-Higbah al-Mitaliyah, hlm. 393. 

Syam enggan menyatakan kesetiaan atau bai'ah mereka kepada Khalifah Ali r.a. yang 
baru dilantik. “18 

Sebenarnya konflik ini memuncak adalah merujuk kepada beberapa perkara 
yang menyentuh sikap Khalifah Ali bin Abi Talib dan sikap Mu'awiyah bin Abi Sufyan 
sendiri. laitu yang dapat dirumuskan dalam beberapa perkara: 


1. Tindakan Saiyidina Ali r.a. sebaik saja dilantik menjadi khalifah seperti negatif 
terhadap permasalahan paling utama yang dihadapi oleh negara iaitu isu 
pembunuhan Khalifah Uthman r.a. yang lalu. Sebaliknya begitu drastik dalam soal 
memecat para pegawai kanan negara semasa pemerintahan Uthman bin Affan r.a. 
dahulu, terutamanya para gabenor wilayah." 


2. Mu'awiyah bin Abi Sufyan yang diberi mandat oleh tiga orang khalifah sebelumnya, 
iaitu Abu Bakar, Umar dan Uthman, mentadbir wilayah Syam lebih dari dua puluh 
tahun turut dipecat tanpa sebarang alasan. Ini menimbulkan huru-hara. Orang- 
orang yang jauh tinjauan politiknya, seperti al-Mughirah bin Syu'bah turut 
menasihatkan agar jangan dipecat dulu orang seperti Mu'awiyah itu, tetapi tidak 
diendahkan oleh khalifah: begitu juga nasihat daripada Abdullah bin Abbas r.a., 
tidak juga dipedulikan, sebaliknya menjawab dengan tegas: 1? 


Demi Allah, aku tidak akan berikan kepadanya kecuali pedang . 


Mendengar jawapan khalifah Ali r.a. yang begitu tegas, seolah-olah 
membelakangkan segala kepentingan dan pertimbangan-pertimbangan lain yang 
biasanya diambil kira oleh seseorang ketua negara yang berkaliber, Ibn Abbas lalu 
membuat komentar ke atas sikap Saiyidina Ali r.a. itu, katanya: “Wahai Amir al- 
Mukminin! Tuan adalah seorang lelaki yang amat berani, cuma tuan bukanlah 
seorang pakar dalam pertempuran. Apakah tuan tidak mendengar Rasulullah 
s.a.w. bersabda: “Peperangan itu adalah satu tipu helah (taktik)," jawab Ali: 
"Yalah!" 43 


3. Mu'awiyah yang sudah terkilan dengan pemecatan itu juga mengambil sikap 
seperti Talhah dan al-Zubair sebelumnya, iaitu sedia memberi ketaatan dengan 
syarat pembunuh Uthman bin Affan dihukum terlebih dahulu. Sebenarnya sikap 
Mu'awiyah itu diambil, hasil daripada satu perjumpaannya dengan beberapa orang 
sahabat Nabi s.a.w., ketua-ketua tentera dan pembesar-pembesar Syam yang 
sebulat suara berkata: “Kita tidak akan membai'ahnya, sehingga dia menghukum 
pembunuh Uthman r.a., atau menyerahkan mereka kepada kita. "4 


4. Mu'awiyah bin Abi Sufyan dan orang-orang Syam menganggap Khalifah Ali r.a. 
terlibat melindungi penyokong-penyokong gerakan Ibn Saba' (Saba'iyah) yang 
melakukan jenayah ke atas Khalifah Uthman r.a., sedangkan orang ramai pada 
waktu itu menuntut pembelaan ke atas darah Uthman r.a.”$ Dikatakan juga, 


4 


' Dr. Hassan Ibrahim Hassan, Tarikh al-Islam, jil. I, him. 368. 

“1! Dr. Ibrahim Ahmad al-Adawi, al-Tarikh al-Islami, Afaguhu al-Siasiyah wa Abdahulu al- 
Hadhariyah, Mesir. 1396H/1976M, hlm. 209. Lihat juga Dr. Ahmad Syalabi, dlm. al-Tarikh al- 
Islamiy, Jil. 1, hlm. 335. 

“2 Al-Tabari, Tarikh al-Rusul, Jil. IV , hlm. 441. 

“38 bid 

“8 Ibn al-Arabi, al-Awasim min al-Gawasim, hlm. 162. 

“8 Dr. Hassan Ibrahim Hassan, Tarikh al-Islam, jil. I, him. 367. 

Mu'awiyah bin Abi Sufyan pada waktu itu adalah orang yang paling kanan dalam 
keluarga Bani Umaiyah, di mana Khalifah Uthman adalah sepupunya, maka dialah 
yang paling berhak menuntut pembelaan atas kematian Khalifah Uthman itu, 
diatas dasar ia menjadi walinya. Dikatakan Mu'awiyah berpegang dengan firman 
Allah: 


Dan sesiapa yang dibunuh secara aniaya, maka kami (Allah) jadikan bagi pihak 
walinya kuasa (menuntut pembelaannya). 


Kemungkinan atas dasar sebagai ketua keluarga inilah, Mu'awiyah meminta Ali 
r.a. sebagai khalifah supaya menyelesaikan dahulu masalah penganiayaan ke atas 
anggota keluarganya iaitu Uthman bin Affan, sebelum pihaknya dan keluarganya 
menyampaikan ketaatannya pula. Ataupun atas dasar dan niat yang lain dari yang 
tersebut itu, Allah Maha Mengetahui. 

Walau bagaimanapun ini merupakan hanya satu kontroversi yang kecil, 
menyebabkan berlaku pertempuran di antara kekuatan Saiyidina Ali r.a. sebagai 
khalifah yang sah dengan kekuatan Syam pimpinan Mu'awiyah bin Abi Sufyan bekas 
gabenornya yang dipecat. Pertempuran berlaku pada bulan Safar tahun 37H di sekitar 
lembah Siffin”.' Ada juga pendapat yang menyebut pertempuran bermula pada 
bulan Zulhijah tahun 36H, dan berakhir pada bulan Muharam 37H.” Kontroversi yang 
lebih rumit ialah selepas perang itu dihentikan, iaitu ketika penghakiman dan urusan 
damai berkekalan bagi kedua-dua belah pihak cuba diusahakan, iaitu yang dikenali di 
dalam sejarah Islam sebagai al-Tahkim. Perwakilan Ali bin Talib r.a. diketuai oleh Abu 
Musa al-Asyari r.a., manakala perwakilan Mu'awiyah bin Abi Sufyan r.a. diketuai oleh 
Amru bin al-As r.a.” Banyak sekali sumber-sumber sejarah Islam kebelakangan 
membentangkan dengan cara yang cukup menarik berlaku perangkap memerangkap, 
dan tipu menipu di antara kedua-dua ketua perwakilan itu, dari mula hingga ke 
akhirnya. Dari aspek yang lain, peristiwa itu memperlihatkan sikap yang amat berbeza 
di antara kedua-dua orang ketua perwakilan itu. Abu Musa al-As'yari dengan 
ketagwaan dan kezuhudannya malahan disebut sebagai pelupa, sedangkan Amru bin 
al-As dengan kebijaksanaan dan kelicinan putar belitnya.”? 

Kedua-dua ketua perwakilan bertemu di sekitar kawasan perang iaitu setelah 
perang dihentikan pada bulan Rabiulawal 38 H.?! Jaitu bagi menulis perjanjian al- 
Tahkim yang dipersetujui bersama. Kandungan lengkap perjanjian itu dilaporkan oleh 
al-Tabari. “22 Secara umumnya kedua-dua pengadil Abu Musa dan Amru bersetuju dan 
berjanji untuk kembali kepada al-OGur'an bagi mendapat penyelesaian masalah yang 
dihadapi oleh kedua-dua belah pihak. Sekiranya tidak didapati di dalam al-Our'an, 
maka Sunnah hendaklah dirujuk. Perang hendaklah dihentikan. Orang ramai dijamin 
keselamatan diri, keluarga dan harta benda sehingga diputuskan oleh kedua-dua 
pengadil secara muktamad. Kedua-dua pengadil boleh menyertakan seberapa ramai 


"6 Al-Gur'an surah al-Isra': 33. Lihat juga Dr. Mustafa Hilmi, Nizam al-Khilafa. 

“ Siffin letaknya di antara bandar Riggah dan Halab iaitu kira-kira 100 batu dari 

Riggah. 

47 Dr. Ibrahim Sa'wat dan Dr. Mahmoud Ziadah, al-Higbah al-Mithaliyah, hlm. 394. 

“8 Ibn Arabi, al-Awasim, hlm. 163 dalam nota kaki. 

“9 Dr. Ahmad Syalabi, al-Tarikh al-Islami, jil. I, hlm. 352. 

“20 'bn Tabataba, Tarikh al-Dual al-Islamiyah, hlm. 91. Lihat juga al-Yaakubi, Tarikh al-Yaakubi, 
jil 1, hlm. 189. 

21 Ibid., hlm. 190. 

“2 Al-Tabari, Tarikh al-Rusul, jil. V, hlm. Lihat Ibn Gutaibah, al-Imamah, jil. I, hlm. 118. 

saksi yang dikehendaki. Kemudian menulis persetujuan mereka di atas kertas 
perjanjian ini. Kedua-dua pengadil bersetuju berkumpul semula di Dumah al-Jandal 
pada bulan Ramadan tahun berkenaan. Tiap-tiap pihak diwakili oleh kira-kira 400 
orang untuk menyaksikan setiap kandungan yang telah dipersetujui itu.”?? 


KONTROVERSI YANG MENGELI RUKAN 


Mulai dari sinilah terjadi kontroversi-kontroversi yang amat mengelirukan di kalangan 
penulis-penulis sejarah Islam: dengan laporan yang bercanggah di antara satu sama 
lain. Kekeliruan begitu kadang-kadang menjadikan yang benar itu salah, dan yang 
salah itu benar. Malahan yang sering berlaku, kekeliruan itu kerap sekali menutup 
kebenaran. Ini juga terjadi pada perjumpaan di Dumah al-Jandal itu. Satu usaha 
penelitian yang mendalam dengan kesedaran yang menyeluruh sahaja akan dapat 
menyingkap hakikat yang sebenarnya apa yang terjadi pada perjumpaan itu. 
Kepelbagaian riwayat sejarah tentang perkara itu, antaranya seperti yang berikut: 


Pada bulan Ramadhan seperti yang dijanjikan, kedua-dua ketua perwakilan 
atau pengadil dengan ditemani oleh kira-kira 400 orang bagi setiap pihak 
bertemu di Dumah al-Jandal. Dalam perjumpaan itu, kata Amru bin al-As 
(perwakilan Mu'awiyah) kepada Abu Musa al-Asy'ari (perwakilan Ali): “Wahai 
Abu Musa, adakah tuan tidak tahu bahawa Uthman bin Affan itu dibunuh secara 
teraniaya"? Jawab Abu Musa: “Bahkan." Kata Amru lagi: “Adakah tuan tidak 
tahu bahawa Mu'awiyah dan keluarganya adalah wali-walinya?" Jawab Abu 
Musa: “Yalah!" Maka kata Amru lagi: “Oleh itu apa yang menghalang kamu dari 
menerimanya? Keturunannya dari Guraisy juga? Seperti yang kamu tahu? 
Kalau kamu takut orang lain kata, dia itu bukan dari orang terawal menerima 
Islam, maka katakan saja: Aku dapati sifatnya sebagai wali Uthman, khalifah 
yang dizalimi, dan yang menuntut pembelaan darahnya adalah orang yang baik 
politik dan pentadbirannya. Dan dia juga adik kepada Ummu Habibah isteri 
Rasulullah s.a.w., dan penulis serta sahabatnya.””4 Amru juga menawarkan 
sesuatu jawatan kepada Abu Musa asalkan Abu Musa bersedia memberikan 
Mu'awiyah sesuatu. Abu Musa menolak sambil berkata: “Dijauhkan Allah, 
bahawa aku melantik Mu'awiyah, dan aku menerima sesuatu keputusan Allah 
secara rasuah ..."”25 


Setelah berbincang panjang dan tawar-menawar dan setelah tidak ada 
sebarang persetujuan dicapai, maka kata Amru: “Wahai Abu Musa, apa fikiran 
kamu"? Jawab Abu Musa: “Pandanganku, kita lucutkan saja Ali dan Mu'awiyah 
dari perkara ini dan dengan itu kita dapat meredakan semua orang dari fitnah 
ini dan kemudian kita serahkan kepada Majlis Syura, semua Muslim memilih 
siapa yang mereka persetujui. Kata Amru: “Fikiranmu itu paling baik, dan aku 
bersamamu."”26 Akhirnya Amru persilakan Abu Musa tampil terlebih dahulu 
mengisytiharkan (secara ucapan). Alasan Amru kerana Abu Musa sahabat 
Rasulullah s.a.w. dan lebih tua darinya.” Dengan itu Abu Musa 


“3 Dr. Ibrahim Sa'awat dan Dr. Mahmoud Ziadah, al-Higbah al-Mithaliyah, hlm, 397. 

“4 (brahim al-Ibyari, Muawiah, Wizarah al-Thagafah wa al-Irsyad al-Gaumi, Mesir, tanpa tarikh, 
hlm. 213. 

“5 Ibn Tabataba, Tarikh al-Dual al-Islamiyah, hlm. 92. 

“20 Ibid., hlm. 92. 

2 bid. 

mengisytiharkan: “Saudara sekalian, kami telah bincang perkara yang 
menyentuh umat ini, maka kami dapati tidak ada yang lebih baik, dan tidak ada 
yang dapat menyatupadukan perpecahannya, melainkan apa yang aku dan 
Amru putuskan, iaitu kita lucutkan Ali dan Mu'awiyah, kemudian semua orang 
melantik sesiapa yang mereka suka. Sesungguhnya aku dengan ini memecat Ali 
dan Mu'awiyah, maka terimalah tanggungjawab kamu semua, dan lantiklah 
sesiapa yang kamu semua rasa berkeahlian."?8 


Kemudian Amru bangun dan berkata: "Orang ini (Abu Musa) telah berkata apa 
yang kamu semua dengar tadi, ia telah memecat tuannya Ali dan aku juga 
turut memecat tuannya seperti dia memecatnya, tetapi aku mengekalkan 
tuanku Mu'awiyah! Sesungguhnya dia adalah wali Uthman bin Affan r.a. dan 
juga menuntut pembelaan darahnya: dan paling berhak di tempatnya. “Abu 
Musa amat marah, lalu bertempik: "Apa kamu ini? Allah tidak merestuimu. 
Engkau penipu dan pembelot. Engkau tak ubah seperti anjing, sekiranya 
dilayan ia menjelir lidahnya atau dibiar pun ia tetap menjelir lidahnya juga!” 
Amru senyum dengan tenang sambil menjawab: "Engkau pula umpama kaldai 
yang hanya tahu membawa surat yang bertimbun-timbun.” Orang ramai 
menjadi kelam-kabut. Sesungguhnya Amru telah menipu Abu Musa dengan 
satu penipuan yang terkutuk, lalu semua orang beredar begitu sahaja seolah- 
olah tidak ada sebarang perhimpunan.”?? 


Ibn Tabataba pula mencatatkan: Kata Abu Musa: "Sesungguhnya aku telah 
memecat Ali dan Mu'awyiah daripada “khalifah” seperti dicabutkan cindn dari jari ini.” 
Amru tampil dan berkata: "Kamu semua telah dengar katanya dia telah memecat 
tuannya, dan aku juga begitu turut memecatnya, cuma aku mengekalkan tuanku 
Mu'awiyah. Abu Musa menolak dan berkata: "Dia telah menipu dan berbohong, bukan 
ini yang kami persetujukan.” Tetapi tidak diendahkan oleh Amru, dan orang ramai pun 
bersurai.”80 Al-Yaakubi pula mencatatkan: Abu Musa menaiki mimbar dan memecat 
Ali, kemudian naik pula Amru bin al-As, dan berkata: "Sesungguhnya, aku 
mengekalkan Mu'awiyah seperti cincinku ini kekal di jariku.” Maka Abu Musa 
bertempik: Engkau menipu wahai munafig!" Engkau tak ubah seperti kaldai, yang 
membawa bertimbun-timbun surat.” Orang ramai riuh melaungkan. Demi Allah 
kedua-dua pengadil ini telah menghukum di luar dari kitab Allah: sedangkan syarat 
yang diletakkan bukan itu. Lalu orang ramai berbalas-balas pukulan dengan tongkat: 
dan terpisah. Orang-orang Khawarij” melaung: "Kedua-dua pengadil itu telah kafir.” 
Tidak ada pengadilan hanya untuk Allah.” 

Al-Tabari, mencatatkan catatan yang lebih kurang sama dengan Ibn Tabataba 
dan lain-lain iaitu Abu Musa mengisytiharkan pemecatan Ali dan Mu'awiyah sama- 
sama, dan menyerahkan urusan melantik khalifah yang baru kepada orang ramai. 
Amru pula mengisytiharkan pemecatan Ali sahaja tetapi mengekalkan Mu'awiyah. Abu 
Musa amat marah, lalu berkata: “Allah tidak restui kamu, engkau pembohong dan 
penipu. Engkau tak ubah seperti anjing, kalau dilayan ia menjelir lidahnya dan kalau 


“28 Ab. Khalig Abu Rabiah, Ma'a al-Khulafa' al-Rasyiden, hlm. 150, 151. Lihat juga Ibrahim al- 
Ibyari, Muawiah, hlm. 216. Lihat juga Ibn Outaibah, al-Imamah wa al-Siasah Kaherah, 1967, 
Jill, him. 118. 

“2 Ibid., hlm. 151. 

“0 Jbn Tabataba, Tarikh al-Dual al-Islamiyah, hlm. 93. 

" Khawarij ialah pengikut Ali bin Abu Talib yang berpaling tadah selepas perang Siffin dan 
Tahkim itu membawa konsep bahawa Ali dan Muawiah kedua-duanya telah kafir, boleh 
dibunuh. 

81 Al-Yaakubi, Tarikh, jil. Il, hlm. 190. 


ISU-ISU KONTROVERSI DALAM SEJARAH PEMERINTAHAN KHULAFA' AL-RASYIDIN 108 


dibiarkan pun ia menjelir lidahnya juga." Amru menjawab: “Engkau pula macam 
kaldai membawa buku-buku." Lantas Syuraih bin Hani membelasah Amru dan dibalas 
oleh anak Amru.”? 

Akhir sekali al-Mas'udi dalam satu catatannya pula menjelaskan tiga maklumat 
yang berbeza iaitu: 


1. Seperti catatan lain sebelum ini, di mana kedua-dua bersetuju menulis persetujuan 
itu melalui penulis yang ditugaskan khas, kemudian mengiklankan di hadapan 
khalayak ramai, secara putar-belit, antaranya kata Abu Musa: “Kami berdua telah 
berbincang panjang lebar, di mana apa yang kami nampak, jalan yang paling 
hampir kepada mencapai keamanan dan kebaikan serta menyatukan semula 
segala perpecahan, juga memelihara dari pertumpahan darah ialah kami memecat 
Ali dan juga Mu'awiyah. Sesungguhnya aku memecat Ali seperti aku memecat 
serbanku ini (sambil mencapai serban di kepalanya dan mencabutnya). Dan kami 
melantik seorang lelaki yang pernah bersahabat dengan Rasulullah s.a.w. dan 
bapanya juga sahabat Nabi s.a.w., maka ia jelas mendahului di dalam Islam, iaitu 
Abdullah bin Umar r.a.:" sambil memuji-mujinya serta mengajak orang ramai 
menyetujuinya, lalu ia pun turun. Giliran Amru pula berucap: “Sesungguhnya Abu 
Musa Abdullah bin Gais telah memecat Ali dan mengeluarkannya daripada urusan 
ini yang dituntutnya. Sedangkan dia pun tahu. Apakah tidak aku juga telah 
memecat Ali bersama-samanya, dan mengekalkan Mu'awiyah ke atasku dan ke 
atas kamu. Dan Abu Musa telah menulis di dalam surat perjanjian, bahawa 
Uthman yang telah dibunuh secara zalim itu syahid. Dan walinya diberi kuasa 
menuntut pembelaan darahnya di mana jua. Dan Mu'awiyah telah pernah 
bersahabat dengan Rasulullah s.a.w., dan bapanya juga sahabat Nabi s.a.w. Lalu 
ia juga memuji-mujinya serta mengajak orang ramai menyetujuinya. Katanya: Dia 
(Mu'awiyah) adalah khalifah ke atas kita, dan berhak ditaati, serta ketaatan kita itu 
berdasarkan tuntutan ke atas darah Uthman." Abu Musa memotong: "Amru 
berbohong, tetapi kami memecat Mu'awiyah dan Ali sama-sama. Lalu jawab Amru: 
"Bahkan Abdullah bin Gaislah yang berbohong. Dia telah pecat Ali, tetapi aku tidak 
pecat Mu'awiyah." 

2. Al-Mas'udi menjelaskan: Aku dapati satu sumber lain menyebut, bahawa kedua- 
duanya telah bersetuju memecat Ali dan Mu'awiyah, dan kedua-duanya juga 
bersetuju selepas itu menyerahkan perkara itu kepada 'syura'. Orang ramai akan 
memilih lelaki yang sesuai dengan mereka semua.” 

3. Al-Mas'udi juga mencatatkan: bahawa tidak kedapatan di antara Abu Musa dan 
Amru bin al-As selain daripada apa yang mereka tuliskan di dalam perjanjian 
bertulis itu sahaja, dan pengakuan Abu Musa bahawa Uthman itu dibunuh secara 
aniaya, dan termasuk catatan-catatan lain yang disebutkan dahulu. Kedua-duanya 
sama sekali tidak berucap mengisytiharkan sesuatu.” Cuma yang ada selepas itu 
ialah Amru bin al-As berkata pada Abu Musa: “Sebutlah siapa yang kamu nampak 
untuk dicalonkan, nanti aku pula menimbangnya." Maka Abu Musa menamakan: 
Ibn Umar, sambil berkata pada Amru: “Aku telah menamakan seseorang, maka 
engkau pula sebutlah" kata Amru: “Ya! Aku akan menamakan orang paling gagah 
di kalangan umat ini, paling pintar dan paling luas ilmu politiknya, iaitu Mu'awiyah 
bin Abu Sufyan." Abu Musa membantah: "Tidak! Demi Allah, dia bukan ahlinya." 
Kata Amru: "Baiklah" Abdullah "Amru bin al-As." Apabila disebut sahaja begitu, 
Abu Musa pun fahamlah, bahawa Amru hanya mempermainkannya sahaja: lalu 


“2 Al-Tabari, Tarikh al-Rusul, jil. V, hlm. 70, 71. 
“2 Ibid: 
“34 Ibid., hlm. 597. 

katanya: “Perbuatanmu itu dilaknati Allah!" Maka mereka berdua berbalas-balas 
maki hamun, kamudian Abu Musa terus berlepas ke Makkah. Amru bin al-As pula 
pulang ke rumahnya.” 


Bertitik tolak daripada sumber sejarah yang dibentangkan itu, sama ada oleh 
Mahmoud al-Aggad, Ibrahim al-Ibyari, Ab. Khalig Abu Rabiah, al-Yaakubi, Ibn 
Outaibah, al-Mas'udi mahupun al-Tabari, terdapat beberapa percanggahan tertentu 
yang memberi keyakinan bahawa mungkin ada sesuatu yang tidak kena, atau direka- 
reka orang, lalu diserapkannya ke dalam fakta sejarah al-Tahkim itu, hingga terasa ia 
semacam sesuatu fakta yang benar. Bila terdapat percanggahan-percanggahan 
seperti itu, kajian yang teliti perlu diadakan. Di antara maklumat-maklumat dari 
sumber-sumber itu, dapat disimpulkan dalam tiga pendapat yang besar, iaitu: 


1. Al-Yaakubi, Ibn Tabataba, dan sumber-sumber yang serupa dengannya, 
menyatakan bahawa kedua-dua orang pengadil, Abu Musa dari Amru bersetuju 
memecat kedua-dua pihak yang bertikai, Ali dan Mu'awiyah, dan menyerahkan 
perkara itu kepada semua orang Islam. Kemudian semua keputusan yang 
dipersetujui itu ditulis pada wathigah, yang kemudiannya diiklankan atau 
diisytiharkan kepada orang ramai di perhimpunan Dumah al-Jandal itu. Melalui 
perisytiharan itulah berlaku tipu-menipu atau perangkap-memerangkap di 
antara kedua-dua orang pengadil. 

2. Al-Tabari pula menerangkan kedua-dua pengadil berbincang dan bersetuju 
memecat kedua-dua yang bertikai, tetapi tidak sekata tentang calon 
pengganti, kemudian tanpa menulis apa-apa catatan, lalu mengisytiharkan 
keputusan itu, di situ juga berlaku tipu-menipu. 

3. Al-Mas'udi dalam catatannya yang pertama dan kedua, kandungannya lebih 
kurang sama dengan catatan yang lalu, tetapi catatannya yang ketiga agak 
menarik, dan berlainan, iaitu tidak ada sebarang perisytiharan berlaku, kecuali 
perjanjian yang ditulis itu sahaja lalu dengan itu tidaklah terjadi apa-apa tipu- 
menipu atau perangkap-memerangkap kerana tidak ada sebarang ucapan atau 
perisytiharan dibuat. 


Dari ketiga-tiga pandangan induk ini, satu penilaian yang ilmiah dan setimpal 
harus diberikan bagi menjelaskan kedudukan sebenar kontroversi al-Tahkim itu: atau 
sekurang-kurangnya menghapuskan kekeliruan tanda-tanya apakah benar berlaku 
tipu-menipu di antara dua orang tokoh Islam yang terkenal di dalam sejarah iaitu Abu 
Musa dan Amru bin al-As. ..? Kalau berlaku tipu-menipu, apakah hanya berakhir 
begitu sahaja? Dan sebagainya. Ditinjau kepada keseluruhan aspek, seperti suasana 
kemasyarakatan, kekuatan beragama, keluhuran-budi dan sebagainya, khususnya 
bagi tokoh-tokoh yang banyak berbakti kepada Islam dan Nabinya s.a.w. Abu Musa 
al-Asyari dan Amru bin al-As itu, adalah dirasakan bahawa pendapat dan catatan al- 
Mas'udi yang ketiga itu, lebih munasabah dan releven dengan semua suasana yang 
wujud. Dalam hal ini pandangan Dr. Ibrahim Sawat, Dr. Mahmoud Ziadah dan Dr. 
Hassan Ibrahim Hassan adalah lebih akur dengan suasana keislaman dan peristiwa 
yang berlaku, antaranya: Kami berpendapat bahawa riwayat al-Mas'udi adalah lebih 
hampir kepada rasional. Sebab ia satu-satunya yang munasabah dengan perjalanan 
peristiwa tersebut dan bersesuaian pula dengan peribadi seorang sahabat besar Nabi 
S.a.w. yang mulia seperti Abu Musa al-Asy'ari itu. Di mana ia terkenal sebagai 
pengasas beberapa institusi Figh terkemuka di dalam Islam. Tidak boleh menuduhnya 
sebagai bodoh, alpa dan cetek fikiran. Dan oleh sebab riwayat al-Tabari umpamanya, 


“5 Ibid. 

menyebut hanya yang dibuat perisytiharan sahaja, dan penipuan itu dilakukan ke atas 
Abu Musa. Maka kalau itu benar, apa untungnya pada Mu'awiyah ? Kerana penetapan 
Mu'awiyah, cuma hukuman sahaja. Lagipun perkara apa yang ditetapkan ? Sebab 
yang diperlukan oleh umat waktu itu ialah perjanjian bertulis, bukan semata-mata 
ucapan. Bahkan kalau betul apa yang dikatakan oleh al-Tabari dan yang seumpama 
dengannya, nescaya apabila orang ramai, terutama yang mengiringi Abu Musa -- 
tidak kurang daripada 400 orang -- sedar mereka ditipu, atau diperdayakan, 
sedangkan pedang-pedang mereka baru dua bulan berlumuran darah -- sudah tentu 
bukan sekadar berbalas pukulan tongkat sahaja -- tetapi akan meletus pertumpahan 
darah yang lebih ngeri di antara dua kumpulan itu.”8 Tetapi ini semua tidak terjadi, 
dan hanya masing-masing bersurai seperti tidak ada apa-apa perkara kritikal berlaku. 
Bagi dua kumpulan yang sedang tegang bermusuhan, keadaan seperti ini tidak dapat 
diterima akal. 


PENI LAI AN TERHADAP KESELURUHAN PROBLEM 


Sekiranya tujuan untuk mencari sesuatu kebenaran pada keseluruhan permasalahan 
yang timbul daripada kontroversi al-Tahkim ini cuba diusahakan, maka sekurang- 
kurangnya tiga aspek penelitian harus diutamakan, iaitu: 


1. Berhubung dengan perkara sebenar titik perselisihan di antara Ali bin Abi Talib 
dengan Mu'awiyah bin Abi Sufyan. 

2. Tentang kedudukan tugas rasmi atau jawatan semasa bagi kedua-dua individu. 

3. Pendedahan khusus tentang latar diri atau biografi Abu Musa al-Asy.ari. 


PERSELISI HAN ANTARA ALI DAN MU'AWIYAH 


Merujuk kepada sumber-sumber sejarah Islam, ternyata bahawa perselisihan yang 
berlaku di antara Khalifah Ali bin Abi Talib dengan bekas gabenor Syam yang 
dipecatnya, adalah dari faktor yang sama dengan permusuhan yang berlaku di antara 
Khalifah Ali r.a. dengan tokoh-tokoh di dalam peperangan Jamal (unta): iaitu 
berpunca daripada pembunuhan Khalifah Uthman r.a. tanpa inisiatif pembelaan 
khusus dari pihak yang berwajib. Setelah Ali bin Abi Talib r.a. dilantik menjadi khalifah 
yang baru, penumpuan orang ramai, sebelum melihat program pembangunan, dan 
polisi pemerintahan khalifah yang baru ini, tentulah tertumpu kepada apakah penye- 
lesaian muktamad terhadap isu pembunuhan kejam itu. Kerana buat masa itu, ia 
adalah isu negara paling utama. Apabila keadaan berlalu begitu, sebahagian daripada 
sahabat besar Rasulullah s.a.w. seperti Talhah, al-Zubair, Ummu al-Mukminin Aisyah 
r.a., beranggapan bahawa Khalifah Ali r.a. sengaja tidak menunaikan tanggungjawab 
bagi menjalankan gisas ke atas penjenayah-penjenayah yang membunuh Khalifah 
Uthman r.a. Kedudukan suasana semasa memudahkan orang menuduh Khalifah Ali 
r.a. terlibat. Kerana sebenarnya pembunuh-pembunuh Uthman r.a. terdiri dari 
pelbagai kabilah yang bercampur-aduk dengan penyokong dan pengikut setia Ali r.a., 
dan Ali r.a. tidak boleh menafikannya.”” 

Di antara yang menambahkan kontroversi ini lagi ialah pengakuan dari 
kalangan yang berada di pihak Khalifah Ali sendiri, contohnya: Mu'awiyah mengirim 


436 Dr. Ibrahim Sawat dan Dr. Mahmood Ziadah, al-Higbah al-Mithaliyah, hlm. 399, Lihat juga 


Dr. Hassan Ibrahim Hassan. 
"37 Mohd. Kurd Ali, al-Islam wa al-Hadarah, jil. Il, hlm. 380. 

sepucuk surat kepada Ali bin Abi Talib r.a. melalui Abu Muslim al-Khaulani, antara 
kandungannya: 


..Engkau disyaki melindungi pembunuh-pembunuhnya (Uthman). Orang-orang itu 
penyokong, kakitangan, penolong dan pengikut setiamu... 


Apabila Ali r.a. menerima surat itu, ia bercadang untuk menjawabnya esok hari. 
Ketika Abu Muslim al-Khaulani masuk menghadap Ali r.a. di masjid, perkarangannya 
dipenuhi manusia, didapati kira-kira sepuluh ribu lelaki yang lengkap bersenjata, 
mereka melaungkan serentak. Kami semua adalah pembunuh Uthman ! Maka atas 
dasar itulah menyebabkan Mu'awiyah enggan membai'ah Ali r.a.: dan enggan 
melaksanakan arahannya di wilayah Syam itu, bahkan ia berpendapat perkara 
pertama yang mesti diselesaikan ialah gisas, kemudian barulah menyelesaikan soal 
ketaatan (bai'ah). Sedangkan Khalifah Ali r.a. pula berpegang bahawa perlantikannya 
sudah selesai dan sempuma dengan kerelaan orang-orang muslimin yang berada di 
Madinah, oleh itu seluruh muslimin yang lain di seluruh pelosok negara Islam, 
mestilah menyertai bai'ah kesetiaan itu tanpa sebarang soal. Di sinilah letaknya 
perbezaan pendapat dan sikap di antara Khalifah Ali r.a. dan Mu'awiyah. Sebenarnya 
Mu'awiyah sendiri tidaklah menafikan kelebihan Ali r.a. dan kewajarannya menjadi 
khalifah: tetapi ijtihadnya (Mu'awiyah juga seorang mujtahid) membawanya kepada 
berpendapat, mesti mengambil tindakan ke atas para pembunuh Uthman sebelum 
urusan bai'ah. la juga berpendapat tidak ada orang lain yang berhak menuntut 
pembelaan darah Uthman selain dirinya sendiri, kerana status kekeluargaannya 
dengan Uthman. 

Selain alasan-alasan yang lalu kemungkinan juga Mu'awiyah berpendapat, 
bahawa hingga ke tahap itu, kepimpinan Saiyidina Ali r.a. boleh dipertikaikan, kerana 
belum benar-benar memenuhi syarat utama kekhalifahan seperti yang digariskan oleh 
para ulama, iaitu: Keadilan (al-“Adalah) dan keberanian serta kesediaan bertindak (al- 
Syaja'ah wa al-Najidah).”8 Bagi Mu'awiyah di mana keadilannya, sekiranya seseorang 
ketua negara membelakangkan kewajipan menjalankan gisas terhadap pembunuh 
ketua negara sebelumnya: bahkan terdapat pula bukti yang menunjukkan ramai di 
antara penjenayah itu merupakan pengikut dan penyokong ketua negara itu sendiri. 
Dan tidak ada penafian tentang perkara ini. Lebih dari itu, Mu'awiyah terus 
berpendapat Saiyidina Ali r.a. juga belum dapat memenuhi syarat sebagai seorang 
yang berani dan sedia bertindak yang dikira penting sebagai ketua negara dalam 
Islam. Kelemahan ini dinyatakan sendiri oleh Khalifah Ali r.a. di hadapan 
serombongan sahabat Nabi s.a.w. -- tidak termasuk Mu'awiyah -- yang 
mengharapkan langkah-langkah segera diambil bagi menghukum para penjenayah 
yang sedang bermaharajalela di Madinah Rasulullah s.a.w. itu.? Bahkan bagi 
setengah-setengah ahli fikir terkenal seperti Ibn Khaldun, ada menambah beberapa 
syarat lagi bagi kelayakan seseorang khalifah, antaranya (al-Kafayah ) iaitu 
berwibawa dalam semua perkara dan keadaan. Sekiranya dirujuk kepada syarat ini 
dari kaca mata Mu'awiyah yang melihat keadaan Ali r.a. waktu itu tentulah syarat 
'wibawa' ini masih begitu jauh. Dalam konteks ini segala-galanya akan terpenuh 
sekiranya Saiyidina Ali r.a. dapat membuktikan ia telah berjaya dengan kuasa yang 
ada padanya melaksanakan gisas dan mengembalikan keamanan: dan barulah orang- 
orang seperti Mu'awiyah akan segera menyerahkan bai'ah kesetiaan mereka. 


"8 Al-Mawardi, al-Ahkam al-Sultaniyah, hlm. 6. Lihat Dr. Mustafa al-Rafie, Hadarah al-Arab, 
Beirut, 1968, 6. 106. 
139 Al-Tabari, Tarikh al-Rusul, jil. IV, hlm. 347. 

Bagi Ali r.a. pula sikap keras Mu'awiyah dan orang-orangnya di Syam sudah 
boleh dikategorikan sebagai Bughah,” kerana dia adalah ketua negara sejak 
dibai'ahkan menjadi khalifah. Oleh sebab sikap melampau itu, menyebabkan mereka 
berada di luar jemaah Islam, maka Khalifah Ali r.a. memutuskan untuk memulangkan 
mereka ke dalam jemaah. Ali r.a. juga berpendapat keengganan mereka 
menyerahkan taat setia, bererti mencabar kekuasaannya yang sah: dan sudah 
terkeluar daripada keputusan muktamad yang dibuat oleh penduduk Madinah. 
Kesemua anasir ini sudah cukup membuktikan bahawa Mu'awiyah dan orang- 
orangnya adalah pelampau atau bughah yang boleh dilaksanakan hukuman bughah, 
sehingga ke peringkat menggunakan kekuatan senjata, iaitu mengikut peruntukan al- 
Our'an. 


“Maka perangilah puak yang melampaui batas itu, hingga mereka kembali kepada 
perintah Allah. " 


Oleh itu sekiranya diikuti perkembangan pertikaian di antara Ali dan Mu'awiyah 
dari awalnya, akan membantu memperjelaskan kedudukan kisah-kisah sejarah 
tentang pengadilan atau tahkim itu, di mana kedua-dua pengadil atau hakim dalam 
peristiwa itu semata-mata ditugaskan untuk mengadili perkara perselisihan 
pandangan dan sikap di antara Ali dan Mu'awiyah sahaja, dan tidak ditugaskan sama 
sekali mengadili perkara-perkara lain. Kerana isu yang berlaku bukanlah pertikaian di 
sekitar jawatan khalifah, atau siapa yang berhak dengan jawatan itu. Lagipun 
Mu'awiyah hingga ke tarikh itu tidak pernah mendakwa menjadi khalifah, hingga 
Amru bin al-As perlu memecatnya.”! Malahan kedua-dua orang pengadil atau hakim 
itu sedar perselisihan itu ialah di sekitar sejauh mana wajib memberi bai'ah kepada Ali 
r.a. sebelum ia menjalankan hukum gisas ke atas pembunuh Uthman. Maka sekiranya 
kedua-dua pengadil membuat hukuman ke atas satu perkara lain yang bukan 
ditugaskan ke atas mereka, maka bermakna mereka telah tidak menjalankan tugas, 
dan segala yang mereka lakukan atau hukumkan selepas itu adalah dikira sia-sia dan 
seolah-olah mereka tidak melakukan apa-apa. Menghukum pun tidak dan menipu pun 
tidak. Jadi dari mana datang rasionalnya, sejarah yang mencatatkan berlaku tipu- 
menipu atau sebagainya. 


KEDUDUKAN TUGAS SEMASA BAGI MU'AWI YAH 


Mu'awiyah sebagai seorang pentadbir yang baik telah mendapat kepercayaan ketiga- 
tiga orang khalifah sebelum Ali bin Abi Talib r.a. Dalam pemerintahan Abu Bakar al- 
Siddig r.a. ia berkongsi pentadbiran dengan abangnya Yazid bin Abu Sufyan di Syam 
dengan beberapa tugas Jihad. Pada zaman pemerintahan Umar bin al-Khattab r.a. ia 
menjadi gabenor seluruh wilayah Syam. la kekal dengan jawatan itu sehingga Umar 
r.a. meninggal dunia. Kemudian Khalifah Uthman bin Affan r.a. terus mengekalkan 
jawatannya sebagai gabenor Syam,”? berterusan sehingga Uthman r.a. dibunuh. 
Apabila Ali bin Abi Talib dilantik menjadi khalifah, ia tidak memanjangkan khidmat 
Mu'awiyah, tetapi terus memecatnya, tanpa sebarang alasan. Tindakan itu 
memeranjatkan Mu'awiyah dan menggemparkan penduduk Syam sendiri. Al-Mughirah 
bin Syu'bah yang terkenal dengan kepintaran dan jauh pandangan itu cuba memberi 


" Bughah kata jamak baghi iaitu orang-orang yang bersikap zalim dan melampau, kerana 
menentang pemerintah yang sah, dalam konteks pernerintahan Islam. 

40 Al-Hujurat: 9. 

“1 Ibn al-Arabi, al-Awasim min al-Gawasim, hlm. 174-175. 

“2 Al-Tabari, Tarikh al-Rusul, jil. IV, hlm. 421. 

fikiran kepada Ali, supaya terus memanjangkan khidmat Mu'awiyah di Syam itu. 
Kerana itu sahaja yang boleh menjamin ketaatan Mu'awiyah. Katanya: Sesungguhnya 
penduduk Syam benar-benar mengenali dan hidup selesa di bawah pentadbirannya, 
kerana menjadi gabenor mereka selama sudah dua puluh tahun, tidak ada sebarang 
sungutan mahupun aduan: baik tentang kehormatan mahupun harta benda. Jawab 
Ali: "Demi Allah, kalau ia minta padaku sebuah kampung kecil sekalipun, tidak akan 
kuberikan!" Lalu al-Mughirah mencelah: "Kalau demikian, aku rasa ia akan menguasai 
semua bumi dan kampung-kampung ini kelak!" Apa yang terjadi kemudian, benar- 
benar seperti telahan al-Mughirah.? Sebenarnya Saiyidina Ali r.a. menerusi 
ketajaman fikirannya dan kepelbagaian ilmunya masih tidak dapat menilai kekuatan 
musuhnya, lalu merendah-rendahkannya. la berpendapat kefahaman agamanyalah 
yang menghalangnya dari terus mengekalkan Mu'awiyah. la menyangka bahawa 
dengan mengekalkan Mu'awiyah, akan membahayakan dirinya dan juga jemaah.” 

Walau bagaimanapun dengan pemecatan Mu'awiyah itu, bererti hilanglah 
kedudukan Mu'awiyah sebagai gabenor dari segi undang-undang atau dari segi 
rasminya, tetapi dari segi realiti dan moralitinya Mu'awiyah masih menjadi pemimpin 
seluruh masyarakat Syam. Bahkan tindakan Saiyidina Ali r.a. memecat Mu'awiyah 
tanpa sebarang sebab yang munasabah dan ketika ia berada di kemuncak 
kecemerlangan pentadbiran dan pimpinannya, menyebabkan simpati dan sokongan 
masyarakat Syam terhadap Mu'awiyah menjadi lebih padu dan menyeluruh. Kata Ibn 
Taimiyah: "Sejarah latar diri Mu'awiyah bersama masyarakat Syam adalah seunggul- 
unggul sejarah gabenor atau wali. Rakyat amat menyayanginya." Sesuatu yang jelas 
dari al-Bukhari dan Muslim, bahawa Nabi s.a.w. bersabda: “Sebaik-baik imam kamu 
ialah yang kamu kasih, dan ia pula mengasihi kamu. Seburuk-buruk imam itu ialah 
yang kamu benci, dan ia membenci kamu. Dan ia melaknat kamu dan kamu pula 
melaknatinya.”“? Maka keadaan Mu'awiyah yang sudah tidak mempunyai sebarang 
jawatan di dalam pemerintahan Khalifah Ali r.a. yang baru itu, memang berada di 
dalam pengetahuan kedua-dua pengadil, Abu Musa dan Amru. Oleh yang demikian 
apa yang dikatakan oleh sejarah, keputusan kedua-dua pengadil memecat Ali dan 
Mu'awiyah dari jawatan masing-masing, adalah sesuatu yang amat palsu, kerana 
pemecatan itu ke atas Ali r.a. memang kena pada tempatnya, sebab ia berjawatan 
khalifah, tetapi bagi Mu'awiyah, apa yang dipecat daripadanya? Kerana waktu itu 
Mu'awiyah bukan seorang khalifah dan bukan pula seorang gabenor. Jawatan 
gabenornya sudah lama dipecat oleh Khalifah Ali r.a. Bahkan yang lebih palsu lagi, 
apa yang dikatakan kononnya Amru menipu Abu Musa dengan mengekalkannya. 
Soalnya, apakah yang dikekalkan oleh Amru itu? Jawatan sebagai khalifah atau 
sebagai gabenor? Kedua-dua jawatan itu, tidak berhak dikekalkan, kerana ia 
sememangnya tidak ada pada Mu'awiyah. Cuma yang masih ada pada Mu'awiyah 
ialah pengaruh dan daya pimpinannya ke atas masyarakat Syam, serta sifatnya 
sebagai ketua pemberontak dari Syam. Jadi adakah pernah berlaku dalam mana- 
mana sejarah, pengadil atau hakim negara menjatuhkan hukuman melucutkan 
pengaruh dan daya pimpinan seseorang dari kumpulan pimpinannya, atau melucutkan 
seorang ketua pemberontak dari mengetuai pemberontak-pemberontak yang lain ? 
..Adalah sesuatu yang tidak dapat diterima oleh akal yang waras. Oleh itu 
ternyatalah dari aspek ini bahawa gambaran sesetengah sejarawan tentang kisah 
pengadilan dan perisytiharan keputusan serta berlakunya tipu-menipu di antara dua 
orang sahabat Rasulullah s.a.w. itu adalah semata-mata suatu penambahan, dan satu 
pembohongan belaka. 


“3 Mohd. Kurd Ali, al-Islam wa al-Hadarah, him. 386. 
44 bid. 
“5 Ibn Taimiyah, Minhaj al-Sunnah, jil. Ill, hlm. 189. 

Bagi mengukuhkan bukti bahawa kisah-kisah begini hanya palsu dan semata- 
mata diada-adakan ialah kajian teliti terhadap keperibadian tokoh seperti Abu Musa 
al-As'yari r.a. dan seumpamanya, apakah manusia berperibadi seperti itu boleh 
diperangkap dan ditipu begitu mudah ? 


LATAR DIRI ABU MUSA AL-ASYARI R.A. 


Sebagaimana yang disebut dahulu, kononnya di dalam peristiwa al-Tahkim itu, Abu 
Musa menjadi korban penipuan yang diatur oleh wakil Mu'awiyah iaitu Amru bin al-As. 
Soalnya, apakah memang sebenarnya Abu Musa itu sepanjang sejarahnya dikenali 
sebagai seorang yang lemah daya pemikiran, dungu, dan pelupa dan sebagainya 
sehingga bertitik-tolak dari sifat-sifat kelemahan ini membolehkan Amru bin al-As 
dengan mudah sekali memerangkap dan menipunya. 

Bahkan jika diteliti sejarah Islam di peringkat awal, ternyata Abu Musa adalah 
seorang sahabat Rasulullah s.a.w. yang banyak berbakti dan berjihad ke jalan Allah. 
salah satu di antaranya dari riwayat al-Bukhari tentang Perang Taif. 

Hadith Abu Musa rr.a., berkata: selepas peperangan Hunain Rasulullah s.a.w. 
mengutuskan Abu Amir kepada Awtas.” Di sana ia bertemu Duraid bin Sammah 
(musuh), lalu dibunuhnya dan Allah mengalahkan para pengikutnya. Abu Musa 
berkata: selepas itu Nabi s.a.w. menghantar pula aku bersama-sama Abu Amir, kali 
ini seorang musuh dari bani Jusyam melontar sebatang lembing lalu terpacak di lutut 
Abu Amir. Aku segera mendapatkannya dan bertanya: Pak cik, siapa menikammu? 
Lalu ditunjukkan ke arah orang yang melakukannya. Maka aku pun terus 
mengejamya, ia cabut lari. Aku terus mengejar sambil berteriak: Tidakkah kamu 
malu? Mengapa tidak tunggu di situ? Maka ia juga berhenti, dan kami berbalas 
tikaman pedang, di mana akhirnya dia terbunuh.“ Dalam pemerintahan Khalifah 
Uthman r.a. ia terus menjadi gabenor Basrah kemudian Kufah sebelum dipecat.” Ada 
riwayat mengatakan ia terus menjadi gabenor sehingga akhir hayat Uthman r.a. 
Bahkan Abu Musa al-Asy'ari termasuk di antara sahabat Nabi s.a.w. yang banyak 
meriwayat Hadith-hadith Rasulullah s.a.w., dan mengeluarkan fatwa-fatwa yang baik 
dalam hukum-hakam Islam. Menurut al-Sayuti pula, Abu Musa adalah di antara 
orang-orang yang telah menghafaz keseluruhan al-Our'an ketika zaman Nabi s.a.w. 
lagi dan mengetuai institusi pengajiannya.“? sebagai salah seorang sahabat yang 
terkanan pada dekad pertama Islam itu, mana-mana bahagian al-OGur'an yang 
disampaikan, kemudian dihafaz, lalu ia menjadi teras kehidupan harian mereka. Ia 
lebih jauh keadaannya dari orang zaman kebelakangan ini. 

Kalau diketahui sumber kehidupan orang-orang pada dekad itu, baik ketika 
aman mahupun ketika perang, segala-galanya tegak di atas kefahaman al-Our'an dan 
Sunnah, dan kalau juga diketahui status Abu Musa yang menjadi anggota zaman itu, 
sehingga Khalifah Umar bin al-Khattab secara khusus menyerahkan kepadanya 
dokumen kehakiman dan politik yang terkenal itu, maka bagaimana kita boleh 
bayangkan orang seperti ini mengalami lemah ingatan, atau bodoh atau sebagainya 
sehingga tidak mampu memahami kedudukan pertikaian yang diserahkan kepadanya 
supaya membuat keputusan, sehingga mengeluarkan satu keputusan yang begitu 


"Amtas ialah satu kawasan lembah di daerah Hawazin. 

“0 (bid, jilIV, hlm.241. 

“4 Ibid., him. 264-265. 

“8 Ibn al-Athir, Usdu al-Ghabah fi Ma'rifah al-Sahabah, jll. Ill, Kaherah, him. 368. 
“9 Al-Sayuti, al-Itgan fi Ulum al-Gur'an, jil. 1, Kaherah 1951 , hlm. 72. 

jauh lari daripada landasan sebenar (memecat orang yang memang tidak berjawatan) 
dan berlaku ketika sedang mengiklan dan selepasnya.””' 

Oleh itu berdasarkan penilaian yang lalu, dapat dijelaskan bahawa mana-mana 
riwayat sejarah yang menyentuh perkara tahkim dan penipuan-penipuannya adalah 
palsu dan bohong semata-mata. la sengaja ditokok-tambah kepada fakta asal oleh 
pihak-pihak yang berkepentingan pada dekad itu. 

Bagi mengukuhkan alasan bahawa kisah-kisah sejarah seperti itu adalah rekaan 
semata-mata, dan tidak sah dibuat pegangan, ialah bahawa para ulama yang 
berautoriti yang mengasaskan sebarang riwayat atau jalan cerita di atas metod 
sanad," iaitu ulama Hadith atau sunnah, adalah tidak pernah meriwayatkan perkara 
itu melalui karangan-karangan mereka, kecuali hanya buku-buku sejarah biasa yang 
tiada bersanad sama sekali dan tiada membezakan apakah berita benar atau palsu.” 
Malahan apa yang dilaporkan oleh ulama-ulama sunnah yang kuat berpegang kepada 
kebersihan sesuatu cerita itu, membuktikan ia bercanggah sekali dengan laporan 
cerita sejarah tanpa memastikan kebersihan sesuatu cerita. Contohnya al-Darugutni 
yang bersanadkan kisah tersebut kepada Hudhain bin al-Munzir, menyebut bahawa 
kedua-dua orang pengadil bersetuju membuat keputusan menyerahkan “perkara” itu, 
kepada orang-orang yang Rasulullah s.a.w. rela dengan mereka sehingga ia wafat. 
Apa yang dimaksudkan dengan “perkara” itu jelaslah perkara perselisihan di antara Ali 
dan Mu'awiyah, ekoran keengganan Mu'awiyah dan pengikut-pengikutnya membai'ah 
Saiyidina Ali r.a. laitu perselisihan di sekitar sejauh mana wajib membai'ah Ali, 
sebelum ia menjatuhkan hukuman gisas ke atas pembunuh-pembunuh Uthman r.a. 
atau sebaliknya. Adapun perselisihan di sekitar jawatan khalifah pada waktu itu 
sebenarnya tidak timbul kerana Mu'awiyah sendiri hingga ke saat itu tidak pernah 
mendakwa menjadi khalifah: dan ia tidak pula membantah keahlian Ali r.a. dalam hal 
itu. Cuma ia enggan membai'ah Ali dan melaksanakan arahannya di Syam ialah 
kerana ia benar-benar masih berkuasa di Syam dari segi praktikalnya, bukan dari segi 
undang-undang. laitu berdasarkan kepada ketaatan menyeluruh masyarakat Syam 
kepadanya hingga ke saat itu. Dan mereka tidak menerima selain Mu'awiyah sebagai 
pentadbir Syam, buktinya apabila gabenor baru Sahl bin Hunaif mula berangkat 
menuju Syam dan tiba di Tabuk ia terserempak dengan sekumpulan orang berkuda, 
mereka bertanya: "Anda siapa?" Jawabnya: "Gabenor." Tanya mereka lagi: Untuk 
wilayah mana? Jawabnya: Syam. Mereka menjelaskan: "Kalau Uthman r.a. yang 
menghantar anda, maka silakan: tetapi kalau lainnya, maka pulanglah segera." Sahl 
bertanya lagi: "Apakah kamu semua tidak mendengar apa yang telah terjadi?" Jawab 
mereka: "Ya!", Lalu ia pulang mendapatkan Ali. 

Ini bererti apa yang dibincangkan oleh kedua-dua orang wakil ialah perkara 
yang menjadi perselisihan itu, bukan perkara jawatan dan bersetuju menyerahkan 
kepada ummah untuk menyelesaikannya. Dan inilah yang dijelaskan oleh al-Allamah 
Ab. Razak Ibn Hammam al-Sa'ani, bahawa kedua-dua hakim telah bersetuju untuk 
memulangkan perkara perselisihan itu kepada ummah.”? Walau bagaimanapun 
keputusan kedua-dua hakim itu tidak dilaksanakan, malahan peristiwa tahkim itu 
sendiri secara langsung, menjadi faktor perpecahan muslimin, di mana akhirnya 


“0 Dr. Mohd. Salim al-Iwa, fi al-Nizam al-Siasi, hlm. 66. 
" Sanad ialah asas laporan atau pembawa sesuatu berita atau maklumat. laitu menjelaskan 
secara terperinci siri orang-orang yang membawa sesuatu maklumat itu. Dengan itu dapat 
dinilai orang-orang berkenaan, sama ada amanah atau tidak. 

Ibid. 
“2 Ibn al-Hammam. al-Musannaf,: jil. V. Tahgig al-Sayikh Habib al-Rahman al-Azami, Beirut, 
1972, him. 465. 

membawa kepada kemunculan puak-puak dan parti-parti politik dalam Islam.” 
Kesimpulannya, kedua-dua orang hakim telah berbincang selepas peperangan itu, 
cuma perbincangan adalah di sekitar tajuk perselisihan kedua-dua orang tokoh, dan 
bukan menyentuh perkara jawatan khalifah, kerana Saiyidina Ali r.a. sudah rasmi di 
Bai'ah oleh orang-orang Madinah menjadi khalifah dan tidak boleh dipertikaikan iagi. 
Malahan perkara 'perselisihan' itu diputuskan untuk diserahkan kepada Muslimin, 
khususnya sahabat-sahabat Nabi s.a.w. yang masih ada supaya dicari jalan 
penyelesaian. Kesemua keputusan itu pula ditulis di watikah dan tidak diisytihar atau 
diiklankan secara lisan. Segala kisah perangkap-memerangkap dan tipu-menipu 
seperti yang diketengahkan oleh sebahagian kitab-kitab sejarah itu, ternyata ia satu 
kisah palsu dan tidak berasas. 


KESI MPULAN 


Khilafah Islamiyah dari semua aspek melambangkan kesempumaan dan keunggulan 
institusi pentadbiran dan politik Islam yang mula diasaskan oleh Nabi besar 
Muhammad s.a.w. di Madinah. laitu dalam jangka masa kira-kira 10 tahun lamanya. 
Walaupun kemurnian institusi khilafah itu begitu terserlah jika dibandingkan dengan 
institusi kenegaraan dan politik lain yang dikenali oleh sejarah manusia, namun dalam 
masa yang sama ia sentiasa menjadi sasaran kepada musuh-musuh Islam, sama ada 
dari luar Islam, mahupun dari dalam Islam sendiri. Di antara musuh-musuh dari luar 
Islam yang terkenal seperti gerakan Zionisme dan Kristianisme antarabangsa dan 
lain-lainnya. Musuh-musuh dari dalam Islam sendiri pula seperti golongan munafigin 
bagi dekad-dekad awal Islam, dan bagi zaman moden dan mutkahir pula sering 
diwakili oleh golongan sekular dengan faham pemisahan agama dari politik dan 
sebagainya. Dalam pemerintahan khulafa al-Rasyidin, khasnya pemerintahan Khalifah 
Uthman bin Affan r.a., penentangan golongan munafigin, secara totalnya diterajui 
oleh gerakan Saba'iyah pimpinan Abdullah bin Saba'. 

Keunggulan sistem khilafah terpancar dari prinsip dan amalan sepadu di antara 
agama dan politik, tiada pemisahan sama sekali. Kuasa paling tinggi bagi sistem 
Khilafah ialah Allah s.w.t., khalifah hanya berperanan sebagai petugas yang 
diamanahkan bagi menjalankan perintah Allah. la tidak memiliki kuasa individu 
mutlak. Dan tidak juga memiliki kuasa mengampun dosa-dosa rakyat, kerana kuasa 
pengampun satu-satunya ialah Allah s.w .t. 

Walaupun dalam Islam terdapat berbagai-bagai kelompok dan mazhab dengan 
berbagai-bagai fahaman dan ideologi politik, tetapi keseluruhannya sekata bahawa 
Nabi Muhammad s.a.w. ialah Rasul pembawa risalah yang mencakup urusan agama 
dan pemerintahan secara sepadu. Di mana interpritasi dari kedua-dua bai'ah Agabah, 
pertama dan kedua, sudah cukup membuktikan aspirasi politiknya, kerana ia adalah 
asas kepada penubuhan “Negara Islam" yang pertama di Madinah. 

Kekuasaan Islam dalam metod ini diteruskan oleh pengganti- penggantinya 
bergelar 'khalifah' melalui institusi yang dikenali dengan nama 'khilafah'. Walaupun 
kelompok-kelompok mazhab-mazhab Islam tidak bertikai dalam soal wajib 
menegakkan institusi khilafah, tetapi yang dipertikaikan dengan begitu hangat ialah 
siapakah sepatutnya menjadi khalifah, terutama selepas kewafatan Rasulullah s.a.w. 
Dua golongan besar menerajui ketegangan ini, Syi'ah dan Sunnah. Bagi Syi'ah, Ali bin 
Abu Talib r.a., bukan sahaja yang paling layak, tetapi ia sudah diwasiat dan dinaskan 
oleh Rasulullah s.a.w.: cuma Abu Bakar al-Siddig r.a. dan penyokong-penyokong 


48 Dr. M.S. al-Iwa, fi al-Nizam al-Siasi, hlm. 67 

yang bertindak merampas hak itu. Bagi golongan sunnah pula Abu Bakar al-Siddig 
r.a. yang paling layak dengan jawatan pimpinan itu, kerana itu ia dipilih oleh 
keseluruhan umat, mengikut metod syura yang dikanunkan oleh Allah s.w.t. di dalam 
al-Gur'an: 4 


"..Dan urusan mereka (orang-orang Islam) dijalankan secara syura (musyawarah) di 
antara mereka. " 


Di samping mengikut sunnah yang dipraktiskan sendiri oleh Rasulullah s.a.w. 
dalam banyak peristiwa seperti pada Peperangan Uhud,””” Peperangan Badar,” dan 
lain-lainnya. Pihak-pihak yang mendakwa bahawa Ali bin Abu Talib berhak 
menggantikan tugas Nabi s.a.w. dalam pimpinan kerana ada wasiat, sebenarnya 
sandaran-sandaran yang dipegang tidak mantap, lagipun bercampur-aduk dengan 
nas-nas palsu yang digiatkan oleh golongan pemusnah Islam seperti Saba'iyah dan 
sebagainya. Sedangkan bukti kelayakan Abu Bakar dan prioritinya dari pandangan 
semua pihak termasuk Rasulullah s.a.w. sendiri cukup banyak lagi jitu. 

Ada juga kalangan-yang menggunakan Hadith-hadith sahih dengan interpretasi 
tertentu, dijadikan bahan bukti bahawa sepatutnya Rasulullah s.a.w. mewasiatkan 
kepada umum, bahawa baginda s.a.w. mahukan Saiyidina Ali r.a. menggantinya 
menjadi khalifah, tetapi sikap rakus beberapa orang penyokong Abu Bakar r.a. seperti 
Umar bin al-Khattab, telah menggagalkan tujuan itu.”' Di antara yang mereka 
pegang sebagai bukti ialah Hadith riwayat al-Bukhari Muslim: 


Daripada Ibn Adi berkata ia: Ketika Nabi gering, ia bersabda: Bawakan aku buku aku 
mahu tulis sesuatu, kelak kamu tidak akan sesat. Umar bin Khattab menjelaskan, 
sesungguhnya Nabi sedang sakit, kita sudah ada kitab Allah (al-Gur'an), cukuplah. 
Maka lalu berlaku kecoh dan bising. Nabi terus mengarahkan : Keluarlah kamu! Tidak 
perlu berbalah di sisiku. 


Golongan yang terlalu fanatik dengan Saiyidina Ali cuba menggunakan Hadith 
ini, sebagai hujah yang menunjukkan bahawa hak Saiyidina Ali r.a. itu telah dirampas 
melalui langkah Umar bin al-Khattab yang telah memotong hasrat Rasulullah s.a.w. 
yang hendak menyampaikan wasiat yang amat penting itu: iaitu supaya Saiyidina Ali 
r.a. dilantik menjadi penggantinya. 

Bagi kita yang tidak fanatik menyokong mana-mana pihak berdasarkan Hadith 
ini ingin membuat beberapa ulasan, antaranya: 


1. Hadith ini terlalu umum, tidak dapat dipastikan, perkara apa yang hendak 
diwasiatkan oleh Rasulullah s.a.w. itu? Mungkin soal cadangan penggantinya 
dan mungkin soal lain. Kerana tidak ada garinah yang membuktikan bahawa 
perkara yang hendak diwasiatkan ialah pengganti atau khalifahnya. 

2. Sekiranya benar topik wasiat yang hendak disampaikan itu, perkara pengganti 
atau khalifah, maka ia juga terlalu umum, tidak ada bukti menunjukkan 
bahawa Ali bin Abu Talib r.a. ialah satu-satunya orang yang akan diwasiatkan. 
Bahkan mungkin Umar, mungkin Abu Bakar, mungkin Ali sendiri dan mungkin 
orang lain langsung, siapa tahu? 


“# Al-Gur'an, Surah al-Syura: 38. 

“5 Al-Tabari, Tarikh al-Rusul, jil. Il, hlm. 503. 
“50 Ibid., hlm. 572-573. 

“7 9. Hashim, Sagifah, hlm. 146. 

3. Kalaulah benar perkara yang hendak diwasiatkan itu soal pengganti pimpinan, 
maka itu adalah perkara prinsip dan amat penting, kerana menyentuh urusan 
negara dan ummah. Oleh itu dalam soal-soal prinsip begini, ia bukanlah 
keinginan dari Rasulullah s.a.w. sendiri, tetapi ia adalah wahyu Allah s.w.t., 
kerana Rasulullah s.a.w. tidak menuturkan sesuatu hal (wasiat perkara amat 
penting), melainkan ia adalah wahyu dari Allah belaka (lihat Al-Guran surah al- 
Najm: 3) 


Bererti kalau sudah Allah s.w.t. wahyukan kepada Nabi s.a.w. supaya 
berwasiat, maka sudah pasti wasiat itu terlaksana juga. Tidak ada sesiapa di 
antara makhluk di dunia ini yang mampu menghalang penetapan wahyu Allah 
s.w.t. itu, sekalipun dibawa seribu orang Umar bin al-Khattab dengan segala 
keturunannya untuk menghalang atau menggagalkan wahyu itu: nescaya tidak 
akan berjaya. Dan kalau Allah telah menetapkan Ali bin Abi Talib r.a. menjadi 
khalifah pertama menggantikan Rasulullah s.a.w., kerana itu sudah penetapan 
dari Allah. Maka bagi kita orang-orang zaman kebelakangan ini sebenarnya 
terlalu mudah untuk menyelesaikan permasalahan seperti itu, kerana ia sudah 
pun berlaku dengan kehendak Allah jua, dan Ali bin Abi Talib r.a. menjadi 
khalifah keempat atas penetapan dan kehendak Allah juga. Itulah yang 
dinamakan gada dan gadar. Mengapa masih ada golongan atau orang-orang 
yang mempertikaikan urusan gada' dan gadar Allah seperti itu ...? 


Apakah dalam perkara-perkara lain mereka beriman dengan gada' dan gadar 
Allah, tetapi dalam isu ini mereka tidak ...? Usahlah ditonjolkan Hadith itu dan 
ini, kononnya dari Rasulullah s.a.w., membuktikan yang sepatutnya Ali r.a. 
menjadi khalifah, kerana kalau benar Hadith-hadith itu dari Rasulullah s.a.w. 
bererti ia dari Allah jua dan ketentuan Allah. Apabila Allah mahu Ali r.a. atau 
sesiapa saja menjadi khalifah pertama, maka pasti berhasil dan berlaku: 


"Apabila ia (Allah) menghendaki sesuatu, tidak lain melainkan la hanya 
berfirman kepadanya: Jadi! Lantas jadi ia. " 


Oleh itu, masakan orang-orang yang beriman boleh berkata, bahawa Abu Bakar, 
Umar bin al-Khattab dan Abu Ubaidah, dengan kepintaran, pakatan dan putar belit 
mereka telah berjaya merebut jawatan khilafah itu. Dan mengenepikan Saiyidina Ali 
r.a. yang telah pun diputus dan ditetapkan oleh Allah dan Rasul-Nya supaya menjadi 
khalifah yang pertama. Bererti mereka berjaya melawan keputusan dan kehendak 
Allah s.w.t. (Wal'iazubillah min Zalik). 

Sebenarnya Saiyidina Ali bin Abi Talib r.a. sendiri terang-terang mengaku 
bahawa Abu Bakar al-Siddig r.a. satu-satunya manusia yang paling layak memegang 
teraju pimpinan selepas Rasulullah s.a.w. Ia juga mengaku seandainya ada nas dari 
Rasulullah s.a.w. menyebut bahawa dia (Ali) telah ditentukan menjadi pemimpin 
selepas Rasulullah s.a.w. nescaya dia tidak akan teragak-agak menghalang jalan Abu 
Ouhafah (Abu Bakar) dan anak al-Khattab (Umar) itu, sekalipun dengan kekuatan 
senjata. Apa yang anehnya, realiti dari laporan tindak-tanduk Saiyidina Ali r.a. sendiri 
tidak menampakkan sikap protes atau menentang kenaikan Abu Bakar al-Siddig r.a. 
menjadi khalifah, tetapi sebaliknya orang-orang zaman kebelakangan yang mendakwa 
kononnya menjadi pengikut dan penyokong kuat Saiyidina Ali itulah yang beria-ia 
benar mempersoalkan itu dan ini, mengkritik itu dan ini. Di sana salah, dan di sini 
tidak kena dan sebagainya, tidak ubah seperti kata orang, lebih sudu dari kuah. 


“8 Al-Gur'an, surah Yasin 36:92. 

Bahkan menurut al-Bukhari dan Ibn Hisyam, bahawa Saiyidina Ali r.a. sendiri pun 
tidak pernah tahu-menahu wasiat atau nas-nas itu, malahan ia sendiri tidak cuba 
ambil tahu perkara itu, buktinya ketika Rasulullah s.a.w. mulai tenat, al-Abbas cuba 
mengajak Saiyidina Ali r.a. masuk bertanyakan Nabi s.a.w., siapakah agaknya yang 
akan memegang pucuk pimpinan sekiranya Rasulullah s.a.w. sudah tiada? Saiyidina 
Ali r.a. menolak ajakan itu, katanya: "Demi Allah, sekiranya kita bertanya Rasulullah 
s.a.w. tentang perkara itu, maka kalaulah Nabi s.a.w. melarang kita misalnya nescaya 
selepas itu orang ramai tidak akan memberikannya pada kita lagi buat selama- 
lamanya. Oleh itu demi Allah, aku sekali-kali tidak akan bertanyakan Rasulullah.””? 


Bermakna kalau sudah ada nas atau wasiat mengapa perlu lagi al-Abbas cuba 
mendesak Saiyidina Ali r.a. supaya memberanikan diri, bertanyakan hal itu dan juga 
membuktikan Saiyidina Ali r.a. sendiri berasa curiga, kalaulah ia bertanya, tiba-tiba 
Rasulullah s.a.w. melarangnya dari jawatan itu, umpamanya, maka ini menyebabkan 
seluruh Muslim faham, bahawa Rasulullah s.a.w. telah tidak merestui Ali r.a. pada 
jawatan itu, dan juga anak cucu keturunannya buat selama-lamanya. Kalau perkara 
itu berlaku, maka hilanglah hak keturunan Ali r.a., oleh itu lebih baik jangan bertanya. 

Pada zaman pemerintahan Khalifah Uthman bin Affan r.a. musuh-musuh Islam 
yang terdiri dari berbagai-bagai golongan seperti bersatu meningkatkan pergerakan di 
bawah kumpulan yang paling aktif iaitu Saba'iyah pimpinan Abdullah bin Saba', 
seorang Yahudi memeluk Islam pada zaman pemerintahan Uthman bin Affan r.a. 
Pergerakan ini tidak mendapat ruang bergerak dalam pemerintahan Umar bin al- 
Khattab r.a., kerana sikap khalifah yang tersangat tegas, serta kawalan masyarakat 
yang amat rapi. Tetapi kumpulan-kumpulan seperti ini bernafas lega dalam 
pemerintahan Khalifah Uthman r.a. yang mengamalkan polisi terbuka dan tolak ansur. 
Mereka menjadi subur, banyak ruang menabur fitnah terhadap pegawai-pegawai 
kanan negara sedangkan objektifnya ialah khalifah sendiri, hingga sampai kepada 
memaksa khalifah meletak jawatan. Apabila ia berkeras tidak mahu tunduk kepada 
tekanan kumpulan-kumpulan penentang ini, kerana tiada kesalahan syar'i yang 
melayakkan ia meletakkan jawatan, maka lalu ia dibunuh dengan kejam. 

Antara isu utama yang kerap ditonjolkan sebagai kesalahan besar Khalifah 
Uthman bin Affan r.a., ialah amalan mengutamakan kaum keluarga dalam pengisian 
sesuatu jawatan penting dalam pemerintah seperti jawatan gabenor dan sebagainya. 
Lalu menyebabkan rata-rata jawatan penting dipenuhi dengan kaum keluarganya dari 
keturunan Bani Umaiyah. Apa yang menghairankan d sini, para penentang kerajaan 
Uthman r.a. termasuk juga sebahagian dari golongan Syi'ah begitu sekali lantang 
menyalahkan pentadbiran Uthman r.a. tentang isu ini, sedangkan mereka lupa dua 
perkara penting, iaitu: 


1. Pelanti dan pemecatan pegawai negara adalah hak khalifah, kerana ia termasuk 
dalam ruang lingkup "ijtihad"nya.“”0 Ini menjad amalan semua khalifah sebelum 
dan selepas Uthman r.a. 

2. Golong Syi'ah yang terlalu menyalahkan khalifah Uthman dalam isu ini, seperti 
lupa keadaan ketika Saiyidina Ali r.a. memerintah selepas Uthman r.a. itu. 
Langkah pertama yang diambil ialah memecat para pegawai kerajaan Khalifah 
Uthman rr.a., terutama gabenor-gabenor wilayah, kemudian mengisikan 
jawatan-jawatan penting yang dikosongkan itu dengan kaum keluarga, sanak 
saudaranya, jauh dan dekat. Apabila Khalifah Ali r.a. yang melakukannya, tidak 
pula dipersalahkan. Lebih aneh dari itu lagi Khalifah Uthman dan penyokong- 


“59 Al-Bukhari, Sahih al-Bukhari, jil. Ill, hlm. 67. 
“0 |bn al-Arabi, al-Awasim. 

penyokongnya tidak sampai meletakkan peraturan bahawa jawatan khalifah 
hendaklah dipegang oleh anak cucu Uthman bin Affan r.a., tetapi bagi Syi'ah 
yang kononnya menyokong Saiyidina Ali r.a. mendakwa memang sudah 
ditetapkan bahawa jawatan khalifah itu mestilah menjadi hak mutlak Saiyidina 
Ali dan keturunannya dari Saiyadatina Fatimah binti Rasulullah s.a.w. Kalau 
tidak, orang-orang yang menjawat jawatan itu dikira sebagai perampas. 


Selain isu ini, permasalahan hadiah, sagu hati dan ganjaran-ganjaran yang 
banyak dikeluarkan oleh Khalifah Uthman r.a. kepada sanak saudara dan kaum 
kerabatnya juga dieksploitasi dengan begitu hangat sekali, dan berjaya membakar 
semangat rakyat jelata, terutama bagi penduduk yang kawasan tempat tinggal 
mereka berjauhan dari ibu kota Madinah, seperti Kufah, Basrah dan Mesir. Kesannya 
menimbulkan kemarahan dan bantahan rakyat di sana sini. Pihak kerajaan tidak 
dapat membendung keadaan itu, antaranya disebabkan masalah perhubungan dan 
komunikasi. Seperti masalah-masalah lain juga, isu ini pun telah dibuat penyelesaian 
dengan menjelaskan kepada wakil-wakil penentang yang dijemput khas ke Madinah 
dengan kehadiran bersama sahabat-sahabat Nabi s.a.w. yang masih ada. Di mana 
sahabat-sahabat ini sendiri berpuas hati dengan penjelasan terperinci khalifah itu. 
Antaranya, Uthman r.a. sebagai seorang yang berada memang menjadi cara hidupnya 
sejak zaman Rasulullah s.a.w. dahulu lagi hingga ke zaman ia menjadi khalifah 
sentiasa pemurah dengan derma, pemberian hadiah dan sebagainya, terutama 
kepada anak buah sendiri. Dan hadiah-hadiah itu diambil dari milik peribadinya 
sendiri, bukan milik negara, lihat huraian lanjut oleh al-Tabari. 

Apa yang disebutkan di sini, kebanyakan buku-buku sejarah Islam yang 
menjadi bahan bacaan generasi kini, memuatkan maklumat separuh jalan, dan tidak 
cuba mendedahkan keseluruhan maklumat yang bersangkutan hingga ke akhirnya. Ini 
menyebabkan gambaran yang dihasilkan oleh maklumat separuh jalan itu begitu 
kabur, buruk dan amat bercanggah dengan kemurnian peribadi tokoh-tokoh yang 
berkenaan. Ini ditambah lagi dengan maklumat-maklumat rekaan yang dibuat dengan 
tujuan tertentu. Contoh maklumat separuh jalan: 

1. Khalifah Uthman r.a. banyak mengeluarkan hadiah dan ganjaran. Tidak dijelas 
selanjutnya. Harta siapa yang dikeluarkan itu ...? Adakah semestinya apabila 
seseorang itu menjadi ketua negara, semua penggunaannya diambil dari harta 
negara ...? Tidak adakah langsung milik peribadi ...? Bagaimana sejarah 
dermawan Uthman bin Affan r.a. , sebelum menjadi khalifah dan ketika menjadi 
khalifah ... ? Adakah Bait al-Mal negara dikawal seorang diri oleh Khalifah 
Uthman ...? Tidak adakah langsung usaha-usaha khalifah untuk menjelaskan 
perkara sebenar sebagai penyelesaian kepada masalah seperti ini ...? 

2. Abu Zar al-Ghifari mengkritik kerajaan, akhirnya dia berkampung di al-Ribzah. 
Tidak pernah dijelaskan maklumat selanjutnya: Bagaimanakah prinsip hidup 
Abu Zar itu? Bagaimana kisah sebenarnya dia berpindah ke kawasan baru al- 
Ribzah ...? Adakah dia dipaksa ke sana atau dia memilih sendiri...? Mengapa 
demikian ...? 


Segala maklumat bagi jawapan kepada persoalan-persoalan seperti di atas, 
amat jarang-jarang diketengahkan, bahkan hampir-hampir tiada kedapatan dalam 
bahan-bahan bacaan sejarah Islam kini. Pada hal masih banyak maklumat-maklumat 
lanjut dan terperinci. Di dalam sumber-sumber utama sejarah Islam peringkat awal 


seperti “Tarikh al-Tabari' , al-Bidayah wa al-Nihayah, Tarikh Ibn Asakir dan 


“01 Lihat al-Tabari, Tarikh al-Rusul, jil. IV, catatan peristiwa tahun Hijrah 24, 22, 26, 27, 29, 30, 
34. 

sebagainya: termasuk sumber-sumber Hadith, sastera dan sebagainya yang banyak 
memuatkan bahan-bahan berbentuk sejarah, terutama sejarah tokoh-tokoh di 
peringkat awal Islam. Maka disebabkan oleh maklumat yang bersifat separuh jalan 
seperti itulah, menyebabkan kebanyakan ulasan sejarah Islam di peringkat awal itu, 
lebih jelas mempersalahkan tokoh-tokoh Islam yang ternama seperti Khalifah Uthman 
bin Affan r.a., Saiyidatina Aisyah r.a., Saiyidina Ali bin Abu Talib r.a. dan sebagainya. 

Dalam banyak aspek, Khalifah Uthman r.a. paling hebat dikecam. Salah satu 
faktor yang menyebabkan demikian, kerana beliau dari keturunan Bani Umaiyah yang 
menjadi sasaran kepada penulis-penulis yang gemar membangkitkan semangat 
kesukuan Arab. Keadaan begitu lebih parah lagi apabila Mu'awiyah bin Abu Sufyan 
berkeras tidak menyerahkan tanda setia kepada Khalifah Ali bin Abu Talib r.a., dan 
menentangnya dalam peperangan Siffin. Lalu sejak itu segala huraian tentang 
kerajaan Bani Umaiyah yang diasaskan oleh Mu'awiyah, semuanya buruk, kejam dan 
jahat. Sebaliknya pula para penentangnya, terutama golongan Syi'ah adalah terlalu 
baik, adil, dan saksama. Menurut Dr. Mahmood Muhammad Ziadah, keadaan begini 
boleh terjadi disebabkan banyak perkara diantaranya: 


1. Umumnya Bani Umaiyah banyak dicatatkan sebagai menentang Bani Hasyim, 
buktinya, Mu'awiyah menentang Ali, dan mencatat kemenangan. Yazid 
menentang Hussain di Karbala begitu juga Zaid bin Ali bin Hassain dan anaknya 
Yahya ditentang oleh tentera Bani Umaiyah dalam banyak peperangan. 
Peristiwa begini mempengaruhi pena para penulis. 

2. Penulis-penulis Syi'ah terang-terang bersikap membenci Bani Umaiyah, dan 
menggambarkan mereka semua sebagai bengis, liar, bahkan ada yang sampai 
menyifatkan mereka sebagai kafir. 

3. Kerajaan Bani Umaiyah jatuh sebelum zaman aktiviti penulisan dan digantikan 
oleh kerajaan Abbasiyah yang memusuhinya. Dengan itu segala keagungan dan 
kemurnian kerajaan Bani Umaiyah dilenyapkan dan yang ditonjolkan ialah 
aspek-aspek kezaliman dan keburukannya. Bererti sejarah Bani Umaiyah ditulis 
pada zaman musuhnya. 

4. Terdapat ramai pula sejarawan yang fanatik kepada kerajaan Abbasiyah 
dengan bersikap menentang Bani Umaiyah, antaranya fanatik Syi'ah seperti al- 
Mas'udi, al-Dinawari, dan al-Yaakubi. Antaranya, fanatik Khawarij seperti al- 
Mubarrad, setengahnya pula fanatik suku seperti bangsa Parsi.””2 Apa yang 
terjadi ialah selepas zaman sejarawan yang tersebut muncul sejarawan- 
sejarawan baru, mereka mengambil apa saja yang telah ditulis itu, sebagai 
satu fakta yang benar, kemudian diterima pula oleh penulis-penulis sejarah 
berikutnya, sama ada Muslimin atau Orientalis atau seumpamanya. 


SARANAN 


Menyedari betapa gambaran yang diberikan oleh sejarah kepada periode dan tokoh- 
tokoh Islam zaman awal begitu lesu dan negatif sangat tidak selari dengan peranan 
dan sumbangan yang mereka berikan kepada pengembangan Islam, maka diyakini 
ada sesuatu yang tidak kena pada penulisan dan pentafsiran sejarah bagi periode 
yang tersebut. Sebagai salah satu usaha ke arah menjernihkan kembali kekeruhan 
dan kecelaruan yang berlaku itu, maka inilah disarankan beberapa perkara, seperti 
yang berikut: 


“22 Dr. Mahmoud Muhammad Ziadah, Al-Daulah al-Umawiyah, cet. Il, Mesir 1969, hlm. 7, 8, 9. 

Pertama 


Kedudukan pengajian sejarah Islam, khasnya bagi peringkat awal Islam, perlu diteliti 
semula, dan perlu diberi pentafsiran yang serasi dengan kedudukan generasi abad 
pertama Islam yang mendapat perakuan istimewa daripada Allah s.w.t. dan 
Rasulullah s.a.w. sebagai generasi terbaik dari kalangan umat ini. Sekiranya ditemui 
fakta-fakta buruk yang menjejaskan imej-generasi berkenaan, maka perlu dikaji 
secara teliti kerana kemungkinan fakta itu bukan suatu realiti dan tidak berpijak di 
bumi nyata. 


Kedua 


Pengajian sejarah Islam mestilah dirujuk kepada sumber-sumber asalnya, dengan 
bantuan sumber-sumber asal pengajian Islam yang lain seperti ilmu Hadith, tafsir, 
falsafah Islam, syariah, hukum-hukum al-9Gur'an, Tauhid dan sebagainya. Bahan- 
bahan bacaan sejarah biasa, terutamanya yang dikarang oleh pengarang Muslim yang 
tidak iltizam atau oleh kalangan Orientalis yang terkenal dengan niat serongnya perlu 
dibaca dengan penuh awas dan pertimbangan. Elakkan dari menimba maklumat 
secara membuta-tuli atau menganggap semua maklumat yang ditemui dalam buku- 
buku sejarah itu, tepat, betul dan benar. 


Ketiga 


Peminat dan individu-individu yang berhasrat menceburi bidang sejarah Islam bagi 
peringkat awal Islam perlu mengambil kira bahawa usaha mendalami bidang ini 
adalah baik dan diberi ganjaran tetapi bagaimana akan dianggap baik dan layak diberi 
ganjaran pahala oleh Allah s.w.t. sekiranya tulisan dan huraian yang dibuat 
melibatkan tokoh-tokoh sahabat Nabi s.a.w. itu dipenuhi cacian, kutukan, 
pembohongan dan pemalsuan. Sebab bukan sahaja personaliti tokoh-tokoh itu yang 
akan terjejas, tetapi risalah Islam yang mereka bawa itu sendiri yang akan turut 
terjejas. Walau bagaimanapun ini tidaklah bermaksud supaya digambarkan tokoh- 
tokoh sahabat ini hingga, ke tahap “maksum" (tidak melakukan kesilapan langsung), 
kerana yang maksum hanyalah para Rasul dan Nabi s.a.w. semata-mata. 


Keempat 


Pengajian Sejarah Islam sangat perlu dijelaskan objektifnya secara nyata. Tidak 
hanya sekadar mendapat maklumat jatuh bangun sesebuah pemerintahan, pasang 
surut sesebuah organisasi politik, menang kalah sesebuah kuasa dalam menghadapi 
peperangan atau baik buruk seseorang khalifah itu memerintah, tetapi apa yang perlu 
ialah mengaitkan semua ciri-ciri yang tersebut itu dengan matlamat keimanan dan 
penyebaran Islam menurut metod yang digariskan oleh Allah s.w.t. dan Rasulullah 
s.a.w. Perkara ini ditimbulkan kerana kerap kali penulisan sejarah Islam dilakukan 
secara terpisah daripada objektifnya yang sebenar. Kedudukannya disetarafkan 
dengan sejarah-sejarah umum lain yang bukan bermatlamatkan keredaan Allah s.w.t. 

